
Unchiului mgu, pentru care 
Golgota a însemnat Muntele 
lui Sisif... 


„„„Cei doi giganți, CIA şi KGB, poartă războiul rece în stilul lor 
caracteristic: împărțirea hunii în focare de război, susținute de 
formațiuni paramilitare create și finanțate de cele două servicii 
secrete. America Latină revine CIA. care a înfiintat Reţeaua Condor, 
în timp ce Asia şi Alrica sunt domeniile KGB, părintele Reţelei 
Kandelabru. 

Rețeaua Condor cuprinde: Mano Blanco — în Mexic. Cobra — în 
Honduras, Anseguat — în Guatemala, Orden — în Salvador, MAS — în 
Columbia, Los Novios de la Muerte — în Bolivia, Patria y Liberdad — 
în Chile, AAA -— în Argentina. Comandourile Morţii — în Brazilia, 
Tontos Macoutes — în Haiti. 

Reţeaua Kandelabru cuprinde: Executive Outcome — în Africa de 
Sud, Novo Frente — în Mozambic, MEL — în Nanubia, Divizia HIV 
(soldaţi infestati cu virusul HIV, care „luptă“ prin violuri) — în 
Congo, AUM - în Japonia, Myia — în Afghanistan, Mujahi — în India 
(Cașmir). 

Numele de cod al acestor organizații paramilitare: ȘCOALA 
UCIGAȘILOR. 


(Fragment din Documentul AN 0246/0414-B24, din Arhivele 
Departamentului Securităţii RSR) 


| 
ȘCOALA UCIGAȘILOR 


Colosul se prăbușește la pământ şi încearcă să geamă, dar 
din gâtul lui, mai uscat ca albia unui râu secat încă din pre- 
cambrian, nu iese decât un gâjâit ilar. Priveşte a mia oară ceasul 
micuţului computer încastrat în „centura morții“, cu care este 
înfășurat, şi-şi mişcă burta în valuri, încercând să-l înșele. 
Inutil. Micuţul computer continuă să înregistreze timpi morți, ŞI 
Colosului nu i-au mai rămas decât cinci minute până la 
explozie. Aleargă de douăzeci de ore și are timp de graţie de 
numai © oră pentru a se odihni. Dacă-l depășește, diabolica 
maşinărie declanşează explozia care-l poate transforma într-un 
nisip mai fin decât cel în care e prăbușit acum. 

O clipă este tentat să-și desfacă centura și să dea cu ea de-a 
azvârlita, dar avertismentul „inginerului“ școlii îl potoleşte: 
computerul uită de numărătoare și declanșează mecanismul. Se 
ridică cu greu. În mintea lui, de altfel destul de puţină, 
blestemele se înghesuie ca un sobor de preoţi la un film porno. 
Continuă să alerge pentru a opri ceasul infernal. Nu mai are 
mult. Gândul că va da din nou ochii cu maiorul Pavlovici și-i 
v-a putea împărtăşi măcar câteva dintre blestemele alese cu 
grijă îi dă puteri sporite. 

De când a fost parașutat în junglă, de la zece mii de metri, 
în urmă cu douăzeci de ore, cu optzeci de kilograme de 
material repartizat pe stomac și pe spate, n-a mâncat decât 
melci și şerpi fripţi cu sare. Apa s-a terminat destul de repede 
Şi, deşi a băut din toate băltoacele scârboase întâlnite în drum, 
ar fi gata să ofere jumătate din salariu pentru O singură sticlă de 


9 


— 


bere rece, În timp ce aleargă, imaginea sticlei brumării î 
chinuie- mai rău decât greutatea pe care trebuie s-o care. Îl 
mângâie. gândul că noi, ceilalţi, parașutați ca şi el în diferite 
puncte, am putea fi de mult oale şi ulcele. 

Îşi roteşte unicul său ochi asemenea unei antene radar și, 
după ce-și consultă minuscula hartă digitală, schimbă direcţia. 
Este un expert în orientare — ne-a dovedit-o de fiecare dată în 
luptele la care am participat împreună. 

Soarele îl bate drept în creștetul chilug. Își pune casca de 
oțel care, deși căptușită, îl frige şi mai şi. Nu poate risca, totuși, 
un leșin. Când, după ultimul pâlc de copaci, îi apare în față 
tabăra camuflată, dă drumul unui răget care pune pe fugă o 
turmă de bivoli ce păşteau paşnici prin preajmă. Îl vede de 
departe pe maiorul Pavlovici, care stă cu picioarele rășchirate 
şi cu mâinile la spate, rânjind spre el ca un doctor ginecolog la 
un transsexual. 

Colosul uită de oboseală, tropotind cu sârg către cel care îi 
päre a fi chiar diavolul în persoană. Între timp, cumpăneşte între 
două soluţii: ori să descarce arma în arătarea care-l înfruntă cu 
rânjetul ei scârbos, ori să se dea mare şi să pară că tocmai a 
sosit dintr-o excursie organizată de un grup filantropic pentru 
copiii handicapaţi. Alege, totuși, o a treia variantă. Ajuns lângă 
maior, îl prinde pe neașteptate în braţe, de parcă tocmai își 
întâlnise iubita părăsită de câţiva ani. 

Maiorul e luat prin surprindere. Primește în față răsuflarea 
împuţită a Colosului și nu ştie cum să procedeze. Îl lămureşte 
tot uriașul, care continuă să-l strângă în braţele sale de fier: 

— Ce-aţi spune, domnule maior, dac-am muri împreună? 
Cred că rahatul ăla de ceas tocmai numără ultimul minut. Ar 
trebui să ne mişcăm un pic, ca să-l facem să se oprească. 

Colosul îl învârteşte pe maior într-un dans ameţitor, 
continuând să fredoneze o melodie inventată ad-hoc. Pavlovici 
are braţe tari, și nici forța Colosului nu mai e a unuia proaspăt 
sculat din somn, aşa că reușește să îngaime: 

— Dobitocule ! Dacă nu te oprești în clipa asta... 

— Vă e frică de moarte, domnule maior? grohăie Colosul, 
continuând să-l poarte pe aripile valsului nemuritor. Nu e un 
exemplu bun pentru soldaţii din subordine. Un comandant... 

> Dar nu mai apucă să termine. Genunchiul maiorului îi 
găseşte punctul nevralgic, și uriașul cade fulgerător. E preluat 
de „inginer“, care-și aştepta rândul la vals și care îi deschide 
rapid centura cu cheiţa-minune. 

— Patru minute şi treizeci şi trei de secunde! anunţă el, 
grăbindu-se să consemneze datele într-un carneţel cu coperte 
negre. 

— Puteam să mai facem un tur, domnule maior! apreciază 
Colosul, adunându-se de pe jos. Sau v-aţi completat carneţelul 
de bal? 

Aici nu greşeşte prea mult. Carneţelul este completat de 
Otto Mazzeppa, urmat, la scurt timp, de mine și de Fachir. Cu 
toate acestea, Colosul nu a fost primul. l-a luat-o înainte Sara 
Lipovicz. Toate ca toate, dar să fii întrecut de-o femeie, iată 
ceva de neconceput pentru soldatul de rangul întâi Frederick 
Sheldon, poreclit Colosul. 

— A trişat! Sunt sigur că a trişat! Otreapa asta nici în pat 
nu poate să fie prima, dar la un antrenament de genul ăsta?! la 
zi, urlă el către „inginer“, te-a mituit cu oarece satisfacţii 
sexuale ca s-o treci înainte? Sunt mai puternic decât un elefant 
și mai iute decât un ghepard! 

— N-am de gând să fac din voi gheparzi! îl oprește 
maiorul. Cel mai bine vi s-ar potrivi denumirea de hiene. 

— Himen să-i spuneţi putorii ăleia care v-a ameţit pe toți 
cu fofoloanca ei! zbiară Colosul, neatent la fonetica locului. 

Maiorul rânjeşte din nou, punându-și la lucru cicatricea 
care-i străbate tot obrazul drept: 

— Hienele sunt mai ale dracului decât gheparzii. Ba le 
mănâncă ăstora chiar şi puii, fără să fie atacate. Şi ştiţi de ce? 
Pentru că, dacă un ghepard și-ar pierde fie şi o singură gheară, 
n-ar mai fi bun de vânătoare și ar muri de foâme. Voi trebe 
să fiți hiene, fiindcă un lucru e sigur: cei eu care vă veţi bate 
sunt gheparzi. 

— lată-ne şi zoologi, pufneşte Colosul cu dispreţ, căutând 
cu asiduitate în curul vieţuitoarelor savanei ! Asta-mi aminteşte 
de bietul taică-meu care-i halea maică-mii toate plantele din 
ghivece, pe motiv că vrea să studieze efectele fotosintezei. 

— Nu încetez să mă mir de câte cuvinte noi ai învăţat! zic 
eu, inaugurând bidonașul cu votcă oferit de maior. 

Colosul îmi smulge obiectul, aruncându-mi o privire rea. 

— Să fie din cauză că mi-am schimbat creierul! ? 

— Gata, potoliți-vă! strigă maiorul. Consider misiunea în- 
deplinită cu succes. Ordinea nu contează... chiar dacă prima a 
fost o femeie! adaugă el, privind maliţios către Colos. Acum, 
năniţă, iar la sculare, rapoartele. Cred că aveţi ce povesti. 
Program de voie douăsprezece ore! 

Pavlovici mai scormoneşte pământul prin partea locului 
vreo câteva minute, în aşteptarea unei replici, dar, în cele din 
urmă, dă să se retragă dezamăgit. Am avea, desigur, multe să-i 
spunem, dar regulamentul militar, fie el şi unul al mercenarilor, 
interzice, în bună măsură, formulele de adresare pe care am 
vrea să le folosim. Numai Andar Prajepa ridică două degete 
uscate, ca nişte cârlige de rufe din epoca bronzului. 

— Dă-i drumul, Fachirule, zice maiorul, simţindu-și spe- 
ranțele renăscând. Nu e nevoie să ridici caraba, nu suntem la 
şcoală. 

— Domnule maior, cer dormitor separat ! 

Pavlovici se scobește în urechi, examinând, intrigat, mizeria 
depusă pe degetul său bont. 

— Fii mai explicit! Dacă e încă una dintre măgăriile 
voastre, îți pot spune de pe-acum că vei avea asigurat un 
dormitor cu totul separat, în carceră. 

— Soldatul Sheldon pute! trâmbiţează indianul. Poluează 
aerul ca un hoit de mamut uitat la soare. 

-  Instantaneu, Colosul rămâne cu bidonașul suspendat la 
jumătatea drumului spre gură, de parcă pozează unui pictor 
pentru tabloul vieţii sale: „Peisaj antediluvian cu votcă“. leșită 


l Aluzie la operaţia de „spălare a creierului“, la care a fost supus de 
arabi, cu concursul nemijlocit al lui Florin Zamfir. Vezi Conspirația 
sfârşitului lumii, de acelaşi autor (n. trad. ). 

din baracă, Sara prinde ultimele cuvinte ale indianului şi nu 
scapă ocazia să mai pună şi ea un vreasc pe foc: 

— Pe lângă asta, are și un stomac mai bogat în gaze decât 
orice zăcământ din Siberia! 

— ȘI la ce vă aşteptaţi? o întrerupe, nervos, maiorul. Să 
chem un specialist în protecţia mediului? Aruncaţi-l într-un lac, 
cu un bolovan legat de picioare, şi lăsaţi-l acolo să dospească. 

Face stânga-mprejur, părăsind zona, în căutare de teritorii 
mai bune şi mai sigure. „Inginerul“ culege centurile și-l urmea- 
ză supus. Nu are de gând să fie obiectul caznelor la care am 
vrea să-l supunem. 

Colosul nu reacționează imediat. Golește, pe îndelete, 
bidonașul, după care i-l aruncă lu Otto. 

— Neamţule, tu eşti cel mai zdravăn de prin partea locului. 
Fă un gest creștinesc şi umple recipientul. Cât despre tine, 
udaugă el, întorcându-se spre Sara şi dându-l uitării pe indian, 
mă întreb un singur lucru: Ce cauţi tu aici? Doar în două locuri 
îi este permis unei femei să-și ducă viața — în pat sau în 
bucătărie. 

— De unde ştii că sunt femeie? replică Sara, zâmbind. Nu 
cred că deţii informaţii sigure despre ce port eu între picioare. 

— Să facem un pariu! se grăbeşte Colosul cu propunerea, 
intuind o ocazie neaşteptată. Pun o sută de dolari la bătaie. Dacă 
o ai ca toate femeile, ai câştigat. 

— ŞI dacă nu? z 

— Atunci, se cheamă că ai pierdut! 

— Fii sincer, Frederick, fac eu pe moderatorul, ce-ai 
prefera? Să câştigi, sau să pierzi? 

— Tu nu te băga, Florine, cu tine o să am o discuție 
separată, pe un pariu anume, despre care pot să-ți spun de 
pe-acum că-l voi câștiga. Ei? Te-ai hotărât, Sara? Îți dai sau nu 
nădragii jos? f 

Fachirul şi cu mine stăm deja cu ochii holbați, pregătiți să 
nu pierdem nimic. Chiar şi Otto, despre care ştim cu toții că e 
pederast, s-a oprit în drum. 

— Dacă eşti atât de interesat, îți propun altceva, o întoarce 
Sara. Să facem un pocher pe dezbrăcatelea. Cu tot cu banii pe 
care-i avem prin buzunare. 

Suntem după o grămadă de ore de marș forţat, timp în care 
am trecut prin toate chinurile iadului, dar propunerea Sarei ne 
face să uităm de oboseală. Jocul e cu atât mai tentant, cu cât ni- 
meni dintre noi nu știe câţi bani are celălalt asupra lui. Colosul 
își îndreaptă statura masivă și scoate o idee la aer: 

— De acord! Dar încă ceva... Dacă pierzi şi se dovedește 
că ești femeie, mă laşi și pe mine o dată! 

Sara însă vrea să afle toate aspectele. 

— Şi dacă pierzi tu, şi se dovedește că eşti bărbat? ÎI lăsăm 
pe Otto să ţi-o pună? 

— Otto n-are ce căuta în chestia asta. Nu, o să te las pe tine 
să mi-o pui! găsește Colosul soluţia, în căutarea unui câștig cât 
de mic, oricât de nefavorabilă i-ar fi situația. 

— Hai să nu transformăm totul într-o chestie atât de banală, 
intervine Otto+Să ne oprim doar la pocher. 

— Tu vezi-ţi de dosurile tale! se stropşește Colosul, strân- 
gându-și instinctiv anusul. 

— Are dreptate Otto, să lăsăm cele lumești! sare și 
Fachirul, în opinia căruia pocherul făcea parte, probabil, din 
îndeletnicirile spirituale ale omenirii. 

Colosul rămâne singur pe poziţie, fără drept de veto. Nu 
trecem, totuşi, la fapte, până când nu ne înfruptăm cu friptură 
rece şi fructe. Dintr-o ladă de aluminiu, Otto dă la iveală două 
sticle de Smirnoff. Este un bun camarad, căruia nici noi nu-i 
scoatem ochii în ceea ce priveşte preferinţele lui, pidosnice. Cât 
timp nu suntem pe gustul lui, toate-s în regulă. 

Ne aflăm de patru săptămâni în savană, pe malul unui 
afluent al fluviului Orange, în Africa de Sud. La mică distanţă, 
se ridică masivii din Munţii Scorpiei. Tabăra noastră e atât de 
bine camuflată, încât nici cel mai sofisticat satelit nu o poate. 
depista. Pregătirea de gradul patrul la care suntem supuși i-a 
selectat pe mulţi. Doar cinci plutoane, printre care şi al nostru, 


L În tactica mercenariatului, este cea mai dură formă de pregătire şi 
instrucţie (n. trad. ). 

au primit „viză“ pentru misiunea „kosovo“. Aşteptăm cu toţii 
inlriguraţi să treacă şi. ultimele două: zile, după care vom 
redeveni cărăuşii morţii. 

Colosul își şterge îndelung mâinile de uniforma cafenie, 
mai soioasă decât un râu colector din subteranele Parisului. 
Ochiul lui ciclopic aruncă priviri iscoditoare. Orbita sângerie, 
amintirea din Cambodgea, pare infinit mai umană. Este atât de 
hidos, încât l-ar face până şi pe un crocodil pervers să aibă 
coşmaruri în nopţile cu lună plină. De altfel, un hipopotam 
rătăcit prin zonă scoate un zbieret înfricoşător şi dispare în 
apele râului, bântuit de intenţii sinucigaşe. Sara și-a terminat şi 
ea porția și aprinde o ţigară subţire de foi. Bricheta sa de aur, 
care are gravată steaua lui David, ne deschide apetitul de joc. 

— Că veni vorba, pornește Colosul negocierile, deși nimeni 
nu spusese nimic, mizăm doar pe banii din buzunar sau pe tot? 

— Numai pe bani, îl temperează Sara. N-am chef să dau 
peste cine ştie ce aiureli sexuale pe care le păstrezi în uniformă. 

Fachirul scoate un pachet de cărţi, făcându-ne să cotcodă- 
cim ca nişte cloști care stau la coadă la ouă. Indianul îşi merită 
porecla, mai ales de când ne-a delectat cu câteva scamatorii. 
Nici oferta Colosului nu e primită cu mai mult entuziasm: are 
prostul obicei de a face semne pe spatele cărților, pe care, cu 
ochiul lui de vultur, le poate detecta de la zece metri. 

— Dă fuga la Johannesburg şi cumpără un pachet nou! se 
oțărăşte uriașul, făcând pe simandicosul. 

Nu e nevoie să străbatem toată Africa de Sud. Ne salvează 
același Otto. În lada lui găseşti de toate. Dacă scotoceşti bine, 
e de părere Colosul, ai putea descoperi un bărbat gonflabil. Îi 
acceptăm cu toţii, tacit, corectitudinea de neamt până în călcâie, 
deşi asta ne cam șşifonează orgoliile. Pachetul sigilat trece din 
mână în mână. Este mirosit, pipăit şi studiat pe îndelete. Vreo 
câteva minute, părem o echipă de arheologi adânciţi în 
studierea unei bucăţi de rahat de ihtiozaur, descoperite după 
îndelungi săpături. O dată declarați satisfăcuţi, pachetul își 
pierde virginitatea, iar cărţile de joc îşi încep turneul electoral. 

Sara pare expertă într-o nemaiîntâlnită cabală a pocherului. 
Treptat, ne ușurează de obiectele de îmbrăcăminte, transfor- 


15 


mându-ne într-o echipă de poloiști care pozează pentru 
fotografia de promoţie. Sunt atât de ghinionist, că-mi vine 
să-mi înghit ciorapii, pe care, de altfel, îi pierd o mână mai 
târziu. Colosul mai are pe el doar o pereche de izmene, de care 
s-ar ruşina şi un boschetar, și o şosetă prin care îi putem 
număra degetele negre, cu unghiile încarnate. Toată lumea e 
sigură că-și ţine banii în „buzunarul“ din cel mai intim loc. 
Fachirul și cu mine ne arătăm deja coastele. În schimb, Otto, 
care, după o malarie contractată în Zair — pe când lupta în 
Legiunea Străină —, suferă de frig, își scoate cel de-al patrulea 
maiou din cele șase pe care le poartă permanent sub bluzon. 

— A intrat frica-n tine! e de părere Colosul, aruncându-i 
cărțile Sarei. Ţi-e teamă că o să-ți vedem podoaba și o să ne 
minunăm. 

— Să vă minunaţi? întrebă Sara, într-o doară Doar n-o să 
mă faceţi să cred că n-aţi mai văzut o păsărică în viața voastră. 

— Ba cum să nu! se grăbeşte Colosul să îndepărteze 
bănuiala cea necurată. Pot să ţi-o și descriu. Numai că la tine 
trebuie să fie altceva. Dacă pe bărbaţii voștri îi scurtează la 
naştere de pielea de prisos, mă întreb ce le fac femeilor. Nu mai 
departe de anul trecut, bântuiam prin junglele Ruandei. Eram în 
slujba unui negrotei care dădea impresia că nu știe cu exactitate 
ce anume vrea. Când înaintam și omoram o grămadă de 
gorobeți dintr-un trib inamic, când ne întorceam şi-i luam la 
rost pe tipii din tribul pe care-l apăram. Cert e că am găsit cu 
greu un moment de odihnă, în care să ne amintim că se copsese 
vremea unei întâlniri cu o muiere. Am plătit un băștinaș care-și 
păştea rinocerii prin apropiere, şi tipul ne-a procurat, cât ai zice 
pește, o negresă autentică, vreau să spun, luată atunci dintr-o 
poză ca alea din atlasele despre viața sălbatică. Era îmbrăcată 
cu cele mai bizare chestii, încât a trebuit să aflăm de la băştinaș 
cum se procedează ca să i le scoatem. Cu cerceii din ureche şi 
din nas, și cu doagele din jurul gâtului ne-am împăcat noi cum 
ne-am împăcat, dar când a fost să-i scoatem chiloţii din nuiele, 
ani rămas ca la dentist. Credeţi-mă, prieteni, din podoaba ei, 
mai împădurită decât o plantație de cocotieri, ieşea un fel de 
tub pictat cu cele mai neverosimile scene de vânătoare ! Asta a 

fost de natură să ne mai tempereze elanul de cerbi la vremea 
boncăluitului, însă eu aș fi regulat și o mină antitanc, într-atât 
eram de plin. L-am întrebat pe băştinaş dacă nu cumva e vorba 
de scula unui megieș uitată la locul faptei, iar ăsta s-a pierdut 
atât de mult în detalii, în timp ce-mi explica, încât era să-și 
frângă mâinile. În fine, am putut pricepe că partea bărbătească, 
care pârţâia prin zonă, avea pendulele atât de lungi și subțiri, că 
le trebuia un ghidaj special pentru a lucra la standarde normale. 

Colosul simte că plesneșşte. Cei trei popi pe care a reuşit să-i 
adune la un loc sunt învinși de chinta Sarei. Îşi exprimă 
nemulțumirea în expresii de-a dreptul tribale, învăţate, pesem- 
ne, la vremea în care alerga după negrese cu tub genital. Spre 
deplina noastră uimire, îşi scoate izmenele, dezvăluind 
podoabele bărbăţiei sale. Avem de ce ne minuna. Când l-a 
creat, Dumnezeu a uitat mâna pe buton. În același timp, ne dăm 
seama că nu-și mai ţine banii lipiţi de buci. Cu siguranţă îi are 
la gleznă, acoperiţi de şoseta împuţită de care nu s-ar atinge 
nici o spălătoreasă din Ougadougu. 

Izmenele Colosului nu-i fac cea mai bună impresie Sarei, 
care le culege, scârbită, cu cuțitul ei de luptă, azvârlindu-le 
într-un copac. Nici maimuţele, care-și făceau siesta pe ramuri, 
nu dau semne de bucurie. Latră şi ţipă ca nişte călugăriţe într-un 
sex-shop. 

În mod surprinzător, următoarele trei mâini aparțin Colosu- 
lui, care e din nou pregătit pentru trecerea în revistă. Pare și el 
uimit: întâia oară în viaţa lui câştigă fără să trişeze ! În schimb, 
Fachirul și cu mine am pierdut tot. Mă felicit că i-am trimis 
Lianeil, exact cu o zi înainte, avansul încasat pe contract. 

Colosul și Sara dau impresia că au pus de-o coaliţie secretă. 
Otto e singura victimă care a rămas îmbrăcată, iar cei doi se 
întrec 'să-l înveţe cum se face strip-tease. Neamţul tremură tot, 
dar nu de nervi sau de emoție, ci din cauza sechelelor de friguri 
negre, care-l vor însoți toată viața. Când Sara şi Colosul rămân 
singuri în joc, hotărăsc să se oprească, dând noi aripi ideii de 
alianță tacită stabilită între ei. N-au câștigat prea mulţi bani, 


l Soţia lui Florin Zamfir. Vezi Pentru bani, înainte ! şi următoarele de 
acelaşi autor (n trad.). 

dar, cel puţin, în ceea ce-l priveşte pe Colos, numai şi faptul că 
nu şi i-a pierdut pe-ai lui reprezintă un mare câştig. Mobilul de 
la începutul jocului a dispărut complet. Sara se îndreaptă spre 
- duşuri, dar înainte îl fixează cu degetul pe Fachir. 

_— Dacă încerci să te mai holbezi iarăși prin cine ştie ce 
găurică, o să am grijă să-ți procur una la purtător. 

Spre a fi mai convingătoare, îşi agită pumnalul, de care nu 
se desparte nici în somn. Ai putea oricând să crezi că e un fel 
de mână artificială, care, cu timpul, a înlocuit cârligul pirate- 
resc. Fachirul face ochii mari şi, dacă i-ai schimba decorul, ai 
putea oricând să-l confunzi cu un călugăr franciscan hotărât să 
se lase flagelat de necredincioși. i 

— Are dreptate ! sare și Colosul la fileu. Încerci tot timpul 
s-o hipnotizezi cu scamatorule tale yoghine, doar-doar ţi-o 
cădea direct în poală! Dacă Otto ar proceda la fel cu tine, ți-ar 
conveni? 

Spiritul de dreptate 1 se potrivește Colosului ca o pereche 
de ochelari de soare unei vaci..De la o vreme însă se simte 
bântuit de un fel de boală moralizatoare. Evident, el iese din 
ecuaţie. 

— Mâncaţi rahat! strigă indianul și, după tonul vocii, nu 
pare să emită o concluzie, ci un îndemn. 

Se aşează cu capul în jos şi cu picioarele îndreptate spre 
cer, în poziţia lui preferată de relaxare. E instructorul nostru de 
yoga şi ne-a învăţat o mulţime de șmecherii. De altfel, Andar 
Prajepa este curtat de o mulțime de organizaţii paramilitare, ba 
chiar de armate regulate. A fost instructor al trupelor de 
cercetași ale armatei naţionale indiene, iar mulţumită tehnicilor 
de hipnoză, pe care le posedă la perfecţie, și anchetator al 
prizonierilor din războaiele la care a participat împotriva 
Pakistanului: Avea în faţă o carieră strălucită, doar că încălcase 
codul Pranajana, iar organizația ocultă a hinduşilor, al cărei 
ucenic fusese, îl pusese pe lista neagră. Nu l-a crezut nimeni 
când a spus că niște unde telepatice îl caută prin întreaga lume 
pentru a-l determina să se autoextermine, până când nu ne-a 
demonstrat pe viu ce va să zică asta, făcând un leu să-i urmeze 
poruncile, mai ceva ca un câine plimbat pe la cele mai înalte 

şcoli de dresaj. De la întâmplarea aceea, îl priveam toți cu 
respect, iar Colosul murmura, adeseori, o rugăciune învățată de 
la un vraci, care, susținea el, te ferea de spiritele rele. 

Dar nu numai Andar, ci şi fiecare dintre noi este, la rândul 
lui, instructor, Colosul este expert în arme şi explozibili; Otto, 
în transmisiuni şi computere personale, iar eu îi învăţ elemente 
de tae-kwan-do. 

Cel mai greu ne-a fost să o acceptăm pe Sara. Fosta agentă 
Mossad, pusă la „saramură“ după ce lucrase doi ani sub aco- 
perire într-o reţea teroristă arabă, era specialistă în manipulare 
prin schimbarea dovezilor. Mai concret, putea face un cimitir să 
arate ca o discotecă. Nici unul dintre noi nu prea înţelegea la ce 
ne putea folosi trucul ăsta, dar nici nu ne omoram să aflăm. 
Avem încredere deplină în maiorul Pavlovici care, atunci când 
pregătește o celulă de luptă pentru misiune, întrece în meticu- 
lozitate şi un ceasornicar cu o pădure de arbori genealogici 
în spate. 

Ne retragem în cuibare, iar somnul trece la treabă, ca un 
harnic secerător la vremea recoltei. Când ne trezim, noaptea 
este aidoma unei pânze de doliu sfâşiate de moştenitorii grăbiţi 
să deschidă testamentul. Ne verificăm armele, în timp ce 
maiorul Pavlovici ne repetă sec obiectivul ultimului examen: 
cucerirea statului-major „inamic“, plâsat pe un versant al 
Munţilor Scorpiei. Pentru un mercenar, oricât de bine pregătit 
ar fi, perioada de instrucţie nu este numai obligatorie, ci şi 
necesară, deși, în așteptarea luptei, timpul de antrenament pare 
un marfar leneș și plictisitor de lung. 

Când suntem gata, maiorul ne mai trece o dată în revistă şi 
se asigură de fiecare detaliu. Luptăm de mult, de foarte mult 
timp împreună, dar, de fiecare dată, e ca la început. Cine își 
închipuie că un mercenar este doar o maşină de ucis se înșeală 
profund. Mercenariatul este o profesie ca oricare alta, dar, dacă 
nu-i cunoşti regulile și nu-ţi însușeşti deprinderile specifice, 
rişti să fi concediat de primul glonţ rătăcit sau de vreun pumnal 
aflat cu treburi prin preajmă. 

Maimuţele încep să se agite, semn că soarele se află în spa- 
tele uşii. Colosul scoate blindatul uşor din groapa de camuflaj 

şi-i verifică motorul silențios. Cu ajutorul nostru, Sara înde- 
părtează toate urmele care ar putea face pe cineva să creadă că 
acolo a fost o tabără instalată de oameni. Nu e uitat nici cel mai 
mic amănunt. Chiar şi un băștinaș ar fi convins că nu e decât 
locul preferat al unei familii de lei, hotărâtă să se conformeze, 
fără crâcnire, teoriilor darwiniste. De altfel, deși are coordo- 
natele exacte, elicopterul trimis după Pavlovici se roteşte pe 
deasupra noastră, ca un vultur în căutarea unui cabinet 
oftalmologic. 

Maiorul va urmări, alături de ceilalți comandanți, perfor- 
manţele noastre, în funcţie de care va da viza „buni pentru 
Kosovo“. Ne îngrămădim în transportator, unde facem o 
verificare a staţiilor de transmisie. Receptorul e asemenea unei 
urechelnițe moarte la datorie, iar microfonul este o adaptare 
modernă a laringofonului folosit de germani în ultimul război 
mondial. Colosul crede că astfel poţi verifica şi dacă cineva bea 
votcă sau se spală cu periuţa de dinţi. 

— Dar tu de unde știi cum arată o periuță de dinţi? se 
trezește întrebând Sara. 

— Am dat peste una în buzunarele lui Otto, o lămurește 
Colosul, fără să se arate ofuscat. Asta, în caz că nu o folosește 
la curăţatul găoazelor cu care-și face treaba. 

Uriaşul schimbă tot timpul traseul blindatului, descriind 
urghiuri și curbe care de care mai sofisticate, cu toate că 
oglinda deformatoare de imagine GU-J 1, instalată în faţă, face 
vehiculul aproape nedetectabil. E ultima invenţie în materie de 
luptă terestră, și faptul că ea aparține românilor l-a pus pe jar 
pe Pavlovici, care, cu excepția mea, nu-i prea înghite. Cum a 
ajuns o bijuterie ca GU-1 ł în posesia noastră, asta este altceva. 
Un lucru e sigur: Direcţia de Informaţii a armatei române nu a 
reuşit nici până astăzi să dea de urma unei defecţiuni care a 
transformat traficul cu arme într-un joc de interese- majore pe 
plan internaţional. 

— O să ne batem în colivia asta vreo şase ore, așa încât n-ar 
fi rău să deschidem cutia cu snoave ! propune Colosul, care știe 
foarte bine că ora poveștilor e rudă foarte bună cu ora votcii. 

— Cui crezi că-i arde de povești, când stăm chirciţi ca-n 
burta mamei? i-o tai eu, înghiontindu-l pe Fachir, care, cu toate 
că e slab ca un şarpe operat de apendicită, are un fund de 
episcop. 

— Să nu-mi spui că şi tu ai avut o mamă! grohăie uriașul, 
asudând la manete. 

— Toţi ne-am născut din întâlnirea nefericită dintre un 
spermatozoid şi un ovul, ne învaţă Otto. 

— Ba tu te-ai născut din întâlnirea dintre un spermatozoid 
şi un cur! urlă Colosul, dând fericit din labe. În ceea ce mă 
priveşte, eu nu cred în povestea cu barza. E mai uşor să cred că 
am fost conceput în laborator. Chiar şi bătrânu” meu, când 
scormonea după mine, ca să-mi aplice una dintre corecţiile lui 
zilnice, îmi striga: „Și când te gândeşti că ai fost mai întâi în 
mine, și că aş fi putut rezolva problema ta foarte simplu, dacă 
aș fi avut bani de-un prezervativ.“ 

— Pentru numele lui Dumnezeu, nu mai urla aşa ! zice Otto. 
Microfoanele noastre sunt concepute pentru şoapie. 

— Poate chiar pentru şoapte de dragoste ! plusează Colosul. 
Spune-mi, Sara, n-ai vrea să ne plimbăm de mână, într-o noapte 
cu lună plină, pe malul unui lac? 

— Ba da, cu condiţia ca pe malul lacului să fie un teren 
minat în care să calci! 

— Mă iubeşti, aşadar! zbiară Colosul, băgându-ne iarăși 
urechile în suferință. Ştiam eu că-ți plac bărbaţii chipeşi și 
viteji. Dacă n-ar fi puturoșii ăștia cu noi, am putea încerca o 
fantezie sexuală, în timp ce eu conduc. La urmă, schimbăm 
locurile și o luăm de la început. Nici nu-ţi trece prin minte câte 
se pot face într-un transportor blindat. 

— Am tras-o, la ordin, și cu cei mai împuţiţi arăboi, ca să-i 
fac să cânte, dar, martor mi-e Satana, n-aș face-o cu tine nici 
dacă mi-ar da ordin stăpânul lumii! îl linişteşte Sara. 

— Așa sunteţi toate la început, salvează Colosul situaţia. 
După aia, nu mai pot scăpa de voi. 

Otto face oficiile de gazdă şi ne îndeamnă cu o nouă sticlă. 
Colosul pomeneşte, în treacăt, de agenţii de circulaţie care 

așteaptă în colțul străzii cu fiola pregătită, după care trage un 
gât sănătos. 

— O sticlă şi o păsărică bună, iată armele care-l fac pe un 
mercenar invincibil! comentează el, cu adresă exactă. 

— Pentru tine, sexul e ca o tragere în poligon, observă 
Fachirul. 

— Chiar, indianule, ce-ar fi să ne povesteşti una dintre 
aventurile tale într-ale Kama-Sutrei? Am înțeles că voi o faceţi 
după un soi de regulament mai drastic decât orice regulament 
militar ! 

— A face dragoste e o artă, zice Fachirul, ai cărui ochi 
scapără când privește spre Sara. Ca să ajungi pe culmile 
Nirvanei, trebuie să urci cu răbdare muntele lui Venus, de unde 
să te prăbușeșşti în abisul Venerei. 

—  Cotcodăcești ca o găină beată... bla-bla, bla-bla... 
Pune-ne în faţa unei Situaţii concrete, îl cheamă Colosul la 
ordine. Sau te rușinezi pentru că sunt dame de faţă? 

— Uite ce e, Frederick, zice Sara, pentru că tot nu-ţi pot 
proiecta un film porno, o să-ți fac un rezumat. Tu vezi să nu 
greșeşti drumul. Ar fi păcat să o zbârcim tocmai la final. 

Povestea care urmează e una obişnuită pentru oameni ca 
noi. Sara devenise agent secret Mossad printr-o întâmplare: 
Până la cincisprezece ani dusese o viaţă normală, într-o familie 
de evrei polonezi, emigraţi în Israel, supunându-se rigorilor 
tradiţiei de familie, alături de încă o soră şi trei fraţi. Ar fi vrut 
să rămână pentru totdeauna în Ierusalim, însă tatăl, orbit de 
avantajele oferite colonilor, a acceptat să se mute în Fâșia Gaza. 
Dar Dumnezeu i-a oprit la graniţă, iar familia Lipovicz a 
devenit o piesă dintr-un joc de puzzle care nu avea să se mai 
isprăvească niciodată. Sara s-a îndrăgostit de tânărul palestinian 
Zaher. Ca mai întotdeauna, normele familiale i-au făcut pe cei 
doi să se revolte, căsătorindu-se în taină. În seara în care s-au 
hotărât să fugă în Egipt, Zaher a plecat să împrumute niște bani 
de la un prieten. L-au găsit peste o săptămână, când canalul în 
care fusese aruncat a refulat la prima ploaie torențială. Fraţii 
Sarei au fost anchetați, dar nu s-a găsit nici o probă împotriva 
lor. În Gaza însă dreptatea nu-și face culcuș în balanţa 

doamnei-legate-la-ochi. Sara a fost răpită şi a rămas dispărută 
pentru totdeauna. N-au ucis-o, pentru că nu pe ea voiau să se 
răzbune. A fost trimisă într-o tabără specială de pregătire a 
teroriștilor palestinieni, dar înainte i s-a tatuat pe braţul drept 
chipul lui Zaher. Sara nu a putut rezista şocurilor. Ajutată de 
droguri special pregătite, a adoptat o nouă personalitate. Palesti- 
nienii nu și-au bătut joc de ea, iar noua Sara s-a îndrăgostit 
iarăși. Doar că tânărul Selim era agent Mossad aflat sub acope- 
rire. Pentru Sara însă schimbările şi răsturnările de situaţie nu 
mai reprezentau de mult o noutate. Ajunsese la stadiul unei 
acceptări stoice, comune oricărei depersonalizări. După doi ani 
în care a contribuit la demascarea şi lichidarea câtorva impor- 
tante reţele arabe, Selim a fost demascat dintr-o greșeală a 
serviciilor secrete britanice. Palestinienii au obligat-o pe Sara 
să-l execute cu un glonţ în ceafă, nu înainte de-a i se tatua şi 
pe celălalt braţ chipul lui neasemuit de frumos. Pe ea, tot nu au 
ucis-o. În schimb, au transformat-o în târfa lor. La nici două 
luni, tabăra teroriștilor a fost bombardată, și singura care a 
scăpat cu viaţă a fost Sara. Au găsit-o dezbrăcată şi murdară, 
legată de un lanţ lung, într-un adăpost săpat sub pământ. Era 
într-o stare de semisălbăticie şi, cu toate tratamentele urmate, 
Sara nu şi-a mai revenit complet niciodată. 

— Mai ai destule locuri în care ai putea să-ți tatuezi și 
muianul meu ! conchide Colosul, dovedindu-se, ca întotdeauna, 
total nesimţitor la ceea ce li se întâmplă celorlalți. 

— Pentru asta, mai întâi trebuie să mori! îi aminteşte Sara. 

— Ba trebuie, mai întâi, să ne trosnim ! o corectează Colo- 
sul, care a reţinut din toată povestea doar ce-l interesa în mod 
deosebit. 

— Fratele meu, intervine Fachirul, sunt lucruri pe care tre- 
buie să le respecţi în viaţă, indiferent că eşti o bestie sau un 
călugăr. 

— Nu sunt fratele tău! punctează Colosul, virând brusc 
frumuseţea de blindat. Bătrânul a fost îndeajuns de deştept ca, 
după minunata mea apariţie pe lume, să-și facă vasectomie. 

Întinde mâna după sticlă și, când constată că s-a golit, pră- 
văleşte asupra noastră o mulțime de calificative, care mai de 

care mai convingătoare. În cazul lui Otto, face un ocol interesat, 
atribuindu-i vorbe alese. Dacă nu mai are lada, neamţul are, în 
schimb, o raniţă tocmai bună să-i ţină locul. Completează 
galeria cu un nou portret al rusului naturalizat american şi ne 
anunță că, o dată cu asta, vernisajul ia sfârşit. 

— Suntem abia la început, o să mai avem nevoie de 
întăritoare. 

— Eşti mai atent decât bunică-mea din partea mamei, care, 
de fiecare dată când vreunul din familie se ducea la budă, îi 
măsura cu centimetrul ei de croitoreasă hârtia pe care urma s-o 
folosească ! clămpăne Colosul, plescăind din buze. Era atât de 
econoamă, încât nu a pregetat să scrie la o fabrică de detergenţi 
să-i fie trimis un praf care să curețe respectiva hârtie după 
folosire, pentru a o putea reintegra în circuit. Bătrânu” meu urla 
că, în condițiile astea, ar trebui să-și schimbe chiloţii de două 
ori pe zi, dar, cum nu avea decât o singură pereche, era silit să-i 
poarte la nesfârșit. Când a murit baba, taică-meu a fost la un 
pas să facă infarct de bucurie. Dezmăţul l-a costat o săptămână 
de internare într-o clinică de dezalcoolizare, şi poate c-ar mai fi 
zăbovit o vreme pe-acolo, dacă tipii n-ar fi constatat că le băuse 
toate perfuziile din dotare. L-au declarat nevindecabil, chiar și 
cu riscul de a crea o reputaţie proastă instituţiei de binefacere 
în care îşi pierdeau timpul. 

— Acum, spune-ne şi nouă, îl întărâtă Fachirul, care e 
secretul faptului că nu vrei să te speli niciodată? E o tradiţie la 
voi în familie, sau faci parte dintr-o frăţie secretă? 

— Ai să te miri, strigă Colosul, dar sunt momente în care 
mă gândesc serios că ar trebui să mai trag din când în când câte 
o baie. Poate n-o să crezi, dar medicii au descoperit un fel de 
boală care face ca pielea mea să se irite la cea mai mică 
atingere a apei. 

— Eşti sigur că nu se refereau la ficatul tău? 

— Mă rog, se învoiește Colosul, mi-au pus un diagnostic 
cu o denumire latină, care ar putea însemna orice. Cert e că 
trebuie să fiu precaut când vine vorba de apă. N-am voie să-mi 
ştirbesc nici un pic capacitatea de luptă. 

—  Inamicii ar putea să posede câteva măşti de gaze 
supersofisticate, îi atrag eu atenția, şi atunci tot efortul tău ar fi 
inutil. 

— Ce-ai zice dacă te-aș lăsa o dată, cu condiţia să-ți răzui 
tot jegul de pe tine? îl iscodeşte Sara. 

Spre surprinderea tuturor, Colosul nu se repede cu 
răspunsul. 

— E o preocupare la care o să mă gândesc. Avantajele şi 
dezavantajele se cer îndelung cumpănite. Totodată, trebuie să 
mă asigur că posezi toate cele necesare unei astfel de 
îndeletniciri. : 

— Dacă ai fi învățat să joci pocher, acum ai fi avizat, îi 
aminteşte Otto, cu scrupulozitate nemțească. 

Deşi e înfofolit în nenumărate flanele şi tricouri, pe sub 
vesta antiglonț, nici măcar o broboană de transpirație nu-și face 
apariția pe fruntea lui. În schimb, noi asudăm ca niște crocodili 
chemaţi la o ședință de saună. Un transportor militar nu are aer 
condiţionat, şi dacă unele stomacuri, mai puţin duse la biserică, 
își fac de cap, atmosfera devine de-a dreptul dramatică. Dar ăsta 
nu e decât un joc de copil pe lângă ce ne aşteaptă. 

„Inamicul“ e foarte bine camuflat, iar Punctul de Comandă 
este mobil. 

Pe deasupra, în terenul minat peste care trebuie să trecem, 
o mină din zece este activă, iar celelalte, o dată atinse, emană 
un fum care ne-ar putea trăda prezenţa, ba chiar scoate din joc. 
Ca să nu mai spun că tipii care ne aşteaptă au în încărcătorul 
de manevră câte un cartuș de război. În schimb, nouă nu ni se 
permite să folosim armele de foc, căci ar fi sinonim cu un eșec: 
înseamnă să fim reperaţi. Totuși, n-avem de ce ne plânge, căci 
meseria noastră e plătită regește și, dacă ai căpătat îndemânarea 
şi cunoștințele necesare, poate deveni chiar plăcută: Cu condiția 
să-ți placă să apeşi pe trăgaci. 

` Fachirul își consultă harta digitală şi compară coordonatele. 
Pare un căpitan de vas bântuit de gândul pirateriei. Colosul se 
întoarce pe jumătate şi trompetează neliniștit: 

— O mai fredonezi mult? Nu intră în obiectivul nostru să 
ajungem la ocean. Nasul meu îmi spune că ne aflăm în zona de 
debarcare. 

— Ai un nas cu care s-ar mândri și Vishna, îi replică, voios, 
Fachirul. Trebuie să fie un râuleț în stânga, la ora zecel. Te 
apropii şi te opreşti. [ 

— S-ar putea să dăm peste niscaiva crocodili, despre care 
ştim că au obiceiuri foarte proaste când e vorba de o discuţie 
intimă cu nişte oameni cumsecade. 

— Nu e cazul nostru, aşa că n-avem de ce ne teme, e de 
părere Sara. 

Colosul pune o frână de şofer de troleibuz lipsit de maniere, 
scoţându-ne brusc din starea de amorțeală în care ne complăceam. 

— N-ai minte nici cât un greiere ras în cap! îl apostrofează 
Otto, pentru care expresia folosită reprezintă cea mai cruntă 
înjurătură din viaţa lui. 

Colosul zâmbeşte cu bunătate și-l ridică pe neamţul ajuns 
cu capul între picioarele sale. 

— Ce vrei să faci? Nu-i frumos. Suntem cu treabă pe-aici, 
n-am venit să ne dăm în bărci. 

leşim prin trapele laterale şi, înainte de a ne dezmorți 
oasele, luăm contact rapid cu mediul. Malul sub care a tras 
transportorul este ideal pentru camuflaj. În nici zece minute, din 
vehicul nu se mai cunoaște nimic. Sara ne împarte sarcinile, 
după care ne vedem de treabă. Combinezoanele noastre Ghilles 
ne fac invizibili chiar şi la detectorul cu infraroşii. Doar mirosul 
animalelor ne poate da de gol și de aceea trebuie să le ocolim 
cu grijă. Ne aflăm în perimetrul avangardei „inamice“, şi orice 
schimbare bruscă de decor le poate da de gândit băieţilor care 
stau de pază. Mai ales că sunt avizaţi de sosirea noastră. 

Până la Statul-Major, situat în Munţii Scorpiei, mai e o 
distanță bunicică, străbătută de obstacole de tot felul — de la 
capcane primitive la detectoare supersofisticate. Nu departe de 
noi, se aşterne o zonă de pădure umedă. Prin binoclu, disting 


l Transmitere codificată a poziţiei, după care punctul dorit e situat în 
funcţie de aşezarea cifrelor pe un cadran de ceas (n trad.). 

stratul alunecos de frunze galbene şi roșietice, care se întinde 
pe sub copacii de la lizieră. 

Începe nesuferitul joc al așteptării. Săpăm rapid gropi indi- 
viduale şi ne acoperim cu iarba înaltă. Doar două periscoape 
rămân iţite afară, să scruteze de jur-împrejur. Socotelile noastre 
dau roade destul de repede. La un moment dat, un „copăcel“ se 
apleacă spre un confrate, cu care are un schimb de informaţii, 
după cum ne face să credem urechea noastră electronică, la al 
cărei bâzâit tresărim. Probabil că băieţii stau de câteva zile în 
așteptarea noastră și, plictisiți, şi-au zis să mai schimbe o 
părere. O notă proastă pentru ei, iar la genul ăsta de misiune 
corigenţele nu au ce căuta. ; 

Fachirul și cu mine. ne transformăm în șerpi invitați la o 
recepţie, apropiindu-ne, centimetru cu centimetru, de liziera 
pădurii. Ajunşi lângă cei doi „copăcei“, îi neutralizăm fără zgo- 
mot, nefăcând economie la leucoplastul în care-i înfășurăm ca 
pe nişte mumii. Otto își scoate ordinatorul personal și transmite, 
codificat, grupului de observatori poziţia celor doi prizonieri. 
Nu-i putem căra cu noi, iar dacă i-am lăsa acolo, ar fi haliți de 
animalele care-și fac veacul prin: zonă, mai repede decât ar 
ingurgita un gurmand. 

Rapiditatea mesajului este exemplară. Deşi Otto foloseşte 
un ordinator cuplat la un telefon cu transmisie direcțională, în 
aceste clipe comandoul nostru devine foarte vulnerabil. Otto își 
strânge sculele și reluăm înaintarea. De astă dată, dăm un ocol 
și intrăm în pădurice pe o cărare făcută de animale. Cercetăm 
fiecare frunză şi fiecare rămurea care ar putea ascunde o 
capcană. După cum chiuie și ţipă păsările şi maimuţele, 
deducem dacă se întâmplă sau nu ceva deosebit în preajmă. Cât 
timp acestea-și înșiră povești de dragoste sau îşi cheamă 
confrații la ospăț, totul e în regulă. 

Pe neașteptate, Colosul apucă o cracă şi o aruncă în faţa 
Fachirului. Din pământ, se ridică brusc un năvod tocmai bun să 
ofere azil politic unei balene, în timp ce un tub lunguieţ se 
declanșează automat cu un pocnet sec. E gaz paralizant. Încă un 
pas, şi ne-am fi luat rămas-bun de la indian. Totuşi, Sara e 
nemulțumită. 

— Puteai să-l atenţionezi, nu să faci scamatorii ! 

— Recunoştinţa e cea mai rară floare din lume, declamă 
Colosul, ca un botanist divorțat pentru a şasea oară. 

— Iar tâmpenia ta este unică! icnește Fachirul, care şi-a 
cam schimbat culoarea. Credeai că n-o să observ capcana? 

— Da, îi răspunde Colosul, şi mai cred că, de-acum înainte, 
o să-mi iau mâinile de pe tine. 

Amenințarea e doar un pretext pentru refacerea imaginii. 
Ieşirea din luptă a oricăruia dintre noi înseamnă automat o notă 
proastă pentru tot plutonul. Nu peste mult timp, Fachirul își ia 
revanșa. Mușşuroaiele de furnici care străjuiesc o poieniţă se 
dovedesc colibe în care „inamicul“ şi-a fixat avanposturile. 
Între a descoperi sistemele de protecţie și a-i aştepta pe ceilalți 
să facă primul pas, Sara alege cea de-a doua variantă. Mat mult 
ca sigur că există nişte cărări de siguranţă, cu şepere, cunoscute 
de proprietari, în afara cărora te pot aștepta surprize & dintre cele 
mai neplăcute. Ca să nu mai vorbim de sistemele de securitate 
de la intrările în muşuroaie. 

Ne camuflăm, intrând din nou într-o stare de imobilitate 
perfectă. Antrenamentele neîndurătoare la care am fost supuși 
ne ajută acum să îndepărtăm orice stare de moleșeală şi să nu 
ne clintim nici măcar cu un milimetru. Orele trec cu încetineală, 
ceea ce mă face să mă întreb dacă nu cumva indianul a avut 
vedenii. Mă gândesc că ar fi trebuit să verificăm mai în 
amănunțime mușuroaiele, mai ales că pot distinge pe pereţii lor 
de lut, acoperiţi de frunze, armate de furnici trebălu:nd ca într-o 
zi de lucru obișnuită. Când iau din nou fiecare copac şi fiecare 
frunză la întrebări, mă văd nevoit să-i cer scuze indianului, căci 
descopăr lentilele unor camere video ascunse cu ingeniozitate. 
Receptorul din ureche îmi reproduce un soi de cântecel, pe care 
Colosul îl murmură ori de câte ori trebuie să intre într-o stare 
de repaus absolut. Textele, compuse chiar de el, descriu, în 
cuvinte bine meşteșugite, privațiunile la care este supus un 
soldat devotat trup și suflet cauzei. Mai e vorba şi despre o 
mândră care se igienizează în așteptarea iubitului ei plecat la 

oaste. Evident, nu lipsesc expresii care ar putea figura la loc de 
cinste într-un eventual dicționar de conversații abjecte, 

Cântecelul se frânge brusc, atunci când Colosul trece la 
proză: 

— Doi subiecți se apropie dinspre ora cincisprezece. 

Şi-au luat toate măsurile de precauţie pentru a se masca cât 
mai bine, dar nu fac parte dintre cei pe care scrupulozitatea îi 
chinuiește în nopţile lungi de iarnă. Sunt, probabil, destul de 
plictisiți de așteptarea îndelungată și nu le trece prin cap Că am 
putea fi chiar la ușa sobei. Gorobeţii se despart, intrând fiecare 
în câte un mușuroi, în timp ce noi ne notăm în gând cărarea pe 
care au mers şi metoda de pătrundere în colibe. Fiind exact 
cinci cotineţe, socoteala e simplă. 

Îmi revine cel mai îndepărtat mușuroi, de care mă apropii 
cu infinite precauțţii, străbătând într-o oră o distanţă care, la pas 
normal, nu mi-ar fi luat mai mult de un minut. De cum ajungem 
pe poziţii, Sara dă semnalul. Scot burghiul minuscul cu cap 
vidia și prind să fac o gaură în peretele de lut, chiar la nivelul 
solului. Când sângele îmi transmite că traseul a fost parcurs, 
trag burghiul şi introduc rapid furtunul periscopului. Înăuntru e 
o beznă totală. Disting doar un fel de aură, ca o -ramă care 
încadrează un tablou. Nu e greu să-mi dau seama că am tras 
gaura în dreptul unui obstacol, aşa că repet procedeul, stârnind 
nervozitatea celorlalți, care îşi terminaseră treaba și aşteptau 
semnalul meu. De astă dată nimeresc la fix. Pot vedea clar con- 
turile colocatarilor întinși pe jos. După ce mă dumeresc asupra 
volumului încăperii, înlocuiesc furtunul periscopului cu cel al 
buteliei de gaz paralizant. Apăsăm clapeta cu toții în același 
timp, convinşi că indivizii dinăuntru nu au apucat nici măcar să 
se gândească la faptul că ar trebui să transmită un SOS. 

Dar nu e totul gata. Camerele video agăţate prin copaci ar 
putea fi în legătură şi cu un alt punct de observare, decât cel pe 
care tocmai l-am anihilat, așa că lăsăm manifestările de bucurie 
pentru altă ocazie. Sara repetă cu exactitate mișcările văzute la 
soldaţii inamici, și ușa unuia dintre mușuroaie răspunde tăcută. 
E un soi de sferă pe jumătate goală, care permite intrarea sau 
ieşirea unui singur om. Acesta trebuie să-și vâre mai întâi capul, 

apoi o mână, și aşa mai departe. Nici vorbă să poată fi cucerită 
o asemenea construcție dând buzna ca o bandă de gangsteri 
neciopliți. 

Deschidem pe rând mușuroaiele și, după ce lăsăm să iasă 
gazul, trecem la înfășarea celor dinăuntru, repetând figura cu 
cei doi „copăcei“. Când ne adunăm în cel mai îndepărtat mu- 
şuroi — prada mea de război =, ne asigurăm mai întâi că nu mai 
există vreun emițător pitit pe undeva. În cele din urmă, Sara 
hotărăşte o pauză de masă. Era şi timpul. De când am plecat în 
misiune, stomacurile ne-au fost vizitate numai de votca 
neamțului. Ne aşteaptă un drum lung şi, vorba Colosului, orice 
mers la budă presupune a mânca oarece înainte. Cămara e 
plină: melci, șerpi fripţi, șopârle mici trase în țepușe, furnici și 
alte delicatese la care nu facem nicidecum nazuri. 

— Florine, îmi aruncă între două clefăituri Colosul, ia mai 
uită-te în frigider. M-ar interesa nişte fudulii de crocodil. Am 
auzit că sunt mai mari decât mingile de rugby. 

— Dacă eşti aşa de ahtiat după fineţuri de-astea, cred că ar 
trebui să te mulțumeşti cu cele ale adormiţilor întru gaz! îi 
răspund, jupuind atent o șopârlă. 

Otto mângâie cu tandreţe un tânăr soldat plecat în vizită de 

“lucru pe tărâmul lui Morfeu, plimbându-şi degetele peste 
buzele lui groase şi roşii. Înghite în sec, iar mâna urmează, 
parcă inconştient, linia trupului tare şi musculos. : 

Colosul se oprește din mestecat și-l fixează cu ochiul lui 
ciclopic. Îmi trage un ghiont, invitându-mă cu un semn din cap 
să privesc şi eu scena. Scoate din gât câteva gemete și icnete, 
care amintesc de perioada de montă a hipopotamilor, dar Otto 
e pierdut cu totul în contemplarea tânărului. 

— lată, prieteni, ceea ce numesc psihologii și ceilalți dilii 
care-i citesc dragoste la prima vedere ! behăie uriașul, dibuind 
după bidonaşul cu dezinfectant. Se întoarce spre Sara, spunân- 
du-i cu reproș; Numai tu nu crezi în chestii de-astea. 

— Le-am şi trăit, îi replică tânăra femeie. Pentru tine 
însă, dragostea la prima vedere s-ar traduce prin regulat la 
prima vedere. 

— Există vreo deosebire? se interesează Colosul, neliniștit. 
Sau trebuie neapărat să mă tatuez înainte de-a o face? Dacă ar 
fi așa, ar fi trebuit până acum să-mi schimb pielea ca pe haine. 

— Tu, Frederick, te numeri printre puţinii fericiți care 
trudesc pe pământul ăsta ! Pentru tine, orice depășește o arie de 
jumătate de metru în jurul tău nu prezintă importanţă. 

— Tu la ce depărtare stai? întreabă, practic, Colosul. Dacă 
te afli la mai mult de jumătate de metru, va trebui să vorbesc 
cu Fachirul. El e specialist în trucurile astea cu pusul la distanţă. 

— Le păstrez pentru mine, îl temperează indianul. Nu fac 
acte filantropice decât sămbăta şi lunea. Azi e miercuri. 

Pe neaşteptate, scoate un hârâit de tuberculos fruntaș, iar 
faţa i se face şi mai neagră. Colosul îi priveşte cu interes schi- 
monoselile și, când e sigur că a mai rămas puţin până să dea 
colțul, îl ia de picioare şi-l scutură zdravăn. În mâinile lui, 
Fachirul e ca o păpuşă dezarticulată, dar metoda se dovedeşte 
eficientă. Un os ascuţit îi iese în viteză din gât și se înfige în 
pământ. 

— Ai noroc că miercurea e ziua mea de binefaceri, zice 
Colosul, dându-i drumul fără menajamente. 

Adunându-se de pe jos, Fachirul prinde să-şi scarmene 
gâtlejul ca o găină scăpată de teroarea unui cocoș obsedat. 

— Drace! Scapi din luptele cu cei mai feroci războinici şi 
te dovedește un os! gâtâie el, recăpătându-şi, treptat, culoarea 
în obraji. 

— Nu e cazul să-mi mulțumești, se repede cu gura Colosul. 
Sunt specialist în salvarea vieţii altora. Ba chiar, aş putea spune 
că la mine a devenit un obicei. Doar cu babacu” meu n-am avut 
succes. Omul era mereu în căutare de hrană spirituală, fiind 
convins că maică-mea îi ascunde sticlele. Într-una din zile, a 
găsit dosit un atare recipient, pe care l-a și golit din două sor- 
bituri. Era o soluţie împotriva gândacilor. Totuşi, individul nu a 
pățit nici pe dracu’ ! Ce-i drept, de atunci am scăpat definitiv de 
gângănii şi șobolani care, cum dădeau cu ochii de bătrânu”, o 
zbugheau la fugă, îngroziți. La rândul lui, omul s-a declarat 
total nemulțumit de calitatea whiskyului, drept care a făcut o 
vizită la fabrica producătoare, luând cu el sticla-minune, și s-a 

pus pe reclamaţii. Când tipii de-acolo au analizat soluţia și au 
constatat că e vorba de un insecticid foarte puternic, au intrat 
în panică. Ca să aplaneze un scandal ce le-ar fi adus o mulțime 
de prejudicii, i-au dăruit ticălosului de beţiv o ladă întreagă. Din 
toată tărășenia, bătrânu” a înțeles doar că este fericitul posesor 
al unei invenţii de a face rost de whisky pe de-a moaca. După 
ce a terminat lada, a dat iarăşi iama prin locurile cele mai 
ascunse, și de astă dată a găsit o sticlă cu o probă de urină a 
soacră-sii. A dat fuga la fabrică, de unde tipii l-au trimis la cel 
mai apropiat laborator medical. Bătrânu” a crezut că este îndru- 
mat spre o secție de producere a băuturii și le-a urmat îndem- 
nul. A doua zi, a primit acasă un soi de fișă din care reieșea că 
e sănătos tun, dar că ar trebui s-o lase mai moale cu sarea. Asta 
l-a aiurit definitiv. Era mai dezorientat decât un celebru savant 
care încurcase experienţele și inversase eprubeiele. Pe vremea 
aceea, tocmai terminasem trei clase la şcoala de corecție, drept 
pentru care bătrânu” a considerat că sunt mai învățat decât el şi 
că aş putea să-l luminez. M-a luat deoparte şi mi-a povestit 
întreaga tărăşenie, încercând să mă determine să găsesc veriga 
lipsă. Atunci am zis că sosise și timpul meu, pentru a mă 
răzbuna pe toate scatoalcele pe care le încasasem ani îndelun- 
gaţi. Am turnat ceai de tei într-o sticlă, am sigilat dopul cu 
pistolul de lipit și l-am trimis la fabrică. Tipii erau însă avizaţi. 
Au chemat un polițai, i-au arătat făcătura cu dopul, iar bătrânu” 
a stat un an la pârnaie pentru tentativă de escrocherie. Asta l-a 
făcut să înțeleagă că, într-adevăr, eram mai luminat decât el, 
dar că-mi folosisem învățătura ca să-l înfund. 

Colosul nu mai apucă să. ne istorisească și restul snoavei. 
Un zgomot aproape imperceptibil ne aruncă pe toți pe burtă. 
Prima îşi revine Sara. Saltă în picioare și dă ordinul de plecare. 

— Vine un elicopter. Teribil ce se mai grăbesc să-i slaveze 
pe puţoii ăștia. De noi, nici că le pasă. 

— E un obicei prost să deranjezi pe cineva care se află la 
masă sau la budă, fornăte uriașul. Sunt două locuri sfinte, în 
care omul trebuie lăsat să-și termine îndeletnicirile. 

— Să faci un raport, când ne întoarcem, îi sugerez. 

— Nu știu să scriu, recunoaște senin Colosul. În schimb, îi 
voi transmite pe cale orală împuţitului de maior care e părerea 
mea despre un astfel de comportament. 

Străbatem păduricea cu toate antenele în funcțiune, deși e 
clar că am depăşit primul lanţ de santinele. Suntem însă maeștri 
într-o astfel de operaţiune și nu ne putem permite nici cea mai 
mică greșeală. Nu există nimic care să vină în ajutorul nostru 
din afară. Suntem antrenați să facem faţă oricărei eventualităţi, 
și nici nu se pune problema să fim depăşiţi de evenimente. 

Se înnoptează brusc, ca într-o sală de cinematograf. Carni- 
vorele ies la vânătoare, dar nu de ele ne pasă nouă. Doar 
crocodilii ne-ar putea confunda cu niște zebre, şi de aceea, când 
ajungem pe malul unui râu destul de lat, ne pregătim pumnalele 
de luptă. Tragem la sorţi, şi beleaua cade pe mine. Trebuie să 
fiu momeala care să arate dacă crocodilii şi-au făcut cuib prin 
zonă sau nu. Îmi controlez combinezonul uscat, îmi înnegresc 
chipul şi ridic piedica de la pistolul meu etanș. Intru cu 
precauţie în apă, atent la cel mai mic fâşâit. La mijloc, râul e 
destul de adânc, drept care sunt nevoit să înot, împingându-mi 
înainte echipamentul strâns într-un sac ermetic. Mă mişc fără 
zgomot, iar dacă unui camarad de-al meu i-ar veni ideea să facă 
o farsă și să pleoscăie apa, cred că aș paraliza pe loc. 

În situaţii de criză, calmul este esenţial. Panica nu poate 
aduce, cu siguranţă, nimic bun. Nu am fost instruit să mă las 
mâncat de crocodili, dar sunt pregătit riguros pentru a face faţă 
unei asemenea experienţe. Inima îmi bate mai să-mi sară din 
piept, dar mă forțez să rămân liniștit, şi când dau iarăși de fund, 
rămân nemișcat, ascultând, cu toate simţurile la pândă. Sunt 
momentele în care evit din toate puterile gândirea negativă. Ar 
fi o greșeală de neiertat să-mi irosesc energia, gândindu-mă că 
lucrurile s-ar fi putut petrece altfel, că aș fi putut să nu fiu eu 
cel căzut la sorţi. E greșeala omului obişnuit care, îngrozit de 
realitate, caută soluţii colaterale. Nu este cazul meu. 

Pe celălalt mal, îmi continui drumul în acelaşi ritm: fac câte 
un pas, mă opresc și ascult, până ajung sub primul copac. Nu 
pot să spun că mi-e frică. De altfel, acest sentiment, măcar în 
ceea ce-l priveşte pe Colos și pe mine, a dispărut definitiv. 

Tratamentul la care am fost supuşi într-o clinică din Apuseni, 
în România, după ce arabii ne-au spălat creierele, a fost ceva 
mai complex. Doctorul care ne-a operat-s-a gândit că ar fi bine 
să umble puţin şi prin lobul temporal drept, unde, susţinea el, 
s-ar afla o celulă — amigdala — care stârneşte frica. Pentru 
doctor, era o ocazie unică de a-și experimenta metoda și n-a 
scăpat-o... Un om lipsit de facultatea fricii este un om infirm, 
dar un mercenar iese în câştig. 

Camarazii mei devin tot mai neliniștiţi, așa că le transmit 
mesajul. Nu se grăbesc să vină ca la paradă. Sosesc unul câte 
unul, la distanțe mari, şi aproape că nici nu-i văd când ajung 
lângă mine. 

Până la ziuă trebuie să atingem poalele primului versant din 
Munţii Scorpiei, aşa că întindem pasul. Detectoarele noastre 
sunt pregătite să ne indice orice schimbare a spectrului de unde 
electromagnetice. O turmă de antilope ne simte de la distanţă 
şi-şi ia tălpășşiţa, lăsând un leu cu buza umflată. Probabil că 
bătrânul cu coamă face în gândul lui aprecieri nu prea 
măgulitoare la adresa antrenamentelor trupelor de mercenari, 
dar nici unul dintre noi nu se opreşte să-şi ceară scuze. 

Este un marș forțat, în care nu ai voie să te gândeşti la 
nimic. Rolurile s-au inversat, și creierul trebuie să se supună 
simţurilor, de la care urmează să preia comanda. E un lucru ce-i 
convine de minune Colosului, despre care toată lumea știe că 
are un creier cât un ou de peşte. În schimb, vede mai bine decât 
un Vultur, deși i-a rămas un singur ochi, aude mai ceva ca un 
câine și poate distinge între cinci feluri de mirosuri de la 
distanţă de un kilometru. 

Numai neamțul se mai poate lăuda cu ochi atât de perfor- 
manţi, dar la el asta se întâmplase din cauza unui accident. Otto 
Mazzeppa este unul dintre nepoţii celebrului maior SS Otto, 
Skorzeny, părintele comandourilor Oranienburg și Brandenburg, 
din cel de-al doilea război mondial. Otto cel mic se născuse într-o 
colonie de germani din Gran Chaco, în nordul Argentinei, 
primind încă de la început stigmatul faimosului său unchi cu 
care, susțineau rudele, semăna perfect. Doar fizic însă, pentru că, 
în curând, se dovedi că are cu totul alte înclinații, la treisprezece 

ani câștigând un premiu la un concurs de pictură. Prins între 
dragostea mamei, câre, după moartea tatălui, îl sufoca cu 
dominaţia ei, şi tiparele în care trebuia să se înscrie un urmaş al 
„supraoamenilor““, Otto a fost o pradă uşoară pentru sectele ce-și 
căutau prozeliți în mediile cele mai diverse. La cincisprezece ani 
intrase în aripa paramilitară a sectei „Mal de Muchos“!, unde și-a 
descoperit și primele înclinații homosexuale. 

Familia a apelat la toate mijloacele pentru a-l recâștiga — 
unele de-a dreptul aberante —, dar forța mentorului spiritual a 
fost mai puternică. Într-o criză de isterie, mama sa a încercat 
să-l constrângă să se culce cu ea. Două zile mai târziu, a fost 
găsită moartă, numărându-i-se șaptezeci și opt de lovituri de 
cuţit, dispuse într-un senin ocult, pe întreg corpul. Otto şi încă 
trei adepţi ai sectei au fost trimişi în Irlanda şi pregătiţi într- 
unul dintre batalioanele morţii aparținând aripii militare a IRA. 
La douăzeci de ani, avea la activ mai multe atentate comise pe 
teritoriul Marii Britanii, sfârșind prin a fi prins și condamnat la 
închisoare pe viaţă. I s-a promis evadarea, dar în loc de aṣa ceva 
a primit un pachet de mâncare, în care fusese amestecată o 
otravă cu efect lent. Şi, atunci, s-a produs un fenomen pe care 
nici un medic nu l-a putut explica vreodată. Combinată cu 
drogurile pe care și le procura în închisoare, otrava a avut un 
efect neașteptat: Otto a suferit o semipareză, în urma căreia a 
rămas impotent şi, lucru deosebit de curios, corneea ochilor săi 
a căpătat calități parasenzoriale. Se spunea că Otto putea 
distinge umbre dincolo de obstacole, pe care ochiul obişnuit nu 
le putea penetra. 

Doi ani a fost hrănit ca un bebeluş de un coleg de celulă, 
transferat cu el la infirmeria închisorii. Când medicii și-au pier- 
dut orice speranță de a-l mai recupera, a fost mutat la un 
sanatoriu cu circuit închis, într-un târgușor din Scoţia. Organis- 
mul uman rămâne însă o mare necunoscută. Supus unui viol în 
grup de către gardienii care păzeau stabilimentul, Otto s-a 
sculat în picioare a doua zi de dimineaţă, de parcă niciodată nu 
fusese paralizat. A fost destul de deştept să nu le facă şi 


l „Răul Tuturor” (1b. spaniolă, în orig.) (n. trad.). 

celorlalți cunoscută minunea. Cum, în ceea ce-l privea, măsuri- 
le de securitate aproape că nu existau, Otto a evadat în prima 
noapte fără lună, ucigându-l pe singurul paznic care-i fusese 
dat, un bătrânel ce urma să se pensioneze peste câteva zile. 
Procurarea unor acte false a fost floare la ureche, iar peste șase 
luni, Otto era înregimentat în Legiunea Străină, devenind, în 
scurt timp, unul dintre cei mai apreciaţi soldaţi. Fusese avansat 
în grad și trimis în câteva misiuni în Africa. În ziua în care 
căzuse prizonier al trupelor zaireze, ratând cu puţin elicopterul 
trimis să-l recupereze, a vrut să se sinucidă. N-a apucat însă s-o 
facă. Un emisar de-al lui Eeben Barlow! tocmai bântuia prin 
zonă în căutare de recruți. Otto a început să creadă că are un 
înger păzitor deasupra capului și a hotărât să nu-și mai facă nici 
un fel de grijă în ceea ce-l privea, lăsându-se complet în 
mâinile ocrotitorului său. Și-a acceptat destinul cu seninătatea 
inconștientă a vechilor greci, pătrunzând rapid în elita trupelor 
de mercenari... | 

Colosul face un semn şi împietrin cu toţii. Nici statuile nu 
ar părea mai nemişcate. Apoi, se aude îndemnul șoptit al Sarei: 

— Vorbeşte, zăpăugule ! 

— Miroase a carne de om! răspunde Colosul, ca-n poveşti. 
Cred că avem în faţă o mică ambuscadă. 

Îmi slobozesc haita de simţuri, dar nu reușesc să-mi dau 
seama ce l-a oprit pe Colos din drum. Ne adunăm în cerc, stând 
pe vine, ca un grup de băștinași ocupați cu un ritual secret al 
evacuării excrementelor. Există mai multe variante ale presupu- 
sei ambuscade, aşa că Sara se hotărăște la o diversiune pentru 
a o da în vileag. Unul dintre noi va face un ocol bunicel și va 
cădea în spatele celor pregătiți să ne captureze, urmând să 
aprindă un foc la derută. Fachirul se oferă voluntar, luându-mi 
o piatră de pe inimă. Indianul dispare în noapte, și, dacă ar avea 
© coadă, l-am putea oricând confunda cu o iguană uriaşă, ple- 
cată în căutarea unei cârciumi care să mai fie deschisă la 
ora aceea. 


| Celebru conducător al societăţii sud-africane „Executive Outcome“, a 
cărei ocupaţie mascată este recrutarea de mercenari (n. trad.) 

Cu toate că am tot luat pastile care să ne încetinească 
metabolismul, Colosul se chinuiește să-și dea jos combinezo- 
nul, drăcuind cu măiestrie melcii și șopârlele ingurgitate. Nu e 
o fază la care să asişti cu încântare, dar, date fiind condiţiile, 
trebuie să ne păstrăm poziţiile neschimbate. ÎL înjurăm, la 
rândul nostru, pe uriaș, iar Sara îi propune, pe deasupra, să 
renunţe la orice fel de hrană pe tot restul misiunii. 

— Vă vine uşor să vorbii, sfrijiților! se revoltă Colosul. 
Stomacul meu e o adevărată uzină. Între un motor de Toyota şi 
maţele mele nu sunt decât mici deosebiri. 

— Nici între creierul tău şi un cauciuc spart nu prea există 
deosebiri ! îi replică Sara. 

— Ar fi trebuit să vă las să vă prindă puţoii din faţă! zice 
Colosul, înăbuşindu-și excrementele. Aş fi continuat de unul 
singur misiunea și aş fi primit numai eu toți banii. Ba aş fi fost 
şi medaliat. 

— De când există medalii pentru mercenari? întreabă 
tam-nisam Otto, pentru care orice simbolistică este o jignire 
adusă inteligenţei. 

— Se pot inventa. Tu de ce prți Crucea de Fier la gât? 

— E o amuletă. Amintire de familie. 

— Am şi eu una! flencăne Colosul, care nu poate lipsi de 
la nici un eveniment mai special. 

— Tot o cruce? 

— Poţi să-i spui și-așa. Doar că e vorba de o pereche de 
chiloți, şi nu sunt de fier, ci din mătase. Amintire de la o curvă 
din Amsterdam. Mi i-a dăruit cu tot cu semnele datorate trecerii 
mele prin zonă. Tipa era de părere că orice glonţ, care doar ar 
bănui prezența obiectului asupra mea, ar face cale-ntoarsă şi 
l-ar ucide pe cel care l-a expediat. Până acum, cel puţin în 
prima parte, lucrul s-a confirmat. 

— De ce nu-i porţi chiar tu? îi sugerez eu. Astfel, vei fi 
sigur că nu-i vei pierde niciodată. 

— Nu-mi intră nici pe degetul mare de la picior, mă 
lămurește Colosul, binevoitor. Tipa făcea parte din grupul celor 
care visează la fiecare mic-dejun să ajungă manechin. Am și 

pierdut-o de câteva ori prin pat, de era să-mi atârn un sonar la 
mătărângă 

— Mai terminaţi cu scabroșeniile astea și pregătiți-vă de 
atac ! ne întrerupe Sara conversaţia elevată. 

Colosul se scarpină în bărbie, deși de mâncat îl mănâncă 
limba: 

— Dar tu, frumoaso din O mie și una de nopți, tu n-ai nici 
o amuletă? 

Sara nu se poate opri să nu zâmbească, deși rictusul de pe 
faţa ei s-ar putea numi orice, numai zâmbet nu. 

— Am. Dar nu ţi-ai dori s-o vezi. 

— Pun pariu că e steaua lui David, pe care şi-a implantat-o 
în tetie! ne împărtășește Colosul părerea lui. Orice puţă 
nejidănească care îndrăzneşte să dea cu nasul prin locul ei de 
taină e circumeisă pe moment! Astfel, tradiţiile sunt respectate 
şi nu poate exista nici o reclamaţie. 

— Atunci de ce te străduieşti atât să mi-o faci? îl întrerupe 
Sara. Nu ţi-e frică că ai putea rămâne chel? 

— Merită riscul, se linguşeşte Colosul, întrezărind o per- 
spectivă la orizont. Aș putea veni într-o seară la tine, cu o floare 
şi o sticlă de șampante, şi ţi-aș putea cânta chiar și o serenadă. 

Sara își înăbușă cu greu râsul. Ştie, ca şi noi, că pentru 
Colos buchetele cu flori ar putea folosi cel mult la igiena 
fundului, cât despre serenadă, ai putea oricând, prin compa- 
raţie, să ridici un măgar la rangul de tenor. 

La o sută de metri în faţa noastră se aprinde un foc vesel. 
Ca la un semnal, ne târâm cu o viteză pe care ne-ar invidia-o și 
șerpii, iar când auzim șoaptele de surprindere ale „inamicilor“, 
ne împrăștiem în evantai. Momentul atacului e bine ales. Îi 
distingem cu greu pe cei care formează ambuscada, ghi- 
dându-ne mai mult după micile schimbări suferite de decorul 
obişnuit al savanei. Sunt plasați în formă de săgeată, dar, cum 
diversiunea Fachirului dă roade, îi luăm ca din oală. Îmi reped 
pumnul în prima formă întunecată ce-mi iese în faţă și simt sub 
degete cartilagiile care cedează. Mai aplice două lovituri 
fulgerătoare, dar mai slabe. Nu sunt inamici adevăraţi şi nu € 
nevoie să-i ucidem. Colosul a dibuit doi soldaţi, pe care-i prinde 

pe după gât şi-i loveşte cap în cap. Unul dintre ei apucă, totuşi, 
să-i aplice un pat de armă în figură. Asta pare să-l înnebunească 
pe Colos. Vrea să le stâlcească mutrele cu tălpile bocancilor săi, 
dar este doborât de Otto, care-l culcă la pământ cu figura 
vulturului ce prinde esofagul!. E unul dintre cei mai buni elevi 
ai mei. 

Facem recensământul şi constatăm că cei șase care ne 
aşteptau la cotitură au pierderi în limitele acceptabilului: două 
mâini rupte, o fractură de maxilar și două disjuncţii de 
claviculă. Colosul e singurul nemulţumit și se răţoieşte la Otto, 
trecându-l prin toate invectivele. Tot Sara e cea care-l readuce 
la sentimente mai bune, amintindu-i că desfigurarea nu face 
parte din meniul comandat. Pentru o chestie ca asta, ar putea 
risca îndepărtarea definitivă din pluton. Inamicii sunt doar 
soldați-școală, un fel de sparring-partners, iar antrenamentul nu 
e o luptă adevărată. 

Colosul nu poate să nu-i dea dreptate în sinea lui, dar îl 
trece pe neamţ la răbojul său cu acte vindicative. Otto va trebui 
să-și mărească doza de atenţie pentru următoarele zile. Mai 
mult nu-l prea duce memoria pe uriaş. 

Repetăm ritualul de predare a prizonierilor și o luăm la 
picior. Zorile se chinuiesc să-şi facă loc, comprimând timpul 
care ne-a mai rămas la dispoziție. 

Trecem cu bine peste un brâu cu mine antipersonal, după o 
potecă făcută de Fachir, și ajungem, în cele din urmă, la un soi 
de peșteră săpată între două stânci. Tocmai la ţanc, pentru că, 
în mai puţin de un minut, soarele se ridică pe cer, cu rapiditatea 
unui ovul eliminat de o fată bătrână în pragul menopauzei. 

Otto cercetează cu de-amănuntul ordinatorul personal pe 
care l-am capturat în ambuscadă și-l întreabă de sănătate. Îi sunt 
prezentate trei variante ale locului unde s-ar putea afla Sta- 
tul-Major căutat. Otto ştie că nu poate merge la plesneală, aşa 
încât cere sfatul propriului ordinator. Una dintre variante cade, 
căci ne trimitea într-un punct de pe cer, unde nu am fi putut 
ajunge decât cu o navetă spaţială. Celelalte două rezistă însă la 

orice penetrare. Datele din teren nu ne ajută nici ele prea mult. 
Munţii Scorpiei îşi merită numele. 

Cu inima îndoită, Sara apelează la Fachir, singurul care ne 
poate scoate din dilemă. Indianul pricepe şi fără să i se facă 
desenul. Dispare în fundul peșterii, unde, prin metode de 
concentrare, va apela la puterile sale paranormale. Ne vine greu 
să credem în așa ceva, cum nici unui primitiv nu-i vine să 
creadă că telefonul ar putea exista cu adevărat. De fapt, e mai 
simplu decât se poate crede. Fachirul ne explicase că omul este 
un fel de radio şi că, prin exerciţii, îşi poate transforma sim- 
țurile într-un potențiometru. În acest mod, ajungi să te descurci 
de minune prin hăţişul de unde electromagnetice care te 
înconjoară, alegând frecvenţa dorită. 

Bidonașul lui Otto face un tur de onoare, primind ovațiile 
noastre. Colosul cere un bis, pe motiv că traversează o depresie 
psihică. Cădem de acord că e un fenomen care nu i se poate 
întâmpla unuia ca el decât o dată la un milion de ani. 

— Se pare că tocmai s-a împlinit termenul, remarcă uriașul, 
scobindu-se în nas. Dar, decât să cercetaţi natura mea intimă, 
mai folositor ar fi să vă priviţi într-o oglindă. Pun pariu că nici 
Picasso n-ar putea să vă facă portretul. 

Sara e complet siderată. 

— Dumnezeule, de unde ai mai aflat și de numele ăsta? 

— De la bătrânu ! grohăie mulţumit Colosul. L-a aflat și el, 
la rândul lui, în urma unor discuţii controversate cu beţivii din 
cartier în legătură cu istoria artei. Ori de câte ori dovedea o 
sticlă de rachiu, trâmbiţa sus și tare că nici numitul Picasso n-ar 
putea să-i deseneze o ecografie la ficat. Într-una din zile, rămâ- 
nând, ca de obicei, fără un sfanţ în buzunar, i-a venit strălucita 
idee să-și doneze, după moarte, trupul unui institut de cercetări. 
Înainte de a semna contractul şi de a lua banii, tipii i-au făcut 
o mulțime de analize, care de care mai trăsnite, apoi s-au cioro- 
văit mai multe ore. Se împărţiseră în două tabere: unii susțineau 
că bătrânu” nimerise greșit și că ar fi fost mai bine să se 
deplaseze la morga veterinară, în timp ce alţii erau mai mult 
decât entuziasmați de cazul despre care, până atunci, doar 
citiseră prin cărțile lor. Au căzut, în cele din urmă, la pace şi 

i-au dat bătrânului o sumă pe care un om cinstit o câştigă în 
câteva luni de muncă rodnică. Dintr-o dată, babacu” s-a simţit 
deosebit de important. Niciodată nu crezuse că putea valora 
atât, mai ales mort. Nu obosea să se plângă oricui nimerea la 
masa lui din cârciumă cât de mult regretă că nu se născuse pe 
timpul stăpânilor de sclavi, când ar fi putut face bani buni cu 
trupul lui. Dar banii s-au terminat destul de repede. Bătrânu' 
prinsese însă șmecheria. A luat un autobuz și s-a dus în celălalt 
capăt al Statelor, unde a repetat figura cu morga de-acolo. Ăștia 
s-au dovedit mai zdrenţăroşi, oferindu-i numai jumătate din 
suma inițială. Nu era însă un fapt care să-l descurajeze pe 
încercatul beţiv. Și-a zis că, oricum, vânduse un trup la mâna a 
doua, așa că a semnat contractul fără să mai negocieze. Poate 
că ar fi încercat aceeaşi figură în toate cele cincizeci de state, 
dacă a treia oară n-ar fi nimerit peste niște tipi de o scrupu- 
lozitate fără margini. Vezi bine că erau neam de nemţălăi. Ăștia 
au telefonat la un fel de centru și au dat pe faţă toată tărăşenia. 
După aceea l-au bumbăcit, pretinzând că-l frăgezesc pentru 
cercetarea medicală, şi l-au dat pe mâna poliţiei. Dintr-o dată, 
trupul bătrânului Sheldon -îmbrăcat în zeghe n-a mai valorat 
nici cât o ceapă degerată. 

— Din câte ne tot povesteşti, se pare că tatăl tău a dus o 
viaţă plină de aventuri, zice Otto, cu admiraţie. Pun pariu că n-a 
ştiut ce-i plictiseala. 

— Poţi fi sigur, zice Colosul, cu superioritate. În familia 
noastră e o tradiţie să te scapi în scăldătoare. Steaua cea bună 
nu mai prididește să ne mângâie căpăţânile. 

— Atenţie să nu faci insolaţie! zice Sara, grijulie. Deşi nu 
cred să aibă vreun efect asupra ta. 

— Asupra mea personal nu, recunoaște Colosul, dar ar 
putea avea efect asupra pendulului meu. E ciudat cât de legat 
este, de pildă, de fazele lunii. 

Râde părintește, băgând în sperieți un liliac prea curios. Din 
fundul peșterii, asemenea tatălui vietăţii tocmai puse pe fugă, 
apare Fachirul. Ochii îi sticlesc în întuneric, de parcă ar fi ai 
unui lup. E încă în stare de semitransă, ceea ce ne impune o 
tăcere totală. 

Fără să ne avertizeze, Fachirul iese din peșteră şi o ia pe o 
potecă nu mai lată de-o talpă de bocanc. Se mişcă mai iute 
decât un șerpaș doctorand. Ne înşirăm, tăcuţi, în spatele lui. 
Potecuţa se termină la baza unui perete de stâncă aproape verti- 
cal. Fără să ezite, indianul scoate coarda şi pioleții, începând 
ascensiunea. Cunoaște cele mai eficiente procedee de escaladă 
și cele mai rapide metode de coborâre. Mișcările lui bine 
calculate se înlănţuie firesc. Felul în care urcă ar putea face pe 
cineva să creadă-că totul nu e decât o joacă de copii, dar nici 
noi, cu toată instruirea noastră prealabilă, nu reușim să-l imităm 
fără coarda pe care o desfășoară în urma lui. 

Simt căldura soarelui, de parcă aș fi aşezat sub o lupă. 
Mușchii au momente de crispare. Un cârcel ar fi sinonim cu 
căderea. În astfel de situaţii, e greu să primeşti vreun ajutor de 
la ceilalţi. Bag caseta cu mersul pe orizontală şi-mi spun că pot 
oricând să mă ridic în picioare pentru a mă dezmorţi. Chestia 
funcționează, cât timp nu mă uit în jos. 

Fachirul e hotărât să intre în Cartea Recordurilor. Nu se 
oprește şi nu-și încetinește mișcările, până când nu ajunge pe 
vârful peretelui. Doi vulturi îl privesc, curioși, și simt că îi 
apucă răul de înălțime. Indianul îi gonește cu un cârâit amenin- 
țător, iar vulturii îşi iau zborul, uimiţi de faptul că li s-a vorbit 
pe limba lor. Ultimul care ajunge pe creastă e Colosul. În clipa 
aceea l-ar mânca de viu pe indian, fără să se mai obosească să-l 
tranșeze. În singurul lui ochi scapără lava unui vulcan în plină 
activitate. Putem să citim lesne felurile în care s-a gândit să-l 
prepare, înainte de a-l ingurgita. Totuşi, nu prea ai ce alege din 
trupul lui scheletic. Uriașul se hotărăște să-l lase să se mai 
îngraşe puţin. 

Suntem pe creasta unuia dintre cei doi pereți stâncoși care 
străjuiesc un defileu. Este atât de îngustă, încât nici păsările nu 
se încumetă s-o străbată, de frică să nu-şi rănească aripile. Sara 
îl priveşte pieziş pe Fachir, şoptindu-i printre dinţi: 

— Își baţi joc de noi? Ne-ai făcut să ne cățărăm până aici, 
ca să coborâm din nou, când puteam intra în defileu prin partea 
de sud? 

— Nu coborâm, murmură Fachirul, pregătindu-și o coardă 
la capătul căreia se află o gheară de pisică. 

După ce învârtește de câteva ori funia pe deasupra capului, 
o aruncă, proiectând ancora spre celălalt perete. Trage de ea de 
câteva ori, după care îi cere și Colosului s-o încerce. Uriașul își 
pune toată forța în joc. În secunda următoare e pe spate, cu 
toate labele în sus. Ancora trece zbârnâind peste capetele noas- 
tre, gata să-l scalpeze pe Otto. Fachirul reia încercarea, dar de 
astă dată Colosul refuză categoric să mai facă pe cobaiul. 
Tragem cu toţii, opintindu-ne, până când ne asigurăm că funia 
e prinsă zdravăn de celălalt capăt. E clar ce urmează, dar nu pot 
spune că ne călcăm în picioare în dorinţa de a deschide drumul. 
Tot Fachirul e cel care-şi trage mănușile căptușite pe mâinile 
sale osoase, apucând cu putere coarda. O scutură de câteva ori 
şi iată-l planând pe deasupra prăpastiei, cu trupul încordat ca un 
arc. Ajuns dincolo, ne face semn să-l urmăm. 

De-acum înainte, orice moment de ezitare ne poate costa. 
Colosul ne îmbrânceşte fără menajamente, apucând funia cu 
mâinile și cu picioarele sale monumentale. Coarda vibrează și 
descrie o formă de jumătate de elipsă Dacă trece el, putem 
trece cu toţii, asta-i sigur. Uriaşul trage aer în piept, de parcă 
s-ar cufunda în ocean, apoi își dă drumul, ajutându-se cu 
mâinile, pe care le mişcă la fel de sute ca o maimuţă. N-ai bănui 
atâta agilitate la cele peste o sută de kilograme ale lui. Pare 
chiar grațios în dansul său de acrobat pe sârmă. De sub stânca 
de care e legat capătul funiei se desprind câteva pietricele, care 
cad în hăul de dedesubt. Ne retragem instinctiv, dar nu se 
întâmplă nimic mai mult. Colosul apare și el dincolo, oprindu- 
şi elanul în braţele Fachirului. O clipă avem impresia că vrea 
să-l arunce peste creastă. 

Când ne reunim cu toţii, Otto scoate ordinatorul și caută 
răspunsul după care alergăm de atâta vreme. Facluirul nu are 
îndoieli asupra locului unde se află Punctul de Comandă 
central, dar încrederea ne-o dă mai degrabă mașina decât omul. 
Nu departe de noi, muntele face un cot și, după ce coborâm 
câţiva metri, descoperim un platou micuţ, aranjat parcă de ge- 
niști. A sosit momentul atacului final. Ca întotdeauna în ase- 

menea faze, ne luăm câteva minute de răgaz. Fiecare își găseș- 
te câte un ciot de stâncă cu care să se confunde cât mai bine. 

Otto transmite observatorilor coordonatele și încearcă să 
scape cerând un atac aerian. Pavlovici și ai lui nu sunt însă de 
acord. Vezi doamne, Statul-Major trebuie cucerit „la mână“, 
căci este nevoie de o limbă şi de planurile inamicului. 

— Băieți, zice Otto, am două veşti: una proastă și una bună. 
Cu care vreţi să încep? 

— Eu am o singură veste cu care mă grăbesc să încep, îl 
întrerupe Colosul. Se apropie un elicopter. 

Ne mai trebuie ceva timp să distingem huruitul îndepărtat 
şi încă o perioadă până când zărim pe cer un punct negru. 
Elicopterul se apropie în viteză, iar noi devenim una cu stâncile 
sub care ne-am făcut culcuş. Este un mini-Copter, folosit 
îndeobşte la plimbări de agrement. Când pasărea de fier ajunge 
departe deasupra platoului, este aruncată o frânghie de vinci, şi 
pe ea își dă drumul un individ îmbrăcat într-un combinezon ca 
al nostru. Singurul lucru care ne diferenţiază sunt însemnele. 
De-abia pune piciorul pe pământ, că elicopterul se şi îndepăr- 
tează rapid. Îl urmăresc pe individ prin binoclul meu electronic 
și, când îi surprind ochii aţintiţi spre mine, aproape că dau să 
tip. Privirea nou-venitului qu rămâne însă ţintuită, ci se plimbă 
peste tot, cercetând cu atenţie zona. Când se asigură că totul e 
în regulă, își scoate ordinatorul și transmite un cod. Otto e la fel 
de iute. Pe ordinatorul capturat reuşeşe să capteze semnalul, 
punându-ne în posesia cheii. 

Un tufiş de jnepeni, care ar fi stârnit uimirea unui botanist 
surprins să-l găsească prin acele locuri, se dă în lături, lăsându-l 
pe individ să treacă, după care pivotează la loc. 

— La ce mai zăbovim? întreb eu, nervos, 

Simt că se apropie din nou punctul mort, poate pentru a 
zecea oară, şi vă asigur că efortul de a-l depăşi nu e o plăcere. 
Îţi simţi trupul ca pe un balast, ca pe ceva de care vrei să scapi 
cât mai repede, un element străin care te împiedică să trăieşti. 

— Dacă sunteţi pregătiți, putem trece la treabă, răspunde, 
într-un târziu, Sara. 

Ultimii o sută de metri sunt, de fiecare dată, cei mai dificili. 
Îi parcurgem în mai mult de-o oră. Când ajungem pe platou, 
arătăm ca nişte motoare de Trabant care au terminat o cursă de 
formula unu. Gândul că se termină ne dă însă aripi. 

Colosul se scutură ca un peşte ieşit de sub duș, pregă- 
tindu-și grenadele cu gaz. În aşteptarea semnalului, își lipește 
ochii de Sara. Otto e și el pregătit să tasteze parola de intrare. 
Suntem ca nişte alergători în aşteptarea startului, când vocea 
Sarei ne trimite cu o mie de ani în urmă: 

— Lipseşte ceva... Fără să audă motorul unui elicopter, cei 
dinăuntru nu vor deschide niciodată! Ştiu şi ei că oricine 
ajunge aici altfel decât prin aer nu poate fi om bun! 

Colosul ar vrea să se arunce la gâtul femeii și să-i sugă 
sângele, dar trebuie să recunoască şi el că are dreptate. Vestea 
ne demobilizează complet. Privim prostiţi la tufişul de jnepeni, 
ca o turmă de oi rămase fără dinţi. Spectrul eșecului ne toarnă 
plumb în picioare. Tot efortul a fost inutil. 

— Tu ne-ai băgat în rahatu” ăsta, tu să ne scoţi din el! urlă 
Colosul la Sara, de parcă ea ar fi inventat regulile jocului. 

Pe neașteptate, apare surpriza. Otto se întoarce spre Sara, şi 
cuvintele lui salvatoare ne sună în urechi ca niște clopoței de 
argint: 

— Putem anticipa. Procedăm ca și în cazul celor prinși. 
Comunicăm misiunea îndeplinită și cerem un elicopter pentru 
recuperarea prizonierilor! 

Colosul îl ia în braţe şi îl mângâie. 

— Întotdeauna am ştiut că ai minte! exclamă el. Te-am 
admirat tot timpul pe ascuns. Apucăturile tale pidosnice nu 
m-au împiedicat să te consider un camarad de nădejde. 

Am putea crede că e sincer, mai ales că scoate bidonaşul și 
i-l oferă neamţului, gest care ar trebui să ne convingă pe deplin. 
Nici nu băgăm de seamă că bidonașul e gol. 

Sara se grăbeşte să ia legătura cu Pavlovici, raportându-i 
încheierea misiunii. Răspunsul vine grabnic, încărcat de îndo- 
ieli. Ni se cer tot felul de detalii, dar Sara închide ordinatorul şi 
se face că plouă. Mingea e pe terenul lor și nu au încotro, 
trebuie să joace. 

Păcănitul elicopterului ne toarnă apă vie în trupuri. Otto 
tastează parola și ţine degetul ridicat în dreptul butonului Enter. 
Apare şi hardughia, care acum e un Condor uriaş pentru trupe 
de desant. Nu stăm să-i facem cu mâna. Parola ia drumul ştiut, 
făcând tufişul de jnepeni să se miște. Aruncăm cu iuţeală 
grenadele fumigene şi pe cele cu gaz paralizant, după care, cu 
măştile pe figură, sărim în groapa întunecoasă, pregătiţi pentru 
lupta corp-la-corp. N-avem însă cu cine ne bate. Întreg 
Statul-Major inamic e pe spate. Erau atât de siguri pe ei, încât 
nici măştile de gaze nu şi le pregătiseră. 

Colosul trage câteva şuturi în corpurile inerte, chipurile să 
se asigure că n-are de-a face cu niște simulanţi. După ce își des- 
carcă nervii, ne lasă să-i legăm şi să-i pregătim de livrare. 
Condorul îi preia unul câte unul, prinşi în centurile de siguranță 
ale vinciului. leșim şi noi din micul buncăr, rânjindu-ne fasolea 
la cei din elicopter, şi așteptând să fim, la rândul nostru, 
recuperaţi. 

La unul dintre geamuri apare figura inconfundabilă a maio- 
rului Pavlovici, iar în căşti îi auzim vocea ieșită parcă dintr-un 
atelier de strunguri: 

— Cu părere de rău, vă comunic că locurile au fost comple- 
tate. Mi-aţi dovedit că sunteţi din cale-afară de ingenioși, aşa că 
am certitudinea că veţi găsi în vreun fel o cale de întoarcere. Vă 
aştept cu masa pusă. Aveţi ceva preferinţe”? 

Nu ne iartă că l-am păcălit. Deşi e mândru de plutonul lui, 
nu scapă nici o ocazie să-și ia revanșa. 

— Aş mânca niște ficat de maior copt în spuză ! se grăbeşte 
Colosul să-și depene preferinţele culinare. 

— Vei avea parte de mult mai mult! ricanează maiorul, 
făcându-i semn pilotului să se înalțe. Am să-ţi prăjesc propriul 
tău ficat, dacă vulturii se vor îndupleca să i-l lase. 

Condorul îşi arată fundul, dându-ne cu tifla. E însoțit de un 
car de înjurături de care s-ar ruşina şi un puşcăriaş notoriu. 
Urările de drum bun pe care i le adresăm descriu cele mai 
sofisticate metode prin care elicopterul se poate face praf. 

— Şi acum? întreb eu, ca prostul, de parcă am avea în față 
o paletă de soluții, 

— Să încingem un pocher pe dezbrăcatelea. Gândesc că am 
dreptul la o revanșă! zbiară Colosul, complet rupt de realitate. 

Oricum, am ajuns la capătul puterilor. Fără o perioadă de 
recuperare, nici vorbă să facem cale-ntoarsă. Proviziile găsite în 
buncăr ne revigorează însă optimismul. Colosul descoperă cu 
încântare câteva sticle de plastic pline cu vin. 

— Împuţiţii naibii! În timp ce noi ne chinuiam cu apa din 
băltoace, ăştia plescăiau Madera veritabil ! 

Trage cu ochiul la ordinatorul Statului-Major, pe care Otto 
îl împachetează grijuliu, şi soarbe cu entuziasm din vinul căzut 
prizonier de război. | 

— Într-una din zile, se destăinuieşte el, o să învăţ să tastez 
şi eu la o maşinărie ca asta. Am auzit că poţi face o mie de 
trăsnăi. De pildă, poţi să iei bani dintr-un cont şi să-i treci 
într-al tău. 

Nu se oboseşte nimeni să-l lămurească că „trăsnaia“ e mult 
mai complicată decât pare la prima vedere. Dar Colosul, ca 
întotdeauna când duce la bun sfârşit o misiune, uită de oboseală 
ŞI intră într-o agitaţie contagioasă. 

— Mă bate gândul să rămânem aici. La ce bun să ne mai 
întoarcem în lumea dezlănţuită? Vom forma o comunitate şi 
vom trăi fericiți, ca în comuna primitivă. Sara și cu mine ne-am 
putea ocupa de asigurarea unor urmași destoinici şi sănătoşi. 
Fachirul ar pleca la vânătoare, să procure hrana cea de toate 
zilele, iar Otto ar pune gospodăria la punct. Am toată încrederea 
în el. 

— Și cu mine cum rămâne? fac eu pe nedreptăţitul. 

— Tu vei fi polițistul, stabileşte Colosul, mărinimos. Vei 
putea da amenzi şi vei dirija circulaţia păsărilor. 

— Eu am o contrapropunere, ciripeşte Sara, scoţându-și 
bocancii. Să te închidem pe tine aici şi să revenim peste vreo 
douăzeci de ani, cu o echipă de antropologi. l-am putea păcăli 
că am descoperit un schelet din Epoca pietrei şi ne-am umple 
de bani. 

— Crezi că pot fi păcăliți așa de uşor nişte savanţi? se 
îndoiește Colosul, care nu dă doi bani pe învăţătură. 

— După ce-ţi vor studia creierul, se vor convinge pe deplin 
că nu-i înşelăm. 

Rămas doar în izmene, Otto se spală cu apa găsită într-o 
marmită, cu scrupulozitatea unei pisici de rasă. După ce-şi perie 
părul tuns scurt, se dă cu deodorant la subsuori, atrăgând aten- 
ţia Colosului. 

—  Păziţi-vă dosurile! ne avertizează acesta. Otto se 
pregătește să treacă la atac. 

Neamţul nu-l bagă în seamă, nici cât pe-un purice mort. Se 
dichiseşte în continuare, curățindu-și meticulos unghiile. Între 
timp, Fachirul şi-a înălțat din nou picioroangele spre cer. Peste 
un sfert de oră, va fi complet recuperat. Doar Colosul și cu 
mine ne ocupăm de igiena interioară. Suntem hotărâți să nu le 
lăsăm nici o picătură de vin vulturilor care, din când în când, 
mai trec pe deasupra noastră, iritați că mai suntem încă în viaţă. 

Curioasă ca orice femeie, Sara își bagă nasul peste tot şi dă 
peste un filtru cu baterie. 

— Ce-aţi spune de-o cafea? 

E mai mult decât ne-am putea dori în văgăuna asta. Colosul 
o îndeamnă să-și continue explorările. E sigur că pe undeva, 
prin buncărul atât de bine aprovizionat, trebuie să se găsească 
şi un bordel de campanie. 

Mirosul cafelei se împrăștie peste tot, creând atmosfera de 
tihnă a unui cămin fericit. Chiar şi Fachirul a renunţat la 
relaxare și amușinează cu nesaţ ceașca fierbinte. 

— Tipii se pregăteau să-și petreacă aici o bună parte din 
viaţă, zice el, apreciativ. Și-au închipuit că au de-a face cu nişte 
pifani. 

— Aşa e, Fachirule! rage, aprobator, Colosul. Suntem cei 
mai buni soldaţi din lume! Chiar şi gloanţele ne ocolesc. Pe 
când îmi mâncam pâinea mea amară la Pușcașii Marini nu eram 
deloc apreciat. Aveam un comandant, unul Scott, da-i-ar 
Belzebut sănătate cât unei capre râioase, care mă punea la cele 
mai scârboase munci, printre care rânirea pereţilor latrinei de 
rahat era cea mai nobilă. Mă hotărâsem să dezertez și să-i ucid 
întreaga familie, începând de la cea mai îndepărtată rudă, dar, 
după o noapte petrecută în compania unei butelci, mi-a venit o 

idee mai bună. Am făcut pariu că pot cuceri un portavion cu 
mâinile goale. După ce am revenit de la examenul psihiatric la 
care fusesem trimis, i-am repetat propunerea. Dacă ar fi putut, 
Scott și-ar fi descărcat Ml-ul în mine, acolo, pe loc. Și-a zis 
însă că ar putea-o face în mod legal, prinzându-mă într-o zonă 
interzisă. Mi-a promis că, dacă voi câştiga, voi fi ridicat în grad. 
L-am întrebat, la rândul meu, aşa, la mişto, ce să-i ofer dacă 
pierd. L-a apucat un râs de s-a înecat cu propria-i salivă, fiind 
la un pas să dea ortu’ popii. „Tu“, mi-a zis el când și-a revenit, 
„tu nu o să-mi oferi nimic. Tot eu o să-ți ofer ceva!" Râdea în 
continuare ca un babuin gâdilat la boașe, mângâindu-şi MI-ul. 
Nu eram chiar atât de tembel încât să nu-mi dau seama că, dacă 
mi-aş fi băgat nasul pe unde n-ai voie nici cu permis, aş fi fost 
ciuruit fără somaţie. Mă enervase însă prea rău, aşa că m-am 
hotărât să-l fac să-şi înghită râsul. Mi-a dat o lotcă, avertizân- 
du-mă că, dacă-mi trecea prin cap s-o şterg pe vreo insuliţă, 
avea să mă găsească și să mă detere Curţii Marţiale, ca 
dezertor. Stăteam acolo, în bărcuţa care, pe lângă portavion, 
arăta ca un găinaţ pe lângă o balegă de elefant, așteptând să se 
lase noaptea. Idiotul aruncase la derută câteva parâme, la 
capătul cărora mă așteptau, evident, băieţii lui, pregătiţi să mi-o 
tragă. A uitat însă un amănunt: mulțumită muncilor pe care mi 
le dădea, devenisem specialist în sistemul de evacuare al navei. 
Pe scurt, cunoșteam în amănunţime drumul rahatului marină- 
resc spre ocean. N-are rost să vă descriu cum am aşteptat să le 
vină pofta de căcare ălora de pe vas și cum am blocat supapele, 
una câte una, pentru a mă putea strecura pe tuburi. E adevărat, 
eram mai plin de excremente decât un vidanjor din Evul Mediu, 
dar merita sacrificiul! Cunoșteam, cum vă spun, la perfecţie 
planul ţevăriei, așa că m-am îndreptat aţă către buda coman- 
dantului. Ăsta avea un stomac mai fin, aşa că a trebuit să aștept 
ceva timp până să-i vină rândul la uşurare şi să-i blochez şi lui 
supapa. Restul a fost joacă de copii. Am scos mâna prin gaură 
şi am deșurubat, pur și simplu, presoanele care ţineau buda de 
porțelan. Când m-am strecurat în cabina de comandă, i-am trăs- 
nit atât de rău cu mirosul meu, că au leşinat mai repede decât 
dacă le-aş fi dat cu spray paralizant. Singura idee care mi-a 

venit ca să-i înștiințez că reușisem a fost să apăs butonul de 
alarmare. La nici un antrenament la care participasem nu am 
văzut avioanele decolând ca atunci, unul după altul, cu o viteză 
de ziceai că le-a pus cineva piper sub cur! Toată tevatura asta 
l-a costat pe Scott înlăturarea grabnică din armată, aşa că n-a 
apucat să mă mai înainteze în grad. De altfel, nici n-ar fi putut, 
pentru că următoarele şase luni a trebuit să le petrec într-o 
închisoare militară. Comandamentul pârnaiei, care auzise câte 
ceva despre isprăvile mele, mi-a interzis categoric să fac de 
serviciu la budă. lată ce se întâmplă atunci când-comandanţii nu 
cunosc cu exactitate capacitățile celor din subordine. 

Vorbeşti de lup, şi lupul la ordinator! Pavlovici ne întreabă 
pe unde ne facem veacul şi dacă mai binevoim să revenim anul 
ăsta la centru. Otto îi transmite că suntem. pe drum și să ne 
aștepte cu masa caldă. 

— Să pună şi berea la rece! îi dictează Colosul neamţului, 
râgâind cu indignare. 

Pauza ia sfârşit. Drumul de întoarcere e presărat și el cu 
pericole, dar totul pare un joc de tabără faţă de ce ne aşteaptă 
în Kosovo. 

E cel mai tare contract pe care l-am avut în cariera mea de 
mercenar. Mă gândesc, ca întotdeauna, că va fi şi ultimul. Deşi 
ştiu foarte bine că ultimul contract va fi doar acela parafat de 
glonţul pregătit pentru mine. 


Este vorba aici despre o campanie de teroare şi violenţe împotriva 
civililor albanezi din Kosovo, planificată, provocată, ordonată, anga- 
jată, ajutată și încurajată de la Belgrad. 

Documentele intrate în posesie permit dovedirea masacrelor cita- 
te în actul de acuzare al Tribunalului Penal Internaţional și constituie 
imagini luate prin satelit sau de către avioanele americane de recunoaș- 
tere, ca și alte informaţii particulare, obținute prin mijloace tehnice 
naţionale, respectiv interceptări electronice. 

Este vorba aici de deportare, de violarea legilor și a cutumelor de 
război. 


(Dintr-o conferinţă ţinută de procurorul Tribunalului Penal 
Internațional pentru Iugoslavia) 


H 
TIGRII LUI ARKAN 


Îndată ce coboară din Tupolevul cargo, care ne depune pe 
pista aeroportului militar Batajnica, din apropierea Belgradului, 
maiorul Pavlovici se lasă în genunchi și sărută pământul 
Serbiei. Are ochii roșii, poate din cauza oboselii sau poate din 
cauza emoţiei. Cuprinde zările cu privirea, tinzând să fie peste 
tot în acelaşi timp. Patriotismul sârbilor e legendar, păstrându- 
"și “patina de secole, chiar atunci când are accente de 
naționalism. 

Maiorul :se întoarce spre noi cu o privire care lasă să se 
înțeleagă că, în clipa aceea, ar vrea să nu fim acolo, să nu 
pângărim sfântul pământ. E doar o părere. Ordonă adunarea şi 
ne trece în revistă. Suntem cinci comandouri a câte cinci 
combatanți. Pe lângă noi, cele câteva companii de voluntari, 
venite cu același transport din România, Bulgaria, Rusia şi 
Ucraina, par o adunătură nesărată de trupeţi. Se încruntă şi-şi 
expun mușchii, dar nu ne pot păcăli. Ar face o figură bună 
într-un jurnal de actualități sau într-un film cu tematică, dar 
sunt departe, de trupele noastre de elită. 

Dinspre clădirea comandamentului bazei aeriene se apro- 
pie un jeep, care oprește la un metru de Pavlovici, fără să 
scrâșnească din frâne. Un individ înalt și solid, îmbrăcat în 
uniformă de camuflaj, țâșnește ca o grenadă antitanc cu 
mâncărimi la fund şi rămâne ţeapăn în faţa lui Pavlovici, cu 
mâna la caschetă. 

Maiorul ordonă scurt: 

— Batalion, pentru onor, la dreaaaapta ! 

Înlemnim în poziție de drepţi, cu mâinile pe AKM-urile 
noastre de ultimă generaţie. E prima oară când rușii scot la 
plimbare asemenea bijuterii, care întrec de departe toate 
pistoalele-mitralieră englezeşti şi americane la un loc. 

Pavlovici face doi pași de front și dă raportul: 

— Domnule colonel, batalionul de asalt Bora este pregătit 
la întreaga capacitate pentru intrarea în luptă. Sunt comandantul 
batalionului, maior Pavlovici. 

Cei doi se îmbrățișează, rămânând aşa mult timp, ca și cum 
ar vrea să facă din trupurile lor unul singur. În cele din.urmă, 
colonelul îl îndepărtează puţin pe Pavlovici, fără a-i lua mâinile 
de pe umeri, şi murmură încet: 

— Mirko, nu credeam să ne mai întâlnim vreodată ! 

— Ți-am promis, Slave ! îi răspunde maiorul, pe acelaşi ton 
scăzut. Ți-am promis că nu voi muri până când nu voi mai lupta 
încă o dată alături de tine. 

— Şi iată că a sosit clipa! 

Abia acum îl recunosc şi eu pe colonel. Este cel care i-a 
condus pe sârbi în lungul asediu al orașului croat Vukovar, în 
1991, cel alături de care am luptat în Nordul și în Estul 
Bosnieil, comandantul Slave Obilici. După ce ne trece în 
revistă, comandă pe loc repaus. 

— Deci ăştia sunt tigrii tăi! Abia aştept să-i cunoască pe 
Tigrii lui Arkan2. Cred că vor avea ce să-şi arate unii altora. 

Ceremonia de primire se termină repede. Suntem dispersaţi 
în mai multe puncte. Plutonul nostru nimereşte într-o tabără 
secretă a grupării paramilitare „Garda Voluntarilor“. În timp ce 
ne luăm în primire baraca repartizată, Pavlovici și Obilici se 
retrag în clădirea Punctului de Comandă, de fapt, o casă cu etaj, 
singura de cărămidă, mascată sub firma sediului unui club de 
fotbal. De altfel, întreaga tabără este cunoscută ca fiind o bază 
sportivă. 

Obilici îşi ospătează musafirul cu bucate tradiţionale 
sârbeşti, dar la sfârşit, în loc de șliboviță, scoate o sticlă de 
whisky Ballantine's. 


` 


l Vezi Moartea s-a nåscut la Sarajevo, de acelaşi autor (n. trad. ). 
Porecla unei formațiuni paramilitare sârbești, „Garda Voluntarilor”, 
condusă de celebrul Zeljko Raznjatovici, supranumit Arkan (n. trad. ). 

— Scoţian ! Autentic ! exclamă el. Nu ne interesează poșir- 
ca împuţiţilor de americani. 

Pavlovici își aprinde un trabuc, nu înainte de a oferi unul și 
colonelului. A 

— Sunt cubaneze ! se grăbeşte să precizeze, la rândul lui. 

Râd amândoi, privindu-se în tăcere, prin fumul albăstrui, 
depănând în gând amintiri care nu mai au nevoie de cuvinte. În 
1945, când părăsise pentru totdeauna Iugoslavia, Pavlovici avea 
treisprezece ani, iar Obilici numai şapte. Orfani de război, pri- 
miseră amândoi câte o pecete pe viaţă: Pavlovici fusese castrat 
de nemți, ca să nu mai poată contribui la reproducerea „trădăto- 
rilor sârbi“, iar lui Obilici îi fusese incizată pe frunte o svastică. 
Deși făcuse, în câteva rânduri, transplant de piele, în mod cu 
totul misterios svastica îi reapărea, chiar dacă abia conturată. 
Din această cauză, se obișnuise să poarte în permanenţă o şâpcă 
cu cozoroc lung, trasă deasupra ochilor. 

Atunci, în 1945, îşi crestaseră antebraţele cu o baionetă nem- 
țească, devenind frați de cruce. Juraseră răzbunare şi, de aceea, 
aleseseră cariera armelor. Se impunea să fie cât se poate de bine 
pregătiți pentru momentul în care aveau să-și plătească datoriile. 
S-au reîntâlnit după mai bine de patruzeci şi cinci de ani, când 
războaiele din Croaţia și cele din Bosnia le-au umplut inimile de 
mulțumire. Dacă și-ar fi păstrat sufletul de copil, ar fi considerat că 
răzbunarea fusese dusă până la capăt. Dar, între timp, pofia de 
sânge îi transformase definitiv. Asemenea multora ca ei, n-aveau 
să se mai oprească până când focurile Gheenei nu-i vor fi înghiţit. 

Obilici umple din nou paharele până la buză, după care se 
lasă pe spate, rășchirându-şi picioarele. De sub cozorocul lung, 
ochii lui rotunzi și lipicioşi, despre care n-ai spune, în ruptul 
capului, că ar putea fi ochi de soldat, zâmbesc tot timpul, 
aidoma zâmbetului dulce al morţii. 

— In sfârşit, ne vom bate cu Anticristul! sparge el tăcerea. 
Luptele cu ustașii și cu musulmanii din jur n-au fost decât 
poligoane de încercare. Războiul Sfânt abia de-acum începe! Şi 
nu se va termina niciodată, asta o garantez! Cât va mai exista 
un sârb în viață, americanii nu se vor opri din a-şi plânge morţii. 

Pavlovici nu se repede să răspundă. Soarbe pe îndelete 
whiskyul scoţian, scărpinându-se, gânditor, după ureche. 

Obilici nu-l îndeamnă nici el la vorbă. Are un respect deosebit 
faţă de maior, pentru care şi-ar da viaţa oricând, fără ezitare, 

Pavlovici îşi face cicatricea să joace, măsurânduzşi cu aten- 
ție cuvintele: 

— Va fi o luptă între David și Goliat! ~ 

— Exact! Şi ştim cum s-a terminat atunci ! 

— Știu și eu. Şi mai ştiu că e doar o legendă. Slave, îţi 
admir patriotismul. Nici eu nu l-am pierdut, dar, în comparație 
cu tine, sunt un infirm. Americanii vor rămâne în aer, amenin- 
tarea lor cu invazia terestră e o prostie. Își dau și ei seama că 
nu se pot măsura cu noi, mai ales pe teritoriul nostru. Dacă n-ar 
avea avioanele şi rachetele, armata americană ar putea fi 
învinsă chiar şi de leneşii de francezi. | 

„— Aşa e! Mirko, ascultă-mă bine, Vietnamul n-a fost nimic 
pe lângă ce-i aşteaptă aici.. 

— Dacă vor cobori din aer, Slave! continuă, imperturbabil, 
maiorul. Din păcate, războiul a început să se poarte prin cance- 
larii, nu pe câmpul de luptă. Aici doar se testează armele. În 
aşteptarea americanilor, ne vom război însă cu albanezii, fiindcă 
din cauza lor, la urma urmei, ne bombardează NATO. De aceea 
am și luat hotărârea să vin aici cu batalionul meu. După ce toate 
se vor termina, blamul nu trebuie să cadă asupra trupelor sârbești. 

— Armata sârbă nu poate fi o armată criminală, cât timp 
luptă pe teritoriul ei ! punctează ferm Obilici. 

— Fără îndoială, dar batalionul Bora nu se va bate cu 
rachetele și avioanele NATO, ci cu UCKI. 

— Este, cumva, o crimă să-ți păstrezi integritatea teritorială? 

— Nicidecum! Şi nu cred că stăm acum împreună să ne 
disculpăm sau să judecăm ce înseamnă crimă și ce nu. Cel 
puţin. pentru mine, moral e ceea ce-i spre binele Serbiei. Chiar 
dacă sunt doar un mercenar. E 

— Mai întâi de toate eşti sârb. 

— Vezi bine, murmură maiorul, schimbând, aparent fără 
motiv, cursul discuţiei: Ia zii, Radovan mai ţine spelunca aia în 
Blazuj2? 


l Armata Albaneză de Eliberare din Kosovo (n. trad.). 
2 Suburbie a oraşului Sarajevo (n. trad.). 

— La Motanul Chior! exclamă colonelul, râzând. A pus și 
o placă memorială: „Aici și-a sărbătorit ziua celebrul coman- 
dant sârb de mercenari, maiorul Mirko Pavlovici.“ Pot spune că 
ai devenit o figură legendară în zonă. 

— Şi acum a sosit timpul să mai agăţăm câteva plăci din 
astea şi în Kosovo, 

Obilici bate din palme, neținând seama de trabucul care îi 
cade pe Jos. i f 

— Mirko, nici nu ştii cât mă bucur că te-am reîntâlnit! Dacă 
vreodată o să-ţi treacă prin cap să renunţi la mercenariat, să ştii 
că se va găsi oricând un loc de comandant aici, pentru tine! 

— Sunt bătrân, Slave! Alţii, la vârsta mea, își duc nepoții 
în parc! 

— Tu îl vei învăţa să tragă cu pușca! 

Un ciocănit în ușă la întrerupe tihna revederii. Aghiotantul 
lui Obilici pune un raport pe masă şi dispare, salutând. 

— Raportul celei de-a doua zi de bombardament! face 
colonelul, prinzând foaia de hârtie cu două degete, ca pe un 
gândac strivit. 

ÎL studiază amândoi cu atenţie. Dacă n-ar fi fost militari 
până-n călcâie, ar fi căzut pradă groazei. Chiar și aşa, figurile 
lor se întunecă treptat, iar svastica de pe fruntea lui Obilici 
prinde un contur tot mai evident. 

Raportul sumar este redactat în stil militar. S-au înregistrat 
explozii la periferia Belgradului, au fost atinse ţinte în Kosovska 
Mitrovica și a fost distrus emițătorul radio-TV de pe muntele 
Tastrebac. Pista aeroportului din Niş a fost scoasă din uz, iar o 
cazarmă - din Urosevac a fost bombardată. Trei explozii s-au 
înregistrat în zona aeroportului Podgorica şi a fost lovit un 
depozit militar. Radarul din Ulcinj a fost atins. De asemenea, au 
fost bombardate complexele militare din Kumbur și Radanovic, 
iar Centrul de Comunicaţii Militare de pe muntele Bukulia a fost 
ras de pe fața pământului. Cele mai grele lovituri le-a primit însă 
Priştina Rachetele de croazieră de pe navele americane din 
Adriatica şi bombardierele F-16, F-18 şi EA6B Prowler, care au 
decolat de la baza Aviano, din Italia, au declanșat un infern pe 
pământul, altădată atât de liniștit, al lugoslaviei. 


57 


Trupul lui Obilici tremură imperceptibil, iar mâna i se 
crispează inconștient pe raportul militar. 

— Porcii! scrâșnește el din măselele-i puternice. Sălbaticii ! 
Nu le-am făcut nimic, nici măcar nu i-am provocat! Cine se 
cred criminalii ăștia? Cu ce drept îşi arogă puteri dumnezeiești ? 
Și ruşii stau şi le cântă în strună! S-au vândut și ăştia pentru 
dolarii lor! Dar nu avem nevoie de nimeni! De nimeni! O să le 
arătăm noi cine sunt sârbii ! 

Pavlovici adulmecă paharul cu licoarea scoțiană, privindu-și 
prietenul cu interes. Un zâmbet abia schițat i se agaţă de colțul 
cicatricei. A uitat ce înseamnă patima — cel puţin așa crede — o 
dată cu prima lecţie de mercenariat. Ştie că oamenii care nu se 
transformă în roboți, atunci când vine vremea armelor, sunt primii 
care cad pe câmpul de luptă. Identitatea devine o povară, iar un 
soldat trebuie să aibă asupra lui doar strictul necesar supravieţu- 
irii, pentru a putea ucide. Moartea e uneori foarte comodă, mai 
ales atunci când îşi mai aminteşte că, oricum, sfârşitul îi aparține 
în exclusivitate. Toate astea le gândește acum Pavlovici, sco- 
bindu-se, nepăsător, între dinţi, aşa cum obișnuieşte, paradoxal, 
înainte de fiecare masă. Și va fi un ospăț pe cinste, ce-i drept! 
Numai cu gândul la el, și te și saturi pe jumătate ! 

Pavlovici a trecut însă prea ușor peste observaţia colone- 
lului, care a afirmat că, mai întâi de toate, a fost şi rămâne sârb. 
Patima, pe care o disprețuiește acum atât de mult, îl va trăda în 
cele din urmă. Dar dacă cineva i-ar fi spus acest lucru în acele 


momente, i-ar fi râs în nas! PA 


Tigrii lui Arkan nu sar din papuci de bucurie la vederea 
noastră. Ne privesc cu un dispreţ amestecat cu admirație. Spun 
despre noi că am fi ucigași fără patrie, și mulți nu-și ascund 
dorinţa de-a nu ne fi aflat în preajma lor. Se deschide un „tarc“ 
invizibil în jurul plutonului nostru. Pe cât se poate, suntem 
ienoraţi. Totuşi, am luptat alături de ei în Croaţia şi în Bosnia, şi 
ştiu ce ne poate pielea. Ca militari, nu pot să nu ne respecte 
pregătirea. Ca sârbi, se simt într-un fel umiliți că s-a apelat la noi. 

Dar nici noi nu suntem plătiți ca să închegăm relaţii de 
prietenie. Adaptăm rapid baraca la cerințele noastre și pretindem 

doar să fie „respectat programul de masă. Sara a fost numită 
definitiv încheietor de pluton, dar asta n-o face să-şi aroge vreun 
drt suplimentar. Nici faptul că é femeie nu o scutește de şmotru. 

Ca să fiu drept, primirea rece care ni se face ne deranjează 
tot atât de mult pe cât ar deranja-o pe o cloşcă factura de 
energie electrică. Totuși, ca să nu părem niște oropsiți de paria, 
Colosul se plimbă ţanţoş încoace şi-ncolo, făcându-și mușchii 
să joace şi îndoind, în treacăt, cu nepăsare, un fier găsit în 
pragul curții. Or, în ceea ce-i priveşte pe soldaţi, competiția este 
de multe ori mai importantă chiar decât hrana. 

După câteva șopocăieli şi ocheade discrete, dintr-o margine 
a taberei se apropie un sârb care poate fi socotit uşor o clonă a 
Colosului. Are capul perfect pătrat, cu o ceafă cât trupul unui 
adolescent. Se opreşte lângă Colos, măsurându-se cu el, în timp 
ce acesta strivește în pumni două grenade de manevră, ca pe 
două nuci. Din grupul spectatorilor se ridică strigăte de admira- 
ție. Unii dintre ei îi aruncă confratelui lor câteva îndemnuri în 
limba sârbă. 

Contracandidatul Colosului întinde o mână ceva mai mică 
decât cupa unui excavator, prezentându-se scurt: 

— Borislav Giuchici ! 

Cei doi îşi strâng carabele. Nici unul dintre noi nu ar vrea 
să simtă în vreun fel strânsoarea care produce un scrâşnet ca al 
șenilelor de tanc. 

— Soldat de rangul întâi Frederick Sheldon ! 

— American? întreabă, uşor surprins, Borislav. 

Colosul însă se găsește într-unul dintre puţinele sale 
momente de luciditate şi parează: 

— Neozeelandez ! răspunde el, sperând să nu fie întrebat 
nimic despre geografia locului, în legătură cu care cunoștințele 
sale sunt mai mult decât sumare. 

— Te încumeţi la o partidă de box? continuă Borislav, 
într-o engleză mai scâlciată decât pantofii unui şomer. 

— Depinde cât! 

Sârbul nu pricepe prea bine la ce se referă acel „cât“, dar 
când află că e vorba de bani se bucură ca un câine care și-a 
amintit locul de taină în care şi-a îngropat osul. Reţeta e destul 

de grasă, deşi e departe de a se compara cu bursele profesioniş- 
tilor. Meciul însă se anunţă la fel de spectaculos. 

Surprinzător cât de mult îi apropie pe oameni pariuri? ŞI 
spectacolul legat de ele! În câteva minute, „arcul“ trasat în 
jurul nostru a dispărut şi orice diferență dintre noi s-a stins cu 
desăvârşire. Există chiar şi un ring, ceea ce ne stârneşte mirarea. 
Sârbii își dau coate, amintindu-ne că ne aflăm, totuşi, pe teri- 
toriul unei baze sportive ! 

Meciul este stabilit pentru ora şapte seara când, se pare, 
comandanții se retrag la şedinţa de analiză zilnică. Fachirul și cu 
Otto şi-au băgat toți banii în pariuri, drept care se ocupă 
personal de Colos pentru a-l aduce la forma maximă. Neamţul îi 
arată două șmecherii, chipurile secrete de serviciu — pentru care 
însă Colosul fusese dat afară din școala de corecție —, în timp ce 
Fachirul îl supune unui antrenament psihotron. La pregătire 
participă chiar şi Smirnoff, atent drămăluit de Otto. Numai Sara 
nu prea e de acord. Întrezărind efectele benefice pe care le-ar 
putea avea meciul asupra integrării colective, termină prin a se 
spăla pe mâini. Ba chiar scapă un sfat, cum că uriașul ar trebui 
să lovească mai mult la ficat, având în vedere că dovleacul 
partenerului său pare meșterit cu ajutorul picamerului. 

Spre deosebire de alte dăți, Colosul e pătruns de importanţa 
mizei, păstrându-se într-o tăcere desăvârşită. Nu icnește nici 
când Otto îl ia la bumbăceală pentru a-i descoperi eventualele 
puncte slabe. Sare coarda o jumătate de oră, fără întrerupere și 
fără să greşească nici măcar o singură dată. Pumnii săi se reped 
asupra unui stâlp de susţinere a barăcii, şi astfel, o echipă de 
dulgheri capătă de lucru pentru câteva ore. Nu sunt supăraţi, ci, 
dimpotrivă, îl îndeamnă pe Colos să se folosească de câți stâlpi 
are nevoie. 

Pe de altă parte, pregătirea adversarului se desfășoară în 
taină. Încerc s-o fac pe iscoada, dar sunt repede alungat. Nici 
dolarii pe care-i pun în joc nu pot cumpăra vreo informaţie. Mă 
întorc cu coada între picioare, stârnind disprețul Colosului, care 
proclamă că, dacă nu sunt bun de nimic, s-o fac măcar pe sacul 
de box. De atâta efort, Colosul scapă o băşină, care-l face pe 
unul dintre dulgherii sârbi să exclame, cu ochii pe cer: 

— Iar încep câinii să bombardeze ! 

O dată cu apropierea orei H, atmosfera devine tot mai 
tensionată, iar pariurile intră în linie dreaptă. Potlogarii de la 
bursa de pariuri din New York ar păli de invidie. Se pariază 
chiar şi pe runda și minutul în care va lua sfârşit lupta. Bidona- 
şele prind să circule cu vioiciune, ignorând însemnele naționale. 
Faptul că le-am adus pleașcă o distracție pe viu ni i-a apropiat 
definitiv pe sârbii care, ca orice slavi, sunt tot atât de sentimen- 
tali, pe cât sunt de sălbatici. Întrucât există o diferenţă numerică 
enormă între cei care alcătuiesc cele două galerii, se cade de 
acord ca acestea să-și țină gura. Sârbii consideră asta un dar 
pentru noi, deşi ştim că au acceptat atât de rapid din alte consi- 
derente: să nu stârnească curiozitatea vreunui comandant. 

Mai greu e cu găsirea unui arbitru. Ne batem, care mai de 
care, cu pumnii în piept, mărturisindu-ne sincera imparțialitate, 
dar în privința asta suntem grădinari cu toţii, aşa că rămânem 
cu castraveţii nevânduţi. Meciul e pe punctul de a nu se mai 
putea disputa. 

Negocierile prind contur o dată cu sosirea lui Pavlovici. Ca 
orice comandant destoinic, acesta vrea să verifice modul în care 
am fost cazaţi. În pofida îndoielilor noastre, ideea unui meci de 
box nu-i displace deloc. Ba chiar o consideră strălucită, cu con- 
diția ca rezultatul final, oricare ar fi, să nu stârnească duşmănii. 
Į se dau toate asigurările necesare, inclusiv din partea comba- 
tanţilor. Este acceptat, în unanimitate, ca arbitru al cotonogelii. 
Nici nu putea fi altul mai imparţial: sârb, dar comandantul 
Colosului ! 

Ora şapte a sosit. Nimeni, nici măcar sârbii nu mai bagă în 
seamă rachetele de croazieră care încep să zboare pe deasupra 
taberei în căutarea țintelor stabilite. Pavlovici controlează cu 
atenţie mănușile celor doi și le cere, ca un arbitru autentic, să 
respecte cu strictețe regulile şi să nu folosească lovituri neper- 
mise. Colosul întreabă care sunt alea şi, după ce i se explică, 
exclamă cu nedumerire: 

— Păi, atunci nu rămâne decât să ne uităm unul la altul! 

Pavlovici nu se enervează. Îi mai face o dată desenul, iar 
Colosul, deşi nu e foarte convins de justeţea unor astfel de re- 
guli, sfârşeşte prin a le accepta. În cele din urmă, lupta începe. 
Cei doi își dau târcoale, studiindu ge cu atenţie. Colosul 

încearcă vigilența lui Borislav, trimițând pe neaşteptate o direc- 
tă de dreapta, urmată de un upercut de stânga. Sârbul bagă însă 
la timp în marşarier, şi pumnii Colosului umblă după muşte. La 
rândul lui, eschivează de câteva ori cu ușurința unui puncheur 
de categorie ușoară. Are un joc de picioare care ar putea figura 
oricând pe un ring de dans. Sârbul însă declină invitaţia, 
mimează o lovitură cu stânga, şi dreapta lui zdruncină căpățâna 
Colosului. Probabil că altul ar fi zburat din ring, dar uriașul 
nostru nu reacționează mai mult decât un bombardier atins de 
o alică. - 

— N-am nevoie de mângâierile tale tandre! bravează el. 
Pentru asta ţi-l pot oferi pe Otto! 

Borislav execută un un-doi perfect, trimițându-i din nou 
căpăţâna la plimbare. Dar Colosul a mâncat beton în copilărie. 
Îi prinde descoperit pe sârb și-i expediază un upercut la ficat. E 
rândul sârbului să se dea mare, dar nu reușește să păcălească pe 
nimeni. Stă cam într-o parte, ceea ce denotă că uriaşul și-a atins 
ținta. Repriza se încheie în ovaţiile noastre. 

Meciul, prevăzut pentru zece runde, continuă în aceeaşi 
notă, doar că, în loc să obosească, cei doi accelerează ritmul 
loviturilor. S-au umplut de sânge, fiind de-a dreptul fioroşi. 
Singurul ochi al Colosului e pe jumătate închis. Mai mult, 
trebuie să-şi dibuie adversarul. Culmea e că reușește de minune, 
de parcă ar avea radare în mănuși. Pe neașteptate, își repede 
barosul de sus în jos drept în creștetul sârbului şi, pentru prima 
oară, acesta îngenunchează cu un răget de bivol. Colosul e gata 
să-l execute cu un genunchi în gură, dar e oprit la timp de 
Pavlovici, care-i reamintește de regulament. 

— Nu pot să răsfoiesc manualul în timp ce mă bat! 
explodează Colosul, exasperat de chiţibușurile boxului. Nu 
l-am lovit sub centură, din moment ce nu are capul garnisit cu 
testicule ! 

După ce se ridică, Borislav se repede ca o locomotivă scă- 
pată de sub control, dar în clipa următoare Colosul e în spatele 
lui, şi sârbul se oprește în corzi. Reia atacul și mai furibund, dar 
Colosul eschivează din nou. i 

— La dracu”! strigă Borislav, indignat, la rândul lui. Stai pe 
loc, omule, nu ne jucăm de-a puia gaia! 

Coace o lovitură care să pună capăt meciului, când Colosul 
face o săritură surprinzătoare în spate, urmată de un salt înainte, 
catapultându-şi pumnii direct în figura sârbului. E prea mult, 
chiar şi pentru unul ca Borislav. Cade pe-o parte, cu capul bă- 
lăngănindu-se în afara ringului. Pavlovici îl numără cu scrupu- 
lozitate, în timp ce Colosul se și visează campion absolut. Spre 
surprinderea tuturor, Borislav se ridică înainte de terminarea 
numărătorii. Se clatină zdravăn. E clar că de astă dată Colosul 
îl va nimici. Însă Borislav nu intră în gardă. Îşi ridică mâinile 
şi se recunoaște învins. Îl îmbrățișează pe Colos şi-i saltă 
caraba. 

— Eşti mai tare, scâncește el printre buzele strivite. Dar nu 
te înfoia. Cer dreptul la revanșă. 

— Îţi stau oricând la dispoziție! zbiară Colosul, cum a 
văzut prin filme. Trebuie să recunosc că şi tu ești bun. 

Se gratulează reciproc, fiind gata să se ia din nou la bătaie 
pe chestia „ba tu ești mai bun“. Cad de acord ca, în această 
dispută, să-l înlocuiască pe Pavlovici cu o butelcă de votcă. Ca 
să nu stârnească disensiuni, vulpoiul de maior îngheaţă pariuri- 
le până la meciul-revanşă. Evident că asta ne stârneşte nemul- 
țumirea, fiindcă eram în drept să le luăm banii sârbilor. E 
de-ajuns însă o singură privire a maiorului, ca spiritele să se 
potolească. Fachirul, cu toate tehnicile lui, e încă mic copil pe 
lângă performanţele lui Pavlovici în domeniu. 

Seara se încheie într-o fratemizare entuziastă, şi, dacă n-au 
scos banii, Tigrii nu ezită deloc să scoată rachiul. Se naște o 
nouă competiţie: cine bea pe nerăsuflate cinci pahare pline ochi. 

Abia când se dă stingerea, ne despărțim și ne retragem în 
paturile de campanie. În scurt timp, sforăiturile noastre se unesc 
într-o armonie deplină cu cele ale gazdelor. Câte un supersonic 
care ne survolează încearcă să le concureze, dar fără nici o 
şansă. d 

Dis-de-dimineaţă, suntem treziți de ordine strigate și de 
cântecele ritmate ale trupelor care se antrenează. Prin dreptul 
barăcii noastre trece yn pluton de douăzeci de Tigri, cântând 
sacadat, în ritmul tropăiturilor: 

Noi suntem sârbi, 
Ca să se știe, 
Trăiască Serbia ! $ 


Noi suntem armata sârbă, 
Tigrii lui Arkan, 
Trăiască Serbia ! 


Până la plecarea noastră spre Kosovo, proiectată pentru 
miezul nopţii, ne petrecem ziua în postură de spectatori. Meto- 
dele de instrucţie sunt printre cele mai dure, iar accidentele, 
inevitabile. Un combatant care se aruncă sub un tanc pentru a-l 
mina, lăsându-l să treacă peste el, îşi prinde laba piciorului sub 
şenilă. Sângele îi curge șuvoi, dar soldatul nu ţipă de durere, ci 
de necaz. Va fi dezafectat și privit cu oprobriu. Nu va renunța 
însă şi va reveni, după o lună, cu o proteză în locul piciorului 
zdrobit, ca să continue pregătirea. 

O grenadă de asalt explodează prea aproape, orbind un alt 
combatant. Nici el nu va renunţa. Se va înscrie în plutonul de ka- 
mikadze, pentru ca, înfăşurat cu un brâu de dinamită, să poată 
lua cu el cât mai mulți dușmani când se va lăsa dinadins prins. 

Un alt soldat se aruncă prea devreme din elicopter și-și 
fracturează ambele picioare. Va rămâne paralizat pe viaţă, dar, 
din scaunul lui cu rotile, va mânui greava mitralieră Skoda, 
dintr-un buncăr plasat în calea trupelor NATO care ar invada 
Serbia. > 

Asemenea accidente se întâmplă destul de rar. Tigrii sunt 
veterani ai războiului din Croaţia și stăpânesc cu pricepere toate 
mijloacele de luptă. Pot conduce orice tip de vehicul, de la jeep 
la tanc şi elicopter, mânuind la fel de bine cuțitul, ca și 
aruncătoarele de grenade. La mare preţ sunt lunetiștii. Îi găseşti 
în locurile în care te-ai aștepta cel mai puțin. Pot nimeri o 
monedă de un cent de la două sute de metri. Armele lor, dotate 
cu detecție în infraroșu, sunt reginele înzestrării armatei. 

Luptele corp-la-corp se desfășoară fără menajamente. Doar 
loviturile mortale nu sunt duse până la capăt. Un deget rupt, o 
claviculă dislocată sau un cap spart nu reprezintă ceva ieșit din 
comun. Vinovatul e întotdeauna cel care le suportă. Instructorul 

lor, un sârb mic de statură şi mustăcios, se laudă că nici o zi de 
antrenament nu se încheie fără un „eveniment“. 

O atenţie deosebită este acordată trupelor de comando, 
instruite să lupte în spatele inamicului. Sunt foarte tineri cu 
toţii, măsurând peste un metru optzeci înălțime. Au un program 
de pregătire asemănător cu al nostru, fiind avantajaţi însă de 
cunoaşterea reliefului. Pot să efectueze în orice condiţii munca 
unui genist, ca şi pe cea a unui transmisionist sau artilerist. 

Obilici și Pavlovici s-au căţărat pe clădirea comandamen- 
tului, de unde urmăresc, prin binoclu, vânzoleala comună. Pe o 
măsuță adusă de un soldat tronează o altă sticlă, soră bună cu 
cea băută cu o zi înainte. Din când în când, colonelul mai 
transmite indicaţii prin staţie instructorilor de luptă. 

Prânzul îl luăm cu toții împreună, la nişte mese lungi, 
aşezate ca într-o trapeză mânăstirească. Un borş sârbesc, fasole 
cu ciolan şi mere. De băut, numai apă de izvor. Colosul crede 
că e vorba de o neînțelegere şi îl cheamă la el pe sergentul de 
serviciu pe bucătărie. 

— Măi „ici“, strigă el, dovedind că prinsese câte ceva din 
fonetica numelor locale, nu ţi-a vorbit nimeni până acum de 
efectele negative pe care le poate avea apa asupra organismului 
uman? Nu urmați și voi niște cursuri de medicină? 

Sergentul știe tot atâta engleză cât un papagal crescut în 
sudul Franţei. Gustă din cană și clatină aprobativ din cap. 

— Do sada najbolji ! 

— N-am auzit de marca asta, se declară nemulțumit Colosul. 
Smirnoff, Rasputin, Finlandia, Ruskaia, Stalicinaia... 

Sârbul pricepe şi-şi arată dinţii stricaţi. Prin mimică, dă de 
înţeles că votca nu e permisă înainte de ora opt seara. Colosul 
are însă alte tabieturi. ÎI pune pe sergent să bea toată cana cu 
apă, transmiţându-i că, în conformitate cu fusul orar al Noii 
Zeelande, patria lui de convenienţă. ora opt e cam de multişor 
depășită. 

Prin zonă se nimerește și Pavlovici, foarte atent, ca întot- 
deauna, la mâncarea trupei. Pentru Colos, prezenţa lui devine 
mană cerească. 


l Mai bună ca oricând! (lb. sârbă, în orig.) (n. trad.) 

— Domnule maior, raportez că nu înţeleg nimic din ce vrea 
să-mi transmită individul ăsta, care nu numai că nu mă lasă să 
mănânc, dar bea şi din cana mea. 

— E limpede, zice maiorul, după ce pricepe toată tărăşenia. 
La masa asta nu se serveşte votcă. 

— Atunci, la care? întreabă, politicos, Colosul, ridicân- 
du-se pe jumătate, pentru a privi în jur. la întrebați-l ! 

Pavlovici deschide gura, dar în loc s-o facă pe translatorul 
îl porcăiește pe uriaş, purtându-l prin mai multe locuri de mult 
vitate. 

— Nu trebuie să respect programul lor, zice Colosul cu 
țâfnă, noi suntem încă în perioada de refacere. 

Aici are dreptate. Maiorul nu poate să-l contrazică, în 
schimb face o ultimă încercare de a-l convinge că nu e frumos 
să ceri gazdelor alte feluri decât cele pe care ți le oferă. Dar 
Colosul nu a auzit în viața lui de regulile de politețe și, în 
consecinţă, cere amănunte. Maiorul îl invită din nou la o plim- 
bare prin diverse organe, apoi pleacă țanţoş, ca un cocoș care 
tocmai a primit rezultatul de la testul SIDA. 

Sergentului însă, care, după meciul de box, devenise un fan 
al americanului, i se face milă şi îi aduce pe furiș o cană de-un 
litru plină ochi cu rachiu. Colosul îl ridică în grad şi-i prevede 
un viitor luminos, alături de alte figuri istorice legendare. Nici 
măcar nu-și ascunde intenţia de a nu ne face părtași la carafa 
lui. Îşi calcă, totuși, pe inimă, şi-i oferă lui Otto un păhăruţ. Ştie 
că, în clipele grele, tot de-acolo va veni salvarea. 

— Pruncul care nu ţipă nu primeşte țâţă ! ne învaţă el, sfătos. 
Bunele maniere despre care clămpănea maiorul nostru adineauri 
nu fac decât să strice relaţiile normale dintre oameni. Am 
participat cândva la o petrecere dată de un miliardar, pe post de 
bodyguard la un cârd de curve care urmau să-și facă numărul cu 

“acea ocazie. Nu mai văzusem în viața mea o adunătură atât de 
mare de scorțoşi. Își plimbau paharele de colo-colo, de parcă 
tocmai primiseră câte un buzdugan ghintuit în cur. Se selifoseau 
şi se scălâmbăiau, schimonosindu-și gura și nasul, ca şi cum ar 
fi plutit pe un strat de excremente de cănulă. 

Colosul linge farfuria, trăgând o râgâitură de bogdaproste. 
Nu continuă decât după ce-și alintă gâtlejul cu rachiul 
sergentului. ` 

— Cum vă spuneam, era o plictiseală ca la un concert sim- 
fonic. Nici curvele pe care le păstoream nu reușiseră să învio- 
reze atmosfera. Diverși creatori de modă, scriitori, pictori şi alți 
cârnaţi beliți îmi aruncau priviri de conți ieşiţi de la umblătoare, 
în timp ce damesele, îmbrăcate în rochii lungi și sulemenite ca 
dosul unei maimuțe, pufneau pe nas ori de câte ori treceau pe 
lângă mine, de ziceai că nu şi-au mai şters mucii de-un an de 
zile. Pe scurt, nu era o atmosferă pe care s-o ţii minte toată 
viaţa. Am golit câteva pahare dintr-o pişoarcă aflată într-un 
cazan, căreia toți îi spuneau „crușon'“ şi o lăudau, umflându-şi 
bucile obrajilor ca niște babe la examenul ginecologic, dar pot 
spune că până şi urina de flamingo ar fi fost mai bună. Drept 
care am agăţat o aschimodie cu papion, tot aşa ca pe sergentul 
ăsta, cerându-i politicos o băutură mai pentru bărbaţi. S-a 
dovedit a nu fi fost chelnerul, ci unul dintre invitaţi, așa că 
m-am scuzat, frumos, ştergându-mi nasul de papionul lui, şi am 
hotărât să-mi croiesc singur drum spre obiectul dorințelor mele 
fireşti. Paşii m-au purtat în bucătăria în care trebăluiau câţiva 
chinezi mici şi galbeni. Cu ăia nu m-am înţeles nici cât cu 
sârbul ăsta, mai ales că, dată fiind diferenţa de înălțime, nici nu 
prea îi auzeam. Când l-am ridicat pe unul dintre ei, la întâm- 
plare, la nivelul urechilor mele, ăilalți au prins dintr-o dată să 
se agite, să chirăie şi să facă tot felul de mișcări din mâini. Am 
înțeles că ar fi un soi de specialişti în Karate, aşa că i-am trosnit 
la grămadă cu masa pe care preparau bucatele lor scârboase şi 
mi-am copiat drumul. Cu alte cuvinte, vreau să spun că nu 
ajungi nicăteri dacă te iei după bunele maniere. A trebuit să 
cotrobăi prin tot căsoiul miliardarului, pe lângă care hotelul 
Hilton era un biet cort de campanie. În cele din urmă, în ultima 
cameră, cum se întâmplă și în povești, dau peste biblioteca 
tipului. Nu stau acum să vă relatez tot ce era scris pe etichete, 
dar e cert că nu se repetau nici măcar o singură dată. Tocmai 
terminasem un volum, când ușa se deschide, lăsând să treacă o 
damesă cu rochia crăpată până la buric, care mă întreabă cu ce 
ocazie navigam prin zonă. Conform bunelor maniere, mă 

prezint și-i fac o expunere de motive, cum se zice atunci când 
te prinde nevasta cu alta în pat. Bineînţeles că nu am ajuns la 
nimic bun. Damesa prinde să cotcodăcească ca o găină la 
primul ei ou, pretinzând că în camera cu pricina nu au voie 
decât intimii casei şi că ea ar fi chiar soţia gazdei. Cum din 
cauza bulbucilor pe care-i făcuse la gură s-a înecat, sar s-o 
scap, turnându-i pe gât din sticla pe care tocmai o dezvirgina- 
sem. Când colo, damesa se face mai roșie ca flamura comunistă 
şi dă ochii peste cap. Acum, câteva noţiuni de prim-ajutor mai 
cunoşteam şi eu. Pe scurt, când tipa îşi revine şi realizează că 
atârnă de pendului meu, trage iar pe dreapta Dar vezi că, în 
inconștiența ei, mă strângea între pulpe și-și mișca şoldurile de 
ziceai că a făcut școală în Place Pigalle. La răstimpuri se mai 
trezea şi trăgea câte un chirăit haiducesc. Nu mi-a dat drumul 
până când nu a considerat că o salvasem total. Cum și-a reintrat 
în pielea gazdei, a luat-o iarăși cu scandalul, că, adică, nu mi- 
e ruşine să-mi şterg membrul de draperia ei de pluş? ! Desigur, 
tipul care alcătuise bunele maniere uitase să menţioneze şi 
faptul ăsta, pe care însă minima igienă îl cerea, fără doar şi 
poate. A rămas cu ochii la pendulul meu şi a dat iar să leşine. 
De astă dată şi-a luat singură perfuzia şi al naibii să fiu dacă nu 
ştia să ducă la bun sfârşit un act medical. Poate că am fi 
continuat mult şi bine să bem și să ne coțăim, dacă nu ne-ar fi 
întrerupt miliardarul de bărbatu-său, intrat pe o ușiță dosnică. 
Nu vă mai spun că ăsta era un fel de confrate de-al lui Otto şi 
a pretins să fie salvat și el. 

— Opreşte-te ! Macini ca o moară stricată! intervine Sara, 
cu o voce scârbită. Am rămas singuri la masă. 

— Frederick, piuie şi Fachirul, mă întreb ce g$ face dacă 
va trebui să termini cu mercenariatul şi să începi o viață nouă?! 
Cred că nici o colectivitate nu te va accepta. 

— Fleoşc! face Colosul, privindu-l ca pe o căcărează de 
capră. Decât să te frigă de soarta mea, mai bine te-ai gândi la 
tine. Pentru mine se va găsi oricând un loc pe lumea asta. Altfel 
nu m-aş fi născut, nu?! ' 

— Înțelept ai vorbit, camarade, murmură Otto. Nimic nu 
apare la întâmplare. Omenirea va avea nevoie de ucigași atât 

timp cât va popula Pământul. Când a murit, Dumnezeu ne-a 
lăsat ca moștenire nașterea și moartea. 

— Dumnezeu nu a murit, Otto, replică Sara. E din când în 
când în Sabat şi bea şnaps ca să-și mai uite necazurile. 

În loc să protesteze, ca de fiecare dată când discuţia depă- 
şeşte limitele sale de înţelegere, Colosul întreabă cu o voce 
șovăielnică: 

— Voi, care sunteţi mai luminaţi, chiar credeți că există 
Doamne-Doamne? a 

— De ce, ţi-e frică? 

— La ce să-mi fie frică?! exclamă Colosul, nedumerit. El 
m-a creat. El să se descurce cu mine. Asta, în cazul în care 
există. La urma urmei, dacă există popi și biserici nu înseamnă 
nimic. 

— Mă uimeşti, Frederick ! fredonează Sara. Ai început să-ți 
pui întrebări existențiale ! 

— Nu ştiu despre ce vorbeşti! se oțărăşte Colosul. ŞI nici 
nu mă interesează problema. În contractul meu nu scrie despre 
asta. 

Mă înhaţă de braţ şi-mi cere să-l însoțesc într-o plimbare în 
scopuri digestive. Luptăm de aproape zece ani împreună, ceea 
ce-l face să aibă încredere numai în mine. 

— Nu că m-ar interesa în mod deosebit, zice el, după ce 
ne-am depărtat, dar mai e ceva după ce-o mierlim? - 

— Depinde dacă tu crezi sau nu, îi răspund cu gândul 
aiurea. 

— Mofturi! Aş fi putut crede oricât că în cana împuţitului 
de sârb era votcă, fiindcă tot apă era! 

Dă roată cu privirea, asigurându-se că suntem singuri. 
Pentru prima oară de când îl cunosc, îl văd oarecum stingher. 

— Ştii... pe ăștia nu-i prea cunosc, n-am chef să râdă de 
mine. Dacă era Gill sau Fidjianul sau Aiki! era altceva. Florine... 

— Dar zii odată! Ai luat vreun sifilis? 

— Mai rău! De câteva nopți îmi apare în vis un tip bărbos, 
plin de sânge, cu un cuţit înfipt în inimă. Tipul mă priveşte de 
fiecare dată fix, îşi scoate cuțitul şi-mi cere să-l omor. Și exact 


l Personaje din romanele anterioare ale autorului (n. trad. ). 

în clipa aia mă trezesc. Să mi se întâmple tocmai mie, care 
n-am visat niciodată decât păsărici și arme! O fi ceva. Tu te 
pricepi la vise? 

Nu prea știu ce să-i răspund; cu Colosul poţi avea surprize 
atunci când discuți despre altceva decât despre lupte sau 
damese. Sunt tentat să-l iau în balon, dar ceva mă opreşte. 

— E doar oboseala. Te deranjează așa de mult visul? 

— Deloc! Am zis să te întreb, crezând că știi tu mai multe. 

Nu sunt dispus să încep o discuţie pe teme mistice, mai ales 
cu Colosul. Nici îndeajuns de plecat nu sunt ca să fac pe psihi- 
atrul. Pot fi însă un bun camarad. 

— Fredy, trebuie să aibă vreo legătură cu bibilica ta, dar 
n-ai de ce să-ţi faci probleme — mansarda are uneori manifestări 
ciudate. 

Colosul se arată mulțumit de concluzie. O dată enigma 
rezolvată, face stânga-mprejur.: 

— Ştiam eu că mă pot încrede în tine. Deşi m-ai fript de 
vreo două ori. 

La miezul nopţii suntem îmbarcaţi într-un camion militar, 
care o ia, fără multă vorbă, spre Sud. Pavlovici ne face rezu- 
matul misiunilor viitoare. Se desprinde concluzia că vom forma 
un punct mobil, pentru a putea scăpa de orice încercare de 
detectare din partea americanilor, care, se ştie, fac fotografii 
prin zonă. 

— Pentru început ni s-a repartizat oraşul Izbica din centrul 
zonei Kosovo, precizează maiorul, dându-și ifose. Suntem în 
război, aşa că veţi folosi toate metodele pentru evacuarea 
orașului. Nu trebuie să mai rămână acolo nici picior de albanez. 
Vreau să spun, viu. E posibil să întâmpinăm rezistenţa trupelor 
UCK sau chiar a unor comandouri aruncate de NATO în 
Kosovo. Conlucrăm cu poliția sârbă şi cu trupele lor de interne, 
dar formăm o celulă autonomă. Dacă vă vine cumva nefericita 
idee de a vă lăsa atinşi de vreun glonţ, mai bine să muriţi. Cei 
răniţi vor fi transportaţi într-un spital din Africa, pe propria lor 
cheltuială, iar banii de contract vor fi donați armatei sârbe, 

— Bine, zic eu, şi dacă vreunul dintre noi moare, îşi 
plătește singur cheltuielile de înmormântare? 

— Nu va fi nici o înmormântare. Cadavrul va fi ars pe loc, 
acolo unde se găseşte. 

— Asta înseamnă că cei dragi nu vor putea veni să ne aducă 
o floare și să aprindă o lumânare! se trezeşte vorbind Colosul. 

— Nu există așa ceva, puteţi fi liniștiți. Vreau să spun că 
nu există pe lumea asta vreo ființă căreia să-i fiți dragi. 

Aici greșea, cel puţin în privința mea. Liana m-ar fi plâns, 
poate nu mult, dar măcar atât cât să se știe că am existat şi eu 
pe acest pământ bolnav. Gândul la ea şi la fetiță e tot ceea ce a 
mai rămas uman în mine. O iconiță încrustată în poarta 
Infernului, la care se închină iluzii surde. 

Izbica pare un oraş în asediu. Doar câțiva oameni pe străzi, 
mergând cu paşi grăbiţi şi privind înfricoșaţi în toate părțile. 
Rarele magazine deschise vând direct în stradă, printr-un grilaj 
metalic. Un şir de camioane și de automobile, însoţite de 
refugiaţi mărșăluind pe jos, ca niște infanteriști care se retrag, 
este oprit la periferie de un baraj al poliţiei. Li se rețin actele şi, 
în schimb, primesc o adeverinţă trasă la copiator, fără nici o 
dată de identitate. 

În depărtare se aud bubuiturile înfundate ale bombarda- 
mentelor aeriene. Antiaeriana răspunde cu tiruri lungi, mai mult 
de complezenţă, ca să nu zică americanii că au intrat într-un sat 
fără câini. Wn fum gros se ridică la orizont, înnegrind albul 
celor câțiva norişori. Peste tot, un zgomot surd de motoare 
ambalate, de vaiete şi de chemări. 

În vacarm, distingem focuri de pistol-mitralieră trase din 
apropiere. Colosul nu mai aşteaptă ordinul. Conduce năvalnic 
Jeepul care ni s-a pus la dispoziţie o dată ajunşi în oraș, în timp 
ce Otto armează mitraliera cu care e dotată maşina. Ţeava bru- 
mărie se prelinge de-a lungul zidurilor cenușii, în căutarea unui 
os de ros. 

Ne oprim pe o străduţă în pantă. Aici, câțiva polițiști sârbi 
au luat poziţii după câteva baraje improvizate, vizând o casă 
izolată, înconjurată de o curte plină de copaci. Un căpitan de 
poliție schimbă câteva cuvinte cu Pavlovici și, cu un uşor 
regret, ordonă retragerea. Poliţiştii se îmbarcă într-un camion şi 
se îndreaptă spre periferie. A venit timpul nostru. Vom semăna 


71 


din nou moartea cu aceeași nepăsare cu care un criminal în 
serie îşi execută victimele. 

Se trage în noi dinspre casă. Ar putea fi mai mulți luptători 
albanezi, sau unul singur, care-şi schimbă mereu poziţia, pentru 
a stârni confuzie. Otto ocheşte, slobozind câteva rafale scurte. I 
se răspunde cu un potop de foc. Abia apucăm să ne ascundem. 
E clar că avem de-a face cu o unitate de luptă infiltrată în oraș. 
De pe dealul din apropiere, o mitralieră grea scuipă snopuri de 
gloanţe, care mușcă asfaltul și pietrele din jurul nostru. 

Ne împrăştiem, pentru a înconjura casa. Mă arunc într-un 
şanţ, pe fundul căruia e o conductă, şi-mi pregătesc grenadele. 
În spatele meu aud, deodată, o răsuflare grea şi simt cum mi se 
scurge sângele din trup. Apuc pumnalul, rotindu-mă ca un titi- 
rez. Cât pe ce să-i retez nasul Colosului. 

— Te-ai scăpat pe tine de frică, este? zice el, pipăindu-și, 
precaut, nasul borcănat. Ce stai aici ca o curcă neregulată! Lasă 
naibii grenadele, se trage din coşmelia din spatele casei. 3 

Saltă pe neaşteptate pe buza șanțului, prinzând să se târască 
de-a lungul gardului. ÎI acopăr cu AKM-ul meu, pe care-l strâng 
cu drag în mâini. Un glonţ, care se înfige cu un plesnet sec la 
un centimetru de faţa mea, îmi dă de ştire că tipii au printre ei 
şi un lunetist. 

— Stai pe loc! îi transmit Colosului prin stație. 

Mă las pe fundul șanțului, scoțând periscopul, care seamănă 
cu un furtun de frigider, în căutarea lunetei ucigașe. Trece ceva 
timp până o descopăr, ceea ce, evident, îl nemulțumeşte pe 
Colos. 

— O mai freci mult? Te anunţ, pentru orice eventualitate, 
că nu participăm la o serbare câmpenească. 

Lunetistul se cocoțase în vârful unui stejar-stufos. Se vede 
clar că nu e prea școlit. Datorită faptului că uitase să-și ungă 
lentila cu grăsime, îl localizez la fix. Mă târăsc în capătul 
îndepărtat al şanțului, lăsându-mă pe spate, atât cât să-l iau în 
cătarea pistolului. Bătrânul meu Carpaţi, care m-a scos din 
multe belele, ţine să arate că nu şi-a pierdut îndemânarea. Trag 
trei focuri, unul după altul, și lunetistul cade ca o ghindă coaptă. 
Inamicul înteţeşte focul, ceea ce e o mare greșeală. Ajuns la 
magazia cu pereţi de scândură, Colosul îi dă ocol, chiar pe la 

temelie, desfăşurând în urma lui o sârmă de pe un mosor nu 
mai mare decât al unui croitor leneş. La răstimpuri, înfăşoară 
sârma în jurul unui tubuleţ cu explozibil. Când 'să se depărteze, 
uşa înaltă se deschide brusc și se trezeşte faţă-n faţă cu un 
albanez cu beretă roşie, pregătit să-şi pună Kalașnikovul la 
treabă. Colosul îşi folosește arma ca pe o măciucă şi în secunda 
următoare albanezul are capul despicat. Uriașul abia apucă să 
se arunce într-o parte, când explozia se declanşează. Magazia 
se prăbuşeşte, luând foc imediat. 

Continuă să se tragă dinspre casă, prinzându-ne descoperiţi. 

— Ce faceţi acolo? strigă, disperat, Colosul în stație. Doar 
n-o să luptăm numai Florin şi cu mine în războiul ăsta! 

Nu primește însă nici un răspuns. Ne repezim amândoi, 
deodată, în spatele stejarului, lovindu-ne unul de altul. Numai 
eu mă umplu de vânătăi. Dar în locul pe care ni l-am găsit, 
suntem ca şi scoşi din luptă. Colac peste pupăză, stejarul e luat 
ca punct de reper de cei cu mitraliera de pe deal. 

Auzim două explozii aproape simultane. Din acoperișul 
casei din apropiere se ridică un fum dens. Focurile încetează, 
dar nu ne mișcăm decât atunci când auzim comanda Sarei. Intru 
în acelaşi timp cu Colosul pe ușa spartă şi mă aleg cu alte 
vânătăi. Pe podea zac întinse trupurile celor patru trăgători, 
chircite în cele mai ciudate poziţii. Otto și Fachirul trag rafale 
scurte pe ferestrele dinspre stradă. 

— Cu cine mai luptaţi? strigă, nedumerit, Colosul. Tipii 
care ne dădeau de furcă tocmai bat la poarta lui Scaraoţchi. 

— E pentru mitraliera de pe deal, îl lămureşte Sara. Dacă-şi 
dau seama că am cucerit casa, ne-am putea trezi cu un obuz 
peste noi. Sau nu crezi că ar putea avea şi mortiere? 

Nu ne grăbim să părăsim casa. Sara ne face semn către un 
chepeng mascat pe jumătate de covor. Luăm distanţă. Cu aju- 
torul unui cârlig prins de-o sfoară, Pavlovici saltă capacul, 
centimetru cu centimetru. Te poţi aştepta oricând la vreo 
capcană cu explozibil. Nu e însă cazul. Maiorul dă drumul la 
goarnă şi le cere celor care s-ar putea afla în pivniţă să iasă cu 
mâinile ridicate. Nu se întâmplă nimic, așa că tot noi trebuie să 
punem botul. 


IS 


Maiorul ne fixează cu privirea pe mine şi pe Fachir. Nu e 
nevoie să zică ceva ca să ne blestemăm steaua nenorocoasă. Îmi 
fac “cruce cu limba, aruncându-mă, pur şi simplu, în gaura 
neagră. Ajuns jos, mă las pe-o parte şi mă rostogolesc, cu 
AKM-ul pregătit de repertoriu. În urma mea, indianul face 
acelaşi lucru. Treptat, ne liniştim. Ce-a fost mai greu a trecut. 

Dar nu apucăm să trecem la cercetare. Un vuiet se produce 
pe neaşteptate și, în momentul următor, Fachirul e prins cu 
capul sub fundul imens al Colosului. Uriaşul își rotește ochiul, 
zâmbind lbidinos: 

— Miroase a păsărică! M-am gândit că v-ar putea fi de folos 
o mână de ajutor. l 

Indianul își revine cu greu și crede că a fost atacat de 
teroriști. Trebuie să-l blochez, ca să-l împiedic să tragă. Pivnița 
nu e, totuşi, chiar goală. De după un soi de etajeră prăfuită 
apare un bătrân lung şi sfrijit, însoțit de-o fetiță de vreo zece 
ani. Ține mâinile ridicate, de zici că vrea să susțină tavanul 
boltit. Ii aducem sus, iar bătrânul se apucă să turuie cum că s- 
a ascuns de luptătorii UCK. 

— De ce oare nu te cred? rânjeşte Pavlovici. Prea miroşi a 
terorist. 

— Ăsta terorist? se miră Colosul, inspectându-l pe bătrân 
ca pe o insectă nemaivăzută. N-ar fi în stare să tragă nici un 
pârț, fără să-şi zdruncine scheletul. 

Pavlovici ne expediază, cerându-ne să anihilăm mitraliera 
de pe deal. Otto găseşte soluţia ideală. Se înhamă cu purtătorul 
personal de rachete şi, la cea de-a doua lovitură, nimereşte în 
plin. 

Treaba s-a cam terminat, așa că ne pregătim să ne facem 
valizele. Apare şi maiorul, ştergându-și pumnalul de un ştergar 
murdar, găsit pe o frânghie. Rânjetul lui de mulţumire ne dă de 
știre că bătrânul „terorist“ şi fetiţa au fost „rezolvaţi”. Ne îm- 
părţim în trei grupe, după care continuăm scotocirea prin oraș, 
dar nu la întâmplare. Pavlovici are o hartă pe care a primit-o de 
la șeful poliţiei. Consemnul e clar: nici un locuitor al orașului 
nu trebuie să mai rămână pe loc până la lăsarea serii. 

Îmi aduc aminte de un film care prezenta metodele folosite 
de nemți în ghetourile de evrei. Asemănarea e frapantă. Doar că 

albanezii nu sunt duşi spre camerele de gazare, ci spre graniţă, 
şi aruncați peste ea. 

M-am nimerit în grupă cu Colosul. Ne acoperim unul pe 
altul, intrând în case, de unde îi scoatem pe cei care nu s-au 
supus dispoziţiilor poliţiei sârbe. Evident, Colosul e pus pe 
căpătuială. Îi percheziţionează pe toţi, cotrobăind peste tot prin 
locuinţe. Eforturile sale nu dau însă rezultate pe măsură. 

— Scârţani ! murmură el, cu dispreţ. Împuţitul ăla de maior 
zicea că sunt plini de mărci. 

— S-o fi referit la mărci poştale, îi zic eu, urmărindu-l cum 
sfâşie o pernă. 

— Trebuie provocaţi la un pocher! exclamă Colosul, 
găsind ideea-cheie. 

Se şi grăbeşte să facă propunerea, dar albanezul ştirb căruia 
i s-a adresat îl priveşte ca pe un extraterestru. 

— Tabinet, Popa Prostu’ ! îl îmbie Colosul, cu o undă de 
speranţă în glas. 

Nu are succes. Ideea de a începe un joc de noroc în mijlocul 
unui mic infern nu surâde nimănui. Lucrurile iau o altă 
întorsătură când, de sub un divan uriaș, e scoasă o tânără. Alte 
două femei în vârstă se reped la fată, flancând-o și formând un 
fel de gardă personală. Turuie cu o viteză care-l ameţeşte pe 
Colos. Totuși, acesta nu se declară mulţumit de rezultatul nego- 
cierilor. Pretinde că a văzut poza fetei într-un album al poliţiei, 
din care cauză evacuează casa. Unicul său ochi capătă sclipiri 
lubrice. Aș vrea să-l opresc, nu de altceva, dar trebuie să ne 
continuăm misiunea, însă n-am chef să-i intru în labe. Când i 
s-a pus pata pe-un lucru, Colosul devine fiară dacă încerci să-l 
opreşti. 

— Vom proceda în conformitate cu Acordul de la Geneva, 
zice el pe un ton oficial. Prizonier, dezbracă-te ! 

Fata, care cunoaște ceva engleză, îşi flendurește ţoalele cu 
care este înibrăcată, pentru a dovedi că nu ascunde nici o armă, 
dar Colosul e scrupulozitatea întruchipată. A auzit o mulțime de 
poveşti despre explozibili ascunși în cele mai diverse locuri şi 
vrea să constate personal dacă există vreun dram de adevăr în 
toate acestea. 

Tânăra n-are încotro. Rămâne numai în niște bikini, acope- 
rindu-și sânii mari cu braţele încrucișate. ÎI priveşte înspăimân- 
tată şi de-abia îndrăzneşte să mai răsufle. Colosului i se scurge 
un firicel de salivă din colţul gurii sale strâmbe. Nu mai depune 
nici un efort să-şi ascundă intenţiile. Fata vrea să țipe, dar Co- 
losul îi astupă gura cu palma sa murdară, prăbuşindu-se cu ea 
pe pat. N-am chef s-o fac pe voyeuristul. Ies în faţa ușii, înde- 
părtându-le pe cele două femei care urlă şi se jeluiesc de mama 
focului. Când primesc ajutoare, sunt nevoit să trag un foc în 
sus, pentru a nu fi linșat. Îl blestem pe uriaș pentru că m-a 
transformat în santinela preacurviei lui, dar nici duhovnic nu 
m-ar fi împins inima să-i fiu. Când iese, este lac de sudoare, cu 
cascheta dată pe ceafă şi combinezonul descheiat. 

— Poţi să te duci, îmi transmite el. Și mulțumeşte-mi că 
ţi-am deschis calea. Putoarea asta are o păsărică mai pericu- 
loasă decât un mortier. 

Nu-i urmez îndemnul. Oi avea eu destule păcate, dar violul 
nu a figurat niciodată pe lista mea. 

— Mă, pe tine te-a convertit Otto ! exclamă, bănuitor, Colosul. . 
Eşti cârpă sau soldat? 

— N-am primit încă buletinul de analiză referitor la sifilisul 
tău mai vechi, îi răspund nepăsător. Şi, pe urmă, mă feresc să 
am orice relație de rudenie cu tine, nu vreau să fim nici măcar 
şogori!. 

Familia tinerei s-a reunit și porneşte un nou asalt. Colosul 
trage şi el, dar nu în aer. Un bărbat şi o femeie sunt uciși pe loc, 
iar ceilalți dispar ca potârnichile. Din casă, apare şi fata, lividă, 
cu hainele aruncate în grabă pe ea. Se năpustește disperată 
asupra trupurilor care băltesc în sânge, cu un strigăt de fiară 
înjunghiată. Ca să preîntâmpine un nou atac, Colosul o leagă cu 
un fir electric și-i face vânt pe scări. 

— Zi mersi că ai rămas în viaţă! Socot că acum 
suntem chit! 

În trecere, prinde o sticlă aflată pe un bufet, dar îi dau la 
timp peste mână. 

— Dacă vrei să te otrăveşti, fă-o după ce ne terminăm treaba. 


l În argou, doi bărbaţi care s-au culcat cu aceeaşi femeie (n. trad. ). 

— Chiar crezi că târșăloşii ăștia ar fi în stare de așa ceva? 

— Ei nu, că poate ai vrea să te întâmpine cu pâine şi sare! 

— Asta se pedepsește cu moartea ! strigă el, agitând fioros 
AKM-ul. Un soldat viteaz ca mine să cadă victimă unor 
vagabonzi ! Unde mai e dreptatea? 

Atmosfera de teroare devine aproape palpabilă. Spectrul 
fricii incită la și mai multă violență Cum nu prea găsim luptă- 
tori UCK, începem să-i inventăm. Orice bărbat între optspre- 
zece şi şaizeci de ani este suspect. Sunt strânși cu toţii în sala 
de sport a liceului, unde are loc o „triere“. 

Otto și Fachirul s-au dotat cu aruncătoare de flăcări, cu care 
incendiază casele indicate de un poliţist sârb. Sunt locuinţe 
unde se crede că au primit adăpost „teroriștii“ albanezi. O fa- 
milie de tineri, care s-a ascuns într-un dulap împreună cu cei 
doi copii, cade pradă flăcărilor. Copiii n-apucă nici să ţipe. 
Cadavrele carbonizate au rămas în picioare, chiar şi după ce 
tăbliile calcinate s-au spulberat. 

O bătrână este aruncată de la etaj. La fereastră, maiorul 
Pavlovici, cu chipul înnegrit, râde sălbatic, privind spre dezas- 
trul de care e cuprins întreg orașul. În ultimii ani, doar ne-a 
condus în lupte, iar acum participă personal la masacru. Pofta 
lui de sânge explodează ca un obuz din cel de-al doilea război 
mondial, descoperit de nişte copii prea curioşi. 

Albanezii strânși la periferie sunt urcați în autocare şi 
camioane vechi, pentru a fi duși la Prizren. De-acolo, vor fi 
siliți, alături de alte mii de oameni, să parcurgă pe Jos cei 
patruzeci de kilometri care îi separă de graniţa albaneză. 

Spre seară, începe vânătoarea prin pădurile din apropiere, 
unde s-au refugiat o mulţime de alţi albanezi. 

— Nimeni nu trebuie să scape! decretează Pavlovici, când 
ne reunim în faptul serii. Au vrut NATO, o să-i trimitem la 
NATO 

Pentru maior, totul a devenit deja o chestiune naţională, dar 
pe noi nu ne priveşte aspectul ăsta. Suntem sub contract şi 
luptăm sub steagul care ne plăteşte. Trecem pe lângă un grup 
de poliţişti sârbi care au dat iama într-un supermarket, jefuind 
și distrugând deopotrivă. Colosul nu scapă ocazia să-și împros- 
păteze provizia de votcă Nu ezită nici să rechiziționeze câteva 

conserve de carne. Fasolea servită nu i-a priit cine știe ce. Ne 
prinde din urmă, aruncându-se în jeep şi lovindu-ne cu raniţa, 
care a căpătat dimensiuni uriaşe. 

La volan, Pavlovici conduce ca un posedat, căci moartea se 
grăbeşte. Nu l-am mai văzut niciodată atât de pornit. Nici nu se 
sinchiseşte de o femeie care n-apucă să se ferească din calea 
mașinii. Trece peste ea ca peste un buștean. 

Jeepul urcă pe un drum forestier și, dintr-o dată, iată-ne în 
pădure. Dar maiorul nu opreşte decât atunci când ajungem pe o 
culme, la capătul pădurii, unde se află o stână. De sus, priveliş- ` 
tea e înfiorătoare: lungi şiruri de oameni se scurg dinspre ` 
Vojnik, Lecina, Kladernica, Turiceviţe și satele dimprejur, ca 
nişte şerpi în drum spre fabrica de poşete. Dar nu pentru con- 
templare ne aflăm noi aici. 

Un câine flocos, ieşit să ne ceară actele, primeşte un 
încărcător plin din Mauserul maiorului. După o zi ca asta am fi 
în stare să tragem şi în copaci. Dinspre căsuţa de bârne se aude 
o bubuitură înfundată. Un plumb i se înfige Colosului în vesta 
antiglonţ, răsturnându-l pe spate. E în culmea furiei, mai ales 
că, în cădere, a spart o sticlă cu elixir. Nu mai ţine cont de 
ordinele maiorului. Se repede spre căsuţă, mișcându-se în 
zigzag cu iuțeala unei şopârle. Din câteva salturi, iată-l ajuns în 
faţa uşii, prin care trece ca rapidul prin gară. Ciobanul care 
trăsese cu o străveche flintă moștenită de la tatăl său este ucis 
pe loc, de lațul de oţel al Colosului. Tânăra și celelalte două 
bătrâne care se mai găsesc înăuntru au altă soartă. Maiorul are 
nevoie de întreaga sa autoritate pentru a-l opri pe uriaș. 

— Au tras în mine! zbiară Colosul, cerându-și drepturile. 

Dar Pavlovici e ferm. Înhață pe neașteptate o bătrână, 
aruncând-o direct în ceaunul uriaș, în care fierbea laptele. 
Focul, aprins într-o groapă săpată în pământ, se stinge, iar 
bătrâna se zvârcoleşte ca un vierme prins în cârlig, rupându-și 
hainele de pe ea. 

Maiorul hohotește, obligându-le pe celelalte două femei să 
stea în genunchi. 

— Aţi pângărit pământul ăsta sfânt! Ce căutaţi voi aici, cu 
minaretele voastre scârboase? 

E atât de înverșunat, încât a început să confunde templele 
păgâne cu o biată stână. Îşi agită pumnalul gurkhi, luat de la un 
soldat englez din trupele regale, şi, cu o singură lovitură, îi 
retează gâtul fetei. Sângele ne împroașcă, căutând parcă să ne 
intre în vene, pentru a nu-şi pierde menirea. Cealaltă bătrână a 
leşinat, stârnind mânia maiorului, care o calcă în picioare, 
transformând-o într-o masă de carne vie. 

Pe neașteptate, Pavlovici se linişteşte. Îşi recapătă treptat 
răsuflarea, iar sălbăticia din ochi i se furişează tipul sub pleoa- 
pe, asemenea unei fiare sătule. Aprinde un trabuc, scuipând pe 
trupurile mutilate. Apoi, cu glasul unui preot obosit după o 
noapte de parastase, ordonă cu glas sec: 

— Incendiaţi! 

În numai câteva secunde, casa de bârne se transformă într-o 
torță, vestindu-le celor care privesc către ea apropierea 
Apocalipsei. Maiorul aruncă trabucul și-și aprinde una dintre 
țigările lui cu opiu. Ochii îi devin placizi, iar trupul i se scutură 
ușor. Mișcările îi Fedevin molațice;, aproape lascive, dar nu ne 
lăsăm înșelaţi. Fiecare, por din | pieleă, sa emană hotărâre. 

Ne împrăştiem în lanţ ŞI luăm pădurea la periat, ţinând 
legătura prin staţii. 

— Trupele bine înarmate ale inamicului au sfârșit prin a fi 
învinse, comentează, sarcastic, Sara, după ce bagă ceva distanţă 
faţă de maior. Suntem niște eroi. i 

Scuipă scârbită, depărtându-se ca fugărită de ciumă. Într-un 
fel, are dreptate. Ca să ucizi babe și copii, nu era nevoie: de noi. 
Nici ideea de a folosi drept gardă de corp unui dement nu ne 
prea satisface. 

Dar nu te lăsa înşelat, cititorule, deoarece nu faptul că 
ucidem niște fiinţe lipsite de apărare ne deranjează. Consideră 
asta, mai degrabă, ca o lipsă de respect pentru pregătirea noas- 
tră, ca o jignire a orgoliului. Ştiu ce vei spune, că așa e în răz- 
boi, că, nu mai departe, chiar soldații ultracivilizaţi americani 
au omorât cu sânge rece femei şi copii vietnamezi care nu 
aveau vreo legătură cu Vietcongul. Ba chiar şi acum o fac, cu 
bombele lor aruncate din ceruri. Scuza însă e aceeași: ucizi, ca 
să-i, aperi pe alţii să nu fie ucişi. 

Cât despre noi, ne consolăm, spunându-ne că suntem abia 
la început şi că ni se va oferi şi prilejul de a lupta cu trupele 
NATO, pe care le considerăm mai pe măsura noastră. 

— Imposibil să nu întâlnesc nişte fârtaţi, zice Colosul, când 
ne oprim pentru popas. Am fost plimbat prin toate armele, până 
să-şi dea seama că sunt incorigibil şi să mă dea afară din milită- 
rie, aşa că am avut prilejul să cunosc o seamă de muhaiele. De 
pildă, tare mult aș vrea să mai schimb o vorbă cu Bill Coiotul, 
ăl mai împuţit comandant de tanc din câţi a suportat armata 
americană. Ce credeţi că i-a trecut într-o zi prin cap geniului 
ăstuia? Să stau cocoţat pe ţeava tancului și să direcţionez 
proiectilele care ies în direcţia exactă. Zicea că ăla e locul cel 
mai potrivit pentru un ochitor dotat ca mine. Până nu mi-am 
fript curul la o tragere cu obuze brizante, nu s-a lăsat. Am mers 
crăcănat o săptămână, iar când mi-am revenit, a trebuit să fac 
din nou faţă invențiilor minţii lui supradotate. De astă dată, m-a 
pus să alerg pe șenila unui tanc în mers, ca să descopăr o 
eventuală defecţiune și să o anunţ din vreme. La răstimpuri, 
rotea turela, și trebuia să stau pe vine ca o broască. M-a lăsat 
să zac apoi în habitaclul de oţel douăsprezece ore, în plină 
arşiţă, fără apă şi fără potol, ca să testeze, zicea el, posibilitatea 
de a folosi şi maimuţele în echipaj. După asta, a închipuit o 
situaţie de luptă, și m-a pus să alerg în faţa tancului cu o şenilă 
desfăcută în spinare, pe care o tot vâram sub roți, apoi o 
trăgeam după ce trecea şi o luam de la capăt. Zece kilometri m- 
a muncit aşa, în timp ce el stătea cocoţat în vârful turelei şi-mi 
citea versete din regulamentul militar. Avea un înger păzitor din 
cale-afară de întreprinzător, căci, în noaptea în care m-am 
hotărât să-l ucid, a făcut febră şi a fost transferat la spital. Sper 
că a scăpat, să-l pot reîntâlni, deși umbla zvonul că febra o 
datora unei sticle de whisky în care topisem eu câteva pastile 
de dezinfectant de la latrină și că şansele sunt minime. 

Deodată, Colosul oprește morișca şi se face una cu copacul 
din faţa lui. Noi, ceilalți, ne împrăştiem ca la comandă. Colosul 
face semn către un luminiș în care disting o ridicătură de 
pământ. Este o colonie de bursuci, şi caut să-i transmit prin 
stație impresia mea: 

— Te-ai săturat de babe şi treci la ucis animale? 

— Boule! mă gratulează Colosul. Nu vezi că bursucii sunt 
agitaţi și nu intră în găuri? 

Pricep rapid cum stă chestia. Sara se urcă într-un copac, de 
unde ne poate acoperi, în timp ce Colosul şi cu mine ne apro- 
piem de moviliţă cu maximă precauţie. Când ne simt, bursucii 
devin și mai agitaţi, dar nu vor să renunţe la adăposturile lor. În 
mod normal, ar, dispărea într-o secundă sub pământ. E clar însă 
că au oaspeţi nepoftiţi, care nu trebuie neapărat să fie şi oameni. 

Se aud câteva împuşcături răzlețe. Se pare că Otto, Fachirul 
şi maiorul au dat și ei peste ceva de lucru. Colosul îmi face cu 
ochiul, încurajându-mă să preiau iniţiativa. Arunc la iuţeală trei 
grenade fumigene în găurile cele mai apropiate, pregătindu-nii 
AKM-ul. Câteva secunde, care mi se par mai lungi decât o pre- 
dică preoțească, nu se întâmplă nimic. Apoi, pământul uriaşului 
mușuroi se ridică, dând la iveală trei siluete care se tăvălesc şi 
icnesc din străfundul pieptului. Sunt gata să confund tusea cu 
păcănitul unei arme. Nu e cazul. Cei trei bărbaţi, pe care i-am 
imobilizat rapid, nu sunt înarmaţi, fiind, de altfel, prea ocupați 
să-și verse plămânii. 

— Ciudată specie de bursuci mai trăieşte prin pădurile 
astea ! exclamă, ironic, Colosul. 

Adevărații bursuci s-au retras la câțiva metri, continuând 
să-i privească şi ei curioşi pe intruşi. Simţul proprietății e mai 
tare decât frica. Primul bărbat care-și revine prinde să turuie 
asemenea unui ghid care prezintă frumuseţile patriei. Colosul 
nu este însă interesat. Ca turist, n-a vizitat decât o serie de 
închisori. Îi percheziţionează pe rând, intrând în posesia unui 
teanc respectabil de mărci germane. 

— Sunt false, decretează el. Ăsta e fapt penal. Apoi, pentru 
a ne îndepărta gândul de la bancnotele confiscate, din care ar 
trebui să avem și noi partea noastră, devine brusc grijuliu. 
Chemaţi-l pe Otto să-şi aleagă o puicuţă din ăștia, zice el. E 
camaradul nostru, trebuie să ne gândim și la el. 

Nebunul chiar îl cheamă prin staţie. Când apare neamţul, îi 
întoarce pe cei trei cu spatele, punându-i să-și dea pantalonii jos. 
Mișcă ţeava automatului spre fundurile lor, aidoma unui profe- 
soraș de geografie care indică cu băţul nişte munţi pe o hartă. 

— Dragă Otto, pe ăsta nu ţi-l recomand, a ejaculat şi și-a 
umplut izmenele de căcat. lată însă aici un exemplar mai 
adecvat. Bucile sunt uşor alungite şi nu prezintă urme de 
celulită. Dacă ar fi după mine, ţi l-aș recomanda pe-al treilea, 
căruia, de frică, i s-a dilatat anusul. Noi o să ne întoarcem cu 
spatele, pretinzând că suntem la cules de zmeură. 

Otto nu se înfurie. Zâmbeşte tot timpul disertației Colosu- 
lui, după care ia cuvântul: 

— Frederick, dacă te mai legi de mine, s-ar putea să te alegi 
cu un glonţ în ţeastă. La vânătoare, după cum ştii, se pot petrece 
o mulţime de accidente. i 

— Facerea de bine... complexul lui Oedip se numeşte! 
umblă Colosul la caseta specială cu cunoştinţe. 

— Gata? Ţi-ai făcut numărul? zice şi Sara, care coborâse 
din copac. Leagă-i! 

Deşi înfricoșaţi, cei trei bărbaţi își aşteaptă sfârșitul ca pe 
ceva firesc. Când trăieşti cu moartea alături, te-aştepţi oricând 
să-i fi oaspete. Doar că nu ştiu ce moarte li s-a pregătit. Sara îi 
crestează cu pumnalul pe tot corpul, fără să le producă răni 
grave. Apoi ne îndeamnă să-i înghesuim la loc, legaţi fedeleş, în 
găurile de unde i-am scos. Bursucii lăsaţi temporar pe drumuri 
vor desăvârși treaba noastră. Chiţăie și mustăcesc de pe-acum, 
mulțumindu-ne în felul lor pentru faptul că am reinstaurat 
dreptatea şi le-am oferit şi o masă bogată, pe deasupra. 

Noaptea s-a întins peste tot ca o târfă care-şi ia divanul în 
primire la sfârşitul programului. În pădure, e mai întuneric 
decât în găoaza unui negru, dar ochelarii noștri cu infraroşii nu 
se împiedică numai de-atâta. Când oboseala ne ispitește cu 
chiseaua ei cu dulceaţă, ne amintim că n-am mai pus nimic în 
gură de peste douăzeci de ore. Ne oprim la căbănuţa unui pă- 
durar, pe care-l convingem că e mult mai bine pentru el să stea 
spânzurat de-o cracă, având agăţată de gât o placă pe care scrie: 
„Bine aţi venit, yankeilor!* 

În timp ce roadem dintr-o brânză uscată, Colosul deschide 
o conservă de carne, infigând pumnalul într-o bucată rozalie. 
Nu are nici cea mai mică intenție să ne facă părtași la festin. 

— Soldat Sheldon, încearcă maiorul să-l aducă la gânduri 
mai bune, o echipă trebuie să supravieţuiască împreună. 

— Perfect adevărat ! acceptă Colosul, cu o grabă suspectă. 
Am încă şase conserve de cea mai bună calitate. 

Înşiră cutiile în faţa lui, lovindu-l peste degete pe Fachir, 
care se și grăbise să înșface una. 

— O clipă! Nu te repezi ca baba la viol! Conservele sunt 
de vânzare şi costă o sută de dolari bucata. 

— Nu-ţi cunoscusem veleităţile de comerciant! exclamă 
Sara. Ce-ar fi dacă ți-aş vinde şi eu un glonț contra mărcilor pe 
care le-ai luat de la bursucari? 

Colosul îi aruncă o căutătură aspră, care i-ar fi îngheţat 
sângele în vine şi celui mai dur locotenent din banda ui Capone. 
Sara rămâne însă impasibilă. Își armează pistolul, în aşteptarea 
rezultatului negocierii. 

— Sunteţi martori ! se indignează Colosul. Am fost amenin- 
tat cu moartea. 

— Visezi, Frederick, murmură Fachirul. Nici unul dintre 
noi nu s-ar gândi să te lichideze. 

Uriașul ne fixează pe rând, iar feţele noastre îi spun că 
indianul nu a ghicit exact de data asta. Își freacă fundul lui 
enorm de banca de lemn geluit, încercând să facă apel la creier. 
Ca mai întotdeauna, creierul îl lasă baltă. 

— Ei? face maiorul, pe care scena îl amuză teribil. 

— Doar nu vreţi acum să vă dau și-n gură! urlă Colosul. 
Jefuiţi-mă, dacă aşa vă stă în caracter. 

— Puteai să fii mai politicos! îl admonestează Sara, 
servindu-se din bidonașul uriașului. 

— Şi tu ai putea fi mai darnică cu fofoloanca ta! îi replică, 
răutăcios, Colosul. Suntem nișe bărbaţi chinuiţi și stresaţi de 
focul luptelor. De altfel, pe doi dintre noi poţi să ne sari! 

Nici Otto și nici maiorul nu reacționează în vreun fel, ceea 
ce-l întărâtă şi mai mult pe Colos. 

— În contractul tău nu scrie nimic despre așa ceva? 

— Nu, răspunde sec Sara. Faci o confuzie. Mulţi confundă 
sala de nașteri cu buda, adaugă ea cu adresă directă. 

— Să fii tu zâna, iar noi voinicii din poveste? se întreabă 
malițios, Colosul. 

— Ai dreptate, cade de acord Pavlovici, suntem la fel, dar 
ce-ar fi să nu mai strigi ca o cămilă care-și julește cocoașa de 

un pod?! Nu e o propunere, e un ordin. Te faci auzit până-n 
Macedonia. S-ar putea crede, Doamne fereşte, că s-a făcut pace. 

— Am lipsit de la lecţia de canto! se fandoseşte Colosul. 

— Am Jupuit ceva pakistanezi la viaţa mea, ne informează 
Fachirul, dar nici unul nu zbiera ca tine. Dacă n-ai fi ajuns ` 
mercenar, cu siguranţă că ai fi făcut carieră ca solist de operă. 

Colosul nu-i răspunde imediat, fiind ocupat să devalizeze o 
sticlă cu etichetă neagră. Când opreşte cronometrul, îşi ia sticla 
de la gură şi sloboade o râgâitură de sărbătoare. Munţii repetă 
la nesfârșit ecoul. 

— Băi, sfoară de atârnat izmene, revine el la graiul oare- 
cum omenesc, eu sunt un om sănătos. Nu știu ce mă face să 
cred că, la o autopsie, pe care ţi-o doresc cât mai grabnică, s-ar 
găsi în maţele tale coloane întregi de viermi refugiaţi. Ai putea 
deschide cu mult succes un magazin de momeli pescăreşti. Nu-i 
aşa, Florine? 

— N-aș cumpăra de la un asemenea magazin, îi țin eu tira. 
Viermii Fachirului s-ar putea transforma peste noapte în șerpi 
veninoși. 

Colosul grohăie şi bate din palme, deși cuvintele mele ar 
putea fi un compliment pentru un ucigaș de teapa indianului. O 
cafea fierbinte vine la fanc, mai ales că Sara e cea care o 
pregăteşte. O amestecă cu niște foi de ceai irakian, care sunt 
mai bogate în cofeină decât o plantație de boabe. După ce o 
îndoaie cu votcă, Colosul soarbe zgomotos, plescăind fericit. 

— Eşti mai plin de zgomote decât pădurea asta! constată 
Otto. 

Neamţul a început să ne calce pe nervi cu finețurile lui. 
Când descoperă că acesta îşi spală dinţii şi îşi clăteşte gura cu 
apă de toaletă, Colosul simte că-l ia cu fiori. 

— Am uitat de scobitori, recunoaşte el, curățindu-și dinţii 
cu cuțitul de luptă. De asemenea, observ şi lipsa șerveţelelor. 
Tacâmurile aveau urme de grăsime. La dracu”, Florine, ar trebui 
să te ocupi mai mult de igiena mesei! Aș începe prin conce- 
dierea bucătarului. g 

— Dacă ar fi după mine, aş fierbe cafeaua şi-ntr-o oliță de 
noapte a unei contese bolnave de rinichi. Nu dau doi bani pe 
farafastâcurile astea. 

— Presupun că neamţul nu are nici purici, continuă 
Colosul, cu glasul încărcat de bănuieli. Deşi, date fiind condi- 
tiile de război, s-ar putea alege cu câţiva „laţi“ de la un poponar 
de duzină. 

Râde încântat de propria-i glumă, scărpinându-și subsuoara 
năclăită. 

— Împuţiciunea ta nu e o regulă, îi răspunde calm Otto, așa 
cum nici prostia ta nu este. De când nu ţi-ai mai schimbat 
ciorapii ? 

— N-am știut că se schimbă ! se dezvinovăţeşte Colosul. 

— Acolo îşi ţine banii! zice Sara, atotcunoscătoare. Nu-i 
mai poți scoate, decât dacă-i faci o operaţie plastică. 

— Sunteţi obsedați ! declară Colosul, cu dispreţ. Filfizonii 
ca voi ar trebui să se fâţâie prin saloanele de cosmetică. Ia 
spune, Fachirule, tu de câte ori ţi-ai înmuiat stafidele în Gange? 

— Nu te lega de lucruri sfinte, îl potoleşte indianul. Gan- 
gele e pentru purificarea trupului, nu ca să-ți laşi jegul în el. 
Înainte de a intra în apă, ne frecăm cu praf de cărămidă și ne 
radem peste tot. 

Colosul nechează de plăcere. 

— Să nu-mi spui că nu s-a scăpat nici unul vreodată! 
Maţele au şi ele dreptul la purificare. 

Dinspre Priştina se aude vuietul exploziilor, de parcă bătrâ- 
nul Atlas şi-ar trosni oasele, săturat să tot țină Pământul pe 
umerii lui. Pădurea rămâne nepăsătoare, conservându-și zgomo- 
tele ei nocturne. Ceea ce urmează, nu face însă parte din salba 
de ţârâituri şi foşnete. 

O rafală lungă de mitralieră ne face să ne aruncăm instanta- 
neu la pământ. Aşchii de lemn și cioburi ne împroașcă precum 
o*ploaie venită din senin. Ne încolăcim ca niște șerpi chemaţi 
din concediul de odihnă, căutând din ochi o scăpare. Rafala se 
repetă, țintuindu-ne din nou capetele la podea. Pavlovici dă un 
ordin scurt. In secunda următoare, căbănuţa e cuprinsă de flă- 
cări şi, la adăpostul lor, ne croim drum prin ieşirea din spate. 
Un cor de arme prinde să se jeluiască și să ofteze cu năduf. Prin 
foc şi fum distingem câteva siluete care fac salturi gigantice şi, 
dacă n-am şti că în Serbia nu există canguri înarmaţi, am fi gata 
s-o credem. À j 

AKM-urile noastre ies din amorţeală, considerând că e 
cazul Să ia parte la conversație. Se trage, totuși, orbește, pentru 
că focul s-a extins la copacii dimprejur şi, paradoxal, lumina 
puternică face întunericul de nepătruns. Tragem rafale încru- 
cişate, schimbând la fiecare zece secunde încărcătoarele. O 
grenadă explodează la zece pași de mine, dar pământul moale 
în care cade îi mai temperează din elan. 

— Dacă ăştia sunt celebrii UCK, urlă Colosul, cred că e 
cazul să cerem o mărire de contract. Luptă mai bine și decât 
afehanii. 

Retragerea ne e tăiată de un cuib de mitralieră dintr-o văioa- 
gå, care până atunci tăcuse, răbdător. Maiorul se codeşte să ceară 
întăriri prin staţie. N-a venit în Serbia să fie ajutat, ci să ajute. 
Întunericul şi camuflajul la țeavă ne fac încă prea puţin detec- 
tabili; dar infraroşiile nu sunt proprietatea noastră exclusivă. 

Deodată, focul încetează şi o voce de bas bubuie printre 
copaci: 

— Predaţi-vă! Aveţi zece secunde să ieşiţi cu carabele până 
la cer! Atenţie! Pentru fiecare soldat sârb pe care-l atingeți, 
vom omorî douăzeci de albanezi ! 

— Drace! icneşte Pavlovici. Ăştia nu-s UCK! 

Transmite cuvântul de cod și se identifică. Cei din faţă şu- 
șotesc O vreme, după care vocea de bas se aude din nou, 
răguşit: 

— leşiți la-lumină cu mâinile depărtate de corp! 

Nu e cazul să ne expunem cu toţii. Maiorul se hotărăște să- 
mpă pisica și-și face apariţia de unul singur, cu brațele 
tășchirate, precum crengile unui copac uscat. E o postură în 
care nu l-am mai văzut niciodată, și nici unul dintre noi nu 
caută să-şi ascundă satifacţia. Regret din adâncul sufletului că 
nu am un aparat de fotografiat. Există unele instântanee care te 
pot face bogat pe viață. 

Un hohot de râs pune capăt tensiunii. Lângă maior se ivesc 
trei luptători pe care-i recunoaştem imediat: sunt Tigrii lui 
Arkan. . 

— Aţi intrat în sectorul nostru, ne lămureşte șeful patrulei, 
care nu € altul decât partenerul de box al Colosului. Ne curățam 
unii pe alții ca niște handicapați. 

Maiorul e mut de furie. Ştie că e unicul vinovat. Furat de 
zel, a uitat să respecte încadrarea în coordonatele stabilite. Era 
o greșeală pentru care putea plăti din greu. Oricum, urma să 
aibă destul de lucru cu noi, pentru a ne face să uităm că ne-a 
expus ca un pifan neinstruit. 

Acum înţelegi, cititorule, de ce nici patima şi nici un alt 
sentiment nu trebuie să facă parte din arsenalul unui mercenar. 
Între noi şi roboţi, deosebirea este doar de construcţie. Suntem 
mașini de ucis. Cel mai mărunt element uman se poate 
transforma, pe neașteptate, într-un dușman înverşunat. Războiul 
este o meserie mai exactă chiar și decât aceea de ceasornicar. 

Cei zece membri ai patrulei de Tigri se strâng în jurul 
nostru, bătându-ne prietenește pe umeri. Se fac schimburi de 
bidoane şi de țigări. Au şi ei două femei în componenţă, ceea 
ce stârneşte nedumerirea Colosului. 

— Am crezut că numai la elefanţi mai există matriarhat ! 

Nimeni nu remarcă noile cunoștințe dobândite de american. 
În mod normal, ar fi trebuit să ne cadă părul de uimire. 

— O să te miri, zice Borislav, amuzat, dar sunt mai bune 
luptătoare decât mulţi bărbaţi. Şi, pe urmă, gândeşte-te la latura 
psihologică. Fără să vrei, eziţi o clipă să tragi într-o femeie, și 
clipa asta poate reprezenta un avantaj imestimabil. 

Maiorul turuie câteva fraze în sârbă, din care, fără să cu- 
noaştem limba, deducem că inventează o poveste despre sosirea 
noastră neașteptată în acel loc. Borislav nutrește un respect 
deosebit pentru Pavlovici şi nu face caz de asta. Vestea proastă 
e că jeepul nostru a fost incendiat. Tigrii au crezut că au de-a 
face cu o capcană, preferând să-l distrugă de la distanţă. 

Până la muntele Cicavica — spaţiul nostru operaţional pen- 
ru următoarele zile — va trebui să mărșăluim pe jos. Maiorului 
nici prin cap nu-i trece să ceară ajutor motorizat. Caută din 
răsputeri să mușamalizeze incidentul, transformându-l într-un 
episod hazos. 

Borislav îi oferă ultimele noutăţi: 

— Teroriştii UCK au fost alungaţi din principalele lor bas- 
tioane. Nu mai există nici în Dragobilje, nici în Ovcarevo, nici 
în Pagarusa şi nici în Malișevo. Bandiţii își aruncă armele și 
uniformele şi îşi abandonează bazele. 

Într-adevăr, acțiunea de „curăţire“, a înregistrat succese de 
marcă. Totodată, albanezii civili părăsesc Kosovo cu sutele de 
mii. Metodele de convingere sunt diverse. La Dobrune, la granița 
dintre provincie $i Albania, douăzeci de profesori au fost ucişi 
Chiar în faţa elevilor lor. A fost de-ajuns pentru ca, pe o rază de 
cincizeci de kilometri, localităţile să rămână complet pustii. 

Membrii mascaţi ai forţelor paramilitare sârbe au periat mai 
multe oraşe, incendiind casele şi magazinele şi ucigând mai 
multe zeci de albanezi. Toate căile de acces în Priştina, capitala 
provinciei, au fost blocate, iar centrul de comandă al liderilor 
separatiști a fost incendiat. Restaurantele Tiffany, Bagrem, 
Cheers, altădată locuri de rai, au devenit mormane de ruine fu- 
megânde. Cadavrele mai multor albanezi, bănuiți de aparte- 
nență la UCK, au fost lăsate să putrezească pe străzi. Printre 
ele, și cele ale avocatului Bajram Kelmendi şi ale fiilor săi. 
Fusese unul dintre cele mai cunoscute figuri și câștigase mai 
multe procese împotriva sârbilor, care nu l-au uitat și nu l-au 
iertat pentru asta. 

Răpirile unor intelectuali și asasinarea mai multor persona- 
ităţi albaneze și-au atins rapid scopul. Decapitată și dez- 
organizată, mişcarea separatistă a devenit o mașinărie stricată, 
care nu mai crea decât haos. Indirect, bombardamentele NATO 
au contribuit la creșterea haosului, dându-i dimensiuni uriaşe. 
Teroarea i-a luat în stăpânire pe toți, fără deosebire de etnie, 
creând un vid de autoritate tocmai bun pentru ieșirea la supra- 
fată a instinctelor primare. 

Pofta de a ucide se află la loc de cinste în zestrea noastră 
genetică, ba capătă şi inflexiuni morale, pentru o justificare de 
care, la urma urmei, nici nu este nevoie. Vinovat nu e cel care 
moşteneşte, ci acela care lasă moștenirea. Vinovat nu e cel creat, 
ci acela care creează. Fie că vine în numele păcii, al reinstaurării 
dreptăţii sau impunerii unor legi aberante, moartea rămâne una 
şi aceeași, nici morală, nici imorală, nici firească, nici nefireas- 
că, pentru că moartea indusă este emblema cea mai clară a unui 
instinct sinucigaș comandat: autodistrugerea speciei ! 

— Am fi putut să nu ajungem aici, încheie Borislav, arun- 
când mucul de ţigară în cenușa focului stins. Porcii de ameri- 
cani ne bombardează pentru că nu acceptăm un acord care să 

ne distrugă țara. Dacă teroriștii nu ar fi atacat populația sârbă, 
am fi ajuns poate la o înţelegere. Cert e că, de-acum înainte, nu 
mai poate exista pace. Ori murim cu toții, ori îi stârpim pe 
nemernicii ăștia de musulmani. 

O perioadă ne continuăm drumul împreună, în căutarea 
unui loc de campare. Suntem prea obosiţi ca să ajungem în ace- 
eași zi la locul de adunare, pe muntele Cicavica. Satul care se 
iveşte prin pâcla dimineţii se dovedește locul ideal. N-au mai 
rămas mulți locuitori. Sunt bărbaţi şi femei trecuţi de vârsta a 
doua şi vreo zece copii. Adunați în mijlocul satului, par o 
comunitate de țărani care se întoarce de la biserică. 

— Unde-s tinerii? îl întreabă Borislav pe cel care se pre- 
zintă ca fiind primarul. S-au înrolat în UCK? 

— Nu, domnule, răspunde primarul, un om spătos, pe 
figura căruia nu se citeşte nici un semn de frică. Au fost luaţi 
de colegii voştri și împuşcaţi. 

— Ce vrei să spui, banditule? Că suntem criminali? Ia mai 
gândește-te, nu cumva tinerii voştri aveau în mâini arme. în loc 
de flori? 

— Nu, domnule, repetă, neclintit, primarul. Noi suntem 
pașnici. Nu vrem decât să ne lucrăm pământul şi să fim lăsaţi 
în pace. Tinerii au fost adunaţi sub dealul din capătul satului, şi 
acolo... 

Se oprește, căci lacrimile îi sugrumă vocea. Oftează, dând 
din mână. Un gest incert, care poate însemna orice. 

— Poţi dovedi ceea ce spui? îl întreabă Borislav. 

— Sunt... sunt îngropaţi acolo. 

Cum era de aşteptat, sârbul le cere locuitorilor să dea la 
iveală groapa comună. La nici un metru sub pământ, încep să 
apară capetele și membrele unor cadavre. Aerul se umple de un 
miros greţos şi de vaietele femeilor, care cad în genunchi, 
blestemând şi tânguindu-se. 

— Gura! răcneşte Borislav. Nu suntem la spectacol. Nu ştiu 
ce mă face să cred că voi i-aţi ucis și i-aţi îngropat aici, ca să 
daţi vina pe sârbi. 

Primarul rămâne mut de uimire. Nu poate crede că un om, 
până mai ieri un conaţional, lângă care ar fi putut sta la o masă 
sau călători în autobuz, poate fi atât de sadic. 

— De unde ştiu eu că n-au fost bombardaţi de NATO? 
Există vreun certificat de deces? S-au mai întâmplat cazuri, 
continuă Borislav. Un camion plin cu ai voștri a fost făcut 
scrum de o rachetă, zilele trecute. Voi i-ați chemat, acum 
suportaţi consecinţele. 

— Allah e martor! strigă, indignat, primarul. 

— Allah? întreabă, oripilat, Borislav. Cine e ăsta? Comân- 
dantul UCK ? Pilot pe vreun avion invizibil? 

— Dumnezeu e unul singur, indiferent cum îl numim. 

— Eşti groaznic, îmi dai lecții de religie! 

Se apropie de un cărucior beteag, în care ţipă un prunc, și-l 
linişteşte cu un glas uguit. Pruncul tace și-i zâmbește cu din- 
țişorii lui de lapte. Borislav se întoarce spre Tigrii lui şi coman- 
dă sec: 

— Curăţaţi-i ! 

Pistoalele-mitralieră clănțăne ca niște compostoare defecte. 
Trupurile sătenilor cad în jurul gropii comune, reîntâlnindu-și 
morţii. Cadavrele sunt stivuite în grabă și acoperite cu fânul 
dintr-o căpiţă, după care li se dă foc. În jurul pălălaiei, beau, * 
damgează și cântă cu voci răgușite: 


Noi suntem sârbi, 
Noi suntem Tigrii lui Arkan, 
Trăiască Serbia ! 


Ne despărțim ca nişte buni prieteni. Borislav stabilește cu 
“Colosul ziua revanşei pentru meciul de box pierdut. Revanșa 
are să vină, dar nu din partea Colosului, ci din cu totul altă 
parte. 

Anticristul îşi câștigase dreptul la propria-i Golgotă. 


Centrul comandamentului american al spațiului, situat la cinci sute 
cincizeci de metri sub vârful muntelui de granit Cheyenne, în 
Colorado, este inatacabil. De-acolo se desfășoară supravegherea 
întregii planete, iar acum, îndeosebi a Balcanilor. Misiunile sunt 
numeroase: supravegherea tirurilor de rachete, cu rază scurtă și medie 
de acțiune, supravegherea sateliților și protecţia sistemelor americane 
de informații. dirijarea operaţiunilor ofensive împotriva sistemelor 
informative adverse. După estimările noastre, Centrul, o rămășiță a 
Războiului Stelelor, supraveghează peste șase sute de sateliți aflaţi pe 
orbită în jurul Pământului. Avioanele F-16 și B-2, ca și rachetele de pe 
portavioanele Enterprise şi Foch şi de pe submarinele aflate în Marea 
Adriatică sunt ghidate însă și de un sistem informaţional aflat la sol. 

Astfel, trupe de comando NATO se infiltrează zilnic pe teritoriul 
provinciei sârbe Kosovo, în cadrul unor misiuni secrete de culegere de 
informații despre forțele iugoslave și cele paramilitare care acționează 
în zonă. Echipe separate de câte cinci oameni intră în Kosovo, fiind 
dotate cu echipamente de comunicații și de luptă ultrasolisticate. 
Aceste comandouri inițiază și atacuri punctuale contra militarilor sau 
poliţiştilor sârbi, ca şi asupra grupărilor paramilitare. De asemenea, 
aceleași comandouri implantează balize cu emițătoare radio, menite să 
ghideze piloții în timpul raidurilor aeriene. 

Aceste forțe din teritoriu por [i folosite în cadrul operaţiunii 
Bumerang. 

(Dintr-un raport secret al FSB rus difuzat 
către comandantul Brigăzii de paraşutişti ruşi 
dislocate în Bosnia-Herţegovina) 


LL 
OPERAŢIUNEA BUMERANG 


Corpul 52 al Armatei Populare din Priştina a suferit pierderi 
grele, în urma bombardamentelor aeriene. O baterie de tunuri şi 
două cazarme, dislocate pe muntele Cicavica, au fost complet 
distruse. Aceeași soartă a împărtășit și o coloană de blindate 
aflată în apropiere. Rămășițele armatei au fost retrase pentru 
completare şi refacere, lucru de care au profitat comandourile 
NATO, care s-au grăbit să împânzească zona cu misiuni de 
luptă. 

Ne aşteaptă lupte grele, dar în gherilă suntem cei mai faini 
specialişti. 

— Începe să semene cu desenul nostru, plescăie, mulțumit, 
Colosul. Până acum, parcă am fi jucat în alt film. 

Își dezmorţeşte trupul, trosnindu-şi oasele, aidoma unui 
căpcăun care se pregăteşte să caute nişte copii neastâmpăraţi, 
rătăciţi în pădure. A început să plouă, o ploaie enervantă ca o 
soţie la sfârșit de săptămână. 

— E bună pentru porumb! aruncă uriașul, ca să zică şi el 
ceva, deşi n-a dat niciodată în viaţa lui cu o lopată după vreo 
buruiană. 

Stăm mohorâţi și posaci sub foaia de cort întinsă între trei 
arbori. Pavlovici lipsește până diseară. E plecat la centrul 
comandamentului sârb, iar noi ne-am transformat în nişte copii 
de grădiniță care-şi așteaptă părinţii să-i ia acasă. 

Colosul ne priveşte cu interes, scuturându-și din când în 
când cascheta, care ia apă. 

— Băi, baligilor, aţi venit să îngrășaţi câmpul? Mercenarul 
trebuie să fie întotdeauna vesel și optimist. Uitaţi-vă la mandea ! 
Exult de încântare şi strălucire. 

— Frederick, piuie Fachirul, când ai trecut ultima oară pe 
la un doctor? Reţine, nu la un veterinar. 

— Nu mai ţin minte, recunoaşte Colosul. Tot ce ştiu e că, 
atunci când s-a petrecut, s-a lăsat cu muiane zdrobite. Savantul, ` 
îmbrăcat într-un halat alb, susținea că e musai să-mi viziteze 
gaura curului cu un soi de lunetă. Asta, bunii mei prieteni, după 
ce mă chinuise cu un maţ care avea prins la capăt un bec şi pe 
care mă pusese să-l înghit. Vă închipuiţi ce afront! Desigur, 
adaugă el, cu o sclipire șmecherească, unii dintre noi s-ar fi 
supus cu plăcere unui asemenea control, dar nu era cazul meu. 

Scuipă scârbit, pentru a-și sublinia dezinteresul vizavi de 
astfel de perversiuni, lăsându-se pe vine ca o cloşcă în căutare 
de lucru. 

— Luneta i-am băgat-o doctorașului pe gât cu mâna mea, 
dar n-aş putea să vă relatez ce am observat. De altfel, omul 
zbiera şi se zvârcolea în așa hal, că a trebuit să-l plesnesc peste 
urechi. Idiotul îşi uitase stetoscopul în timpane, așa că vă 
închipuiţi că bietul instrument a suferit stricăciuni ireparabile. 

— Nu pot să te sufăr, icnește Sara, întorcându-se pe-o parte. 
Locul tău e într-un muzeu al curiozităților naturale, nu aici, în 
mijlocul nostru. Azi-noapte ţi-am simţit caraba pe sânii mei. 
Dacă se mai întâmplă o dată, îţi promit că rămâi fără degete. 

Și Sara dă la iveală pumnalul, pentru a nu mai exista nici 
un dubiu asupra intenţiilor ei. 

— Am avut un vis erotic, se dezvinovăţește Colosul. 

— Te-am avertizat! mârâie Sara, neîmpăcată. Ţine-ţi lope- 
tile acasă! 

— Mare scofală! se îmbăţoşează Colosul. Măcar dacă ai 
avea nişte balcoane mai pricopsite. Cât pe ce să-mi zdrelesc 
deştele în coastele tale. 

Sara aruncă cu un bulgăre de pământ care se sparge drept 
în fruntea uriașului. Dârele de lut îl fac și mai puţin arătos. 

— Vaco! răcnește Colosul, grăbindu-se să adauge: Să mă 
ierte vacile, măcar ele n-au nevoie de silicon. Ţi-aș putea reco- 

manda o clinică în care se mai poate repara câte ceva din 
arsenalul tău. 

— Încetează! intervine și Otto. A rămas stabilit de la 
început că nu vor exista hărțuieli sexuale. 

— la te uită! Ce repede săriţi voi, una în apărarea celeilalte ! 

Colosul știe că s-a șters pe bot de votca neamţului, drept 
care deșurubează cu evlavie dopul de la propriul său bidonaș. 

— Tu, Sara, nu ştii ce pierzi! reia el conversaţia, mai 
sâcâitor decât ploaia cernută. Sunt singurul bărbat din lumea 
asta care a fost decorat cu ordinul „Parul de coral“, cea mai 
mare distincţie a insulelor Tuvalu. 

— Frederick, aiurezi ! pune Fachirul diagnosticul. 

Dar, de astă dată, Colosul nu inventează. 

Acum- câțiva ani, fuseserăm invitaţi de Fijian într-o croa- 
zieră de plăcere prin insulele Pacificului. Fijianul își cumpărase 
un fe] de iaht, cu care se mândrea foarte, jucându-se de-a 
miliardarul, în pauzele dintre contracte. Ca să ne dea gata, a 
organizat o petrecere cu culoare locală la Vaiakul. Colosul 
nu-și revenise încă'din uimirea! provocată de trecerea peste linia 
de schimbare a datei2.': Hotărâse” să rămână exact în locul 
respectiv, trecând când de-o parte, când de alta. Pretindea că în 
felul acesta va putea trăi o zi de două ori, înșelându-l abil pe 
necruțătorul Cronos. 

Nici eu, nici Fijianul n-am insistat să-i descriem cum devi- 
ne chestia cu adevărat, mai ales că prietenul nostru se bucura 
aidoma unui copil. Uneori, e bine să-i laşi pe oameni să viseze, 
măcar și pentru faptul că în intervalul ăsta nu fac rele. 

Petrecerea de la Vaiaku a fost numai începutul. După un 
litru din cel mai tare rachiu şi câţiva litri de vin dulce, Colosul 
şi-a descoperit virtutea sa misionară, de care până atunci nu 
avusese habar. Ne-a convins foarte repede că sosise momentul 
să-i convertim pe băștinași la creștinism, deşi, fie vorba între 
noi, Colosul nu pusese decât o singură dată piciorul în biserică, 
şi atunci pentru a-şi însuşi cutia milelor. 


l Capitala statului Tuvalu, numărând o mie de locuitori (n. trad. ). 
Meridianul de 180° longitudine estică, care este, în acelaşi timp, şi de 
longitudine vestică (n. trad. ). 

— Va fi o cruciadă! proclamă el solemn. Dar una pașnică. 
Vom fi soldaţii Domnului și, pentru prima oară, nu vom 
pretinde nici un ban în schimbul faptelor noastre bune. 

— Şi dacă vom sfârși drept cină pentru nişte canibali? în- 
trebă, deodată, Fijianul. 

Dilema îl puse oarecum pe gânduri pe Colos, dar nu reuşi 
să-i taie din entuziasm. Considera că merită să te jertfești pentru 
o idee. 

— Oricum, adăugă el cu glas încărcat de nădejde, cred că 
în zilele noastre această specie a dispărut. 

— Cât timp vor exista misionari, vor exista și canibali de- 
cretă Fijianul, sigur pe el. Unii fără alţii nu pot trăi, e în afara 
naturii. 

— Legile sunt făcute să fie încălcate ! zbieră Colosul, încur- 
când rău de tot borcanele. A 

Hotărârea o dată luată, ne-am îmbarcat pe iahtul Fijianului 
şi am purces în misiunea noastră periculoasă. În loc de apă 
sfințită, ne aprovizionaserăm cu două poloboace de rom, iar în 
loc de cruci, purtam, pentru orice eventualitate, pistoale la cen- 
tură. Marea liniştită ne-a dat curaj, iar Colosul nu mai prididea 
să mulțumească Celui-de-Sus pentru iluminarea cu care fusese 
dăruit. N-a pregetat să aducă şi nişte peşti ca jertfă, pe care i-a 
mâncat tot el, pentru a se împărtăși cum se cuvine. 

Întâmplarea a făcut ca, pe prima insuliţă pe care am acostat, 
să dăm peste o misiune catolică formată din trei călugăriţe 
zbâreite şi şchioape. Colosul mai pierdu ceva din elan, dar tot 
nu se dădu bătut. Cu toate trucurile încercate, nici una dintre 
baborniţe nu a putut fi convinsă că formam o ceată de reprezen- 
tanţi ai Crucii. Drept care le-am lăsat în plata Domnului, gră- 
bindu-ne să pornim la cucerirea insulei, cu toate că cele trei 
coţofene se puseseră pe cotcodăcit, ameninţându-ne că ne recla- 
mă la administraţie. 

— Administrația a fost răsturnată! proclamă atunci 
Colosul, bătându-se peste tocul pistolului. Noi suntem aleşii 
poporului, aşa că, mucles ! 

Pe țărmul opus al insulei, unde ne-au dus paşii şi votca, am 
dat peste o comunitate de băștinași îmbrăcaţi în pânze dintre 

cele mai colorate, care zâmbeau mereu, de parcă toată ziua 
bună-ziua s-ar fi tras la pozar. Nici acum nu sunt convins că nu 
râdeau chiar de noi. După prezentările de rigoare, le-am expli- 
cat, în câteva cuvinte bine alese, intenţiile noastre cucernice. În 
loc să cadă pe spate și să execute un dans tematic, şeful tribului 
ne-a împărtășit câteva legi care se cerea să fie respectate, 
susţinea el, chiar de-am fi fost şi niște extratereștri. Oglinzile şi 
mărgelele despre care Colosul aflase din cărţile de culturalizare 
în masă nu au avut nici un succes. În schimb, la vederea 
dolarilor, şeful s-a arătat dispus să aducă câteva amendamente 
Consituţiei. 

—*S-au schimbat vremurile ! oftă Colosul nostalgic, mutân- 
du-și gândul de la indienii lui Columb. De când dolarul a ajuns 
limba internaţională, descoperirile geografice nu mai rentează. 

Cert e că, în schimbul banilor, am primit o colibă şi o 
parcelă de cocotieri. De asemenea, ni s-a permis să ne testăm 
calitățile de misionari, fără a încălca însă autoritatea șefului. 
După ce ne-a trecut euforia, lucrurile au căpătat alte dimen- 
siuni. Bărbaţii își păzeau femeile mai ceva decât pe broaștele 
țestoase pe care le creşteau pe lângă casă. Colosul a încercat în 
două rânduri să convingă partea feminină să vină la spoveda- 
nie, dar nu s-a ales decât cu câteva zgripțuroaice cu pielea mai 
tăbăcită decât a elefanților. 

Tocmai ne gândeam să ridicăm ancora, pentru a ne muta 
misiunea într-un bordel mai primitor din Vaiaku, când Colosul 
își aminti, pe neașteptate, un pasaj din călătoriile marelui geno- 
vez. Blindat cu două sticle, a dat buzna, într-o seară, în coliba 
marelui șef. 

— Apă de foc! zise el şi, pentru a îndepărta orice bănuieli, 
rase un gât. 

Bătrânul şef maori a acceptat ofranda. Calculul Colosului 
era simplu, croit după mintea lui îngustă: să-l îmbete pe bătrân 
și să-l convingă să-i vândă sau să-i închirieze câteva dintre fru- 
museţile locale. Rezultatul a fost însă dezastruos, romul având 
asupra șefului efectul laptelui asupra sugarului. La rândul lui, 
Colosul a borât de vreo două ori, fiind tratat cu niște leacuri 
cunoscute numai de localnici, la un preţ aiuritor. Totuși, n-a 

plecat nici el cu mâna goală. A reuşit să-l convingă pe bătrân 
să patroneze un concurs de frumusețe masculină. Trebuie spus 
că, la convingerea lui, a contribuit în bună măsură şi hoașca de 
nevastă-sa care s-a şi numit, oficial, şefa juriului. 

Arătându-se dispusă să participe la orice distracţie, mica 
populaţie a îmbrățișat cu entuziasm inițiativa. S-au stabilit pro- 
bele, s-au ales concurenţii și s-au instituit chiar şi nişte premii 
la sponsorizarea cărora, inutil să adaug, a trebuit să contribuim 
ŞI noi. 

Colosul și cu mine, dimpreună cu trei băștinași, am mers 
cap la cap până la proba de măsurare a penisului. Uriașul a 
refuzat orice măsurătoare care s-ar face în alte condiţii decât ale 
unei erecţii totale. Evident, contribuţia femeilor a devenit abso- 
lut necesară. Primele s-au îndesat bunicile și străbunicile, care 
însă s-au cam bucurat pe uscat, nereuşind să trezească nici un 
interes. Altfel au stat lucrurile când a intrat în acţiune artileria 
grea. 

Cum pusesem la bătaie şi cel de-al doilea poloboc de rom, 
distracţia era în toi, iar suspiciunile dispăruseră cu desăvârșire. 
Un băştinaş şi cu mine ne-am declarat învinşi, nereușind să 
păstrăm prea mult timp standardul necesar. Rămas singurul 
misionar în lupta cu păgânitatea, Colosul se ţinea cât putea de 
tare. Mârâia și icnea ca o balenă la gimnastica de înviorare, 
apelând tot mai des la sticla de rom. A avut o voinţă de fier, în 
pofida paţachinelor care abia așteptau să-l ia în bătaie de joc, 
reuşind să câştige detaşat. Partea proastă era că, după ce 
participanţii şi-au luat nevestele şi au dispărut cu ele în colibe, 
refuzând să participe la festivitatea de premiere, Colosul s-a 
trezit că eforturile lui nu duseseră la nici un rezultat notabil. 
Desigur, premiul era superb — un falus sculptat în coral, cu o 
perlă micuță chiar în vârf —, dar nicidecum prielnic stării de 
excitație în care se găsea uriașul. Se plimba de colo-colo, cu 
premiul în mână și cu catargul în poziţie de lansare, oferind 
prilejul unor comparăţii care mai de care mai favorabile lui. 
Recompensele morale nu-l mângâiau însă defel. 

— Domnilor, prinse el să guițe, concursul nu a luat sfârşit. 
Nu-mi merit deloc premiul, dacă nu dovedesc că obiectul 
muncii e și folositor. 

După ce s-a mai băut un tur, juriul a căzut de acord asupra 
aspectului. O parte din membrii acestuia, aflați la o vârstă 
venerabilă, și câteva puștoaice neșcolite aveau să testeze pe viu 
obiectul disputei. 

— Să tragem la sorți! decise Colosul, care putea figura 
oricând în galeria de onoare a marilor trișori ai lumii. 

Le-a arătat cărţile de joc, de care nu se despărţea nici o 
clipă, și a împărţit câte una fiecărei voluntare. Evident, tinerele 
s-au ales doar cu aşi și popi, în timp ce babele au trebuit să se 
mulțumească și cu doiarii. Trei zile şi trei nopţi s-a supus 
Colosul diverselor experiențe, până când ne-a declarat cu vocea 
unui pădurar mutat disciplinar la oraş: 

— Fraţilor, nu-mi mai trebuie femei un an de zile! 

Venită din partea Colosului, o asemenea declaraţie ar fi 
trebuit consemnată, şi atunci am deplâns, alături de el, lipsa 
unui cronicar de specialitate. l 

Acum, Colosul se ridică în picioare şi ne fixează cu o 
privire țâfnoasă. 

— Aș putea figura și în Cartea Recordurilor, se fuduleşte 
el, dacă tipii ar fi fost îndeajuns de deştepţi să se ocupe şi de 
aspectul ăsta. Dar nici ăia nu sunt decât nişte muhaiele ca şi voi. 

Sara nu se arată impresionată. Reiterează ameninţarea sub o 
altă formă, pregătindu-şi culcușul. Ploaia se înteţeşte, călcân- 
du-ne pe nervi. Nici de pocher nu avem chef, deşi Colosul ne 
îmbie cu o voce mieroasă. Tot el vine cu o nouă idee. 

— Ce-ar fi să încercăm să facem pe misionarii prin 
împrejurimi? Nasul meu îmi spune că nişte fuste ne așteaptă să 
se spovedească. i 

— N-avem voie să părăsim locul! îi amintesc eu, precaut. 

— Te-a invitat cineva? Stai aici până vine tăticu’. Dacă în- 
treabă de noi, îi vei spune că suntem chemați la şcoală pentru 
meditații. Ce zici, Otto? Am putea găsi şi pentru tine ceva potrivit. 

Surprinzător, Otto acceptă ideea, făcându-și strămoșii — 
imbatabili campioni ai disciplinei — să se învârtească în 
mormânt. 

— Dacă promiţi că ne întoarcem într-o oră! adaugă el, cu 
gândul la strămoşi. 

Cei trei dispar pe după copaci, şi aud încă multă vreme 
vocea Colosului, care mă categoriseşte în fel şi chip, neezitând 
să-mi atribuie și o serie de boli venerice testate pe propria-i 
piele. Îmi pun raniţa sub cap și mă strâng covrig, deși combine- 
zonul termoizolant mă fereşte de frigul care s-a lăsat pe neaş- 
teptate. Închid ochii, dar somnul refuză invitaţia. Vocea Sarei 
mă face să tresar: 

— Eşti însurat? 

Întrebarea sună ca un fluierat într-o biserică. Răspund abia 
când Sara o repetă: 

— Într-un fel. 

— Cum adică, într-un fel? 

— Adică, în felul mercenarului. 

— Copii ai? Să nu-mi răspunzi: „Într-un fel.“ 

— Am. 

— De când nu i-ai mai văzut? 

Chiar, cât timp a trecut?... De-ajuns, ca Liana și fetiţa 
să-mi pară doară două fantasme. Doar refugiul în care se 
ascunde gândul care n-are ce căuta în ranita mea de soldat 
plătit. 

— De mult. 

— Nu merită să te legi de nimeni și de nimic pe lumea asta. 

Mă întorc spre Sara și, pentru prima oară, o privesc cu alți 
ochi. Stă sprijinită într-un cot, cu cei câţiva cârlionţi căzuţi 
peste ochii mari și negri. Acum, când figura ei şi-a pierdut 
asprimea, descopăr că e o femeie frumoasă. Are un trup mlă- 
dios, pe care combinezonul de luptă nu reușește să-l ascundă în 
totalitate. Degetele fine nu te-ar face să crezi că sunt maestre în 
mânuirea trăgaciului. 

Privirea îmi rămâne lipită de buzele ei groase, incredibil de 
roşii, deşi, evident, nu folosește nici un fard. 

— Uneori, Dumnezeu e sadic, dar asta, după ce-a fost 
îndeajuns de masochist ca să ne creeze. 

Îmi întoarce privirea. luându-mă ca din oală: 

— Ai vrea să mă ai? 

Îi dau primul răspuns care-mi vine în minte și care, culmea, 
e şi cel adevărat: 

— Într-un fel! 

— Suntem croiți numai din instincte. N-ar fi rău nici așa, 
dacă nu ne-am afișa rațiunea pe toate drumurile. Te-ai gândit 
vreodată cât de imorală e rațiunea”? 

— N-am fost la şcoli, ca tine. Chestiile astea mă cam 
depăşesc. 

— Minţi, spune Sara, încet, trecându-şi un deget peste buze. 
Te-am ghicit de prima oară. Eşti altfel. Eu n-am pe nimeni. Mai 
trăiesc doar ca să aflu de ce m-am născut. După aceea, o să mă 
duc să mă înec în Marea Moartă. 

— Ce cauţi printre noi? 

— Eşti idiot. E vorba despre ce caut eu sau tu în lumea asta. 

— E destul timp să ne întrebăm când vom fi în Iad. 

— Nu există nimic în afara Pământului ăstuia. Aici sunt şi 
ladul, și Raiul. 

— Nu crezi în Viaţa de Apoi? 

— Cred că totul moare o dată cu mine. Asta e Viaţa de 
Apoi. j 

— De ce m-ai întrebat dacă vreau să te am? 

Îmi ia capul în mâini, iar sărutul mă poartă undeva, departe, 
în insulele Tuvalu sau în Caraibe. Limba ei îmi amintește de 
plajele însorite și de valurile mângâietoare. 

— la-mă! şopteşte ea, descheindu-și combinezonul.. 

E un act scurt, animalic, dar mai încărcat decât un pom de 
Crăciun. Un borcan cu miere mi se prelinge pe şira spinării, 
unde mi-am mutat papilele gustative, atunci când explodez în 
Sara, tremurând ca o frunză rămasă să înfrunte toamna de una 
singură. 

Sara se ridică și se spală cu apa strânsă pe foaia de cort. Am 
rămas cu mâinile şi picioarele întinse, ca un parașutist oprit în 
aer. Sara aprinde două ţigări, strecurându-mi una între buze. 

— "Ţi-a plăcut? mă întreabă ea cu o voce neașteptat de 
aspră. 

— Încă nu mi-am revenit. 

— Te poţi felicita că n-ai plecat cu vitejii noştri camarazi. 

— Sara... 

Ea îmi pune degetul pe buze și șopteşte: 

— Încearcă să înţelegi că n-a fost decât atât. 

— Ție ţi-a plăcut? 

Se întoarce cu spatele, râzând cu poftă. 

— Într-un fel! 

Apoi, staţia prinde să pârâie. Vraja se rupe. Într-adevăr, 
doar o dată cu moartea timpului putem trăi la nesfârșit Viaţa de 
Apoi. | 

Maiorul sună adunarea pe un platou aflat nu la mare dis- 
tanță de noi. Sara schimbă frecvenţa, căutându-i pe cei plecați 
după treburi lumești. Când ne întâlnim, Colosul e cu pistoanele 
la presiune maximă. Înjură şi blesteamă în toate limbile pe care 
le cunoaște. l-am luat din treabă, când tocmai descoperiseră o 
familie de albanezi refugiată în pădure. Nu apucaseră nici 
măcar să-i sperie ca lumea. Ochiul hâd al uriașului ne dă târ- 
coale, în timp ce mărşăluim spre platou. Are o intuiţie care 
întrece orice inteligenţă nativă. 

— Şi voi doi, cât aţi fost singuri, de-a ce v-aţi jucat? 

— De-a Frederick, regele proștilor! îl repede Sara. E de 
dorit să nu ne mai obosești cu obsesiile tale. 

Colosul o maimuţăreşte pe la spate, făcând gesturi obscene. 
Soarbe ultimele picături din bidonaș, săltându-şi mai bine ranița 
în spinare. Îmi dă un brânci, ca din întâmplare, făcându-mă să 
alunec. 

— Cască ochii pe unde mergi! strigă el, întărâtat. 

Sunt încă prea toropit ca să-i răspund. 

La punctul de întâlnire suntem preluaţi de un elicopter al 
forțelor sârbe și desantaţi pe versantul sudic al muntelui Cica- 
vica Avem o săptămână pentru a străbate pe jos traseul spre 
Priștina, până la Blace, la granița cu Macedonia. Au fost sem- 
nalate mat multe grupări neidentificate care trebuie anihilate. 
Un neavizat ar putea crede că e vorba de căutarea unui ac într-o 


102 


claie cu fân. Dacă însă ar da cu nasul de aparatura noastră de 
detecție legată la un satelit rusesc, şi-ar schimba părerea. 
Cibernetica a modificat complet modul de desfăşurare a războ- 
iului. Un singur lucru n-a reușit, totuşi, să creeze: luptătorul vir- 
tual. Soldaţii vor fi întotdeauna de neînlocuit și, oricum, 
mercenarii ar fi ultimii dintre ei care ar dispărea. 

— Cum mergem noi așa, bengăne vesel Colosul, parcă 
suntem Scufița Roşie în căutarea Lupului cel Rău. 

Pavlovici nu se poate abține să nu râdă. Comparaţia cu 
Scufiţa Roșie l-a amuzat. Chiar și Lupul cel Rău ar face un 
infarct la vederea noastră, dar nu s-ar sfii să ne taie calea la o 
trecătoare dublată de un debleu. l 

Băieții nu s-au ostenit să treacă de şcoala primară. Trag ca 
la Verdun, scoțând chiar și câteva chiote haiducești. Sunt însă 
foarte bine plasați. Cu mitraliera care controlează pasul îngust, 
pot ţine piept şi unei companii. Trecem AKM-urile pe foc cu 
foc, ţinându-i cu ochii pe noi, în timp ce Fachirul şi Sara se 
strecoară spre tunelul de cale ferată. Se opresc la intrare, iar 
Sara scoate din raniţă un colac de sârmă, al cărei capăt îl leagă 
de şine. Cu o voltă demnă de un cowboy, proiectează colacul 
în sus şi, în clipa în care sârma se încolăceşte pe cablul de 
înaltă tensiune, intră amândoi în tunel, ferindu-se să calce pe 
şine. Auzim un schimb scurt de focuri şi apoi nimic. Dacă au 
scăpat de gloanţele celor doi, pândarii au fost mai mult ca sigur 
electrocutaţi. 

Tunelul e lung și plin de primejdii. Mini-Geigerul Fachiru- 
lui îi opreşte din nou. Sapă cu atenţie şi îndepărtează minele 
antipersonal care formau un brâu la ieşirea din partea opusă. 
Sunt mine care nu ucid, căci ar fi doar pe jumătate eficiente. În 
schimb, îl schilodesc pe cel care se avântă printre ele, iar rănitul 
mai scoate din dispozitiv cel puţin încă un camarad, care 
trebuie să-l transporte. x 

Sara aruncă rapid trei grenade fumigene, după care dispare 
în tufişurile agățate de stânci, cu Fachirul pe urmele ei. Sunt 
doar două santinele, dispuse pe aceeaşi parte a debleului. Orice 
păcănit de armă ar putea atrage atenţia celor de la punctul de 
rezistenţă din capătul trecătorii, așa că Sara preferă stelele 

ascuţite, pe care le înfige la fix în gâtlejurile celor doi. Se 
târăşte pe lângă ei, fără să le arunce măcar o privire. Sunt tineri, 
abia dacă au apucat să se bărbierească de câteva ori. Emblemele 
roşii ale UCR, brodate pe mânecile uniformelor de camuflaj, se 
îmbibă treptat de sânge, devenind strălucitoare. 

Fachirul neglijează poteca sălbatică, prinzând să se caţere 
direct pe stânca mâncată de furtuni. La răstimpuri, se opreşte, 
pentru a-i oferi Sarei posibilitatea să-l ajungă din urmă. Alu- 
necă, şi o piatră o loveşte pe Sara în umăr. Mâna îi amorţeşte 
brusc, gata să dea drumul scobiturii în care se înfipsese. Sarei 
îi trebuie un efort uriaş de voinţă ca să-și îndepărteze durerea. 
Își concentrează atenţia pe mâna cu care continuă să se agațe, 
transmițându-i comenzi ca unui subaltern de ispravă. Şi mâna 
ascultă: Muşchii îşi reiau travaliul, purtând-o pe Sara tot mai 
sus, spre colțul stâncii pe care Fachirul a ajuns deja. Cuibul 
inamic e distrus în câteva secunde cu aruncătorul de grenade. 
Doar doi luptători scapă cu viaţă, dar sunt răniţi grav. Încearcă 
să ridice mâinile, strigând ceva. În timp ce Sara și Fachirul îi 
țin sub ameninţarea AKM-urilor, ajungem și noi la locul cu 
pricina, mult mai ușor decât camarazii noştri. Cei doi UCK 
sunt, de fapt, un bărbat şi o femeie. Bărbatul are ceafa și spina- 
rea numai o gaură, dar continuă să vorbească repede, ca și cum 
ar vrea să termine întreaga provizie de cuvinte păstrate pentru 
o viaţă. Femeia a scăpat mai uşor, doar cu un picior retezat. Și-a 
pus un garou primitiv deasupra ciotului, pentru a opri sângele. 

Ne apropiem cu precauţie. Nu sunt puţine cazurile în care 
soldați pe moarte își așteaptă inamicul cu o grenadă lipilă de 
trup sau cu un pistol ascuns cu dibăcie. Dar prizonierii sunt prea 
preocupaţi de rănile lor, ca să le stea capul și la altceva. 

Pavlovici îi chestionează rapid, numai din rutină. Ştie că nu 
se poate aștepta la noutăţi care să-l lase pe spate. Și totuşi, 
surpriza vine atunci când crezi mai puţin! Albaneza ţine mult 
prea mult la viaţa ei, pe care o consideră, nu ṣe știe din ce 
motive, mai scumpă decât viaţa altora. 

— Vă pot da o informaţie prețioasă. Dar vreau să chemaţi 
un elicopter care să mă transporte la un spital din Priştina. 

Colegul ei nu e tot atât de cooperant. Horcăie şi drăcuie, 
căutând cu disperare o armă. Îl ajut s-o găsească, dar altfel 
decât ar fi vrut. Falca îi zboară la trei metri de el, rânjindu-șşi 
dantura de parcă ar amuza-o spectacolul. 

— Ce informaţii ai putea deţine tu? întreabă maiorul, 
dispreţuitor, dar cu urechile ciulite. 

— Ştiu că un pluton de englezi s-a infiltrat în apropiere şi 
ghidează de la sol bombardamentele. Nu mă ucideți, adaugă ea, 
aruncând o privire înfricoșată camaradului trecut în lumea de 
dincolo. Vă pot fi de folos. Nu vreau să mor. 

— Nimeni nu vrea să moară! exclamă maiorul. Dar trebuie. 

Albaneza cere apă. I se întinde un bidon cu votcă, din care 
bea însetată. Tuşeşte şi se schimonoseşte, gata să-și dea duhul. 
Reia cu voce hârâită: 

— Chemaţi elicopterul! Vă pot oferi date exacte. Nu mă 
lăsaţi aici, m-au înrolat cu forța. 

Pavlovici se preface că şovăie. Îşi suge o carie străveche, 
scormonind pământul cu bombeul bocancului, de parcă ar fi 
vrut să dezgroape răspunsul cel mai potrivit. Face câteva na- 
zuri, după care apucă scârbit staţia și cere un elicopter. Vocea 
din stație confirmă. Pentru albaneză e dovada supremă. N-are 
de unde să cunoască vocea Fachirului, care coboară încet pe 
pantă. Scuipă toate datele, interesându-se cât timp îi ia elicop- 
terului să ajungă. 

Pavlovici se întoarce spre Otto. 

— Tu ştii cel mai bine, zice el. Răspunde-i doamnei. 

Neamţul se apleacă la urechea albanezei, şoptind unduitor: 

— Depinde de tipul de elicopter. Dacă e unul ca ăsta, 
adaugă Otto, scoțând la iveală pumnalul de luptă, atunci în- 
seamnă că deja a sosit! 

Albaneza nu mai are vreme să se înspăimânte. Capul îi 
atârnă, ţinut doar de o fâşie de piele. Sângele îl împroaşcă pe 
Otto, care nu apucă să se ferească la timp. Scrâşneşte un șaise 
şi se grăbeşte să se curețe cu o cârpă înmuiată în votcă. 

Nu plecăm, până ce nu legăm câteva calupuri cu explozibil, 
ascunse abil de trupurile şi armele celor uciși. Mici cadouri 
pentru aceia care îi vor descoperi. 

Ploaia a prins din nou glas. Norii joşi par cuirasele unor 
uriaşe transatlantice pornite în căutarea unui alt Noe. Nu lipsesc 
nici câteva fulgere, de parcă Dumnezeu şi-ar încerca blitzul 
pentru a imortaliza prăpădenia de pe pământ. 

— Tocmai un paratrăsnet au uitat să ne dea, observă 
Colosul. La câte bulendre suntem nevoiți să cărăm, ce mai 
conta? 

— Agaţă-ţi o antenă de cur! îl sfătuieşte Fachirul. 

— Nu, mersi, declină Colosul oferia. Ar putea să emită 
semnale false şi-i strică lui Otto bunătate de detector. Nu că 
m-aş teme în mod deosebit de fulgere, dar ştiu că pot avea 
efecte dintre cele mai bizare. La ultima închisoare în care am 
fost găzduit, înainte de a evada definitiv, era. comandant o 
jigodie de maior, aşa cum sunt aproape toți cei de teapa lui. 

Recepţionează un şut în fund, dar nu e nevoie să se întoarcă 
și să afle cine i-l plasase. 

— Nu e vorba de dumneavoastră, domnule maior! chirăie 
el, mărind pasul. Conform proverbului: „Persoanele de față se 
exclud !* Vă raportez că, fiind de faţă, sunteţi tras automat pe 
tuşă. Maiorul despre care vă vorbesc, și pe care, pentru a nu 
mai stârni confuzii, îl voi numi de-acum înainte Stan, fusese 
lovit de un fulger pe când era copil şi mergea cu gâştele la 
păscut. În urma impactului, a rămas destul de zdruncinat — ca 
să fim mai concişi, damblagise! Asta se pare că nu i-a dăunat 
cu nimic în cariera militară, ba dimpotrivă, de unde se poate 
trage concluzia că în armată fiecare'îşi are locul lui bine stabilit. 

— Meliţă, tu, meliță, murmură Pavlovici, nervos. Să nu te 
miri dacă într-una din zile o să te trezeşti cu un glonţ în deblă. 

— Decât să nu relatez faptele așa cum s-au petrecut ele, 
mai bine nu mai povestesc ! răspunde Colosul, plin de el. Cum 
vă spuneam, Stan ăsta, ori de câte ori ploua. fie zi, fie noap- 
te —, ordona adunarea în curte şi ne punea să stăm în poziţie de 
drepţi, cu o vergea de fier în mână. Evident că el se retrăgea la 
adăpost, de unde ne urmărea prin binoclu. Tipul îl studiase pe 
unul Freud, un sonat ca şi el, şi era convins că, dacă ar retrăi 
drama din copilărie pe pielea altuia, ar putea să-și remaieze 
scufița. Cum însă fulgerele îl cunoşteau deja, și cum adăpostul 

nu avea paratrăsnet, îi mai făcură o vizită, refuzând să se atingă 
de vergelele noastre. Crezuserăm că a paralizat în sfârşit, dar, 
după două zile, era mai proaspăt ca la început, decât poate niţel 
mai damblagiu, dacă asta era cu putinţă. Idiotul de maior, par- 
don, Stan, nu voia cu nici un chip să renunţe însă la experi- 
mentele lui bolnave. 

Într-o zi, i-a dat prin cap să conecteze buda la un stâlp de 
înaltă tensiune. Doi bibani, care nu ştiau cam ce se mănâncă 
prin zonă, au urinat pe cablu, fiind internaţi de urgenţă la 
infirmerie. Cum nu fusese de faţă, Stan a considerat evenimen- 
tul lipsit de semnificaţii. Noi continuam să ne facem nevoile 
prin toate locurile, numai la budă nu, așa că a schimbat tactica. 
A încercat să ne îmbie cu scaunul electric, că n-ar fi cum s-ar 
povesti, ba chiar că ne-am distra copios. Atâta s-a rugat de noi 
şi atât de mult ne-a demonstrat ce bine e pe scaun, că zărghitul 
a tras heblul fără să vrea şi s-a electrocutat. Când să ne facem 
cruce că a mierlit-o definitiv, iată-l pe Stan al nostru mai viu ca 
niciodată. Efectul a fost însă dezastruos. La prima inspecție, și-a 
tras în palmă un fir prins la o baterie și, când a dat mâna cu 
superiorul, l-a făcut pe ăla să danseze o jumătate de oră. Pe 
chestia asta a fost îndepărtat din armată, ceea ce l-a supărat din 
cale-afară, drept care s-a călugărit. Mult timp după aceea am 
trecut pe la schitul unde se retrăsese, ca să ne amintim 
împreună de frumoasele zile de altădată. L-am găsit într-o 
criptă, conectat la o mulțime de fire electrice. Pasămite, omul 
era atât de încărcat de electricitate, încât, de când venise la acel 
schit — şi erau ani buni —, asigura de unul singur necesarul de 
lumină pentru întreaga aşezare. A fost canonizat după moarte, 
cu numele de sfântul Kilowatt. - 

— De unde scoţi tu poveştile astea pe bandă rulantă, sol- 
dat? îl întreabă Pavlovici. 

— Am avut o viaţă aventuroasă, domnule maior! La mine 
în familie e o tradiție. Babacu” îmi spunea în momentele lui de 
trezie, ce-i drept cam rare, că nici o zi n-a semănat cu alta în 
toată viaţa lui. 

— la taci! 

Detectorul maiorului prinde să piuie. Ne pregătim armele, 
mergând aplecaţi după direcţia semnalului. Otto descoperă în 
iarbă o cutie, pe care o controlează cu grijă. 

— E o baliză, îl linişteşte maiorul. Conduce avioanele 
câinilor spre ţinte. 

În mod normal, ar trebui să chemăm elicopterul. Sârbii 
preiau emițătoarele aruncate de americani și le plasează în zone 
populate de albanezi. Astfel, bombardamentele au efectul unui 
bumerang. Acum însă nu mai e timp. Otto distruge baliza, dar, 
lucru ciudat, detectorul maiorului nu se opreşte din povestit. 
Semnalul îndepărtat e conectat la harta digitală, iar neamţul 
intră pe frecvenţa satelitului rusesc pus la dispoziție. Nu mai 
există nici un dubiu că, undeva, pe o rază de un kilometru, se 
află câțiva fârtaţi încărcaţi cu aparatură electronică. Deşi, la fel 
de bine, ar putea fi altă baliză. 

E rândul Sarei să preia iniţiativa. Ne târâm în spatele ei, cu 
nervii încordaţi la maximum. Semnalul devine, în scurt timp, 
aproape continuu, dar, oricât scormonim cu binoclurile noastre, 
nu descoperim nimic. Câmp peste tot, şi doar câte un pâlc de 
copaci ici-colo. Pavlovici și Otto mai controlează o dată apa- 
ratura, dar totul este în regulă. Rămânem nemișcaţi o perioadă 
îndelungată. Am putea rezista şi zece ore, fără să mişcăm un 
deget, confundându-ne aproape complet cu peisajul. 

Dintr-odată, autostrada aflată la vreo sută de metri de noi, 
pustie până atunci, prinde să freamăte. Coloane de transportoa- 
re, de camioane şi autobuze indică un trafic din ce în ce mai 
intens. Nu intră în sfera noastră de interes, În schimb, interesea- 
ză pe altcineva. În apropierea mea se ridică o porţiune de 
pășune, şi pot distinge cu claritate un binoclu. Deși sunt con- 
vins că l-au observat și ceilalți, apăs butonul de avertizare al 
staţiei. Rămânem nemișcaţi până când păşunea redevine plată, 
o dată cu scăderea traficului. Acum, probabil că observatorul 
transmite datele prin ordinatorul lui, şi, în curând, rachetele vor 
lua urma convoaielor. 

Pavlovici se apropie de mine, mișcându-se atât de încet, 
încât pare că pluteşte prin aer. Mă depășește, oprindu-se în 
dreptul locului de unde apăruse binoclul. Nici un fir de iarbă, 

nici O crăpătură în pământ nu trădează ascunzătoarea. Doar 
ochiul versat al Sarei observă un puf de păpădie stingher. Scot 
burghiul cu aspirator, lăsând tirbuşonul acustic să pătrundă în 
pământ cu o viteză de un milimetru pe minut. Un timp, trăiesc 
cu impresia că Sara s-a înșelat. Răsuflu uşurat abia când vârful 
tirbușonului blochează burghiul. Îl scot cu infinite precauţii. 
Probabil că un chirurg mi-ar admira măiestria, cerându-mi pe 
loc să devin asistentul lui principal. Prin găurice, introduc tubul 
mai subțire decât o gută de la butelia cu gaz paralizant. Este un 
gaz special, care-şi face efectul instantaneu. Substanţa chimică 
specială care-l însoţeşte îi permite penetrarea unei eventuale 
măşti de protecție. 

Sunt lac de sudoare. Sara îmi şterge fruntea, aducându-mi 
din nou în minte imaginea chirurgului aplecat peste masa de 
operaţie. Când ridic capul, Oito strânge brusc declanşatorul. E 
nevoie de intervenţia maiorului, căci altfel ar fi golit butelia. Ne 
punem măștile, pregătind pentru orice eventualitate AKM-urile. 
Momentele astea sunt cele mai grele. Nu ştii cu exactitate ce s-a 
petrecut în bârlog, aşa cum nu ştii dacă există şi o altă ieşire de 
urgență sau dacă toți cei dinăuntru şi-au luat măsurile de 
protecție necesare. E un fel de joc cu cine-şi pierde primul 
răbdarea. Acum, mingea se află în terenul nostru. 

E rândul Colosului. Îşi scoate lopata Linemann, o minunăţie 
şterpelită dintr-o vizită la un muzeu militar, şi prinde să sape ca 
o cârtiţă care şi-a prins botul în rădăcini. Deși lucrează lungit, 
are o eficienţă extraordinară. De la jumătate de metru, schimbă 
direcţia în unghi drept, până când lopata dă de un gol. Aruncă 
fulgerător o grenadă fumigenă, urmată de o petardă care saltă 
capacul de pământ. 

Tremurăm de nerăbdare. Gloanţele de pe ţevile armelor au 
tendința să fure startul. Efortul a fost inutil. Pe fundul gropii de 
doi metri pe doi, stau chircite trei trupuri îmbrăcate în combi- 
nezoane fumurii. Unul dintre ele a luat foc de la petardă, dar 
purtătorul nu se sinchiseşte de nici un fel. Pavlovici stinge 
grăbit flacăra, pipăind apoi cu degetele sale boante carotidele 
celor adormiţi. 

— Ăsta e mort, zice el, dând cu piciorul în purtătorul | 
combinezonului ars. Ai băgat şi tu la gaz, de parcă te credeai la | 
Auschwitz! 

— Gazul nu omoară, răspunde sec Otto. Pobabil suferea 
de ceva. 

— M-aş mira să trimită cercetași cu probleme medicale, 
zice maiorul, cu o urmă de îndoială în glas. 

Nu putem decât să-i dăm dreptate. Otto cercetează cu aten- 
ție cadavrul, ridicându-i pleoapele şi deschizându-i gura. 

— Ai de gând să-i faci autopsia? întreabă, nervos, maiorul. 

— Era chiar în dreptul orificiului şi a primit gazul în ochi, 
anunță Otto verdictul. Îl răstoarnă, controlându-i urechile, după 
care adaugă: A suferit o hemoragie internă. 

— Vreau un certificat de deces complet, până mâine dimi- 
neaţă ! trompetează Colosul, semet. 

-După aparatura găsită, prada se dovedeşte de soi. Otto de- 
codifică ordinatorul, intrând pe rețea. Fluieră admirativ, scărpi- 
nându-se după ureche. 

— Domnilor, avem în faţă o echipă de elită din SASI! 

Cum se mai schimbă vremurile ! În Algeria?, îi avuseserăm 
aliaţi, iar acum erau prizonierii noştri ! 

Otto şi-a depășit însă atribuţiile și a stabilit legătura directă ! 
Pe ecran, apare întrebarea: „Mai e ceva?“ O clipă, rămânem 
înlemniţi. Dar numai o clipă. Pavlovici scoate carneţelul și 
începe să turuie, în timp ce neamțul nu mai prididește să 
tasteze. Sunt transmise coordonatele unor clădiri şi așezări care 
nu au nici o legătură cu infrastructura militară. Otto scanează 
chiar şi o fotografie a unei ambasade străine. Încheie cu fraza 
justificativă: „Datele sunt obținute de la cârtițele cu care 
suntem în legătură.“ 

Aşteptăm cu sufletul la gură răspunsul Centrului. Ar fi 
păcat să ne descopere, măcar și pentru frumuseţea farsei. Care 
numai farsă nu e! După două minute, care ni se par mai lungi 
decât un meci de fotbal, ecranul prinde iar viaţă: „Dumnezeu să 
vă aibă în pază! Mâine noapte, recuperarea.“ 


| Serviciile Speciale ale Forţelor Aeriene britanice (n. trad.). 
Vezi Ordon: ucide-ţi aproapele !, de acelaşi autor (n. trad.). 

Fachirul dă drumul la un chiot de bucurie, primind peste 
bot palma scorțoasă a maiorului. 

— Ai căpiat, soldat? Vrei să ne trezim cu toi UCK-ul pe 
cap? 

„ Victoria e colosală şi trebuie sărbătorită. Uitând de toate 
disensiunile, Otto scoate două sticle de Smirnoff protejate în 
bucăţi de pâslă. Stăm prăbuşiți lângă trupurile inerte fără să 
ținem seama la ploaia care se înteţeşte. Colosul uită de mască 
şi varsă votca pe el, devenind mai nervos decât dacă și-ar fi 
vărsat sângele în luptă. Râdem, descătușaţi, îngrămădindu-ne şi 
mai mult unul în altul. 

— Cu ăştia ce facem? întreabă Fachirul, arătând cu capul 
spre membrii SAS. 

Îi plac englezii cum îi place unei vaci o înțepătură de tăun. 
Dacă i-ar fi lăsat lui pe mână, nici cel mai celebru medic legist 
din lume n-ar mai putea să facă ceva pentru a-i identifica. 

— Pe ăsta îl îngropăm aici, hotărăşte maiorul. Să se bucure 
şi viermii, că şi ei sunt fiinţele Domnului. Pe ăştilalţi îi predăm 
la primul post de poliție. 

O bubuitură groaznică, urmată de câteva explozii, zguduie 
pământul. Datele pe care cei din SAS au apucat să le transmită 
au fost repede valorificate. Mai mult ca sigur că, la ora asta, nu 
mai rămăsese nimic din coloana care, cu puţin timp în urmă, 
trecuse pe autostradă. 

Pavlovici se face negru. În schimb, cicatricea lui devenise 
roşie, combinaţie de culori care, oricum, nu-l face mai frumos. 
Loveşte cu bocancii în trupurile inerte ale englezilor, 
scuipându-le în faţă. A 

— Ar trebui să le luăm gâtul chiar acum! zice el, 
înverşunat. Dar ar fi păcat să nu-i prezinte la televizor. Le-ar 
mai scădea moralul porcilor ăstora, ca să ştie la ce să se aştepte. 

Maiorul îşi struneşte furia. Accesele de patimă i-au adus 
numai necazuri. Sunt lucruri în care n-ai voie să greşeşti de 
două ori, dacă nu vrei să-ți atragi moartea. 

— Sara! 

— Ordonaţi ! 

— N-am de gând să stau aici până se trezesc otrepele astea 
din somn. Bagă-i niţel în viteză! 

Sara scoate o seringă cu un ac interminabil, pe care-l înfige 
direct prin combinezoanele celor doi membri SAS rămaşi în 
viaţă. O să-i cam facă să strănute, dar maiorul are, ca întotdea- 
una, dreptate: nu e timp de pierdut. 

— Vezi să nu mi-o înfigi şi mie! zice Colosul, ferindu-se. 

— Dacă ar fi stricnină, n-aş ezita! replică Sara, rânjind. 
Presupun că sunt destui care mi-ar mulțumi şi s-ar ruga pentru 
mine, dacă aș face-o. 

— Da’ arţăgoasă mai eşti! Vezi unde duce lipsa activităţii 
sexuale? 

După ce sunt legaţi, englezii sunt luaţi la ghionturi, până se 
trezesc. Deși au trăit, cu siguranţă, și vremuri mai senine, îşi 
păstrează stăpânirea de sine. Dau impresia că s-ar juca de-a 
hoţii şi vardiştii. Au o mică tresărire numai atunci când Colosul 
își bagă capul hidos între ale lor şi le ia aerul cu răsuflarea lui 
scârboasă. 

— V-aţi rătăcit? Trebuia să aruncaţi firimituri de pâine de 
la Londra până aici, ca să recunoaşteți drumul de înapoiere. 

E gata să le dea și alte pilde din poveștile pe care le-a învă- 
țat pe dinafară, dar maiorul preferă o manieră forte. Ajutat de 
Fachir, îi loveşte cu patul armei în rinichi și în ficat, iar când 
inglișii cad în genunchi, le aplică lovitura de graţie, făcându-i 
să-şi scuipe dinţii. Leşinul lor îi stârneşte din nou furia. Joacă 
fotbal cu ei până oboseşte. 

> - omorâți, zice Sara, calm, de parcă ar anunţa scorul la 
pauză. 

Dar nu se moare așa de uşor. Loviturile maiorului ocolesc 
zonele vitale. Dacă peste câteva zile sau luni, unul sau ambii 
englezi vor suferi vreo ruptură de organe, asta e altceva! 

Îi conducem pe cei din SAS până la primul post de poliţie 
din Priştina, dar, de predat, nu-i predăm imediat. Programul 
maiorului are şi o parte a doua. Cere permisiunea de a fi lăsaţi 
pentru o oră singuri în subsolul instituției. Deşi nerăbdător să-i 
preia, şeful poliţiei înțelege că e vorba de o „necesitate de stat“. 

Schimbă ora din raportul de predare, făcându-i pe plac 
maiorului. 

— Suntem prizonieri de război ! reuşeşte să articuleze unul 
dintre englezi, un zdrahon cu părul roșu ca blana unei vulpi 
năpârlite. Cerem să fim trataţi conform Convenţiei de la 
Geneva. 

Pavlovici cască ochii, de parcă ar fi auzit pentru prima oară 
în viaţa lui despre numita Convenţie. 

— Război? zice el, nedumerit. Care război? Se întoarce 
spre noi, cerându-ne socoteală că nu l-am anunţat: Au declarat, 
cumva, americanii sau englezii război? Nu-mi amintesc. Ştiu 
doar că s-au apucat să bombardeze peste noapte. Atât. lar voi, 
voi nu sunteţi prizonieri de război. Voi sunteţi spioni, și nu 
există nici la Geneva, nici la Ougadougu, vreo convenţie care 
să vorbească despre felul în care trebuie trataţi spionii. 

— Solicit permisiunea de a vorbi cu şeful autorității locale ! 
prinde glas şi cel de-al doilea englez care, în urma manifes- 
tărilor de bun-venit, are un ochi complet închis. 

— E la budă! se scuză maiorul. V-a văzut pe voi şi l-a apu- 
cat, instantaneu, burta. Dacă ai ceva de guițat, poţi să-i dai 
drumul. 

— Refuzăm să vorbim cu altcineva, decât cu autoritatea 
locală! insistă cel cu ochiul suferind. 

În faţa unui așa tupeu, nici maiorul nu mai rezistă. Îi face 
un semn Colosului, care-şi repede pumnul, închizându-i engle- 
zului şi celălalt ochi. În cădere, se lovește cu capul de peretele 
de beton, ceea ce-l face pe colegul lui să-și mai piardă din 
calmul proverbial. Replica lui ne ia maul: 

— Am nevoie să merg la toaletă! 

Pentru prima oară, maiorul zâmbeşte, deşi până şi cel mai 
înrăit fizionomist ar refuza să recunoască acest lucru. 

— Dar, te rog, nu te jena, suntem între bărbaţi! îl invită, 
politicos, maiorul. Dă-i drumul aici. La toaletă îți cere bani. 
Surprinde privirea aruncată Sarei şi adaugă maliţios: Dumneaei 
e doctor, a văzut multe în viață. Face parte din meserie. 

Englezul se întoarce şi, într-adevăr, clipocitul vesel ne 
înştiințează că nu se gândise la nici un subterfugiu. Dintr-o 
dată, ne înveselim cu toții. 

— Poţi să te şi răhățești, face Colosul, îndatoritor. Numai 
să pui un semn distinctiv, ca să nu călcăm în el. 

Dar englezul nu e prea pretenţios. Cunoaștem istoria cu 
metabolismul, fiindcă am trăit şi noi de multe ori starea prin 
care trece el acum. Maiorului i-a trecut primul val de furie. 
Înşfacă bidonaşul lui Otto şi îl oferă prizonierului. 

— Din păcate, colegii tăi ne-au spart colecţia de pahare de 
cristal pe care o aveam de la bunica. 

Englezul nu face nazuri. Votca e un bun întăritor şi bate. 
orice perfuzie când e vorba să depășeşti o stare de disconfort. 
Pavlovici plusează, înfigându-i un trabuc în gură şi oferindu-i 
foc. 

— Sunt maiorul Pavlovici! se prezintă el ceremonios. Pe 
colegii mei nu ți-i mai prezint, ca să nu-ți încarci memoria. 

— Anthony Williams, locotenent ! bâiguie englezul, luând 
o poziţie relativă de drepți. Brigada a 5-a aeriană. 

— Pe loc repaus! După cum cred că ţi-ai dat seama, 
locotenente, situația e cam albastră. E ceva putred în Serbia, ca 
să vorbesc pe limba strămoșilor tăi. 

— Domnule maior, conform Convenţiei de la Geneva, nu 
mă puteţi obliga decât să mă prezint. 

— Nici nu mă gândeam să-ţi cer să ne relatezi istoria 
familiei tale. Un singur lucru ne interesează, locotenente: locul 
ŞI modul în care va avea loc recuperarea voastră la noapte. 

Anthony ezită o singură secundă, îndeajuns ca să ne dăm 
seama că va umbla la sacul cu poveşti. 

— Toate datele le deţinea căpitanul Smith, zice el, cel pe 
care l-aţi omorât. 

— A murit de moarte bună, nu l-am ucis noi, se grăbeşte să 
precizeze maiorul. Tuturora ne vine rândul odată. Așadar, ești 
dispus să cooperezi? 

— Repet, toate datele... 

— Oprește-te, locotenente ! strigă maiorul, care simte cum 
furia îi cere din nou azil politic. Să nu-mi spui că zdreanţa asta 

care zace pe jos şi cu tine erau doar majordomul şi guvernanta 
căpitanului. Mi-ai insulta inteligenţa. 

Îşi revine și „zdreanţa“, care acum poartă ochelari de sudor. 
I se toarnă şi lui pe gât niște votcă, ceea ce stârneşte neliniștea 
Colosului. 

— Dacă aşa zice rahatul ăla de Convenţie să fie trataţi 
prizonierii, atunci, la naiba, sunt gata să mă predau ! 

— Locotenent George Bell, Brigada a 5-a aeriană 
britanică! 

— Şi nu ştii nimic de recuperarea de la noapte! insistă în 
completare maiorul, străpungându-l cu privirea. 

— Torturarea prizonierilor este pedepsită, în conformitate 
cu articolele Tribunalului Internațional de la Haga. 

Pavlovici uită de bunele maniere şi se apucă să zbiere, 
sărind pe loc ca o capră căreia i s-a refuzat intrarea într-o 
discotecă: 

— Mă cac pe convențiile şi pe tratatele voastre ! Se pare că, 
în loc de soldaţi, nenorociţii ăia au trimis în misiune avocaţi și 
notari! Aici însă nu sunteţi nici la Geneva, nici la Haga şi nici 
în alt oraş din împuţitele voastre de țări! Aici sunteţi în Serbia, 
şi vă supuneţi legilor sârbești! N-aveţi decât să mă daţi în 
judecată și la Tribunalul de Apoi, dar vreau să vă fie clar un 
lucru: de-aici nu ieşiţi vii, dacă nu aflu planul de recuperare ! 

L.ocotenenţii englezi tac ca nişte peşti scoşi la tablă de-un 
profesor năzuros. Pavlovici îi face vânt Colosului în faţă, 
" apucându-se să-l prezinte ca pe un exponat la o expoziţie de 
profil: 

— ÎI aveți în fața voastiă pe unul dintre cei mai duri soldați 
din lume.*Specialitatea lui e scoaterea ochilor. Pretinde că toată 
lumea trebuie să semene cu el. Pe lista sa, dacă nu mă înșel, mai 
figurează scoaterea amigdalelor prin rect, ca şi împletirea 
boașelor. Nici colegii lui nu sunt mai puţin şcoliți. În compania 
lor veți petrece clipe de desfătare. În zadar îi veţi ruga să vă 
omoare mai repede, căci nu sunt criminali de rând. Eu unul 
m-am săturat şi-mi iau mâna de pe voi! 

Face stânga-mprejur, dispărând, băţos. Va avea o discuţie 
cu una dintre țigările lui cu opiu, pentru a-şi mai potoli veninul. 

Englezii privesc lung după el, ca după singurul lor ajutor, da 
glasul Colosului îi îngheaţă: í 

— Dezbrăcarea! 

Evident că nu se grăbesc să îndeplinească ordinul, aşa că | 
dăm o mână de ajutor. În mai puţin de un minut, sunt ca în sala 
de naștere. Îşi acoperă locurile rușinoase, într-un gest instinctiv, 
căutând cu disperare o soluţie salvatoare. Dar nici cel mai bun 
scenarist de filme de acţiune n-ar putea să le-o ofere. 

— L-aţi supărat pe maiorul nostru, iar noi vom fi siliți, din 
cauza asta, să-i suportăm răutăţile, se răstește Colosul. Voi 
plecaţi acasă, ce vă pasă, dar noi rămânem cu el! Lucrurile sunt 
simple. Ca să-l îmbunăm, trebuie să ne relataţi planul de 
recuperare. Toată lumea este mulțumită, şi fiecare își vede de 
treaba lui. 

Așteaptă câteva secunde, după care face o mişcare bruscă. 
Englezii se dau un pas înapoi, ridicându-și mâinile. Imaginea 
care i se oferă stârneşte râsul Colosului: 

— la priveşte, Sara, ce instrumente au englezii! Sunt mai 
secrete decât nişte documente de stat-major! Păi, cu puţele 
astea vreţi voi să cuceriți lumea? ! 

E gata să şi-o arate pe-a lui, pentru a rezolva această 
problemă o dată pentru totdeauna. Otto le dă ocol, oprindu-se 
în spatele lor. Cu o mişcare bruscă, își înfige pumnalul în 
anusul celui cu păr roşu. Un urlet care ar face și statuile să se 
cutremure e repercutat de pereţii beciului. Anthony se chirceşte 
de durere, căzând într-un genunchi. Răsuflă greu, iar ochii 
aproape că i-au ieșit din orbite. Își duce mâna la spate, încer- 
când să oprească sângele care aleargă ca un evadat. Când 
celălalt englez încearcă să protesteze, e imobilizat într-un dublu 
Nelson. În față îi răsare Sara. Cu o mână îi prinde penisul, iar 
cu cealaltă agită pumnalul de. luptă. Nu e nevoie să mai şi 
vorbească, pentru a-i spune ce are de gând. Însă englezul tace. 
Hotărârea lui e definitivă. Nu-și va trăda camarazii care vor 
veni să-l recupereze. Sara pricepe şi ea mesajul. Dar pentru că 
tot are cuțitul pregătit și, mai ales, pentru că-și aminteşte cum 
a batjocorit-o un alt ofiţer SAS în ziua în care a fost îndepărtată 

din Mossad, își duce gestul până la capăt. De astă dată, Otto e 
mai iute, astupându-i gura englezului. 

Comandantul nostru nu prevede însă și exterminarea. 
Trusele de prim-ajutor sunt puse la “treabă, iar locotenenţii 
primesc îngrijirile necesare. 

E rândul Fachirului. Își cercetează pe îndelete pacienţii, 
alegându-l, în cele din urmă, pe Anthony. Îl culcă pe patul de 
fier, care nu are nici măcar o saltea, apoi execută câteva pase 
iuți pe deasupra corpului, fixându-şi privirea pe un punct din 
centrul frunţii. Intonează un fel de psalm. Este atât de concen- 
trat, încât aproape că simţim în jurul nostru curenţi electro- 
magnetici. Englezul încetează să mai geamă. Îşi mișcă buzele, 
dar nu rostește nici un cuvânt. Are creierul antrenât. Cei de la 
SAS nu uită nici un detaliu când e vorba să-și trimită oamenii 
în misiuni sinucigașe. l 

Fachirul scoate un ac lung şi subțire. Cu o mişcare dibace, 
îl înfige în ceafa englezului care, surprinzător, nu scoate nici un 
sunet şi nu reacționează. Dacă nu şi-ar mişca ochii, am putea 
crede că a murit. Primeşte cu aceeași supunere un alt ac, de astă 
dată în spatele urechii. Acum auzim distinct cuvintele 
indianului: 

— Sunt pilotul comandant al celulei de recuperare ! Con- 
tactaţi-ne ! 

Repetă de câteva ori formula magică, limpede şi rar, fără să 
se grăbească, dar ferm. Minunea se petrece ! În transă, Anthony 
repetă datele învăţate înainte de plecarea în misiune. Otto veri- 
fică pe ordinatorul personal al englezilor şi, când primeşte 
Access permited, i se luminează faţa spelbă. Fachirul nu mai 
are nevoie de o confirmare verbală. Scoate acele, pe care le 
şterge cu grijă de o batistă imaculată, făcându-le apoi să dispară 
în trusa lui cât un penar. 

Îi îmbrăcăm cu grijă pe prizonieri, controlându-le încă o 
dată bandajele. Colosul bea restul de votcă rămas, privind cu 
respect în direcția Fachirului. Tehnicile paranormale pe care 
acesta le posedă l-au cam dat peste cap. Nu s-ar teme să se bată 
cu o bandă de criminali celebri, dar ceea ce depășește puterea 
de înţelegere a minusculului său creier îl cam înfricoşează. 

— O să cer un ordin de restricţie, în ceea ce te privește, îi 
zice el Fachirului. Până atunci, fii drăguţ şi nu te apropia de 
mine la mai puţin de un metru. | 

— O fac cu plăcere, îi răspunde Fachirul. Ţin prea mult la 
nasul meu, ca să-l supun unor astfel de chinuri. Cred că ai uitat 
și cum arată un săpun. 

— Săpun? face, nedumerit, Colosul. Când eram mic, ţin 
minte că făceam balonașe cu aşa ceva. 

— La jegul de pe el, sare și Otto, strâmbându-se ca un 
rechin care are probleme cu dinţii, doar peria de sârmă și 
neofalina ar mai putea avea ceva succes. 

Acum, când ştie că neamţul şi-a terminat provizia de votcă, 
Colosul revine la atitudinea brutală. 

— Poponarii nu ar trebui să aibă dreptul să poarte cuțite, 
remarcă el. Aţi văzut cu toții ce-a fost în stare să-i facă bietului 
englez. Stau şi mă întreb, ce alte perversiuni mai pui la cale. 
Din partea unuia ca tine, te poţi aștepta oricând să-ţi vezi rectul 
într-o colecție particulară. 

Cel mai mulțumit este Pavlovici. Dă o raită prin grădina cu 
trofee morale, bătându-l pe indian pe umăr, după care trece la 
chestiuni mai concrete: 

— Sârbii ne vor oferi un bonus pentru fiecare englez, ame- 
rican sau alt specimen prins cu mâţa-n sac. Pentru doborârea 
unui avion sau elicopter, premiul e cam un sfert din contractul 
vostru. 

— Cu asta nu putem dobori nici o barză chioară! 
exagerează Colosul, agitând AKM-ul. 

Pavlovici zâmbeşte misterios, dar nu-i răspunde. Ne con- 
duce într-o încăpere pătrată, unde ne așteaptă o masă încărcată 
cu bunătăţuri. Nu sunt cine știe ce delicatese, dar nici nu facem 
nazuri. Ciorba e caldă, iar stomacurile noastre ne mulțumesc cu 
pioşenie. Nici brânzeturile nu sunt de aruncat. Otto nu se atinge 
de ceapă, atrăgând din nou aluziile fără perdea ale Colosului. 
Rămâne impasibil, ca de obicei, cu ochii la maior. 

— Ai ceva să-mi raportezi, soldat Mazzeppa? întreabă 
Pavlovici, sugând un os. Încetează să-mi faci ochi dulci şi dă 
drumul la flaşnetă. 

— La noapte vom lua premiul cel mare, murmură neamţul. 

Dintr-o dată, plescăielile şi sorbiturile încetează. E un 
subiect care trezește întotdeauna interesul. 

— Eşti sigur? întreabă, într-o doară, maiorul. 

Toate privirile sunt aţintite la Otto. Nu vrem să ne scape 
nici un cuvințel. 

— O păsărică mi-a șoptit că nu le-aţi spus nimic sârbilor de 
operaţiunea de la noapte. 

Ca la un meci de ping-pong, privirile se mută pe Pavlovici, 
care se scobește în dinți cu furculiţa, flituind un rest de salam 
care refuzase să ia drumul stomacului. Ne fixează cu privirea, 
căutând cu limba alți intruşi, după care își depărtează scăunelul 
de masă, aprinzându-şi un trabuc. 

— Ar cam fi cazul să-ți ţii păsărelele în colivie, răspunde 
el, incert, într-un târziu. 

Otto se şterge frumos la gură cu unul dintre șervețelele pe 
care le păstrează cu grijă în buzunarul de la piept, sorbind apoi 
apa rece cu înghiţituri scurte. Își scutură cele câteva firimituri 
căzute pe combinezon și întreabă cuviincios: 

— Putem dormi până la noapte, sau intrăm iar în priză? 

— Aveţi program de voie, zice maiorul. Nu vă depărtaţi 
prea mult şi nu intrați în conflict cu locuitorii. Adunarea la ora 
douăzeci. Cine vrea să doarmă — a treia ușă la stânga, pe holul 
mare. 

Doar Colosul și Fachirul nu răspund invitaţiei. Caută să 
pară cât mai indiferenți, preocupaţi exclusiv de bucatele rămase 
pe masă. „Ăştia doi pun ceva la cale“, îmi zic în gând, hotărât 
să nu lipsesc de la nici o acţiune care ar putea aduce un folos. 
Deschid bidonaşul meu şi-i îmbii pe cei doi. Surprinzător — 
ceea ce-mi întăreşte bănuiala —, camarazii mei refuză, ba chiar 
îmi dau de înţeles că s-ar lipsi cu desăvârşire de compania mea. 
Din păcate pentru ei, nu se prea potrivește cu ceea ce am eu în 
dicționar, așa că le-o spun pe șleau: 

Nu-i frumos să faceţi bisericuțe. Există o seamă de 
situații în care ajutorul unui bun camarad ca mine poate deveni 
inestimabil. Să ne amintim de ponturile pe care vi le-am vândut 
de-a lungul vremii și la care v-am făcut părtaşi.. 

Din paleta cu opțiuni, Colosul alege rolul nedumeritului, 
încercând să mimeze nevinovăția. Reuşeşte la fel de bine cum 
ar reuși un vânător să sufle în cornul unui rinocer viu. 

— Nu știu despre ce vorbeşti. Andar și cu mine am mai 
rămas să depănăm amintiri comune, de care să mai facem un 
pic de haz. 

— Minţi ca o gazetă sârbească, i-o tai eu. N-aveţi decât. Să 
nu uităm însă că am o sumedenie de cunoștințe atât printre 
sârbi, cât şi printre albanezi, şi nu e departe timpul când o să 
vreţi să apelaţi din nou la mine. 

Mă ridic, hotărât să renunţ, când glasul Fachirului, în care 
nu pot să nu disting o oarecare silă, mă îndeamnă să rămân: 

— Fie! Ca să nu spui că nu suntem camarazi buni. Dar 
jură-te că nu vei destănui nimănui nimic. 

— Rahat! decide Colosul. Nu suntem la tribunal. Oricum 
nu se poate conta pe jurământul unui bandit. Lucrurile sunt 
mult mai simple: dacă scapi ceva, îți luăm gâtul ! 

Povestea ce urmează e de-a dreptul aiuritoare. Colosul, care 
are prostul obicei să-și bage nasul mai ales în lucrurile altora, 
a aflat-o de la un poliţist sârb, în urma unui fructuos schimb de 
rachiuri. Omul se ocupa cu escorta unor camioane-cisternă care 
transportau benzină de la un depozit secret la unităţile de 
blindate dispuse la Gnjilave şi Urosevac. Mai avea însă și altă 
îndeletnicire: în combinaţie cu şoferii, crease o mică reţea de 
trafic cu combustibilul pe care-l furau din cisterne. Nu erau 
cantități prea mari, dar beneficiul era mulțumitor. 

Ideea îi venise Fachirului, căruia Colosul îi relatase totul ca 
pe o fabulă moralizatoare cu privire la cinstea îndoielnică a 
unor patrioţi. Cum sârbul scăpase mai mult decât ar fi trebuit, 
reușiseră să-l localizeze pe traficant, fiind gata să pornească o 
afacere pe cont propriu. 

— Dacă ne mişcăm iute, conchide Colosul, până diseară la 
opt, când sună goarna, terminăm. Transportul se face exact 
peste patru ceasuri, cum m-a informat prietenul meu sârb, aşa 
că eu zic s-o lăm din loc. Mai trebuie să trecem înainte și pe la 
omul cu banii. 

— Două camioane-cisternă? şoptesc eu, zăpăcit. Cu escortă 
poliţienească? Sunteţi nebuni! 

— Care escortă? se perpeleşte Colosul. Două jeepuri, mare 
scofală! Dacă ţi-e frică, n-ai decât să te bagi în scutece. Noi 
plecăm. E una dintre cele mai rapide şi mai rentabile afaceri de 
pe glob în momentul ăsta, și nu am de gând s-o pierd, stând la 
parlamentări cu canguri ca tine. În loc să ne mulțumeşti că ai şi 
tu un bilet, o faci pe-analistul economic. 

La dracu’! Oricât de bine aș fi plătit, nu pot da cu piciorul 
unei ocazii ca asta! 

Ne scoatem combinezoanele și rămânem în uniformele de 
camuflaj fără însemne. Permisele eliberate de sârbi ne sunt 
suficiente pentru a nu fi luaţi la întrebări. Când ai dolari, nu e 
greu de găsit un taxi, cât despre faptul că şoferul ar putea ciripi, 
o dată afacerea descoperită, nu ne facem probleme: vom fi 
departe în momentul acela! 

Traficantul locuieşte într-un cartier rezidențial al Priştinei, 
într-o vilă cu scară exterioară şi cu piscină în spatele casei. Doi 
dobermani ne înștiințează că nu suntem deloc bine veniţi. 
Sunăm, totuşi, prelung la soneria de la poartă, până când un tip 
gras, îmbrăcat într-o cămaşă înflorată, cu o vestă căptușită trasă 
pe deasupra, catadicsește să iasă din casă şi să se intereseze de 
sănătatea noastră. ; 

— Avem un mesaj urgent pentru domnul Haşiei, 
fredonează Fachirul. 

— Sunteţi de la poliție? ne iscodește, cam plictisit, 
grăsanul. 

— Arătăm noi chiar aşa fomişti? se răstește Colosul. 

Gräsanul ar dori mai multe informații, dar Colosul îl bagă 
în viteză. Dispare și se întoarce, după vreo cinci minute, însoțit 
de un alt tip, la fel de gras. Între timp, camera video de la 
intrare ne-a luat din toate unghiurile. 

— Dacă sunteţi înarmaţi, trebuie să vă lăsați la mine păcă- 
nitorile, zice nou-venitul, după ce potoleşte dobermanii. 

Facem după cum ne cântă, deși de armă te desparți mai 
greu chiar decât de propria-i mamă. Suntem conduşi în sufra- 
geria de la parter, care e destul de mare ca s-o traversezi cu 

vaporașul. Hașici stă răsturnat pe-o canapea, bucurându-se de 
masajul unei blonde îmbrăcate din ajutoarele trimise copiilor 
orfani. Așa a văzut el în filme. 

— Cu cine am plăcerea? mormăie, sorbind dintr-un pahar 
înalt, fără a se osteni să facă oficiile gazdei. 

— Numele n-au nici o importanţă, răspunde Fachirul, pre- 
luând hăţurile. N-am venit pentru o probă de film. Peste câteva 
ore poți deveni fericitul posesor a patru sute de tone de benzină, 
la trei mărci litrul. Te interesează? 

Câteva momente, Haşici rămâne cu gura căscată. Până şi 
blondina se opreşte din masat, belind la noi ochii ei de păpușă 
Doar cei doi bodyguarzi rămân impasibili, cu mâinile sub vestă. 
Când îşi revine, Haşici adulmecă precaut paharul, de parcă 
tocmai i s-ar fi transmis că are otravă în băutură. Se apleacă 
înainte, dezechilibrând-o pe blondă, şi zâmbeşte fericit. 

— Nu înţeleg nimic! exclamă el. 

— E clar, am greşit adresa! zice Colosul, dând să se 
întoarcă. 

— Hei, hei, stai oleacă! se domolește sârbul, înecându-se. 
Îmi datoraţi măcar nişte explicaţii ! 

Fachirul îi expune în două cuvinte întreaga afacere, amin- 
tindu-i, în treacăt, că timpul se scurge în defavoarea noastră. 
Hașşici coboară, în sfârşit, cu parașuta și-ncepe să simtă 
pământul sub picioare. 

— De unde ştiu eu că nu sunteţi nişte provoșatori? 

— Nu ştii, îl linişteşte Colosul. Nici noi nu ştim dacă tu nu 
eşti un informator care să ne dea pe mâna gaborilor. 

— La urma urmei, voi cine cunteți? ne iscodeşte Haşici, 
pierzându-și răbdarea. Daţi buzna în casa mea, mă luaţi în 
engleză... Să fi intrat trupele NATO în Kosovo, şi să nu ştiu 
nimic? > 

— Suntem români, intervin eu, după care continui pe limba 
mea maternă: Cuscri, cum ar veni! Am zis că nu te deranjează 
în ce limbă vorbim, cât timp o rupem cu toții binişor pe 
„dolăreşte“. 

Mă priveşte nedumerit, aşa că mă întorc la dicţionar. 

— Când te vei hotărî să scrii o carte, vom fi gata să-ţi 
descriem vieţile noastre aventuroase. Până atunci, nici noi nu-ţi 
cerem să-ți faci autobiografia. 

— Români! repetă Haşici, dând din cap. E cam departe 
Dunărea. 

— Benzină curge peste tot, nu numai pe Dunăre, îi replic 
cwn 

Sârbul pare pe jumătate convins. Îi dă blondinei program de 
voie, apoi se decide să ne servească din licoarea cu care se 
delectase până atunci de unul singur. 

— Ai unde să depozitezi două cisterne? întreabă Fachirul. 
aruncând o privire în jur, de parcă ar fi calculat dimensiunile 
sufrageriei. 

— Eu nu sunt curios unde o să vă ţineţi mărcile, ricanează 
Hașici. De altfel, prețul e cam pipărat. Mai mult de-o marcă pe 
litru nu vă pot da. 

— Preţul nu este negociabil, zice Fachirul. Noi ne riscăm 
viețile. 

— lar eu, libertatea și banii! vine răspunsul sârbului. Deci 
ceva mult mai de preţ. 

O vreme, sorbim din pahare şi ne privim pe sub sprâncene. 
Fără să mai ceară voie, Colosul se serveşte singur din sticla 
pătrățoasă. 

— Ne forţezi mâna! Ştii că nu mai avem răgaz să ne 
ocupăm de desfacere, zice deodată Fachirul. Două mărci — 
altfel o lăsăm baltă și ne întoarcem. 

— Ar mai fi şi problema plăţii, spune Haşici. Nu pot să 
strâng atât bănet într-un timp aşa de scurt. 

— Colegul meu, zice Fachirul, artându-l pe Colos, deţine 
informaţii cum că n-ai figura cu nici un cont la vreo bancă din 
Priştina sau din Belgrad. Asta, bineînţeles nu înseamnă că ai fi 
Şi sărac. 

— Mă îndoiesc că ai putea avea asemenea informaţii, face 
Haşici. 

— Evident că nu sunt oficiale, ceea ce nu le face cu nimic 
mai neadevărate. Tot colegul meu,are un frate la fabrica de 
seifuri, care i-a povestit despre o livrare foarte bună la adresa 

unde ne aflăm acum. Toată lumea e de acord că mărcile şi do- 
larii nu se devalorizează, ba chiar cresc în vremuri de bejenie, 
Şi că tocmai pentru asta e mult mai sigur să-i păstrezi la ciorap. 

Haşici se strâmbă, de parcă ar fi primit în poponeţ o injecție 
cu penicilină. Miaună ceva neinteligibil, făcându-şi de lucru cu 
sticla care începe să intre în suferință. Culege și o ţigară pe care 
unul dintre bodyguarzi se grăbeşte să i-o aprindă. 

— Totuşi, ceva pute aici! se fandoseşte el. 

— La noi a oprit apa caldă! sare Colosul, ofensat, simţin- 
du-se cu musca pe căciulă. Dar cu banii câștigați vom putea 
merge la baia comunală. 

Haşici tace, fixând cu privirea un punct de pe tavan. Neu- 
ronii îi aleargă prin creier peste viteza admisă. Simte că ceva nu 
se leagă, dar afacerea e prea tentantă. Își poate dubla averea 
într-un timp scurt şi cu efort minim. După mimica feţei, ne dăm 
seama că partida e câștigată. 

— Dacă iese prost, vă împuşc pe toți trei. Am oameni peste 
tot, aşa că n-o să apucați să ajungeţi la graniță. 

Nu ne mai rămâne decât să stabilim punctul de întâlnire, 
ora și modalitatea tranzacţiei. 

— Poţi să pui și șampania la gheaţă ! îi aruncă Fachirul pes- 
te umăr, înainte să dispărem. ” 

— Până una alta, o să pun niște cartuşe la. cald! grohăie 
Haşici. 

Abia în taxi, când recapitulăm datele problemei, ne dăm 
seama cât de greu ne va fi să punem mâna pe transportul 
sârbesc. 

— Dar dacă am face rost de două cisterne pline cu apă? 
sare Colosul, care este campionul soluţiilor idioate. 

— Nu toţi sunt proşti ca tine! i-o taie Fachirul. Primul lucru 
pe care-l vor face e să verifice conținutul. 

Știm că două maşini de poliţie” însoțesc convoiul, una în 
faţă şi alta în spate, comunicând permanent între ele, şi amân- 
două cu un post de poliţie. Zona e curățată de UCK, așa că nu 
ne temem de un atac din partea asta. Convoiul o să treacă peste 
un râuleț, la vreo douăzeci de kilometri de punctul de întâlnire 
cu Haşici. Acolo ne hotărâm să atacăm. Îi dăm adresa șoferului 

care ne poartă până în apropierea zonei. Întrucât datele proble- 
mei s-au cam schimbat, procedăm în consecinţă: şoferul e legat 
fedeleş și băgat în portbagaj, cu un plasture pe gură, iar maşina 
e trasă sub niște arbuşti. Dacă putem camufla un tanc în zece 
minute, Lada nu ne ia mai mult de trei. 

Drumul care trece la un moment dat peste un pod este 
pierdut, dar arată ca vai de mama lui. Nu ne va fi greu să 
îngropăm minele cu telecomandă pe care Colosul le-a pitit de 
la început sub scaunul maşinii. Cel mai dificil e să calculăm 
distanţa la care să le plasăm și pe care o vom alege în funcţie 
de punctele în care se vor afla într-un anume moment, cele 
două jeepuri ale poliţiei. 

— Trebuie să gândim ca ei, spune Fachirul, privind încrun- 
tat spre podul care deţine cheia problemei. Frederick, câte mine 
ai? 

— Ştii prea bine, trei bucăţi, răspunde Colosul. 

— Îi vom forța să treacă cisternele una câte una. Aşa vom 
ști cu exactitate plasamentul jeepurilor. 

Colosul pricepe la fix planul Fachirului. Pentru el e o joacă 
să distrugă o parte din capătul podului cu ajutorul uneia dintre 
mine. Lucrează lejer, fără prea mari precauţii. Drumul județean 
nu e prea circulat nici în timp de pace, cu atât mai puţin s-ar 
aventura careva în vremurile astea, 

Explozia are un ecou prelung, dar zgomotele de genul ăsta 
fac parte din peisajul local. Fachirul măsoară ca un croitor 
distanța până la locul în care bănuiește că se va opri jeepul din 
spate. Cu primul nu-şi face probleme, fiindcă acesta va da de 
mina Colosului îndată ce va depăşi podul. 

— Eu stau la capătul podului, unde va aşteapta cea de-a 
doua basculantă, iar tu, Florine, sub pod, la celălalt capăt. Cum 
auzim bum-bum, sărim pe pod şi-şi ciuruieşte fiecare şoferul 
care-i revine. Atenţie la schije! Întoarcem camioanele la cotul 
de colo. E un tăpșan îndeajuns de mare. O iau eu înainte, 

După ce îngropăm cu grijă minele, ne ocupăm locurile 
stabilite. Colosul îşi găsește culcuş în spatele unui arbore aflat 
sub o stâncă. De-acolo are o vedere perfectă și poate mânui 
telecomanda la marele fix. 

Să nu fii prea îngrozit, cititorule, de faptul că vom ucide 
câţiva oameni pentru câteva sute de mii de mărci. Un mercenar 
hu simte nimic mai mult decât un țapinar care taie copaci o 
viață întreagă. Poate ne vei uri, dar îţi voi răspunde că asta nu 
ne deranjează mai mult decât pe țapinarul de care am pomenit. 
Iar dacă tu te-ai afla la volanul unuia dintre camioane sau 
într-unul dintre jeepurile poliției, aş cumpăra eu exemplarul 
nevândut din cartea de faţă, care ar fi trebuit să-ți aparțină. 

S-a scurs mai mult de un sfert de oră de când coloana ar fi 
trebuit să treacă. Brusc, îmi dau seama că nici unul dintre noi 
“nu şi-a pus problema unei schimbări în programul sârbilor. De 
necaz, sunt cât pe-aci să cad de pe terasa pe care mă cocoţa- 
sem. Dar nu apuc să le transmit şi celorlalți gândul cel negru. 
Cu un huhuit de bufniță, Colosul ne dă de știre că vulpea se 
apropie de cursă. 

Jeepul din faţă opreşte cu scrâşnet de frâne în fața podului. 
Se aud ordine strigate şi tropăituri de cizme. Nu pot vedea 
nimic, dar presupun că tipii studiază spărtura făcută în pod şi-și 
dau cu presupusul. Apoi aud câteva pietre desprinzându-se și 
căzând pe malul râulețului. Îmi ţin respiraţia, făcându-mă una 
cu traversa, pentru că știu ce urmează. Într-adevăr, apare și un 
soldat sârb, care conspectează cu atenţie podul, apoi strigă ceva. 
Nu e un strigăt de alarmă, așa că-mi desprind ușurel degetul de 
pe trăgaciul armei. Convoiul se reface, iar când jeepul din faţă 
porneşte; mă strecor peste traversă şi mă caţăr până aproape de 
marginea podului, agățându-mă de o bară care susţine o plasă 
de sârmă. 

Calculele Fachirului pot concura cu exactitatea teoremei lui 
Pitagora. Cele două explozii se aud aproape simultan, împroș- 
când cu pietre, bucăţi de fier şi resturi de trupuri omenești. Mai 
aştept câteva secunde, după care fac un salt aproape vertical, cu 
picioarele înainte, aruncându-mă peste parapet. Continui rosto- 
golirea, în timp ce pulverizez parbrizul cu AKM-ul, ucigându-l 
pe șofer. Nici măcar nu mă întorc să văd ce face Fachirul. Îl 
arunc pe şofer de pe scaun și preiau volanul. În oglinda retro- 
vizoare, observ camionul din spatele meu cum o ia vijelios în 
marșarier. Întore camionul din două mișcări în dreptul tăpșa- 

nului. Se urcă din mers și Colosul, care e mai vesel decât o 
călugăriță ieșită dintr-un viol în grup. 

— Bagă gaz, valahule! plescăie el, încântat. lată-ne zbu- 
rând cu o sută pe oră spre milionul de mărci. Când îmi voi scrie 
memoriile, nimeni nu va crede că eu sunt cel'care a încheiat cea 
mai rapidă tranzacţie din lume, de dimensiunile ăsteia. În 
schimb, le voi flutura bumăștile pe la nas și voi dispărea în 
Lincolnul meu, lăsându-i în staţia de autobuz. 

Haşici ne așteaptă la locul stabilit. Are cinci oameni care 
stau cu puşcoacele la vedere și cu ţevile îndreptate, ca din 
întâmplare, spre noi. La un semn, doi tineri se caţără pe cis- 
terne, desfăcând capacele şi introducând un furtun cu un aparat 
la capăt. Când acul le indică nu ştiu ce aiureală, îi transmit lui 
Haşici şi îşi reiau locul în formaţie. 

E rândul lui Haşici. Îi înmânează Fachirului o valiză, iar 
ochii indianului nu au nevoie decât de câteva secunde să apre- 
cieze dacă plata s-a efectuat conform înţelegerii. 

— A fost o plăcere să facem afaceri cu tine! exclamă el, 
după ce închide valiza. 

Ne îndepărtăm cu spatele, ţinând degetele pe trăgaci. Nu ştii 
niciodată ce năzbâtii pot să treacă prin capetele celor pe care 
nu-i cunoşti. Abia la liziera pădurii ne întoarcem, pornind în 
marş forţat. Până la Lada e o distanță bunicică, dar valiza 
fermecată ne dă aripi. 

— Asta numesc eu o adevărată „operaţiune bumerang“, ne 
explică, pe îndelete, Colosul. Adică nu e pentru cine se pre- 
găteşte, ci pentru cine se nimerește ! 

Când îl dezlegăm, şoterul cade în genunchi, rugându-se cu 
lacrimi în ochi să nu-l uciden, că are patru copii, o nevastă şi 
o mulțime de alte animale prin gospodărie. Aproape că nu se 
uită la teancul pe care i-l întinde Fachirul. Nu vrea decât să fie 
lăsat în viaţă. Conduce cu mâini tremurânde, fredonând pe 
limba lui toate rugăciunile pe care le învățase încă de la cea mai 
fragedă vârstă. Nici nu așteaptă să coborâm bine din pe că 
se și depărtează la o distanţă apreciabilă. re: 

— De ce s-o fi speriat așa? întreabă Colosul, care nu s-a 
privit în viaţa lui decât de vreo trei ori într-o oglindă. $ 

Ajungem cu cincisprezece minute înainte de ora douăzeci. 
Povestea cu nişte femei rele de muscă, pe care o turnăm, înghe- 
suindu-ne să relatăni detaliile cele mai picante, nu e înghițită de 
Pavlovici. Pretinde că nu vrea să facă vreun cancer la colon. 
Mârâie şi pufneşte ca un vidanjor într-o parfumerie, dar n-are 
cum să ne controleze. 

Abia când plecăm, strecurându-ne printre hățişuri şi stânci, 
simt cât sunt de obosit. Dar banii — partea mea —, pe care mi 
i-am legat de pulpă, mă mângâie şi-mi dau curaj. Mărșăluim 
tăcuţi, în combinezoanele noastre Ghilles, căutând să ne con- 
fundăm cât mai mult cu mediul, de parcă nici n-am exista: cinci 
soldaţi, ale căror unice acte de identitate sunt lanţurile de ADN. 
Noaptea se plimbă nepăsătoare peste noi, ca o apă neagră. Din 
când în când, explozii îndepărtate o fac să mai tresară și să 
ofteze bătrâneşte. 

La ora H, Pavlovici ne desfășoară în semicerc, pornind 
emițătorul. 

— Aşteptaţi elicopterul să coboare, dar rămâneţi la distanţă. 

“Nu vă apropiaţi sub nici o formă, șoptește el, apăsând cuvintele. 
Când observați că începe să facă mișcări nefirești, vă culcaţi la 
pământ. 

Suntem uşor derutaţi, căci maiorul nu a luat cu el nici un 
aruncător de grenade. E puţin probabil să putem captura un 
elicopter numai cu AK M-urile. Colosul chiar vrea să-și exprime 
îndoiala, dar Pavlovici e mai iute: 

— Comentariile vi le puteţi băga unde știu eu. Executarea ! 

Nu prea știu ce e de executat — primul ordin sau ultimul 
îndemn. Ne lămureşte Sara, care prinde să sape o groapă 
individuală. Maiorul dispare în întuneric. Pregătește el ceva — 
de asta suntem siguri —, dar e mai secretos decât o operaţiune 
bancară. 

"Apoi apar libelulele. Sunt două. Au amortizoare de zgomot, 
iar. în întuneric par înspăimântătoare. Pot distinge cu ochiul 
liber un Apache, cu tunul lui de 30 mm, amplasat sub partea 
anterioară a fuzelajului, şi care are câte un lansator cu 19 
rachete antiaeriene neghidate de 70 mm, sub fiecare dintre cele 
două aripi laterale. Celălalt e un Cobra, dotat cu tun rotativ de 

20. mm, cu 750 de guri, şi patru aripi, pe care sunt amplasate 
rachete ghidate prin laser de tip POW/Hellfire de 2,75” și 5". 
Sunt două bijuterii! Căzut în admiraţie, aproape că uit pentru 
ce mă aflu acolo. Apache coboară încet, în timp ce Cobra 
rămâne suspendat în aer, pentru a-i conferi acoperire. 

Ne ridicăm și facem semne, fără însă a ne apropia. Când 
Apache ajunge la un metru de pământ, se întâmplă un lucru pe 
care nu-l văzusem nici în filme. O rază de lumină izbucnește 
dinspre locul în care se află maiorul, lipindu-se de parbriz. Pot 
să văd limpede cum pilotul își duce o mână la ochi, în timp ce 
cu cealaltă trage disperat de maneta de gaze. A orbit instanta- 
neu, iar elicopterul, scăpat de sub control, s-a ridicat brusc, 
ciocnindu-se de Cobra, care rămăsese în așteptare ! 

O explozie fantastică zguduie văzduhul ! Parcă bucăţi masi- 
ve de aer se desprind din atmosferă, prăvălindu-se peste noi, 
asemenea unei avalanşe. Sunt, pur şi simplu, luat pe sus și 
împins într-o direcţie necunoscută. Apuc să-i observ, în dreapta 
mea, pe Fachir şi pe Otto ciocnindu-se în aer şi continuându-și 
zborul ca un singur trup cu două capete şi opt membre. 

Trec în viteză printre zeci de arbuști și mă opresc într-un 
mal de pământ. N-am leşinat, dar parcă spiritul mi-a fugit din 
trup, apucând-o teleleu, de unul singur, printre copaci. Mă pipăit 
de parcă nu m-aș mai recunoaște, iar când ridic capul, îl văd pe 
Colos agăţat de-o creangă groasă, la câțiva metri deasupra mea. 
Mă fixează cu unicul său ochi, lăsând impresia că a mierlit-o. 
Dar, dacă pisica are șapte vieţi, uriaşul are vieo unşpe! 

— Ce dracu’ de băşină a folosit bolnavul ăla de maior? 
spune el, abia mișcându-și buzele pline de sânge. Nici cu 
bomba atomică nu ne scutura în halul ăsta! 

Nu era nici o bombă. Pavlovici poseda una dintre cele mai 
secrete arme ale Serviciilor Secrete britanice: un pistol cu 
lumină puternică, în stare să orbească pe loc conducătorul ori- 
cărui vehicul. Fusese testată cu succes împotriva unei prințese 
de neam regesc. Cum ajunsese însă maiorul în posesia unei 
asemenea arme teribile, asta rămânea un mister! 

Se scurge destul fimp până când ne reunim, pentru a ne face 
recensământul: Colosul are fisuri la cot și la coaste, iar eu 

m-am procopsit cu o fractură de claviculă. Ceilalți au doar răni 
ușoare, deşi par la fel de şifonaţi. Lui Pavlovici îi trece repede 
încântarea. Nu plănuise impactul celor două elicoptere şi, cu 
atât mai puţin, efectul lui asupra noastră. 

Sigur, cazul meu și cel al Colosului nu sunt grave, dar, fără 
o perioadă de spitalizare, nu se pot rezolva. Pavlovici cheamă 
o ambulanţă, aruncându-ne priviri asasine. Din păcate pentru el, 
nu are ce să ne reproșeze. Când aude sirena ambulanţei, ne zice 
din colțul gurii: - 

— O să vin să vă iau. 

Atât şi nimic mai mult. Ne despărțim fără nici un cuvânt, 
fără măcar o strângere de mână. Ca și cum nici n-am fi fost 
vreodată împreună şi nu ne-am fi cunoscut defel. 

— Să ne păstraţi partea ce ni se cuvine din premiu! mai 
apucă să strige Colosul, când se închid ușile mașinii. 

În urma noastră, moartea își pune abacul la lucru, cu un 
rânjet de mulțumire. N-are încă nevoie de noi, căci tocmai cu 
ajutorul nostru își umple necontenit cămările. 


Există trei opțiuni pentru o operațiune terestră în Iugoslavia: 

1. Un atac restrâns la frontierele provinciei Kosovo. Scopul: 
limitarea și stagnarea epurării etnice. Participare: 60 000 de soldaţi, 
susținuți de elicoptere Apache. Puncte de sprijin: Albania și 
Macedonia. Căi de acces: axa Shkodra-Prizren şi şoseaua Kukeș-Zub, 
care traversează Valea Pagarusa. Obstacole: infanteria ușoară sârbă. 

2. Eliberarea provinciei Kosovo. Scopul: crearea unui protectorat 
cu entitate autonomă, sub tutela comunității internaționale. Participare: 
150 000 de soldaţi, elicoptere Apache şi Cobra, artilerie grea și trenuri 
AS-90. Căi de acces şi puncte de sprijin: Albania, Macedonia și 
Muntenegru. Obstacole: Armata a 2-a iugoslavă. 

3. Invazia Iugoslaviei. Scopul: căderea regimului Miloșevici. 
Participare: 250 000-300 000 de soldaţi, întreaga logistică de război. 
Puncte de sprijin: Ungaria, Croaţia, Bulgaria și România. Căi de 
acces: Valea Savei, Porţile de Fier, Banatul unguresc. Principalul 
obstacol este politic: începutul unei crize majore cu Moscova. 


(Din Raportul Strattor-Austin. Texas. USA) 


IV 
PATRULA DE GHINIONIŞTI 


Priștina, capitala provinciei Kosovo, nu înseamnă doar aşe- 
zarea de la suprafaţă. Mai există şi un alt oraș, subteran, care, 
pe lângă multe altele, poate adăposti o întreagă logistică de 
război, inclusiv avioane MIG-29, de care armata sârbă este atât 
de mândră. Galeriile, aidoma unor canale ale unei Veneţii 
distruse de secetă, sunt numerotate, având tăblițe indicatoare şi 
chiar semne de circulaţie. Sistemul de iluminare și aerisire este 
autonom, iar aprovizionarea se face săptămânal. 

Asemănarea cu țesătura de galerii a Bucureştiului, începută 
de Carol al II-lea și continuată de Ceauşescu, este frapantă. 
Doar că micul orășel subteran din România, proiectat de dicta- 
torul comunist megaloman, nu a fost terminat niciodată. Până și 
uzina, Și laboratoarele secrete, care lucrau cu uraniul scos de 
condamnațţii la moarte din mina Lapoș, au fost părăsite. Nimeni 
din noua conducere nu s-a mai interesat de subterane, cât timp 
ele nu aduceau nici un profit personal. 

Spitalul în care am nimerit împreună cu Colosul e utilat 
numai cu aparatură adusă din Germania. Este amplasat aproape 
de centrul Priștinei, în culoarul numărul zece al orășelului de 
sub pământ. Noi doi am primit identități de fotoreporteri ai unui 
ziar din Sidney. Istoria întâmplărilor prin care am trecut — 
considerată la mare preţ într-un spital, ca şi într-o închisoare — 
ne-am creat-o noi singuri. Nu diferă prea mult de realitate, doar 
că, în loc de „pistol“ și „pumnal“, utilizăm cuvintele „pix“ şi 
„aparat foto“, iar termenului de „mercenar“ îl preferăm pe cel 
de „ziarist“. 

Colosul are toracele şi mâna stângă blindate de bandaje. A 
fost necesară folosirea întregii rezerve a spitalului pentru a aco- 
peri masa enormă de muşchi. Eu am scăpat de aparatul gipsat, 
dar am primit, în schimb, un pansament compresiv, care-mi 
imobilizeaza clavicula dreaptă, cu tot cu mână. Medicul care ne 
tratează nu înghite deloc istoria noastră, dar nici nu depune 
vreun efort să facă săpături. Când vine la vizită, nu vrea decât 
să pună mâna pe Colos care, se ştie, e îndeobşte foarte reticent 
dacă e vorba să se lase studiat la microscop. Il văd plimbân-” 
du-se prin tot spitalul, însoţit de un ciopor de asistente, aseme- 
nea unui profesor universitar în timpul unei ore de practică. 
Asistentele nu sunt însă avide de noi cunoștințe medicale, ci 
vor doar să-l trimită la analize. 

— Vă repet pentru a suta oară că există lucruri pe care nu 
sunt dispus să le fac! zbiară Colosul, continuând să-și fluture 
nădragii de pijama. Socot că bandajele astea trebuie lăsate să-și 
facă datoria până la capăt. 

Din grupul atacator se desprinde o asistentă micuță şi 
fragilă. Vocea ei cu inflexiuni armonioase este mai fermă decât 
a unui comandant de tanc: 

— Rămâi pe loc, Frederick, şi lasă fiţele astea! Nici una 
dintre noi nu are de gând să te violeze! 

Colosul își roteşte ochiul, ca şi cum i-ar fi greu s-o distingă 
în peisaj pe mignona purtătoare a vocii. 

— ŞI, mă rog, de ce nu? se stropşeşte el. Nu se pune 
problema să depun o plângere la poliţie, doamnă musketeer 
mosquito !} 

— Numele meu e Dona, zice asistenta, şi ar fi bine să nu te 
iei după înfățișarea mea. Am potolit eu hahalere cu medalii mai 
mari ca ale tale. 

Colosul e departe de a fi un fin degustător al figurilor de 
stil. Pentru el, simbolistica face casă bună cu o sticlă goală de 
votcă. 

— Nu ţin minte să mă fi dezbrăcat în faţa ta, așa că nu poţi 
să ştii cât de mari sunt „medaliile“ mele, face el pe năzurosul. 
Este însă o chestiune care se poate aranja. 


| Joc de cuvinte intraductibil: imusketeer = muşchetar, puşcaş;, mosquito = 
țânțar (lb. engleză, în orig.) (n. trad.). 

Pentru prima oară, Dona zâmbeşte, trecându-şi mâna prin 
părul negru, tuns scurt. Se apropie la câțiva centimetri de Colos, 
și nu exagerez când spun că e nevoită să-și lase capul complet 
pe spate pentru 2'i se putea adresa: 

— Dacă nu vii cu mine în clipa asta, te fac praf! 

Uriașul e mai siderat decât dacă ar fi primit în plin creștet 
conținutul unui vas de WC al unui avion necivilizat. O stare de 
prostraţie care-l prinde, de altfel, de minune. Dona schimbă 
registrul și umblă la sacoşa cu şoapte promițătoare: 

— După ce terminăm, voi sta lângă patul tău şi-ţi voi spune 
poveşti până când vei adormi. 

Rămânem cu gura căscată când îl vedem pe Colos 
urmând-o pe micuța asistentă, precum un câine care se ţine 
după un dresor cu carte de vizită. Adam, corespondentul de 
război al ziarului G/as, care, în timpul liber este și poet, se 
ridică într-un cot, exclamând: 

— Get thee to a nunneryl, Frederick! 

— Mă pupi în cur! îi răspunde Colosul, cu un alt citat 
celebru?, călcând ca teleghidat pe urmele. Donei. 

Adam râde, lăsându-se din nou pe burtă. Doctorii i-au scos 
nu mai puţin de patruzeci de schije din fund și din pulpe. Dacă 
n-ar fi- purtat cască și vestă antiglonț, care să-i protejeze 
coloana vertebrală şi ceafa, acum ar fi la frigider, în aşteptarea 
rudelor îndurerate. E un optimist înrăit, mereu vesel și pus pe 
farse. Fiind îmbibat de antibiotice, ne cedează nouă toată votea 
pe care colegii i-o aduc mascată în cutii de Cola. 

Nu-i urăşte pe albanezi, dar nici nu-i poate înțelege. 

— Dacă tot o să trasăm graniţe în interiorul granițelor, ne 
vom întoarce treptat la Epoca de piatră, în care fiecare colibă 
reprezenta ceea ce reprezintă astăzi un stat. La fel de adevărat 
este că Miloşevici, în loc de Serbia Mare, a făcut una mai mică 
decât era chiar și în Evul Mediu. Apropo, ţi-am spus ultimul 
banc? Cică doi soţi ies într-o dimineaţă în curtea casei lor, din 
Belgrad. În faţă dau peste niște soldaţi, iar în spatele casei, tol 


l „Du-te la mânăstire (Ofelia) !* — replică din Hamlet, de Shakespeare 
(lb. engleză, în orig.) (n. trad.). 
2 Replică din Gotz von Berlichingen, de Goethe (n. trad. ). 

peste soldaţi. Se sperie, crezând că sunt trupele NATO. Da” de 
unde ! Erau grănicerii sârbi! Face haz de necaz, căutându-și o 
poziție cât mai comodă, după care continuă: lar în ce privește 
chestia cu NATO, să mă ierţi, dar americanii n-au pe ce să-și 
cheltuiască surplusul de bani. Cui i-ar conveni să vină cineva 
din afară'ca să-i facă ordine în casă?! Spun că Miloșevici e 
criminal, dar atunci Roosevelt şi Churchill ce-au fost, când au 
vândut ruşilor jumătate din Europa?! Spun că facem epurare 
etnică, dar au uitat de indieni pe care îi vânau mai ceva decât 
pe bivolii sălbatici! Colac peste pupăză, au pus botul și ger- 
manii, care ar fi trebuit să rămână cu capetele plecate exact o 
mie de ani, cât le-a promis Hitler. 

Se mai foieşte un timp, apoi îmi face semn să-mi apropii 
capul şi reia în şoaptă: 

— Îţi vând un pont pentru ziarul tău! Chestia cu testarea 
armelor nu e o gogoriță. Americanii au aruncat o bombă 
ultrasecretă, dospită în laboratoarele lor din Los Alamos, care 
distruge echipamentele electronice. Ai noștri zic că e vorba de 
generarea unui impuls electric similar cu fluctuațiile electro- 
magnetice provocate de o explozie nucleară. Pe urmă, mai sunt 
şi bombele cu grafit! 

Mă prefac interesat, mulţumindu-i pentru informaţii, deși ar 
rămâne interzis dacă ar şti că i-aş putea preda un curs pe tema 
dată. A 

— Voi, ăștia de la antipozi, nu prea știți cum merg treburile 
pe-aici, continuă Adam. Din păcate, albanezii sunt prea proști 
ca să-şi dea seama că nu reprezintă decât o masă de manevră. 
Pe americani nu-i interesează să facă dreptate, ci să stăpânească 
lumea. 

Încuviințez din cap ca un elev silitor, în timp ce gândul îmi 
zboară spre buda în care Colosul și cu mine ne-am pitit banii. 
Îndată ce am fost aduși la spital, ne-am cerut amândoi afară şi 
am croit o ascunzătoare în conducta de aerisire, dar, de când 
pacienţii au început să se plângă de persistența mirosului, - 
suntem în căutarea unui alt seif. 

Abia întors, Colosul îmi smulge cutia din mână, sorbind din 
pai până-l face să chiorăie. 

— M-au pus la o mie de televizoare, se destăinuie el, de-ai 
fi zis că sunt în transmisie, directă pe toate posturile de pe 
mapamond. Asistenta aia n-a minţit. Are o:vână în ea care l-ar 
pune şi pe Aghiuţă pe lista de şomaj. 

Am auzit despre Dona numai lucruri bune, îl incită: 
Adam, hlizindu-se ca o girafă la puţa unui arici. Alintările pe 
care le aduce bolnavilor merg până la sacrificiul suprem. 

— Ar trebui să angajez un detectiv ca să mi-o găsească pe 
Dona în pat! e de părere Colosul. 

— Mignonele sunt pline de surprize, supralicitează Adam. 
În Ungaria, am întâlnit o fetişcană chiar mai firavă decât Dona, 
dacă aşa ceva ar putea exista. Trebuie să mărturisesc că schijele 
pe care le-am purtat în mine n-au avut nici pe sfert efectul pe 
care l-a avut tipa asupra mea. Am zăcut două zile şi era 
gata-gata să fiu dat afară de la ziar, pe motiv de chiul. 

Colosul îl privește, neîncrezător, fără însă a-l întrerupe. 
Poveştile cu dame stau pe picior de egalitate cu basmele pe care 
le-ar devora la nesfârșit, zi şi noapte, 

— Era vânzătoare la un magazin de CD-uri. Cum am 
văzut-o, mi-a căzut cu tronc. Avea o privire care te scormonea 
mai abitir decât a făcut-o doctorul cu instrumentele lui. Bunicul 
meu avea o vorbă: „O femeie frumoasă e aceea care-ţi provoacă 
o erecție doar dacă te priveşte.“ Se poate spune, așadar, că 
Ildiko era frumuseţea întruchipată. Prima oară când și-a încer- 
cat puterile hipnotice asupra mea şi a văzut cum mi se umflă 
jeanșii, a prins să chițăie, sfătuindu-mă să nu mai umblu cu 
buzunarele pline, deoarece numărul hoţilor crescuse îngrozitor. 
Nu sunt chiar un pudic, dar în clipa aia m-am înroșit tot, iar ca 
a râs de-a dreptul. Mi-a turnat fabula cu CD-urile rare pe care 
le păstrează acasă, şi vă cam închipuiţi ce a urmat! 

— Momentan, dată fiind situaţia, fantezia mea m-a trădat! 
zice Colosul, un împătimit al detaliilor. 

Dar Adam e omul esenţelor pure, şi nu a celor de împru- = 
mut, ca noi. 

— Poţi să-ţi imaginezi orice, fară teama că ai putea exa- 
gera. Cert e că, de-atunci, nu mai judec oamenii după aspectul 
fizic. De pildă, pe tine te-aș fi putut oricând considera un 
criminal celebru ! 

Râdem toți trei de poantă, fiecare pe limba lui. În aceeaşi 
clipă, apare Dona, care se apucă să-l învelească pe Colos, nu 
înainte de-ai aranja pijamaua cu mişcări gingașe. Colosul o 
urmărește cu privirea, dar o vede pe Ildiko. Efectul e cel descris 
de Adam. Dona se face că plouă, deși cearșaful stă ridicat aido- 
ma pânzei unei corăbii în plin avânt. 

— Nu eşti cuminte deloc! zice ea,-după ce-şi termină 
treaba. 

— E un semn de însănătoşire ! susţine Colosul cu nesimţire. 
Eşti cadru medical şi ar trebui să te bucuri. 

Dona ne arată o dantură perfectă, în timp ce-şi potriveşte, 
cochetă, bluza verde. Dă un bobârnac în fişa medicală agăţată 
la capătul patului, după care îi amintește în treacăt că a fost 
rănit în cu totul alte părți. 

— Oricum, e un compliment! sare Adam, prevenitor. în 
ajutorul Colosului. 

— Prefer complimentele făcute verbal, i-o retează Dona. Îţi 
poți dovedi în numeroase alte moduri admiraţia pentru o 
femeie. 

Ceea ce se întâmplă a doua zi e de domeniul fanteziei unui 
scriitor plecat cu sorcova! Colosul îi oferă Donei o floare ! ÎI 
convinsese cu bani grei pe un brancardier să-i facă rost de-un 
trandafir superb. Brancardierul, obişnuit cu ciudăţeniile diferi- 
ților pacienţi întâlniți în Cariera sa, recunoscuse că a greșit când 
a crezut că le văzuse pe toate. 

Pot pune mâna în foc că e pentru prima oară când Colosul 
face un astfel de gest. Sunt însă total copleșit când disting în 
ochiul lui o umbră de bunătate, în clipa în care oferă floarea. 

Dona se îmbujorează la concurenţă cu trandafirul. Pur şi 
simplu nu ştie ce să facă. Pe neaşteptate se apleacă și-l sărută 
pe Colos pe obrazul bătucit, după care dispare cu paşi mărunți. 

- Un soldat sârb, din care se mai văd doar ochii și gura, spune 
ceva scabros, stârnind, în mod surprinzător, mânia Colosului, 
care-l pune la punct. Ceva nu se potrivește în toată povestea 
asta, dar renunţ să-mi mai chinuiesc creierii. Sufletul omului 
rămâne cea mai mare necunoscută, iar ungherele lui sunt mai 
de nepătruns chiar și decât cel mai încâlcit labirint. 

Seara se încheie în același ton. Colosul obține o învoire şi 
o invită pe Dona la o cină în doi. Rarii trecători întorc capul 
după ei. Par desprinşi din Frumoasa .și Bestia. Restaurantul 
micuţ, ținut de un sârb bosniac, e aproape gol. Îi servește chiar 
patronul. Ca orice ospătar, e un fin psiholog și simte că-i vorba 
de-o atmosferă specială. Faţa de masă e din damasc, iar vesela 
poartă ştampila unei renumite fabrici de porțelan. Tacâmurile ar 
putea sta în vitrina oricărui negustor vestit de antichităţi. Se 
servesc mâncăruri franțuzești şi un vin mai medaliat decât un 
bătrân conducător de oști. 

Cei doi schimbă rar câte un cuvânt sau o replică. Voca- 
bularul Colosului e mai dulce decât un tort al miresei. Dă 
drumul chiar și la două spirite demne de un salon franțuzesc. 
Nimic nu e forțat. O conduce pe Dona în faţa casei, unde 
rămâne ca un licean la prima întâlnire. După ce-l sărută din nou 
pe obraz, Dona îi mulţumeşte pentru seara minunată. Colosul 
face cale-ntoarsă spre spital, lovind ștrengăreşte pietricelele 
care-i ies în cale. Nu se arată deloc vorbăreţ, fiind nevoiţi să-i 
smulgem cuvintele cu cleştele din gură. 

Când refuză cutia cu votcă pe care i-o întind, îmi sare 
țandăra. 

— Mă, tu te-ai îndrăgostit? 

Pare și el surprins de ineditul situaţiei, continuând să rămâ- 
nă însă mai gânditor decât un înțelept chinez aplecat asupra 
problemei nemuririi sufletului. > f 

Dar orice minune ţine trei zile! În cazul de față, exact 
perioada după care Dona este detaşată la un spital de campanie 
înființat la Prizren. În seara aceleiaşi zile, Colosul mă ia pe 
mine şi pe Adam şi ne duce în cârciuma sârbului bosniac. Se 
îmbată atât de năprasnic, încât patronul se vede nevoit să-i pre- 
pare un cocteil după o rețetă străveche, care poartă și un nume 
adecvat: „Învierea lui Lazăr“. 

— Fraților, bâlbâie Colosul, luându-ne pe după umeri, © 
femeie este de o mie de ori mai periculoasă decât cea mai 
evoluată bombă. Dacă ar fi știut ce-o să-i iasă din coastă, mai 
mult ca sigur că Adam şi-ar fi donat scheletul unei fabrici 
de săpun. 

Îşi apropie fața de cea a lui Adam, trimiţându-i o râgâitură 


care-l sileşte pe sârb să soarbă şi el din cocteilul-minune. 

— Nu e vorba de tine! ţine să precizeze Colosul, pentru a 
evita orice confuzie. E vorba de-un alt Adam. Ceea ce nu mă 
împiedică să te dispreţuiesc la fel de mult! 

— Bine ai venit printre noi! îl gratulez eu. Cât pe-aci să 
cred că şi-au făcut greierii culcuș în cerebelul tău. 

Colosul constată cu surprindere fățişă că mă aflu şi eu la 
masa lui. Își exprimă nedumerirea în nişte termeni care l-ar face 
pe orice lingvist să se sinucidă. Cum sunt mai puţin beat decât 
el, îl trimit pe Adam după un pachet de țigări, pentru a-l putea 
atenționa pe uriaş să-şi țină gura ca să nu ne dăm de gol. 
Colosul mai extermină câţiva lingvişti, dar știu că a băgat ideea 
la cutiuţă. N-are el o mansardă prea încăpătoare, însă ce intră 
acolo se înfige cu temei. 

„Învierea lui Lazăr“ îşi dovedește, în scurt timp, şi alte 
virtuţi. 

— Domnilor, o idee nu vine niciodată singură! rostește, 
sacadat, Colosul, trezindu-ne atenţia. Își ridică degetul arătător 
de la mâna nevătămată, plimbându-ni-l pe sub nas, ca şi cum 
degetul respectiv ar reprezenta ideea cu pricina, după care 
continuă cu acelaşi ton doct: Să recapitulăm ! Trei bărbaţi sin- 
guri, potol, votcă. 

Se opreşte o clipă, ca să vadă dacă nu a omis ceva. 

— Şi țigări! îl ajută Adam, frecându-și fundul de perna 
pusă la dispoziție de patron. 

— Mă rog, acceptă, mărinimos, Colosul. Dar ce lipseşte? 

— Păsărica ! se aude un glas de bas, venit de-aiurea. 

Colosul rămâne cu arătătorul în aer, convins că tratamentul 
din spital i-a scos la suprafaţă calități de ventriloc. 

— Da, zice el, adresându-se degetului. Păsărica! De 
unde ştii? 

— Am procedat prin eliminare, răspunde vocea. Cum nici 
o vizită la muzeu şi nici una la bibliotecă nu s-ar potrivi, ce-ar 
mai rămâne? 

— O vizită la bordel! răspunde Colosul, ca la școală. 

— Exact! îi dă dreptate patronul, căci vocea era a lui. Cu 
totul întâmplător, cunosc o adresă la care s-ar putea găsi ce vă 

interesează. Sunt două surori care practicau cea mai veche 
meserie din lume încă înainte de-a se apuca porcii ăştia să 
bombardeze. După câte știu, evenimentele nu le-au silit să se 
recalifice. 

— Şi cât ne costă informația? întreabă Adam, mai obişnuit 
cu obiceiurile locului. 

— O sută de mărci, stabileşte patronul. 

— În suta asta intră şi masa? întreabă Colosul, pe tonul 
unui negociator-şef al Băncii Mondiale. 

Numai votca pe care ai băut-o tu costă de două ori 
pe-atât ! îl readuce patronul la cruda realitate. 

— Am întrebat, n-am dat cu parul! Ştii, din întâmplare, și 
care e tariful fetelor? l 

— Având în vedere că e stare de asediu, s-ar putea să fie 
cam pipărat. 

Întrucât nu vrea să ne descurajeze, patronul dă un telefon şi 
vine cu informaţii proaspete. 

— Dacă staţi toată noaptea, vă costă trei sute de căciulă. 
Fetele sunt studente, și știți şi voi ce înseamnă asta. Ah, mai e 
ceva! Sunt bosniace. Asta, în caz că v-ar deranja deosebirile de 
religie când e vorba de regulat. 

— Dimpotrivă! strigă Colosul, căznindu-se să se ridice în 
picioare. Vom dovedi că se poate convieţui în bună pace, 
indiferent de religie, etnie sau sex. 

Deoarece eu am mâna dreaptă imobilizată, iar Colosul pe 
cea stângă, ne proptim unul în altul, ținându-ne perfect echili- 
brul. Adam, care a băut numai bere, nu are nevoie de însoțitor. 
Patronul se oferă să ne transporte cu maşina lui, uşurându-ne de 
încă cincizeci de mărci. În schimb, ajungem la ţintă fără nici o 
betegeală în plus. 

Studentele ne primesc în nişte neglijeuri croite după 
sfaturile unor psihologi care sunt tobă de Freud. Ne spun că le 
cheamă Olga şi Mara, dar mai mult nici nu e nevoie. Colosul 
preia iniţiativa, aruncându-și ţoalele pe unde apucă si rămânând 
numai cu bandajul. 

— Ne vom juca de-a doctoriţele și pacienții! decide el în 
gura mare. 

Olga râde, dând la iveală un stetoscop. E studentă chiar la 
medicină, ceea ce-i ușurează foarte mult misiunea. Fiindcă 
Adam a și dispărut cu Mara în camera alăturată, mă arunc 
într-un fotoliu și îmbrăţișez o sticlă de whisky. Intră în prețul 
casei, aşa că nu mă mai obosesc să caut un pahar. 

Olga este un medic conştiincios. Îi face Colosului un 
examen total. Descoperă o hemoragie internă în zona falusului 
şi procedează la o transfuzie după toate regulile. Colosul rage 
ca un bivol care-a scăpat prea mult piper în mâncare, repetând 
în gura mare toţi termenii medicali auziți prin spital. Adaugă și 
de la el vreo doi, ca să fie masa bogată, după care schimbă ro- 
lurile. Dintr-o dată, e un vestit ginecolog chemat să rezolve un 
caz nemaiîntâlnit în istoria medicinei. Stând în patru labe, Olga 
râde de se prăpădeşte, în timp ce Colosul îşi ia menirea în 
serios. Când femeia îi încolăcește gâtul cu picioarele, se ridică 
brusc, imaginând o misterioasă pictură descoperită în Pompei. 

Se aruncă amândoi pe pat, chirăind ca doi cowboy şi 
trăgându-și-o în conformitate cu starea de război. 

— Doamne, mi-a ajuns până-n amigdale ! strigă Olga, despre 
care nu se poate spune că nu se pricepe la organele interne. 

— O văd! zbiară şi Colosul, proptindu-şi ochiul în gura ei. 

Olga se îneacă de atâta râs, fiind la un pas de-un stop 
respingător. Cu o ultimă zvâcnire, Colosul îi descătușează toate 
baierele. Studenta nu este însă câtuşi de puţin extenuată. Se 
ridică și o ia spre baie, făcând ca sfârcurile ei ascuţite să 
împungă aerul aidoma unor boturi de arici. 

— Nu vii cu mine să mă speli pe spate? îmi propune din 
pragul uşii. 

Din camera alăturată, apare în trembă Adam, tropăind în 
patru labe, cu Mara în spinare. Colosul joacă la pariuri, dar 
calul lui favorit se loveşte cu capul de dulap şi cade răpus. 

Jocheul e doar în ciorapi negri şi pantofi cu toc ascuţit. Se 
fâţâie prin faţa Colosului, care plânge după banii pierduţi la 
curse. Mara îi strânge bandajul desfăcut într-o parte. 

— Ce-ai păţit? îl întrebă ea, întinzându-i un pahar plin ochi. 

— M-am luptat cu un avion invizibil! declară Colosul cu 
demnitate. Mergeam liniștit pe stradă, când, ce să vezi, mă lo- 
vesc de ceva. Privesc în stânga, nimic, privesc în dreapta, iarăşi 

nimic, Atunci, aud o voce care mă admonestează că am trecut 
pe roşu, şi-mi dau seama că m-am lovit de avionul cu pricina 
care circula regulamentar. 

— Eşti american? 

— lar tu eşti spioană, îi dă replica uriașul. 

Mara râde din nou, dar a schimbat melodia. Între timp, 
Adam şi-a revenit, constatând că are capul spart. E chemată 
Olga, care-și amintește de jurământul lui Hipocrat, lăsându-mă 
cu ochii-n soare. În câteva minute, din capul lui Adam nu mai 
rămân descoperiţi decât ochii. 

In timp ce Mara mă preia de unde mă lăsase colega ei, 
Colosul urlă ca un turbat: 

— Vreau şi eu un bandaj! Dar nu pe căpăţâna asta! 

După trei ore de tratamente intensive, zăcem toţi cinci pe 
spate, de-a curmezişul patului, trecând sticla de unul la altul, cu 
privirile pierdute în tavan. 

— Oare când o să se termine războiul ăsta? face, meditativ, 
Mara. 

— Care război? întreabă Colosul curios. Cel al p...? 

Râsul Olgăi se aude până în stradă, sfidând parcă bombar- 
damentele care au reînceput. Adam constată că printre instinc- 
tele sale se află și cel de conservare. 

— Voi nu mergeţi în adăpost? 

— Trei lucruri nu vor fi bombardate niciodată, în nici un 
război, fie el şi nuclear, îl învaţă Colosul. Buda, cârciuma şi 
bordelul ! - A 

Mara are, în continuare, mâncărimi la limbă: 

— Dacă intră americanii, ce-o să ne facem? 

— Ce faceţi de obicei! îi răspund, liniștindu-mi cel de-al 
şaselea simţ, care-mi spune că Mara se ocupă și de altceva 
decât de datul din picioare și de studenție. Totul e să le cereți 
ca, în timp ce regulează, să-şi scoată trabucul din gură. Asta, ca 
să n-aveţi probleme cu tipii de la paza contra incendiilor. 

— Oricum o să aibă, e de părere Colosul. Vor da cu atâta 
ardoare din fund, încât li se va încinge membrul la roşu! 

Chestionarul Marei e destul de lung: 

— Voi ce fel de reportaje scrieţi? 

— Pentru revistele sexy! Suntem aici în calitate oficială, 

— Da, întărește Adam. Suntem în timpul serviciului ! 

— Vezi că nu mai ai cerneală în stilou ! zice Olga, cu ochii 
proptiți între picioarele lui. e 

Mara a simțit ceva. Sare pe mine şi-şi pune priceperea la 
treabă. Vrea să facă uitat interesul manifestat de ea — cam ne- 
lalocul lui —, iar eu n-am nici un motiv s-o împiedic. Jocul 
nostru îi excită pe ceilalți şi, în scurt timp, formăm o 
împletitură de trupuri, închipuind o hidră cu cinci capete. Este 
cea mai straşnică şi nemaipomenită partidă de amor la care am 
participat vreodată. Eros e în culmea fericirii și, drept 
recompensă, ne aduce pe toți în punctul culminant, aproape 
simultan. 

După ce-și recuperează mâinile şi picioarele din încâlceala 
gordiană, Olga gâfâie, topită. 

— Numărul ăsta nu vi-l pun la plată! Am avut cinci orgas- 
me într-un minut! adaugă ea, ruşinându-se ca o muncitoare care 
dă rebuturi în timpul programului de lucru. 

Spre dimineaţă, fetele sună la cârciumă şi comandă cinci 
cocteiluri-minune. Patronul, despre care aflăm cu ocazia asta că 
e chiar unchiul lor, ni le aduce gata turnate în pahare. 

— Să vă fie de bine! ne urează el, comparându-ne cu niște 
beduini în zi de leafă. 

Ne conduce cu maşina până la intrarea în subterană, dar, de 
astă dată, nu ne mai ia nici un ban. A câștigat destul de pe urma 
noastră şi nu este un tip hulpav. Gândul la un somn adânc, în 
liniștea spitalului, mă face să-mi iuţesc pașii. După socoteala 
mea, aș mai avea vreo săptămână de recuperare, adică exact 
atât cât îmi trebuie ca să-mi revin după noaptea de pomină. 

Ca mai întotdeauna însă, socoteala de-acasă nu se potri- 
veşte cu cea din spital. Aşezat picior peste picior, Pavlovici 
pufăie un trabuc, cu privirea ațintită pe 'tăblița pe care scrie: 
„Fumatul interzis.“ 

Nu se dă în stambă, pentru a nu stârni curiozități nedorite, 
dar zâmbetul lui ne amintește de frigiderul unei morgi. Îi 
urmăm într-o nişă de la intrarea în salon. 

— Nu-mi amintesc să vă fi acortlat vreo permisie, şopteşte 
el, făcând eforturi supraomeneşti să se stăpânească. V-aţi şters 
pe bot de plată pentru zilele astea. Era vorba de recuperare, 


144 


nicidecum să umblaţi brambura şi să vă lăsaţi lapţii prin cartier. 
Dar despre asta, la timpul potrivit. 

Ne arată ceasul, dându-ne întâlnire peste şase ore la o 
adresă pe care o scuipă cu ciudă printre dinţii lui stricaţi. Apoi, 
dispare fără să-și mai ia rămas-bun, mâncând pământul. 

— Şeful! îl lămuresc eu pe Adam, fără să mint nici un 
pic. Ne cheamă la redacţie. Se pare că au sosit niște ştiri 
senzaţionale. 

N-am greșit prea mult, căci ştirile sunt „de prima pagină“. 
Totul începe cu papara maiorului. Colosul şi cu mine stăm În 
poziţie de drepţi, cu privirile aţintite înainte. Două statui încă 
s-ar mai putea clătina, dar noi, nu. Pavlovici o ia încă din co- 
pilăria timpurie, exprimându-și părerea asupra cauzelor de 
excepție care au dus la apariţia noastră pe lume. După o 
incursiune scurtă prin fauna animalelor ciudate şi a obiceiurilor 
lor extravagante, trece la o analiză minuțioasă a compoziţiei 
creierelor noastre, încheind, triumfător: 

— În mod normal, ar trebui să vă împuşe pentru dezertare ! 
N-am ajuns la vârsta asta ca să devin bătaia de joc a unor puţoi 
ca voi! Mâine-poimâine împlinesc şaptezeci și șapte de ani... 

— Permiteţi să raportez! Mulţi înainte, domnule maior! 
încearcă Colosul să-l îmbuneze. 

Pavlovici rămâne fără replică Cu mișcări calculate, își 
desface tocul din piele gălbuie şi-şi scoate bătrânul său Mauser, 
contingent cu el, pe care-l armează. Din clipă în clipă, aşteptăm 
să primim lovitura de graţie. Maiorul bagă revolverul sub nasul 
Colosului, zbierând ca un misionar perpelit la un foc de tabără: 

— Ştii ce e ăsta, soldat Sheldon? 

— Permiteţi să raportez! se pune şi Colosul pe răcnit, deși 
la el e mai mult de frică. Este un Mauser de producţie germană, 
model 1940, denumit și pit-bull-ul armurierului, să trăiţi ! 

— Pot să știu de ce rânjești? 

— Nu rânjesc, să trăiţi! Îmi tremură buzele de frică! 

Maiorul îl cercetează cu atenţie, dar nimic nu-i sugerează 
că uriașul l-ar lua în băşcălie. Bălăngăne iarăşi Mauserul 
pe lângă nasul borcănat, de parcă l-ar invita să-l miroasă, 
după care îl vâră cu grijă în toc. Îşi stăpâneşte cu greu un 
sughiţ rebel. 

— Voi doi nu veți mai fi împreună decât în formaţie com- 
pletă. De câte ori rămâneţi singuri, se întâmplă un eveniment 
nedorit. Vreau ca până şi la budă să mergeţi pe rând sau cu tot 
plutonul o dată. 

— Permiteţi să raportez! sare din nou Colosul. Soldatul 
Florin Zamfir îmi datorează trei sute de mărci pentru trosneala 
neregulamentară de azi-noapte ! 

— Semăn eu a recuperator? se rățoieşte maiorul. Nu mă 
interesează rahaturile voastre ! 

Este chemat la telefon, lăsându-ne pe moment să respirăm. 
Fachirul șade răsturnat pe un scaun-balansoar, cu care se leagă- 
nă ca o bunică cu termenul de garanție depășit. 

— Asta se întâmplă dacă plecaţi fără Andar la vânătoare! 

Colosul îi aruncă din colțul gurii, fără a părăsi poziţia de 
drepți, neprimind dezlegare: 

— Stai liniştit! Am regulat și pentru tine! Ar fi cazul, prin 
urmare, să scoţi banii. 

Plutonul nostru se separă iarăși pentru o vreme. Otto, Sara 
şi cu mine preluăm un tractor care trage o remorcă plină cu 
„bunuri din gospodărie“, Ne alipim, neobservaţi, la coloanele 
de refugiaţi albanezi care-și croiesc drum spre Blace, în Mace- 
donia, unde sunt staționate și trupe NATO. Dintre. noi trei, 
numai Otto o rupe ceva pe sârbă. Sara a învăţat şi ea nişte bles- 
teme şi jelanii, cât despre mine, trebuie să joc rolul vărului lor, 
autist din naștere. Ca să întregim peisajul, invităm în remorcă 
Şi câţiva albanezi autentici. 

Suntem una dintre „grupările de provocare“ aruncate de 
sârbi în teritoriile unde-şi fac veacul cei din NATO, în scop de 
informare și acte de sabotaj, menite să ducă la scăderea mora- 
lului soldaților inamici. 

Clavicula s-a lipit temeinic, dar încă nu-mi scot bandajul. 
De altfel, dă bine în situaţia de față. Singura mare problemă e 
că a trebuit să renunțăm la arme, dar, într-o zonă care miroase 
a război, poţi găsi oricând altele, fără prea mare osteneală. Cu 
banii ascunși în pansamentul meu putem cumpăra chiar și un 
tanc, la nevoie. 

Coloana se mișcă încet, cu opriri dese. Punctele de control 
instalate de sârbi pe şosea nu contribuie nici ele la fluenţa 

traficului. Din când în când, câte o tânără albaneză e trasă 
deoparte şi reținută din cine ştie ce motive. Nu ne temem pentru 
Sara. Are un certificat medical din care reiese că urmează un 
tratament pentru sifilis, 

Destul de des se aud jeluitul unei femei sau gemetele unui 
bătrân. În rest, totul e cuprins de o tăcere încrâncenată. Oamenii 
sunt terorizaţi de groază, măsurând în speranţe fiecare kilome- 
tru parcurs. Înstinctul de supravieţuire e unicul lor ghid, pe 
care-l urmează ca hipnotizaţi, temându-se să arunce vreo 
privire înapoi, spre casele și pământurile pe care s-au născut. 
Motoarele autovehiculelor şi roţile căruțelor formează un huruit 
continuu, asemenea răsuflării grele a unui balaur răpus. Peste 
tot s-a răspândit, inconfundabil, mirosul dulceag al fricii de 
moarte. 

La graniţă, coloana celor care vor să treacă în Macedonia 
se întinde pe câţiva kilometri, deşi formalitățile sunt destul de 
simple. Grănicerii sârbi aproape că nici nu se uită la refugiaţi. 
Știu că actele le-au fost confiscate de poliție, aşa că, oricum, 
n-ar avea ce controla. Doar când vreun bagaj li se pare suspect, 
îl răscolesc, aruncând boarfele pe unde se nimereşte. De multe 
ori, o fac doar pentru distracţie. Serviciul de gardă e lung şi 
plictisitor. Băutura şi tutunul sunt confiscate fără prea multe 
vorbe. „Contrabandă!“ zic ei, râzând de fiecare dată când 
descoperă câte o sticlă. 

Nu se dau în lături nici să percheziţioneze femeile tinere. Le 
pipăie peste tot, frecându-și pantalonii de trupurile lor. Sunt 
soldaţi stătuţi şi orice formă de 'sex e bine venită. 

Dincolo de graniţă, organizațiile umanitare înscriu refugia- 
ţii pe liste, îndrumându-i spre taberele instalate pe dealuri. De 
fapt, nişte locuri îndrăgite, păzite strașnic de soldaţi macedo- 
neni, unde au fost ridicate mai multe corturi primitive, unele 
confecționate doar din patru bețe şi o folie de plastic prinsă de 
ele. Se împart pâini şi sticle cu apă minerală. Copiii primese şi 
câte o ciocolăţică. 

Câţiva albanezi, în special bătrâni şi femei, cad răpuşi din 
cauza oboselii și a privaţiunilor. Sunt duşi la un spital de ca» 
panie. Există și morţi, pe care rudele se lasă cu greu convinse 
să-i îngroape într-un pământ străin. 

De cum se instalează, nu se gândesc nici la mâncare, nici 
la odihnă. Stau adunaţi în cercuri, cu palmele ridicate și întoarse 
în sus, rugându-se lui Allah. Resemnarea de pe figurile lor îi 
face să semene între ei, de parcă ar fi copiii unei singure mame. 
La sfârșit, își trec palmele peste faţă, ca şi cum s-ar spăla cu 
iluminarea primită, şi îşi iau în primire corturile. 

Abia aşteptăm să se lase noaptea. În scurt timp, refugiații se 
vor căuta unii pe alţii, începând să-și depene poveştile trage- 
diilor lor, iar noi, deşi ne pierdem în zăpăceala comună, putem 
fi oricând descoperiţi ca intruși. După ce intrăm într-un cort cu 
alți opt refugiaţi, ne întindem pe păturile pe care le-am adus şi 
ne prefacem adormiţi. 

Treptat, vânzoleala se potoleşte și, spre miezul nopții, liniş- 
tea se lasă peste întreaga tabără. Din când în când, reflectoarele 
instalate de soldații macedoneni mătură așezarea, prelingân- 
du-se peste corturi și trupuri întinse sub cerul liber. 

Mai lăsăm să treacă o oră până când ne punem în aplicare 
planul de evadare, care e destul de simplu: urmând firul râului 
ce străbate tabăra, putem ajunge la podurile din apropiere. 

Informaţiile primite la plecare se dovedesc corecte: apa este 
îndeajuns de adâncă pentru a nu ne face observați de santinelele 
răspândite ici-colo. În timp ce urcăm de-a lungul râului, ase- 
menea unor păstrăvi uriași porniţi să-şi depună icrele, respirăm 
prin tuburile tip branhii artificiale Yves. Sara mă ajută cât 
poate, pentru că nu-mi pot folosi decât o mână. Un om obișnuit 
n-ar putea străbate nici măcar o zecime din traseul pe care-l 
avem de parcurs. Dar noi nu suntem oameni obișnuiți, cum nici 
antrenamentele la care am fost supuşi nu fac parte din pregă- 
tirea olimpică. 

„Totul stă în creier“, ne spusese Fachirul. „Trebuie doar să 
te detașezi și să te-nchipui un operator în faţa calculatorului. 
Dacă te găsești într-o situaţie insuportabilă pentru un organism 
uman, dă comanda fiecărei părticele din corpul tău, în mod 
separat. Aceasta este cea mai bună dintre toate situaţiile posi- 
bile, iar eu mă simt minunat. Nici n-aş putea trăi altfel! 
Reglează-ţi respiraţia şi repetă de zece ori în gând formula. N-ai 
să mai vrei să revii la normal, atât de bine o să te simţi.“ 

Simplu, nu? Atât timp cât stai într-un scaun sau în pat, ci- 
tind lucrurile astea, totul e în regulă, dar când simţi durerea din 
urechi şi plămânii la un pas să-ți plesnească, când inima îţi 
inundă gura și ochii sunt mai grei decât întreg corpul, situaţia 
se schimbă. Repet ca un automat formula indianului, fără să uit 
să adaug la sfârșit şi o înjurătură neaoșă Dacă există reîncar- 
nare, un lucru e sigur: n-aș vrea cu nici un chip să fiu pește! 

De la pod, străbatem încă trei kilometri, dârdâind ca niște 
negri în vizită la pol, pe fâşia de graniţă care ne duce la satul 
desemnat. Acolo ne așteaptă Neboişa, un sârb care lucrează sub 
acoperire pentru Serviciile Secrete iugoslave. 

Neboişa are o ogradă plină de acareturi, observându-se de 
la distanţă că e gospodarul satului. Câinii flocoşi care ne iau în 
primire au parte de bucăţile de came impregnate cu tran- 
chilizante, pe care Otto le aruncă cu dărnicie. Sârbul ne așteaptă 
în pivniţa casei. E o încăpere uriașă, cum am mai văzut doar în 
cramele de sub dealurile Huşului. Pe-o parte stau aliniate butoa- 
iele de vin, iar pe cealaltă, așezate pe rafturi, găseşti toate 
roadele pe care le poate oferi pământul unui iruditor. 

Masa e deja pusă. Vinul vechi, de culoarea rubinului, ne 
toarnă vlagă în sânge. N 

— O să rămâneţi aici peste zi, ne spune Neboişa, privindu-ne 
cum mâncăm. De intrat, nu intră nimeni în pivniţă, în afară de 
mine, dar, pentru orice eventualitate, v-ani pregătit un culcuş în 
spatele butoaielor. Nevoile vi le faceţi în cazanul de colo. La 
noapte vă aduc materialele şi harta traseului, cu punctele de reper. 

Materialul înseamnă niște automate UZI, pe care le poți ține 
în pumn, şi mine artizanale pentru „uzul“ patrulelor NATO, dar 
nu numai atât. O să mai preluăm şi câteva planuri şi date despre 
desfăşurarea şi capacitatea de luptă ale trupelor din zonă, ba 
chiar şi fotografii, pe care trebuie să le predăm sârbilor la 
întoarcere. 

Ghiftuiţi, deschidem, în cele din urmă, ușa oboselii, care se 
cam săturase să tot facă anticameră. Culcuşul încropit din 
boarfe vechi şi paie mi se pare un divan prezidenţial al unui 
hotel de lux. Ne băgăm unul în altul, ca niște pui de animal 
hotărâți să se facă mari. Somnul soseşte aidoma unui curier de 
la o pizzerie, îmbiindu-ne cu tot felul de arome. 

Mă trezeşte un clinchet de pahare. Printre butoaie, pot ve- 
dea spatele lui Neboișa, care discută pe un ton scăzut cu un 
ofițer macedonean. Butelia de trei litri aşezată între ei e aproa- 
pe golită, ceea ce înseamnă că sfârșitul conversaţiei nu e depar- 
te. Cunosc doar câteva cuvinte în limba sârbă, dar cum aud 
„arme“ şi „bani“, restul nici nu mă mai interesează. Înţeleg că 
tranzacţia a fost încheiată şi se bea aldămaşul. Mă întorc uşurel, 
constatând că şi camarazii mei au făcut ochi. 

Pe neaşteptate, întrevederea se termină. Cei doi îşi strâng 
mâinile și se îmbrățișează După ce pleacă, ne repezim la haz- 
naua improvizată. O parte din vin este înapoiată gospodarului, 
sub o formă metabolizată. 

— Dacă mai dura cinci minute, mă scăpam pe mine! se 
destăinuie Sara, trăgându-și, fără jenă, chiloţii în fața noastră. 
Îşi aruncă privirile peste tot şi reia: Doamne, ce mi-ar fi plăcut 
să trăiesc într-o casă ca asta ! Să deretic, să fac curat, să dau de 
mâncare la animale, să îngrijesc flori... mai ales să am mulți 
copii. Nu mi-ar păsa de ce se întâmplă în lume, de nimic din ce 
s-ar petrece dincolo de gardul meu. Mi-aş îngrădi bucata mea 
de cer şi aş fi mai liberă decât un pelerin. 

Se oprește brusc, fixându-ne cu privirea Nici eu și nici Otto 
nu arătăm a fi băgat în seamă momentul ei de slăbiciune. Sara e 
proaspătă şi atrăgătoare, cu cele câteva fire de paie prinse în păr. 

— Ai uitat de bărbat, zic eu, continuând în gând micul ei 
vis şi tăvălindu-mă cu ea printr-o căpiţă de fân. 

— N-am uitat, dar nu cred că e nevoie de el. 

Scotocind peste tot, Otto dă peste un cazan plin ochi cu apă. 
Nu e de mirare, căci pivniţa poate juca oricând rolul Arcei lui 
Noe, pentru tot ce se găseşte sub pământ sau deasupra lui. Pe 
de altă parte, neamţul apreciază la cuvenita valoare descope- 
rirea. Dacă ar putea, şi-ar scoate în fiecare dimineaţă pielea și 
ar spăla-o cu detergentul și cu peria. Până şi pisica care s-a 
aciuat pe lângă noi îl priveşte oarecum dispreţuitor. 

— Kity, kity! o cheamă Otto, cu glas de sirenă. 

Pisica se arcuiește și toarce, sub efectul mângâielilor, 
închizând ochii de plăcere. Sunt oameni care iubesc numai 
animalele, nu şi pe semenii lor. E şi cazul lui Otto, pentru care, 

altfel, afecțiunea nu reprezintă nimic. Chiar şi beţivii mai beau 
din când în când câte un pahar cu apă. 

Rezultatul scotocelilor mele e puţin diferit de cel al lui Otto. 
Sticla cu rachiu dublu rafinat ne propune cea mai bună cafea de 
dimineaţă. O singură gură echivalează cu o oră de gimnastică 
aerobică, Sara consideră că atât este de-ajuns. Îmi smulge sticla 
din mână, punând-o la loc pe raft. 

— Începi să-ți trăieşti visul? orăcăi eu. Rămăsese că n-ai 
nevoie de bărbat, după cât îmi amintesc. 

— Am nevoie de combatanți pregătiți de misiune, mi-o re- 
tează ea. Sau nu-ţi aminteşti nici că sunt la comanda grupului? 

— Yes sir! fac eu, salutând cu degetul mijlociu ridicat 
în sus. 

— Ce deget îmbăţoşat ai căpătat după noaptea petrecută la 
curve! îmi replică Sara, făcându-l pe Otto să se prăpădească 
de râs. 

— Nici limba nu e mai ascuţită ca înainte! plusează 
neamţul. $ 

— Tu vorbeşti, mă? îi răspund, fără să mă supăr. Eu măcar 
o fac normal.. 

— Aşa au făcut-o şi părinţii noștri, ripostează neamţul, cu 
o grimasă, şi uite ce specimene au apărut. Cel-de-Sus s-a 
gândit, în milostenia Lui, să ne transforme în homosexuali ca 
să oprească într-un fel mașinăria. 

— Poţi ocupa oricând un post de preot militar! îi zic 
admirativ. În toate războaiele exista așa ceva pe lângă câte un 
regiment, drept care soldaţii aşteptau cuminţi să fie căsăpiţi şi 
duși la loc cu verdeață. Nu se ştie însă din ce cauză, tocmai res- 
pectivii preoți se fereau ca de dracu’ să facă vreo vizită din cele 
pe care le propovăduiau celorlalți. 

— Te transformi pe zi ce trece într-o precupeaţă, observă 
Sara. Mai lipseşte să-ți pui mâinile în şold. Compania lui 
Frederick nu-ţi este deloc favorabilă. 

Îndată ce se înnoptează, iar oamenii intră în case, Neboişa 
ne ia şi ne conduce până dincolo de capătul satului. O pornim 
străjuiți de steaua norocului, în care, vrem nu vrem, trebuie să 
credem. Ocolim cu grijă traseele pe care ştim că circulă 
patrulele NATO sau ale grănicerilor macedoneni, dar nu trecem 

nepăsători pe lângă ele. Otto închipuie cele mai năstruşnice 
capcane, la capătul cărora plasează explozibil. i 

Sara îi dă și ea câte o idee. Nu se poate spune că e în pană 
de inspirație. Eu mă rezum la rolul de acoperitor, lăsându-i să-și 
aplice toate cunoştinţele deprinse pe vremea când o făceau pe 
teroriștii. 

Un emiţător băgat într-o scorbură va chema sigur la el o 
patrulă alertată de transmisioniști. Când vor ridica creanga 
aruncată neglijent deasupra, vor fi proiectaţi în sus, asemenea 
unor rachete sol-aer. O colibă construită primitiv în pădure, dar 
care să fie văzută de la şosea, îi va primi pe curioşi cu aceeași 
ospitalitate. La fel şi undițele abandonate parcă de nişte: 
braconieri grăbiţi, pe malul unui iaz. Peștele prins în cârlig e 
chiar soldatul care va declanșa explozibilul. 

Sectorul nostru se termină la jumătatea unui munte, ale 
cărui creste nu le putem distinge în pâcla nopții ce se destramă. 
De-aici, nu ne mai rămâne decât să străbatem poteca paralelă 
cu şoseaua care duce în Serbia. . 

Transportorul cu o stea albă pictată pe blindaj ne ia pe 
nepregătite. Din el, ieșit pe jumătate, un soldat american 
scrutează zona prin binoclul cu infraroșii. Trapa conductorului 
e şi ea ridicată, scoțând la iveală un cap cu căștile pe urechi. 
Doar trăgătorul rămâne ascuns, dar îl ghicim, mestecând gumă, 
în spatele țevii brumării a mitralierei grele. Transportorul trece 
atât de aproape de noi, încât i-am putea face semnul consacrat 
al autostopistului. Băieţii nu se grăbesc, merg în viteză de 
paradă şi schimbă bancuri prin căști. 

Ne hotărâm pe loc să modificăm planul. Ar fi păcat să scă- 
păm o ocazie care ni se oferă pe tavă. Otto plasează ultimele . 
două mine de-o parte și de alta a șoselei, legându-le cu un fir 
subțire cu piedică. Asta, ca să ne asigurăm că nu vom fi 
deranjaţi de niște musafiri nepofitiţi. Apoi ne grăbim să ajungem 
transportorul din urmă. Pentru Sara e o joacă de copii să urce 
prin spate. Evită folosirea pistolului, pregătindu-se să aterizeze 
în cârca americanului, care ieşise să privească în jur. Dar 
lucrurile iau pe neaşteptate o altă întorsătură. Nu ştii niciodată 
de unde sare iepurele, iar când se întâmplă cu adevărat, un 
conductor de vehicul, luat prin surprindere, reacționează prin 

frânare ! Sara este proiectată peste comandant, care, fără să se 
mai obosească să vadă ce se-ntâmplă, printr-un reflex de ultim 
moment, își dă drumul în habitaclu, închizând capacul ! 

Iată-ne transformați din vânători în vânat! Pentru că nu știu 
câţi suntem, americanii nu angajează lupta. Mitraliera trage la 
nimereală, în timp ce transportorul face stânga-mprejur şi 
țâșnește asemenea unui ogar. Sara abia apucă să se arunce pe 
marginea drumului. În secunda următoare, transportorul face 
cunoștință cu combinaţia lui Otto. Americanii sunt imobilizaţi, 
aflându-se la cheremul focului nostru. Dar fără o Bazooka nu 
poți face prea mare lucru în confruntarea cu un blindaj. Băieţii 
au luat deja legătura cu ai lor, așa că, în scurt timp, ne putem 
trezi pe cap cu jumătate din trupele NATO staționate în zonă. 

Ideea salvatoare îi vine lui Otto, care făcuse din cunoaşterea 
armamentului o pasiune a vieţii lui. Neamţul extrage dosarul 
transportorului american GI-3 dintr-un sertărel al creierului său 
şi descoperă că acesta posedă un sistem automat de blocare a 
trapelor, care, fiind electric, se mai poate și strica. lată de ce, în 
caz de nevoie, vajnicii tehnicieni americani au proiectat şi O 
trapă care să poată fi deschisă din afară. Evident, strict secretă, 
Dar nu şi pentru cineva care, de la săgeată la rachetă nucleară, 
cunoaște toate șurubelele și piulițele importante sau nu. 

Jongleria lui Otto dă roade. Trapa face „crac“, iar neamţul 
urlă din toți bojocii: 

— leşiți în zece secunde, sau arunc cu grenada de asalt! 

Între o moarte sigură și imediată şi una de perspectivă, 
yankeii aleg a doua variantă. les de-a bușilea, aruncându-și 
armele. Sunt foarte tineri. Privirile lor ne spun că au intrat în 
stare de șoc. N-au participat niciodată în viaţa lor la o luptă 
reală, iar între ceea ce se-ntâmplă pe terenul de instrucție sau 
pe calculator şi câmpul de război, diferența e îndeajuns de mare 
pentru a-i paraliza de-a dreptul. 

Îi luăm mai mult pe sus, pierzându-ne pe poteca despre care 
ştim că trebuie să ducă în Serbia. l-am legat între ei cu guta lui 
Otto, care ar putea remorca şi o balenă fără să se rupă. Alcarpă 
în urma Sarei, îmbiaţi de ghionturile pe care le dau neobosit, cu 
țeava UZI-ului. Deşi nu e nevoie. Doi dintre prizonieri au 
pantalonii uzi, ca o primă reacție pe care ţi-o produce starea de 

şoc. Altfel ar fi stat lucrurile dacă am fi avut de-a face cu nişte 
veterani. x 

Echipele terestre de salvare, alertate de americani, sunt 
dublate de două elicoptere Apache, care notează tot ce mişcă în 
aria lor de observaţie — chiar și ondulaţiile viermilor ieșiţi de 
sub pământ. Avem o singură şansă: să ajungem înaintea lor la 
graniţă. Dar, în sălbăticia zonei muntoase în care ne aflăm, e 
aproape imposibil să-ţi dai seama care este linia de hotar. Nici 
harta detaliată a lui Neboișa nu ne foloseşte prea mult. 

Ne oprim în mijlocul unui pâlc de copaci, făcându-ne una 
cu pământul. Pumnalul pe care l-am proptit în gâtul coman- 
dantului de echipaj, un sergent de culoare, devine purtătorul 
meu de cuvânt. Sara îşi bagă neuronii la turație maximă. După 
ce Otto a dat tot ce-a putut, acum e rândul ei. 

— Cât timp îi avem ostatici, o să ne lase în pace, zic eu, 
încercând s-o ajut. 

— Şi lunetiștii de pe elicoptere ce crezi c-o să facă în 
timpul ăsta? replică Sara, descurajându-mă. Din câte se ştie, nu 
sunt pifani ca ăştia. Fac parte din trupele de elită care i-au tras-o 
lui Saddam peste cur. Singura soluţie e să renunțăm la unul 
dintre prizonieri, ca să-i oprim un timp. 

Îi trece pe cei trei în revistă cu priviri de geambaș, apoi 
hotărăște. 

— Rămâne cel care s-a scăpat pe el. 

— Care dintre ei? Că sunt doi! îi atrage atenţia Otto, 
preocupat de exactitate ca orice neamt. 

— Ăsta micu’! precizează Sara, lovindu-l pe cel ales cu 
piciorul. Legaţi-l de o coardă și dați-i drumul să zboare. 

Planul e simplu. Prizonierul e prins de glezne cu o frânghie 
pe care o legăm de-un copac aflat la marginea prăpastiei, apoi 
i se spune „pa și pusi“ și este aruncat în gol. Desigur, nu va mai 
arăta ca la început, dar va rămâne în viaţă. Urletele lui îi vor 
atrage pe camarazii plecaţi să scotocească, răgaz pe care-l vom 
folosi cât mai eficient. Otto plantează şi un simulator în dosul 
unei stânci. l 

Începem coborârea pe o pantă plină de tufișuri scunde, până 
când Sara observă undeva, în dreapta ei, două gherete. Pot fi ale 
Ocolului Silvic, cum pot fi tot atât de bine ale grănicerilor. Cel 

mai bun lucru e să ocolim tot ceea ce ar putea atrage oameni în 
preajmă. 

Sunt luat pe nepregătite când sergentul american alunecă şi 
cade cât e de lung. Spun că sunt luat pe nepregătite, pentru că, 
exact la câțiva centimetri de fața lui, o viperă cu corn se 
pregăteşte de atac. Vreau să-i dau americanului vânt la vale, dar 
alunec și eu, derutând-o pe viperă și făcând-o să șovăie. Decizia 
aparține tot Sarei. Femeia asta e atât de rapidă şi vorace când e 
vorba de cuțite, încât, ori de câte ori o văd cu un cuţit în mână, 
simt cum tăişul acestuia dă târcoale podoabelor mele. 

Vipera e pur și simplu decapitată. Sergentul, singurul 
care-și păstrase pantalonii curaţi, intră în rând cu lumea. Conti- 
nuă coborârea, urmărind cu privirea orice băț care s-ar putea 
transforma în şarpe. Cei doi yankei cooperează cu solicitudine. 
O închisoare sârbească e oricând de preferat unei muşcături 
mortale. Sergentul face chiar exces de zel, strivind sub bocanc 
un scorpion plecat la cumpărături. 

Ajungem la marginea unui sat — de fapt, o mână de căsuțe 
aruncate ici-colo — exact când soarele îşi ițește urechile. In 
spatele nostru, nimic nu ne mai face să credem că echipele de 
salvare şi-ar mai continua misiunea. Rămâne problema graniței: 
am ajuns sau nu în Serbia? 

Nici clopotul unei biserici așezate pe o colină nu ne spune 
prea mult: în Kosovo nu sunt numai moschei. Sara se hotărăşte 
să aştepte noaptea. Locul de popas e o cascadă mică, dintre cele 
pe care localnicii le denumesc „urlătoare“. E mai important să 
camuflăm păcănitul UZI-urilor, în caz de nevoie, decât să 
distingem pașii vreunui vizitator nepoftit. Pentru asta, de altfel, 
ne putem baza pe agerimea lui Otto. 

Yankeii nu fac mofturi la melcii și rădăcinile cu care îi 
îmbiem. 

— V-au școlit şi pe voi, așa e? îi iscodeşte Sara, pironindu-i 
cu privirea. 

— Ce aveţi de gând cu noi? întreabă, la rândul lui, 
sergentul. 

— Să vă violăm ! clănțăne Sara, stârnind o undă de interes în 
ochii lui Otto. Ce s-ar putea face cu niște prizonieri? Pârnaia sau 
ștreangul. 

— Eram în misiune de pace! 

— Pe dracu”, pace! strigă Sara, uitând că e femeie şi proiec- 
tând o flegmă pe un gândăcel care trăgea cu urechea. Aţi trecut 
granița fără pașaport. Cum se numește asta? 

— Eram în Macedonia! repetă sergentul, calm. Avem man- 
dat pentru teritoriul care... 

— Zexe ! îl întrerupe Sara. La voi, în America, dacă ai călcat 
pe proprietatea vecinului, te poți trezi cu pn glonț în deblă. În 
schimb, când e vorba de altă ţară, vă feri nevoile pe unde 
apucaţi. 

— În conformitate cu... 

Sara îl înşfacă de gât şi-l scutură cu ușurință pe sergentul care 
nu apucă să mai ducă fraza la bun-sfârșit. 

— Chiar aici şi acum, zice ea, trebuie să renunţi la formula 
asta și să recunoști o singură conformitate — aceea a puștii mele. 

— E periculos să așteptăm până se înnoptează, intervine Otto, 
scormonind în sac. Am luat cu mine un declanșator de idei. 

Scoate bidonașul care, fără îndoială, posedă puteri magice. 
Au și americanii dreptul la o sorbitură. Ideile se lasă însă destul 
de greu convinse să iasă la iveală, iar dimensiunile bidonașului 
nu sunt pe măsura crizei de inspirație. Pentru americani, șiiboviţa 
e doar un întăritor, dar iată că efectul aşteptat în cazul unuia 
dintre noi se produce atunci când micul camarad al sergentului 
face o observaţie, de altfel, cât se poate de pertinentă: 

— Priveşte, spune el, arătându-i colegului său spre valea 
în care un puști mână două vaci, iar a furat din cireada 
macedonenilor. 

Sergentul îl străpunge cu privirea, dar e prea târziu. Obice- 
iurile locului ne fac să aflăm pe ce picior dansăm. Nu mai 
aşteptăm noaptea. Jeepurile care ne preiau, după ce facem legă- 
tura, ni se par nişte limuzine Lincoln. Prizonierii îşi continuă 
drumul spre Belgrad, în timp ce noi suntem primiţi la Priștina de 
un Pavlovici mai încântat ca oricând. Aflăm că a primit personal 
felicitări din partea ministrului Apărării. Asta, şi pentru că e sârb. 

Colosul propune ca bonusurile pe care le primim pentru cei 
doi prizonieri să fie împărţite frățeşte. 

— Data viitoare, ne spune el, cu voce ademenitoare, s-ar 
putea să prind de unul singur o companie întreagă de roşcaţi. 

Păstrând acest principiu al împărțirii beneficiilor, ați putea deveni 
bogaţi peste noapte, fără să mișcaţi un deget. 

Este huiduit și luat la bețe. Se declară total contrariat de 
faptul că nu reușește să ne păcălească. 

— Au dat americanii cu bomba cu fosfor în lipsa mea? se 
interesează el. V-am văzut testele de inteligență Când le-am 
comparat cu ale mele, ce să vezi? Aveam un coeficient mult mai 
ridicat. 

— Ai răsfoit testele pentru boli venerice, intervine Otto, 
împăciuitor. i 

— O cauţi cu lumânarea, îl avertizează Colosul. Spălatul de 
trei ori pe zi cu periuța îți protejează dinţii doar de carii. 

Otto râde, arătându-şi dantura splendidă. Cu o mişcare ful- 
gerătoare, aruncă pumnalul, care se înfige în uşă, la un centime- 
tru de urechea Colosului. 

— Eşti primul om cunoscut de mine care, după ce mă ame- 
ninţă, rămâne în viaţă, zice Otto, cu o vece sumbră, înghițindu-și 
brusc râsul. Nu-ţi forța norocul. 

In loc să se potolească, uriașul e cuprins de turbare. Smulge 
pumnalul ca pe o scobitoare, apoi, cu o mișcare scurtă, îl rupe în 
două şi aruncă bucăţile spre Otto. După aceea, se înfige în faţa 
neamţului ca o locomotivă abia ieșită din depou. 

— Băi, spelbule, jocurile astea de handicapaţi mi-au fost 
interzise încă din grupa mare de la grădiniţă, atunci când arun- 
cam cu securea după educatoare! Dacă ai impresia că poţi să 
sperii pe cineva, atunci pot să-ți spun că faci o mare greşeală ! 

Ziua s-ar putea încheia cu brio printr-o bătaie — iată de ce îl 
privim cu încântare, pregătindu-ne să-i întărâtăm cu diverse 
scorneli. Dar tocmai apare Pavlovici, ca mămica unei eleve în 
toiul unei lecţii practice de educaţie sexuală. 

— Am două vești, cu care vreţi să încep? 

Din ochiul Colosului se scurge metal încins, iar nările îi flutură 
ca drapelele negre ale unui vas de pirați. Nici Otto nu e departe de 
un cazan sub presiune maximă. Pe amândoi îi potoleşte, deopotrivă, 
vocea molatică, fără inflexiuni, a maiorului: 

— Nu puteţi începe cu amândouă o dată? zice Colosul, 
făcând eforturi vizibile să revină la starea normală. 

— Vestea bună, continuă maiorul, fără să-l bage în seamă, e 
că, începând de mâine, plutonul nostru revine la formula de 

unitate mobilă de luptă Sper din tot sufletul să nu mai avem 
răniți. Nu de alta, dar n-am chef să umblu după voi prin toate 
bordelurile şi cârciumile din Kosovo. După cum văd, sunteţi din 
cale-afară de bucuroşi, adaugă el, fixând cu privirea feţele 
noastre coșcovite. Parcă ați fi o adunătură de ciocli ajunsă în 
ținutul unor nemuritori ! 

— Cred că le-aţi încurcat, domnule maior! îl contrazice 
Colosul. Asta era vestea proastă Acum, dacă tot ne-aţi stricat 
ziua, s-o auzim și pe-aia bună. Poate că o să ne mai îmbuneze un 
pic. 

— Încetează să-mi tot faci programul ! se oţărăște maiorul. Și 
nu te mai uita la mine ca un bou scalpat! Abia am scăpat de-o 
cumplită constipaţie ! 

Capul maiorului se clatină ușurel dintr-o parte în alta, semn 
că uriașul ar trebui să inţre, deocamdată, în imersiune. 

— Vestea cealaltă, continuă maiorul, cam derutat, e că vom 
face pe cecenii, o vreme. 

După primul moment de surpriză, sar ca un arc dintr-un 
divan scos la reformă. 

— S-a întors Dudaev să ne aducă mulţumiri că l-am scăpat?! 

— Eşti mai prost decât un șiret de bocanc, mă gratulează 
maiorul. 

Colosul râde ca o curvă la un concurs pentru postul de sta- 
reţă. E întotdeauna încântat când se mai găseşte câte cineva mai 
nătâng decât el. 

— Vom petrece un timp la UCK! Ne dăm drept voluntari 
sosiți din Groznîi întru apărarea lui Allah, ca să-i putem lucra din 
interior pe teroriștii ăștia blestemaţi! încheie, triumfător, 
Pavlovici, încleștându-și pumnul drept. 

Mă gândesc, în treacăt, că patrula de americani care a căzut 
în plasa noastră a fost ghinionistă. Dar a scăpat cu viaţă. 

În ceea ce ne privește, s-ar putea să avem suficient noroc și 
să nu fim prinși sau descoperiţi de gherilele UCK. Pentru asta 
însă trebuie să existe o singură condiţie: sinuciderea! 


l Episod din Cecenia, chip înlăcrimat, de acelaşi autor (n. trad. ). 


În conformitate cu dispoziţiile primite din partea sefului De- 
partamentului de Informaţii Militare, prin intermediul ministrului de 
interne, raportez executarea numiţilor Jashari Hamza și Jashari Adem, 
împreună cu încă douăzeci de rude ale acestora. De asemenea, în 
luptele angajate pentru prinderea clanului terorist, au fost uciși încă 
29 de albanezi, care formau gărzile de corp. 

Execuţia a avut loc în depozitul firmei Suna Oli. din Priştina, 
după care cadavrele au fost arse, iar resturile îngropate. 

Asupra teroriștilor au fost găsite mai multe materiale. pe care vi 
le anexăm conform următoarei liste: 

— Harta Albaniei Mari — Kosovo, o fâşie din Serbia, Albania. O 
mare parte din Macedonia, Grecia, Muntenegru. 

— Formulare de jurământ ale „armatei de eliberare a tuturor 
albanezilor“ 

— Materiale documentare de arhivă şi fotografii referitoare la 
Divizia SS Skanderbeg. 

— Lista ofițerilor iugoslavi de origine albaneză, absolvenţi ai 
Academiei Militare din Belgrad. 

— Proiectul unui acord de colaborare cu un batalion de voluntari 
dintr-o țară islamică caucaziană. 

— Copia unei cereri adresate generalului croat Ilina K***, 
privind antrenarea și instruirea unui regiment format din 15 000 de 
albanezi. 


(Dintr-un raport secret al şefului Secţiei 
de Poliţie Criminală din Kosovo) 


V 
BERETELE ROŞII 


Artileria sârbească se pune pe treabă și varsă o ploaie de 
obuze peste tabăra amplasată în Kahan, în nordul Albaniei, 
unde se află o linie de buncăre construite încă din perioada 
comunistă, la nici cinci sute de metri de punctul de graniţă 
Morina. 

Aici se formează şi se instruiesc trupele de gherilă ale 
UCK, şi tot aici se retrag plutoanele decimate, pentru refacere 
şi completare. Situaţia nu e deloc roz, şi orice „ajutor, de la 
bombardamentele NATO la voluntariatul de orice natură, e 
bine venit. 

Deşi se află în plin atac aerian NATO, forțele sârbe duc o 
campanie de descoperire și anihilare a oricăror cuiburi de luptă 
ale gherilelor albaneze aflate în Kosovo. Faptul că unele obuze 
şi rachete mai scapă și prin satele aflate dincolo de graniţă, în 
Albania, nu-i impacientează prea mult pe sârbi. Când Tropoje 
şi Vucital sunt rase de pe suprafața pământului de două rachete 
sol-sol, de tip SCUD, ministrul iugoslav al Apărării emite chiar 
un ordin de zi. 

Bombardarea nu ne ușurează nouă calea de pătrundere, ci 
reprezintă o. ocazie care nu trebuie scăpată. Cine ne-ar vedea 
țopăind printre stâncile şi colţurile regiunii de graniţă ar rămâne 
încoţopenit: n-ar şti dacă să râdă sau să se ducă la doctor. 
Suntem toţi cinci numai în chiloţi, cu excepţia Sarei, care are şi 
un maiou. 

Evident că nici unul dintre noi nu e încântat de găselniţa lui 
Pavlovici, care, din motive necunoscute, este oprit în ultimul 
moment de colonelul Obilici. Satul în care intrăm, fără fereală, 

e pustiu. Bombardamentul s-a oprit, dar locuitorii nu se grăbesc 
să apară. Probabil, fuseseră evacuaţi din timp. 

Nu suntem însă chiar singuri. O rafală de automat ne culcă 
la pământ. În urma ei, apar doi luptători UCK, îmbrăcaţi în 
uniforme de camuflaj, cu berete roşii pe capetele lunguieţe. Ne 
adulmecă cu ţevile Kalașnikovurilor, încercând să priceapă ce 
e cu noi pe-acolo, în postura lejeră, nu prea de invidiat, în care 
ne aflăm. 

— Bandiţii ! explică Otto, într-o sârbă rusificată. Luat la noi 
tot și adus aici. 

Variantă cât se poate de credibilă pentru o ţară ca Albania, 
unde banditismul a căpătat cele mai organizate forme din 
această parte a Europei. 

Albanezii se mai chiombesc un timp la noi, crezându-se la 
Grădina Zoologică, apoi ne conduc către un buncăr care 
seamănă cu o biserică îngropată în pământ. Comandantul în faţa 
căruia suntem duși rânjește ca o barză la o manifestaţie contra 
avorturilor. Ne ascultă istoria cu atenţie, trăgându-se de ureche 
de parcă ar vrea s-o smulgă. 

— Ceceni? Răpiţi de bandiți? repetă el aidoma unui elev 
corigent. Și nu v-au omorât? adaugă acesta, dovedindu-se un 
bun cunoscător al obiceiurilor locale. 

Problema îl depăşeşte. Suntem puşi la păstrare, până când 
va primi dispoziţiile necesare şi vor fi făcute verificările de 
rigoare. Cât priveşte ultimul aspect, nu ne facem griji: în 
Albania au intrat, prin aeroportul din Tirana, cinci persoane cu 
numele pe care le-am declarat şi care, într-adevăr, au dispărut 
din filajul discret al Serviciilor Speciale albaneze. Lucrătura e 
făcută de câţiva greci cu soldă la sârbi. 

Pavlovici însă, şi nu numai el, a scăpat din vedere greoaia 
mașinărie a transmiterii informaţiilor pe filiera albaneză. După 
patru zile de aşteptare, Colosul pune punctul pe i: 

— Cred că o să ne prindă sfârşitul războiului aici! 

— Mda, îl susține Fachirul. După cum se mișcă lucrurile, 
S-ar putea să mai ieşim tocmai la iarnă. 

De câte ori cerem lămuriri, răspunsul e același: „N-a venit 
nimic de la Centru.“ 

— Sper să nu fie nevoie să ne folosim dinţii, oftează Otto, 
pipăindu-și cu limba măseaua falsă care ascunde pilula de 
curara. 

— Ba eu i-aș folosi bucuros pe fundul unei femei de oricare 
etnie! sare Colosul, care nu se gândeşte niciodată la moarte, 
Unii ar rămâne surprinși dacă ar şti cât adoră iepele astea să fie 
mușcate de buci. Le exciță grozav, de parcă acolo şi-ar purta 
centrii nervoși. Încă de când eram doar un puştan, babacu” îmi 
vorbea deseori despre bordeluri ca despre nişte locuri biblice, 
în care înveţi numai pilde și te loveşti la tot pasul de parabole. 
Vă daţi seama că n-am putut rezista tentaţiei și, la prima oră de 
religie, am chiulit, prezentându-mă la întâiul bordel întâlnit în 
cale, care, ca orice stabiliment ce se respectă, închidea pătratul 
format din biserică, școală și cârciumă. Cum eram minor şi nici 
nu aveam vreun ban, am fost gratulat cu două scatoalce și un 
şut în părțile care, încă de pe-atunci, promiteau să fie 
generoase. Dar babacu” apucase să mă înveţe: „Când ești dat 
afară pe ușă, intră pe fereastră!“ Ceea ce am și făcut, doar că 
am intrat prin luminator, prăbuşindu-mă peste o coţofană care 
i-o freca unui bătrânel, spre a nu-l lăsa cu senzaţia că a dat banii 
de pomană. Tipa a ţipat și, de spaimă, l-a tras în așa hal pe 
boșorog de instrument, că era să i-l desprindă din cuie. Efectul 
a fost altul decât cel scontat: în loc să urle şi el, boșorogul şi-a 
intrat în formă şi, fără să mai ţină cont de prezenţa mea, ca să 
nu scape momentul prielnic, a luat-o la coțăială pe garidă. Tipa 
stătea cu faţa întoarsă spre mine, ţinându-mi o predică în care 
eram tot timpul comparat cu un șobolan gras și urât. În timp ce 
bătrânelul muncea ca la douăzeci de ani, mai încântat că i se 
sculase decât de actul respectiv, am profitat de faptul că tipa îşi 
tot deschidea și închidea gura. prezicându-mi un viitor nu prea 
luminos. Rezultatul a fost că boşorogul a trebuit să scuipe de 
două ori tariful. Nici nu a crâcnit, dar, în schimb, mi-a propus 
ca, de fiecare dată când venea la bordel, să apar și eu ca 
Laleaua Neagră, pentru a-l pune în stare de funcţionare. 
Paţachina a mărit pe chestia asta tariful, drept care, mânios, 
boșorogul a muşcat-o de bucă. Aici am vrut să vă aduc! Ei 
bine, tipei i-a plăcut atât de mult, că începuse să-şi mişte fundul 
ca o rață la patinoar. Mai nasol a fost de boşorog, care abin 

acasă şi-a dat seama că-și lăsase proteza în portbagajul coţo- 
fenei. După ce mi-a arătat nota de plată a dentistului, a rupt 
înţelegerea cu mine şi şi-a înăbuşit orice impuls sexual. 

— Cred că, dacă ai fi lăsat să vorbeşti, ai face-o zi și noap- 
te, fără oprire! observă Sara. Ba chiar și în groapă ai continua 
să bolborosești despre minunatele întâmplări ale vieţii tale. 

— Vrei să te mușşc, ca să vezi că am dreptate? încearcă 
Colosul s-o aducă spre lucruri mai concrete. 

Sara zâmbeşte, dezarmată. 

— Eşti, într-adevăr, o figură! Una sinistră, dar o figură! 

— Nici voi nu arătaţi ca nişte apostoli, se grăbeşte Colosul 
să ne catalogheze, insensibil la complimente. 

În cea de-a zecea zi, când deja ne fixaserăm un plan de eva- 
dare, vin să ne interogheze doi tipi care, după cum stau ceilalți 
smirnă în faţa lor, par niște legume de seamă. Nu suntem chiar 
bine veniţi, și în privinţa asta, liderii UCK, de la orice eşalon, 
îşi arată încă o dată spiritul de castă dus până la paranoia. Ba 
Chiar ni se oferă bilete de întors pe ruta Tirana-Groznii. Dar, 
pentru că tot ne aflăm în zonă, vom da o mână de ajutor unei 
companii de luptători într-o incursiune în Kosovo. 

Ni se distribuie uniforme negre, pentru a fi deosebiți mai 
ușor, şi Kalaşnikovuri cu încărcătoare în formă de tambur — 
marfă chinezească adusă clandestin. Cei din jurul nostru au însă 
armament nou-nouţ: pistoale-mitralieră moderne, de fabricaţie 
belgiană, austriacă și britanică, dar şi carabine americane 
Barrett, cu bătaie lungă, din ultima generaţie, pentru lunetiști. 
Astfel de carabine, în special cele de calibru 12,7, pot folosi 
muniţie specială, de tipul gloanțelor explozive cu nitroglicerină, 
cu ajutorul cărora vehiculele: sârbești pot fi complet scoase din 
uz. Trei dintre luptători dețin aruncătoarele de grenade antitanc 
Armbrust şi aruncătoare de rachete antiaeriene portabile. 

La trecerea peste graniță, albanezii mai scot din cutia cu 
surprize şi câteva detectoare de mine ultramodeme, care le 
arată cărarea de urmat prin câmpurile minate de la frontieră. 
Nimic din toate acestea nu se potrivește cu informaţiile pe care 
le-am primit despre înzestrarea gherilelor UCK. Se pare că 
vremea țăranilor înarmaţi cu puşti vechi şi cu topoare, conduși 
de comandanţi locali, a cam trecut. 

Albanezii ne ţin în faţă, ca pe un fel de avangardă, chipurile 
pentru a le arăta ce ştiu cecenii să facă. Ne rupem în figuri, dar 
nu primim, aşa cum ne-am fi aşteptat, aplauze și ovații. Alba- 
nezii sunt foarte tăcuți. În privirile lor citim atâta neîncredere, 
că ne vine să-i luăm la bătaie. 

În apropiere de Prizren, facem un ocol, ieșind în fața unui 
lac care aproape că înconjoară o mânăstire. Porţile måsive sunt 
închise, așa că încercăm intrarea din spate. Nici aici nu avem 
mai mult succes. Probabil, am fost observați, căci, de la o 
ferestruică, pe care abia ţi-ai putea băga nasul, se aude o voce 
cristalină. 

— Domnul să fie cu voi, oameni buni! Cu ce treabă 
pe-aici? 

Ibrahim, comandantul companiei, păşeşte înainte şi rosteşte 
poruncitor: 

— Deschideţi porţile! Avem nevoie de hrană și odihnă. 
Nimeni nu va păţi nimic rău. 

— Cine sunteţi? întreabă din nou vocea cristalină, deși 
emblemele roșii ale UCK pot fi văzute și din avion. 

— Turişti americani! aruncă Ibrahim, spre hazul camara- 
zilor săi. 

— Suntem săraci! îi răspunde vocea. Poliţiştii ne-au luat 
tot, iar ce ne-a mai rămas am împărțit nevoiașilor albanezi şi 
refugiaților. Mergeţi cu Domnul! La Prizren o să găsiţi tot ce 
aveți nevoie! 

Ibrahim îi face semn lui Otto să dinamiteze poarta, în timp 
ce se plimbă prin faţa ferestruicii, etalându-şi puşca-mitralieră. 

— Allah mi-e martor că nu vreau să păşesc în templul 
vostru decât pentru ca oamenii mei să-și refacă forțele. Știu că 
aveţi oi şi capre şi un vin bun. Vi le plătim. Nu suntem jefuitori. 

Însă nimeni nu-i mai răspunde. Curios, îşi lipeşte ochiul de 
ferestruică, dar nu vede nimic. Explozibilul pus de Otto nu 
aduce prea mari daune porţii vechi de sute de ani, făcută din 
stejar şi blindată cu drugi de fier. Doar o gaură prin care ar 
putea trece un dihor. Albanezilor le este de-ajuns și atât. Cel 
mai subţire dintre ei dispare iute prin deschizătură. Nu trece 
mult până când zăvoarele sunt îndepărtate. Năvălim în curtea 
interioară, împrăștiindu-ne peste tot. Din biserică se aud 

glasurile călugăriţelor care înalță rugi către Cer. Nu se întâmplă 
însă nici o minune. Nimeni nu vrea să se amestece în treburile 
pământeşti. 

Ibrahim, însoţit de Colos, pătrunde în naos și sloboade o 
rafală care face candelabrul să se hâţâne într-o parte şi-n alta. 
Urlă ca un apucat: 

— Aşa vă învață Dumnezeul vostru să vă întâmpinați 
oaspeţii? ` 

ÎI alungă în curte pe preotul înconjurat de zece călugărițe, 
care încearcă din răsputeri să-și depășească groaza, continuând 
să murmure rugăciuni. 

— Nu necinstiți casa Domnului, zice una dintre călugăriţe, 
probabil, stareţa. Aveţi teamă de Dumnezeu, indiferent că-i 
spuneţi Allah și că vă rugați în alt fel de temple. 

— Gura! răcneşte Ibrahim. Dumnezeul vostru vede ce le 
fac fraţii tăi sârbi albanezilor? Vede cum îi schingiuiesc și îi 
ucid? 

— Peste tot sunt fiare și oameni răi. Noi ne rugăm pentru toți. 

— Ăsta cine e? întreabă albanezul, indicându-l pe preot cu 
țeava armei. Taurul de serviciu? 

Albanezii, care au scotocit peste tot şi acum s-au strâns în 
mijlocul curţii, izbucnesc în râs, făcând câteva glume porcoase. 

— Suntem o mânăstire de măicuţe, iar slujbele nu le poate 
ține decât un preot, îi răspunde stareţa, prefăcându-se că ignoră 
comentariile. 

— Tu eşti purtătorul de cuvânt? 

— Sunt stareța Anastasia. 

Ibrahim trece în revistă călugărițele. Două dintre ele sunt 
doar nişte copile. Privirile albanezului zăbovesc mai mult timp 
asupra lor. Nici nu-l bagă în seamă pe preotul care încearcă să-l 
aducă pe calea cea bună. Abia într-un târziu'îi răspunde: 

— Fetele noastre au fost violate de sârbi! Tinerii noștri au 
fost strânşi și ucişi de sârbi! Părinţii și copiii noştri au fost 
izgoniți din casele lor, cărora li s-a dat foc! Despre ce căinţă 
vorbeşti tu, bărbosule? 

— În fața Domnului, murimură preotul. 

Dar Ibrahim îşi pierde răbdarea. Îl loveşte sălbatic cu patul 
armei peste faţă, răsturnându-l pe spate. O vreme, îl joacă în 

bocanci, făcându-le pe călugăriţe să se strângă una în. alta, ca 
nişte oi duse la tăiere. Ţipetele lor slabe se rup la jumătate, căci 
cu toatele sunt gâtuite de spaimă. 

Preotul leșină. Albanezii îl scuipă pe rând. Gonesc cârdul de 
călugărițe în trapeză, unde, pe mese lungi și curate, nu se 
găsesc decât căni şi farfurii goale. Nu pentru mult timp. Doi 
albanezi răstoarnă prin curte un butoi, aducându-l în dreptul 
ferestrei joase, care dă în sala de mese. Îi scot cepul, şi cănile 
prind viață Zgomotul de tablă ciocnită se amestecă cu înju- 
răturile soldățești. Apare şi mâncarea, sărăcăcioasă, dar nimeni 
nu face nazuri. Tot ce e pe degeaba, are întotdeauna gust bun. 

Câţiva soldaţi, dintre care, bineînţeles, nu putea lipsi Colo- 
sul, pipăie călugărițele, prefăcându-se interesați de cruciuliţele 
şi mătăniile lor. 

— Sunt nevinovate ! strigă stareţa, agăţându-se de braţul lui 
Ibrahim. Nu vă răzbunaţi pe ele! 

Un soldat săltase deja o tânără în spate, gata să dispară cu 
ea într-o chilie. Ibrahim îl opreşte. Nu pentru că ar fi ţinut cont 
de cele spuse de stareță, dar are alte intenţii. Violarea unor 
slujitoare ale Domnului nu ocupă un loc prea important pe lista 
lui vindicativă. 

— Tu, hoașco, mai ţine-ţi gura! Știu că abia aștepți să te ia 
la lucru câţiva dintre soldaţii mei, însă trebuie să te dezamă- 
gesc. Nici tu şi nici vreuna dintre stătutele tale nu vă veţi 
bucura de sculă de soldat. Nu așa cum aţi vrea voi. Până una 
alta, cât mâncăm și bem, ar cam fi cazul să ne prezentaţi un 
program artistic. Restaurantul în care mergeam cu prietenii a 
fost jefuit și incendiat de conaționalii tăi, iar cei din personal, 
inclusiv pianistul și dizeuza, au fost îngropaţi pe jumătate vii! 
Voi o să-i înlocuiţi. Iar ăsta o să cânte la clopot! încheie el, 
arătând spre preot cu un os. | 

Pentru a fi mai convingător, pune un soldat să-l lege pe 
preot de picioare și să-l răstoarne cu capul în jos în put. 

— Ai să ne cânţi sau nu? 

— Da, zice preotul, cu glas pierit. Da, o să cânt. 

După ce este scos din puț, Ibrahim îi face un vânt care-l 
proiectează în zidul bisericii. 

— Mai întâi însă trebuie să te dezbrăcăm. Măicuţele vor să 
vadă dacă ești cu adevărat bărbat, sau ai vrut să le înșeli. 

Preotul încearcă să explice ceva, dar Colosul nu mai 
așteaptă nici un îndemn. Din câteva mișcări îi sfâşie sutana și 
lenjeria, lăsându-l gol-puşcă. Încearcă să-și acopere sexul cu 
mâinile, dar primeşte o lovitură de ţeavă în spate. Râsetele şi 
grohăielile soldaţilor umplu curtea. 

— Ce-i cu țumburușul ăla? face, vesel, Ibrahim. Pun pariu 
că nu te poți pişa mai mult decât o rândunică. Doamnelor, după 
cum vedeţi, aţi fost înșelate. Nu staţi cu ochii închiși şi nu vă 
întoarceţi privirile, căci oricum n-aveţi ce vedea! Poate dacă 
v-am împrumuta binoclurile noastre. Hai, scopitule, treci la 
clopote. Aş vrea un cântec de-al vostru, naţional. De mult nu 
mi-am mai delectat urechile cu melodiile voastre primitive. 

Preotul se urcă în clopotniţă, îndemnat de pușca unui soldat. 
Cu două ciocănele, încearcă să însăileze o melodie sprinţară. 

— Voi, urlă Ibrahim către călugăriţe, fustele sus și treceţi 
la cancan ! Soldaţii mei n-au mai văzut niciodată fundurile unor 
sfinte şi vor să se convingă că arată ca ale tuturor muritoarelor. 

Călugăriţele sunt smulse şi aruncate în mijlocul curţii. Li se 
rup sutanele, li se descoperă capetele şi li se despleteşte părul. 
Țipă şi se împotrivesc, dar albanezii, aprinşi de vin şi de dorinţa 
răzbunării, le lovesc cu sete. 

— Dansaţi, curvelor! zbiară din nou Ibrahim, aruncând cu 
farfuriile după ele. Dansaţi, putorilor ! Dansaţi aşa cum dansea- 
ză câinii de sârbi pe mormintele rudelor noastre ! 

Pe jumătate dezbrăcată şi plină de sânge, stareţa cade în 
genunchi, împreunându-şi mâinile. Cere îndurare comandantu- 
lui pus- pe măcel. La un singur semn al acestuia, unul dintre 
soldaţi ridică un topor găsit după o uşă și-i despică stareţei 
capul, care cade de-o parte şi de alta a trupului, ca două felii de 
pepene roşu. Un urlet de groază urcă spre cer. Femeile sunt atât 
de şocate, încât execută automat comenzile primite din partea 
soldaţilor, care se întrec în a inventa cele mai cumplite aberaţii. 

O dată cu vinul, se termină şi porția de răzbunare. Ibrahim 
se declară mulțumit. Soldaţii săi sunt însă încinşi, dorind să-şi 
satisfacă poftele. Comandantul reuşeşte să-i stăvilească. 

— Noi nu suntem sârbi! zice, cu ipocrizie, Ibrahim. de 
parcă până atunci s-ar fi purtat ca între gentlemeni. 

— Dar, dacă e prin bună înţelegere? sare un soldat de 
aproape optsprezece ani. 

— Ei, dacă e prin bună înţelegere... atunci, poftă bună! 
exclamă Ibrahim, râzând. 

Cât despre el, mă înșfacă de-un braţ şi dispărem în pivniţă, 
O clipă mă gândesc să-l chem și pe Otto, în caz că gusturile 
albanezului sunt cele pe care le bănuiesc. Dar mă înşel. Ibrahim 
nu vrea decât să se îmbete, şi nu o poate face fără să asculte o 
poveste. Trebuie să-i depăn întreaga noastră aventură, a 
„cecenilor“. Nici nu e prea greu. Am luptat în Cecenia și nu 
trebuie să inventez nimic. 

— Noi, albanezii, semănăm foarte mult cu voi, zice, într-un 
târziu, Ibrahim, alegând o sticlă mai prăfuită decât prima. 

Se aşează pe jos, cu spatele sprijinit de perete, şi îşi aprinde 
o pipă cu o formă ciudată. O vreme pufăie şi bea direct din 
sticlă, uitând de existența mea. Mă gândesc chiar să mă retrag 
pe nesimţite, când începe să vorbească. Se întoarce cu zece ani 
în urmă. Incredibil, dar ochii lui, mai cruzi decât ai unei pume, 
se umezesc. 

De ziua lui, când împlinea șaisprezece ani, un poliţist sârb 
îl așteptase la ieșirea din şcoală. A fost ziua care i-a schimbat 
definitiv cursul vieţii. 

Polițistul îl conduse la secție, chipurile pentru o identifi- 
care, dar nu s-au oprit decât în beci. După ce trecură prin fața 
câtorva celule întunecoase, ajunseră în sala mare, de la capătul 
culoarului. Peste tot erau împrăștiate bâte, boxuri, cuțite, drugi 
de fier, chiar şi o sabie. Pe o masă, cu mâinile şi picioarele 
imobilizate în curele de piele, era întins tatăl său. L-a recu- 
noscut numai după şuvița de păr alb, de care era atât de mândru. 
Ciudat, dar nu faptul că tatăl său avea capul prins într-o 
menghină l-a îngrozit cel mai mult pe Ibrahim, ci o bâtă de 
baseball pe care scria: „Închizătorul de guri.“ 

Un al doilea poliţist, îmbrăcat doar în niște pantaloni 
albaştri, pregătea o seringă cu atropină pe care s-a şi grăbit să 
i-o injecteze celui întins pe masă, pentru a-l trezi din leşin, 
Tatăl său deschise ochii și scoase un geamăt uşor. 

— Ţi-a venit odrasla în vizită, rânji polițistul, mângâindu-i 
tandru şuviţele de păr alb. Vă lăsăm singuri, ca să nu vă stricăm 
plăcerea revederii. 

Cei doi poliţişti se retraseră într-o cămăruţă alăturată, în 
compania unei sticle borțoase. Ibrahim nu îndrăznea nici să se 
mişte. De frică, dinţii prinseseră să-i clănţăne. Nu-şi putea lua 
ochii de la tatăl său pe care, dimineaţa, îl lăsase acasă, în faţa 
ceştii aburinde de cafea. Nu se apropie decât atunci când acesta 
şopti ceva printre buzele strivite. Când înţelese ce-i spunea, 
groaza îl paraliză cu totul. 

— Omoară-mă! șoptea omul care era numai o bucată de 
carne vie. la un cuţit şi omoară-mă! 5 

Ibrahim nu putea nici să plângă, nici să strige. Privea pierit 
în ochii rugători ai tatălui său, incapabil să înţeleagă ce se 
petrece. Un gol imens se căsca în el, un gol în care se prăbuşea 
treptat, ca într-o prăpastie interioară. 

— Omoară-mă! Nu mai suport! şoptea tatăl său. Te rog! 
Nu mai suport! 

Șocul avu asupra lui Ibrahim efectul unui scurtcircuit. Când 
auzi hohotele de râs ale polițiștilor din încăperea alăturată, îşi 
simți sângele pulsând din nou în vene. Într-o secundă, Ibrahim 
cel de șaisprezece ani muri şi se născu un altul, despre care nu 
ştiuse până atunci nimic şi despre care nici nu bănuise că ar 
putea exista. 

Cu mișcări sigure, fără nici o ezitare, se aplecă, şi luă un 
cuţit de pe podeaua mudară, apoi își sărută tatăl pe buze. Acesta 
îl privea cu ochii blânzi, aproape surâzători, ca de fiecare dată 
când îl prindea cu câte o șotie. Cu un gest hotărât, chiar expert, 
Ibrahim îi tăie beregata, de parcă ar fi exersat acest lucru de 
zeci de mii de ori, pregătindu-se pentru clipa asta. Își crestă un 
deget şi-l înmuie în sângele ce țţâşnea din gâtul tatălui său. 

Când năvăliră în încăpere, poliţiştii rămaseră surprinşi nu 
atât de deznodământul vizitei, cât de felul în care arăta 
puștanul. Încărunţise dintr-o dată! Încărunţise, de parcă şi-ar fi 
băgat chica într-o găleată cu var. 

— [a te uită, zise unul dintre polițiști, dând roată, cu ţigara 
stinsă în colțul gurii. S-ar zice că avem de-a face cu un criminal ! 

— S-a dus bunătate de distracție, îngână și celălalt, lovin- 
du-l pe puştan în plină faţă. O să-i ţii locul lui taică-tău. Cine a 
mai auzit să-ți omori propriul părinte ! 

— Nu, băiatul n-o să păţească nimic ! hotărî primul poliţist. 
O să se omoare singur, n-ai grijă. Oricât l-am tortura, un chin 
mai mare ca ăsta nu i-am putea produce, așa că mai bine îl 
lăsăm în viaţă. 

Prinse pe neaşteptate mânerul menghinei, pe care-l roti de 
câteva ori. Pentru prima oară în viaţa lui, Ibrahim a putut vedea 
ochii unui om sărind din orbitele lor, ca nişte mingi de 
ping-pong. Teribila trosnitură a oaselor îl scoase din starea de 
transă, dar numai o clipă, căci apoi căzu la pământ, cu răsu- 
flarea tăiată. 

Când se trezi, se afla pe patul său de-acasă. Cineva îi pusese 
o fotografie de familie pe piept, iar pe noptieră așezase câteva 
lumânări aprinse. Se dezmetici și strigă după maică-sa, dar nu-i 
răspunse nimeni. Un gând sumbru îl zgudui ca un curent 
electric, făcându-l să dea buzna în sufragerie. Nici acum nu 
strigă şi nu leşină, de parcă toate fuseseră scrise într-o carte, iar 
el le citise şi știa nu numai că aveau să se întâmple, dar şi că 
aşa trebuie să fie, că aşa fuseseră orânduite cu voia lui Allah, 

Privirea îi trecu aproape indiferentă de la maică-sa, care 
zăcea răsturnată pe speteaza fotoliului, cu picioarele desfăcule 
şi cu o gaură mică în frunte, la fraţii săi, așezați toţi patru unul 
după altul, chiar în ordinea vârstei, ca și cum cineva s-ar fi 
îngrijit să păstreze o ierarhie misterioasă. Aveau gâtul tăiat, ia 
capul părea desprins de trup. Ibrahim înţelese după o vreme că 
aşa şi era. Criminalul se distrase, schimbând între ele capetele, 
ca într-un soi de joc macabru. 

În bucătărie, îl găsi pe bunicul său. Avea două furculiţe 
înfipte în ochi, iar sexul i se prăjea în tigaia pusă pe aragaz. 

Tabloul acesta era mai mult decât suficient să înnebunească 
un puştan de șaisprezece ani, ba chiar să-l determine să se 
sinucidă pe loc. Dar Ibrahim nu mai era el, Ibrahim, ci un altul, 
poate chiar polițistul sârb care-l lovise. Când puse mâna pe 
clanţa uşii, s-o deschidă și să iasă afară, aşa, fără nici un gând, 
un al şaselea simţ îl opri. Nu i-a fost greu să descopere capcana 
bine camuflată. Firele abia vizibile plecau de la clanţă şi se 

“vreau în fotoliul pe care zăcea mama sa. Când îl dădu la o 
parte, cu mişcări încete și precaute, asemenea unui genist cu 
experienţă, văzu calupul de dinamită ascuns sub capacul unei 
cutii de bomboane. Urmele s-ar fi şters, și nimeni din lumea 
civilizată, de dincolo de ușă, n-ar fi bănuit ce se întâmplase cu 
adevărat, 

Ibrahim aşteptă să se lase noaptea și ieși pe fereastră, stre- 
curându-se pe lângă ziduri, până la gară. Un tren îl purtă până 
la Urosevac, unde locuia un unchi din partea mamei. Acesta 
înțelese repede cum stătea treaba. Copilul trebuia să plece cât 
mai grabnic din Kosovo, până să-și dea seama poliţiştii că i-a 
păcălit şi a scăpat. Un martor incomod, care, chiar dacă nu avea 
probe, putea să devină foarte periculos. j 

Unchiul Dashkim luă legătura, în aceeași noapte, cu un văr 
de-al lui din America, Hasami, şi-i povesti toată tărăşenia. Peste 
două zile, Hasami suna la uşă. Avea la el un pașaport fals, pe 
care lipi cu dibăcie poza lui Ibrahim. În ceea ce-l privea, era o 
joacă de copii, doar făcea parte dintre membrii marcanţi ai 
familiei de kacak! albanezi, familie care putea rivaliza cu 
oricare clan mafiot. Rivaliza era un fel de a spune, căci nici 
mafia italiană, nici cea rusă, nici cea chinezească și nici cea 
columbiană nu se concurau. Fiecare îşi avea domeniile şi 
supușii ei. Hasami devenise unul dintre cei mai buni 
recuperatori de gjoba, taxă de protecţie din care capii mafiei 
albaneze finanțau înarmarea trupelor de partizani din munţii 
kosovari. Era respectat și se știa că, după moartea celui mai 
bătrân kacak, urma să devină i] capo di tutti capi, controlându-i 
pe etnicii albanezi de la Chicago la Los Angeles, si de la Seattle 
la New Orleans. 

Îl îmbrăţișă pe Ibrahim. după ritualul sil rugându-se 
împreună mai bine de jumătate de oră. Apoi, Hasami nu spuse 
decât câteva cuvinte: , 

— Avionul nostru pleacă din Belgrad mâine seară. Totul 
este pregătit, n-ai de ce să te temi. Nu te va opri nimeni. Până 
atunci însă mai e un lucru de făcut. Deschise valiza cu fund 


l Denumire dată țăranilor albanezi care, la începutul acestui secol, au 
pornit o serie de răscoale în Kosovo, împotriva stăpânirii sârbe (n. trad.). 

dublu, scoțând un stilet cu două tăişuri și cu mâner de aur, 
încrustat cu rubine. E de la bunicul meu, care-l avea de la 
bunicul lui. Cu el vei împlini legea kanun, adăugă el. 

Ibrahim mai auzise de această lege — un fel de cod al 
onoarei care data încă din Evul Mediu şi care cerea sânge 
pentru sânge. Pentru albanezi nu era niciodată prea târziu să-și 
spele onoarea. Însuși Hasami așteptase douăzeci de ani ca să-și 
răzbune tatăl ucis de-un sârb, la beţie. Îi omorâse acestuia copiii 
cu acelaşi stilet pe care acum îl înmânase lui Ibrahim, repetând 
cuvântul ca pe un ritual sacru: 

— Kanun! 

Unchiul Dashkim culesese informaţiile necesare, punând la 
punct planul răzbunării. Fiica poliţistului care-i ucisese familia 
urma o faculiate la Belgrad, iar traseele ei fuseseră notate cu 
grijă. 

A doua zi seara, înaintea plecării, Ibrahim suna la uşa 
garsonierei închiriate, unde fata se pregătea de examene. Aflând 
că tânărul avea un comision de la tatăl ei, tânăra îi deschise 
imediat. Când se întoarse cu spatele, ca să-l conducă în cameră, 
Ibrahim îi injectă fulgerător drogul pregătit într-o seringă 
minusculă. Fata rămase conştientă, dar fără a putea să strige sau 
să se apere. Ibrahim îi smulse fusta scurtă şi tricoul cu care eră 
îmbrăcată, violând-o cu sălbăticie în cele mai diverse chipuri. 
Era prima femeie din viața lui, iar impulsul sexual, împletin- 
du-se cu setea de sânge, îl aduse de nenumărate ori pe culmile 
extazului. 

Când, într-un târziu, privi pendula de pe perete, fu gata să 
scape un strigăt de surprindere. Trebuia să se fi aflat deja la 
aeroport. Se grăbi să formeze numărul de telefon memorat, dar 
greşi şi se văzu nevoit s-o ia de la capăt. În cele din urmă reuși. 
Când auzi la capătul firului vocea dogită a polițistului, îi 
transmise să vină cu banii de înmormântare pentru fiică-sa. 

Cu o mişcare studiată, încercând să imite exact gestul cu 
care-și omorâse tatăl, tăie gâtul tinerei care-l privea înspăimân- 
tată, incapabilă să reacționeze în vreun fel. Apoi își crestă 
degetul în dreptul micii cicatrici care încă nu se vindecase 
complet şi îl înmuie în sângele ce curgea în valuri mărunte. 

Ajunse în ultimul minut la aeroport. Abia la multă vreme 
după decolare, după ce dăduse pe gât un pahar cu whisky, reuși 
să pronunţe cu o voce de care se sperie chiar şi el: 

— Kanun! 

Simţea căldura stiletului ascuns în pantof, sub talpă, şi o 
fericire neasemuită i se împrăștie în corp și în creier, de parcă 
zbura undeva, în afara avionului, de care nici nu mai avea 
nevoie ca să străbată spaţiile. Pentru prima oară, după multă 
vreme, buzele sale schiţară un zâmbet. 

Hasami îl aduse în casa sa din San Francisco, înscriindu-l 
la colegiu și veghind asupra lui ca un adevărat tată. Băiatul cu 
părul cărunt se integră repede, devenind un bun american. Dar 
niciodată nu uită că este albanez. Nici n-ar fi putut. În paralel 
cu colegiul, și mai târziu cu universitatea, Hasami îl înscrise în 
clanul „Fiii Albaniei Mari“, clan mascat sub forma unui club de 
cercetași. De fapt, o tabără paramilitară care instruia luptători 
de elită pentru gherilele din Kosovo. Mulţi dintre cei pregătiţi 
aici luptaseră de partea bosniacilor, în războiul din 1991, 
dovedindu-şi calitățile de războinici. Ibrahim a urcat repede 
ierarhia şi, la douăzeci şi cinci de ani, devenise, o dată cu 
terminarea Dreptului, locotenentul lui Hasami. Se îmbrăca în 
stil retro, mereu spilcuit şi parfumat, cu părul lins, dat peste 
cap, frecventând numai restaurante de soi, unde avea întot- 
deauna masă rezervată. 

— Ai văzut cam multe filme cu gangsteri! îi spusese odată 
prietena lui, Alla, o albaneză născută în SUA. 

Dar lui Ibrahim, care-și împovărase destinul cu o dublă 
personalitate, îi plăcea jocul. Straniile conexiuni, care se fixa- 
seră în creierul său după șocul suferit, îl făcuseră să se detaşeze 
de lumea exterioară, până la pierderea identității. De când își 
amestecase sângele cu cel al tatălui său, trăiau acum în el nu 
numai părinţii și fraţii, ci și bunicii şi străbunicii săi, ba chiar 
şi prieteni şi necunoscuţi. El însuşi nu era decât un puzzle 
alcătuit din fragmente de amintiri şi dorinţe neîmplinite. Viaţa 
lui nu mai exista ca viață privată, iar teama de moarte se 
redusese la un simplu, dar puternic, instinct de conservare. 
Dincolo de bine şi de rău, Ibrahim descoperise o altă lume în 

care-şi putea continua existenţa, fără ca trecutul să-l mai poată 
influenţa cu ceva. 

Când a primit funcţia de asasin curier, de care se bucura 
doar elita „Fiilor Albaniei Mari“, s-a îmbătat pentru prima oară 
în viaţa lui. Alla fusese nevoită să-l poarte în spate de la mașină 
spre pat, în locuinţa lui de pe malul oceanului. 

— Sunt voievodul voievozilor! striga Ibrahim, crezându-se 
călare pe un cal alb. 

— Eşti un beţiv împuţii! îi răspundea calul alb, cu vocea 
Allei. 

— Opreşte ! Cobor la prima! 

Alla îl aruncă în nisip, schimbând direcţia şi trăgându-l de 
mâini spre ocean. Picioarele lui Ibrahim trasau două dungi 
adânci pe plajă, de parcă s-ar fi străduit să deseneze cât mai 
exact o cale ferată. 

— a-ţi mâinile de pe mine! strigă el, umflându-se în pene, 
O pământeancă nu are voie să mă atingă. Nu-mi pângări trupul, 

Dar Alla, pe cât era de firavă, pe atât era de vânjoasă. Îl 
dezbrăcă fără fasoane, lăsându-l gol-puşcă. 

— Aşa e! Ai nevoie de o baie purificatoare ! 

Continuă să-l tragă, până când valurile oceanului îi cuprinse 
pe amândoi. Ibrahim înghiți o gură sănătoasă şi, înainte să 
apuce să protesteze, se porni să vomite drept în poala fetei. Dar 
Alla nu se supără. Ba chiar râse, scoţându-şi rochia murdară şi 
rămânând și ea goală, ca la începutul lumii. Stăteau întinși pe 
spate, lăsând valurile să treacă peste ei. Dacă ar fi jucat într-un 
film, ar fi vrut să se termine atunci. 

— Îți doreşti să ai copii, un bărbat, o casă... chestii de 
genul ăsta? o întrebă Ibrahim, pe neașteptate. 

— Chestii de genul ăsta?! Vrei să spui, o familie! exclamă 
Alla, râzând. Cred că da. Cunoşii vreo femeie care să nu şi-o 
dorească? Dintotdeauna, noi am simţit nevoia de protecție, și 
numai în familie am găsit siguranță. 

— Femeia este pilonul de bază al familiei! strigă brahim, 
repetând un slogan al vechiului cod albanez. 

— lar tu eşti pilonul de bază al cârciumii ! îi răspunse Alla. 

— Ştii că m-am trezit? 

— Îţi pare rău? 

Ibrahim întoarse capul spre ea, ca după o pasăre care venise 
să-i ciugulească din palmă. 

— Nu. Acum, când eşti lângă mine, nu! 

Vru să o îimbrăţișeze, dar Alla îl împinse fără brutalitate. 

— Sunt în perioada maximă. N-am de gând să rămân 
însărcinată înaintea căsătoriei. 

— Mâine te duc la preot! 

Alla râse din nou, rostogolindu-se mai departe. 

— Chiar şi aşa, tot nu vreau. Copilul meu trebuie să fie 
sănătos și normal. Spermatozoizii tăi s-ar putea să fie mai 
amețiți decât tine şi mi-ar îmbăta ovulul. 

— Nu pricepi că te vreau acum? se rugă Ibrahim, întinzând 
mâinile spre ea. š 

Deşi născută în America, în venele Allei curgea sângele 
supus al femeii albaneze. 

— Se poate şi altfel! 

Peste o săptămână, Ibrahim fu trimis în Albania, în prima 
sa misiune de asasin curier. Nu era vorba de kanun, ci de exter- 
minarea unui lider albanez prea convins de ideea unei indepen- 
dențe totale față de conducătorii oculți aflaţi în America. 
Ibrahim s-a metamorfozat într-un șomer ajuns la capătul dispe- 
rării, lăsându-se cooptat de o bandă de racheţi care acţiona în 
munţii din nordul Albaniei. Răbdarea deprinsă la școala 
clanului i-a fost de cel mai mare folos. Când zvonurile despre 
niște recrutări puse la cale de UCK au ajuns la urechea lui, avea 
deja un trecut credibil în spate. 

Pregătirea pe care o poseda l-a ajutat să iasă repede în 
evidenţă. Șeful taberei de recruți se mândrea cu el. Aşa a ajuns 
Ibrahim ca, în timpul unei inspecții, să stea față-n faţă cu 
Enver, cel pe care fusese trimis să-l asasineze. 

Enver, care în viaţa de toate zilele poza ca om de afaceri 
prosper, i-a chemat într-o zi pe Ibrahim şi pe alți trei comba- 
fanți la vila lui de la periferia oraşului Kukeş. Acolo puseră la 
cale una dintre incursiunile ce dădeau bătaie de cap poliţiei 
sârbe din Kosovo. Aveau să fie uciși mai mulți sârbi dovediţi a 

"fi exterminat patru albanezi, într-o acţiune de linşaj. 

La miezul nopții, când s-a dat stingerea, iar ceilalți s-au 
retras în camerele puse la dispoziţie, Ibrahim a mai rămas să-și 
termine paharul cu rachiu. 

— Şefii tăi te-au lăudat tare mult! îl gratulă Enver, fixân- 
du-l cu ochii lui mici și răi, care nu exprimau nicidecum 
bucurie. Ai fost militar de carieră? . 

— Eu? făcu, mirat, Ibrahim, izbucnind în râs. Nici armata 
n-am făcut-o. Tata ne-a dat la o mulțime de sporturi, pe mine 
și pe frații mei. Şi, pe urmă, cred că se cam exagerează în ceea 
ce mă priveşte. 

— Nu e cazul să fii modest, zise Enver. Ai fost vreodată în 
America? 

Întrebarea venise pe nepregătite şi, o fracțiune de secundă, 
Ibrahim simţi cum inima i se opreşte în loc. Dar căută să nu 
arate nimic. Se întinse pe spate, cu mâinile la ceafă şi cu ochii 
visător. 

— Ehe, dacă aş fi apucat să văd America, acum aş fi fost 
un om bogat. Aș fi fost în stare să scot bani şi din piatră. 

— Nu ştii niciodată ce-ţi rezervă viaţa, zise Enver, cu un 
surâs misterios, turnând din nou în pahare. Eu am fost și pot 
să-ți spun că nici acolo nu umblă câinii cu covrigi în coadă. 

— Covrigi? sări Ibrahim. Cine s-ar mai gândi la covrigi în 
ţara dolarului? 

— Am nişte prieteni pe-acolo. Dar și niște dușmani. 

Lui Ibrahim îi veni să râdă, dar se stăpâni. Asta era culmea ! 
Tocmai acela pe care trebuia să-l ucidă îl tocmea, la rândul lui, 
să-l extermine pe cel care-l trimisese în Albania! 

— Şi dușmanii sunt buni la ceva! răspunse Ibrahim în doi 
peri, dând băutura de duşcă pentru a-și masca zâmbetul. 

— Imi place cum gândeşti. Ce-ai zice dacă vreodată o să 
faci parte din garda mea personală? 

— Ar fi o mare onoare! îngăimă Ibrahim, străduindu-se 
să-şi adune tot sângele în obraji. Nu știu dacă eu... 

— Să lăsăm rahaturile astea cu modestia ! Dacă eu hotărăsc 
că eşti potrivit, înseamnă că așa e! Ai putea duce o viață cum 
nici n-ai visat. la să lăsăm poşirca asta şi să sărbătorim ! Vezi 
că e o sticlă de şampanie în frigider. Ad-o încoa’ ! Și înhaţă și 
două pahare potrivite. P 

O ocazie oferită pe tavă pentru Ibrahim! În bucătărie, 
desfăcu cu atenție poleiala, scoțând dopul fără nici cel mai mic 
zgomot. După ce dădu drumul pastilei de cianură în sticlă, puse 
dopul la loc, îl legă cu sârma și aranjă din nou poleiala. 

Enver tocmai ieşea de la baie, când apăru şi el cu şampania. 
O agită niţeluș şi scoase dopul, făcându-l să pocnească. 

— Două pocnete mi-au plăcut în viață, zise Enver, 
înşfăcând paharul. Cel de șampanie şi cel de armă. 

Dădu paharul pe gât, prăbuşindu-se în secunda următoare, pe 
fotoliu. După ce vărsă restul de şampanie în chiuvetă, Ibrahim 
luă trupul greu în spate, transportându-l până în dormitor. 

— Uneori, murmură el, ambele pocnete ucid! 

ÎI înveli frumos, îi aşeză părul care se cam zbârlise și, cu 
stiletul de care nu se mai despărţea, îi scrijeli pe frunte cuvântul 
„trădător“. 

Trecuseră patru luni și jumătate de la plecarea din America, 
iar când se întoarse, Hasami dădu o petrecere în cinstea lui, la 
care veniră toți mahării kacak. Conform tradiţiei, lui Ibrahim i 
se ceru să-și exprime o dorință care să-i fie îndeplinită. 

— Aş vrea să mă însor cu Alla! spuse el, pe negândite. 

Se lăsă o tăcere cumplită. Pe rând, fără un cuvânt, invitaţii 
se ridicară şi plecară în maşinile lor luxoase. Abia când 
rămaseră singuri, Hasami se hotări să vorbească: 

— Este o dovadă de respect să ceri voie să faci ceva, dar e 
o mare jignire să pretinzi dreptul la o viaţă personală. Ai fost 
ales pentru a-ți dedica viaţa crezului nostru, nu pentru a-ți 
întemeia o familie; ca oricare alt muritor banal. 

Lecţia nu l-a făcut să sufere pe Ibrahim. Oricum, nu-și mai 
aparținea. Şi-a pus cenuşă în cap şi a întreprins un pelerinaj pe 
la toţi cei pe care-i dezamăgise, cerându-şi smerit iertare. 

— Nu uita, îi spuse Hasami, că, în întreaga ta existenţă, 
„ceasta a fost singura iertare care ți s-a acordat. 

A doua zi, Ibrahim s-a despărțit de Alla. O ultimă urmă de 
imanitate ascunsă în cotloanele sufletului său l-a îndemnat să 
părăsească singura ființă lângă care se simţea liniştit și împăcat. 

Se hotărâse să nu se mai abată cu un pas de la sfatul pe care 
-| dăduse Hasami: 

— Nu-ţi cumpăra obiecte care ți-ar pricinui suferință în 
azul în care le-ai pierde și nu-ţi face relaţii care te-ar îndurera 
lacă acestea ar înceta. 

O singură dată avusese probleme cu poliția americană, de 
apt, direct cu FBl-ul, când fusese surprins în patul soției 
rocurorului șef-adjunct. Acuzat de încercare de corupere a 

unui justiţiar, Ibrahim se aflase la un pas de o condamnare pe 
viaţă. Avusese însă un noroc chior, Judecătorul care instru- 
menta procesul scăpase ca prin minune, cu o zi înainte, dintr-un 
accident de maşină în care muriseră șoferul și amanta lui. 
Superstiţios, a trecut în dimineaţa procesului pe la biserică, 
jurându-se să nu mai provoace niciodată suferințe semenilor 
săi. Drept care, verdictul său l-a absolvit pe Ibrahim de orice 
învinuire federală. Tânărul se alese cu o amendă consistentă, 
pentru comportament neconform cu regulile morale de convie- 
țuire, dar pedeapsa adevărată a venit de la Hasami. Nu de alta, 
dar primejduise întreaga investiție făcută în el, şi asta, numai 
pentru o plăcere uşuratică. 

La prima adunare a clanului, a fost degradat și supus opro- 
briului general. Până mai ieri prietenii lui, membrii clanului au 
trecut pe lângă el, pe rând, și l-au scuipat în faţă. A fost ras în 
cap, interzicându-i-se luni în şir să iasă dintr-un buncăr unde 
primea doar pâine veche şi apă sălcie. Nu avea nici măcar un 
vas în care să-și facă nevoile, aşa încât, la sfârşitul pedepsei, 
puţea înfiorător. 

Îl aştepta o perioadă destul de lungă de reeducare, dar din 
nou a avut noroc. În Kosovo, lucrurile se agravaseră. Se vorbea 
de crime în serie, de gropi comune, de deportări, de incendieri 
și de multe alte grozăvii care li se întâmplau albanezilor. Pri- 
goana trebuia să primească un răspuns, și nu unul oarecare. 
Aproape o sută de tineri, câţi erau pregătiți în tabăra parami- 
litară, au plecat pe diferite căi spre Kosovo, pentru a se înrola 
în UCK! 

Şanse reale nu existau, o ştiau cu toții. Poliţia şi armata 
iugoslavă erau prea bine pregătite pentru a le putea face față. 
Singura formă de rezistență rămânea lupta de gherilă, în care 
UCK devenise expertă. Şi mai exista o speranţă: ca sforile trase 
la Washington de oamenii cu influenţă ai Kacak-ilor să-i facă 
pe americani să-şi vâre și ei nasul. 

Ibrahim a fost iertat de toate, primind comanda unui pluton 
de pistolari. În Kosovo, albanezii nu l-au primit cu braţele 
deschise. Era dificil pentru ei să se împace cu „americanul“ plin 
de ifose, care venise să le organizeze lupta. După o ciocnire cu 
trupele sârbe ale Ministerului de Interne, în care a pierdut 
douăzeci de oameni, Ibrahim a fost chemat la statul-major din 

Kukeş, în Albania, şi tras la răspundere. Fiind degradat, ajunse 
la comanda unui pluton format numai din recruți, obișnuiți mai 
mult cu jafurile şi cu tâlhăriile, decât cu războiul. În scurt timp, 
devenise unul dintre ei. Poate că nici nu fusese altcineva toată 
viaţa, decât un nelegiuit. Sau poate că, într-adevăr, nici nu mai 
era el. Poate că Ibrahim murise o dată cu tatăl său, căruia îi 
tăiase beregata atât de simplu. 

Nu ştia şi nici nu-i păsa. Când începi să ucizi, nu mai con- 
tează numărul celor omorâţi, ci dorinţa de a ucide în continuare. 

Deodată, Ibrahim se opreşte din povestit şi mă privește fix. 
Sunt pregătit pentru orice, așa că-mi plimb degetul pe trăgaciul 
lustruit al Kalașnikovului, ca şi cum aș mângâia un câine după 
ureche. 

—  N-auzi nimic? mă întreabă Ibrahim, ridicându-se pe 
vine. Mai așteaptă o vreme, după care urlă: Tancuri! 

Dar nu apucă să dea alarma. O lovitură de obuz, urmată 
imediat de încă două, transformă zidul din faţa mânăstirii într-o 
grămadă de moloz. 

— Sârbii ! zbiară Colosul, apărut ca din pământ, în mijlocul 
curții. Suntem în găleată! 

Nici nu putea să găsească o expresie mai plastică. Când eşti 
prins între două focuri, nu poţi nici să te dai la fund și nici să 
te lupți de unul singur. În asemenea situaţii, soluțiile extreme 
sunt singurele viabile, drept care'mă hotărăsc pe loc. 

Îl prind pe Ibrahim pe la spate într-o cravaşă fixă, rupân- 
du-i gâtul. Cariera lui s-a terminat aici, căci a devenit mult mai 
importantă viaţa mea. Albanezii s-au împrăștiat care încotro şi 
trag de te miri unde, dar sârbii n-au de gând să se implice într-o 
luptă de durată. Macină cu mitralierele grele și cu tiruri de 
mortiere, fără să ţină seama că transformă mânăstirea într-o 
ruină. Două călugărițe pe jumătate goale aleargă țipând prin 
curte și sunt retezate, pur și simplu, de-o rafaiă scurtă. Picioa- 
rele continuă să alerge câţiva paşi, trăgând după ele trupurile 
din care viaţa s-a scurs într-o secundă. Un albanez cocoţat în 
clopotniţă duce mâinile la cap, prăbușindu-se de la zece metri 
peste un camarad care-și ţine burta despicată în mâini. Un alt 
soldat, care n-a apucat să se încheie la prohab, aleargă spre 
biserică, cu sexul săltând caraghios într-o parte și-n alta. Pri- 

meşte un snop de gloanţe drept în faţă, şi capul i se împrăştie 
într-o mie de așchii de oase şi carne. 

Strig cât pot, chemându-mi camarazii, şi când, în cele din 
urmă, ne adunăm toți cinci, coborâm în cotloanele pivnițe. E o 
plasă de galerii acolo, și nu facem decât să alergăm dintr-una 
în alta cu speranța nebună că am putea găsi o ieşire pe sub 
pământ. Dar labirintul nu pare să ducă undeva. 

— Să-l ia dracu’ pe maior, cu ideile lui idioate! zbiară 
Colosul. Am venit să luptăm, nu să facem pe spionii! Sunt tare 
curios cum o să ieşim acum din rahatul ăsta! 

— E o mânăstire veche, zice Fachirul, cu voce înceată, și a 
fost construită acum câteva secole. 

Colosul îl priveşte pieziş, scărpinându-se în turul pantalonilor. 

— Vrei s-o facem pe grupul de turiști nevinovaţi? Nu cred 
că sârbii pot fi atât de idioţi. 

— Din câte ştiu eu, mânăstirile astea au mai întotdeauna 
câte o galerie subterană, ca, în caz de asediu prelungit, să poată 
fi aprovizionate din afară. 

— De acord, zice Otto, practic, ceea ce ne lipseşte e planul 
mânăstirii. 

— E simplu, intervine Sara, privind în jur. O galerie, dacă 
există, nu poate fi săpată decât în partea în care nu există lac. 
Or, lacul înconjoară pe trei sferturi mânăstirea. Intr-acolo, 
adaugă ea, arătând spre un perete, numai într-acolo poate fi! 

Lângă peretele indicat, stau lipite câteva butoaie, pe care le 
răsturnăm cu o forță pe care ţi-o insuflă numai frica, şi ne 
putem bucura privirile cu o gaură destul de mare ca să te poţi 
târî. Ceea ce ne şi grăbim să facem, dar, mai întâi, ne asigurăm 
că şi Colosul se încadrează în dimensiuni. Dacă ar exista un 
Oscar al tunelelor secrete, uriaşul l-ar primi cu siguranţă. Pe 
măsură ce înaintăm, galeria se înalţă. În scurt timp, putem chiar 
alerga, încovoiaţi. Mi se pare că ne mişcăm de un secol prin 
culoarul scârbos, plin de cele mai puturoase miasme, deşi. când 
mă uit la ceas, constat că a trecut doar un sfert de oră. 

Peştera la care ajungem este, în ochii noştri, un palat. Un 
lăculeț mic, cu apa limpede, se întinde pe fundul ei, şi nu 
pregetăm să ne aruncăm în el şi să ne adăpăm ca o turmă de 
rinoceri pierduţi în deşert. Probabil că am fi secat lacul, și așa 
firav, dacă zgomotul inconfundabil al închizătorului unei arme 

nu ar fi pus capăt sorbiturilor noastre pantagruelice. Ca la 
comandă, ridicăm toţi cinci capetele, privind în direcția de unde 
venise zgomotul. Pe o stâncă, nu prea înaltă, aflată pe celălalt 
mal al apei, stă proțăpit un ofiţer sârb, flancat de doi soldaţi. 
Arătarea prinde să hohotească, aprinzându-și un trabuc, apoi 
scuipă în lacul în care ne găsim şi dă drumul la patefon: 

— Eram sigur că veţi dibui voi o soluţie ! De-aia am şi dat 
ordin să se tragă în plin. Puteam să pun pariu că n-o să găsesc 
nici o bucăţică din voi pe sub pietre. 

— Şi n-ai pus? îl întreabă Colosul, căruia orice pariu, chiar 
și unul pe viaţa lui, îi stârnește un interes deosebit. 

— Nu! zice sârbul, trimițând încă o flegmă în lac. 

— Păcat! Se vede treaba că ai pierdut o pălărie de bani ! În 
altă ordine de idei, adaugă Colosul, nu cred că e frumos să 
scuipi în apa din care tocmai bem. Am mai cunoscut pe unul 
care, tot aşa, dădea cu mucii în fasole, apoi se plângea că 
mâncarea e amară. 

— Poate că asta va ţine loc de scuze! răspunde ofiţerul, 
aruncându-i o sticlă neîncepută de votcă. 

Priza Colosului ar fi stârnit invidia oricărui jucător de base- 
ball cu state vechi, cu toate că uriaşul, de când primise în adoles- 
cenţă o bătaie cu bâta aferentă, ura jocul acesta din toată ființa lui. 

— Cu siguranţă că aveţi o stea norocoasă, continuă ofițerul. 
„Cârtiţele“ noastre ne-au transmis informaţii despre prezenţa a 
cinci inși ciudaţi, îmbrăcaţi în combinezoane negre, care s-au 
aciuat pe lângă teroriști. Cin” să fie, cin’ să fie?! 

Misiunea noastră se încheie astfel mai repede decât fusese 
prevăzut. Conspirația pusă la cale de colonelul Obilici şi maio- 
rul Pavlovici nu a avut o viață prea lungă, și asta pentru că nici 
unul dintre ei nu prevăzuse exclusivitatea pe care şi-o arogau 
albanezii. Un lucru tot au aflat: pe lângă UCK nu luptau nici 
trupe cecene, nici iraniene, nici de mujahedini. Albanezii, deși 
musulmani, rămăseseră cu o aversiune față de tot ceea ce 
însemna semilună, otomană sau nu, şi faţă de orice prezenţă 
străină prin ţinuturile lor. 

Războiul de astăzi nu e decât o flacără din focul aprins în 
urmă cu secole şi care nu se va stinge decât o dată cu sfârşitul 
lumii. Ba poate că, chiar şi după aceea, tot va mai rămâne o 
vâlvătaie care să amintească de trecerea omului prin acele locuri. 


Înainte de a decola, pilotul îmbracă o vestă de supraviețuire 
alcătuită din următoarele elemente: un sistem de detectare a poziției 
prin satelit — cu o aproximație de circa zece metri, indiferent de locul 
de pe glob —, un aparat de emisie-recepție radio, care permite 
comunicarea prin semnale electronice codificate în Morse sau În 
fonie, baterii de alimentare, o oglindă, un fluier, rachete-trasoare ȘI o 
trusă de prim-ajutor. Vesta mai conţine vopsea de camuflaj şi O „hartă 
de evadare“ din plastic, cu indicaţiile principale privind locurile în 
care pilotul se poate ascunde până când este salvat. În plus, un pistol 
Sub scaunul ejectabil, este instalat un sac de supraviețuire prins de 
sacul paraşultei. Când se deschide parașuta, scaunul se desprinde și 
cade, iar sacul de supraviețuire este prins de pilot cu o funie lungă de 
doisprezece metri. În acest sac, se află o parte din materialul pe care-l 
are deja în vestă, o pătură termică, o plasă de camuflaj, ceva hrană și 
o mică rezervă de apă Ajuns pe sol, pilotul caută să se ascundă, 
începând să emită semnale electronice de salvare, la fiecare oră. până 
ce se stabilește contactul. Este vorba de trei semnale codificate câtre 
avioanele de război electronice trimise să-l caute, urmate de elicop- 
terele de salvare. Codurile sunt reprezentate de o literă, o cultă şi un 
cuvânt care se schimbă în fiecare zi, 


(Din „Manualul de instrucție și supraviețuire” 
al Flotei de Zbor US, cu baza la Aviano, ltalia) 


VI 
UN YANKEU LA CURTEA REGELUI SÂRB 


S-au împlinit două luni de bombardamente zilnice. N-am 
mai luptat niciodată într-un asemenea război în care, pe deasu- 
pra, zboară avioane ultrasofisticate, iar la sol, majoritatea 
trupelor UCK folosesc Kalaşnikovuri. Orașele Belgrad. Niş, 
Novi Sad, Priştina, Ratkovica sunt în vâlvătăi, ceea ce-l aduce 
pe maiorul Pavlovici în pragul apoplexiei. Pe noi însă ne lasă 
complet indiferenți. : 

Suntem dispuși în apropiere de Pec, în munţii din vestul 
provinciei Kosovo, la vânătoare de partizani albanezi. Contrac- 
tul nostru de nouăzeci de zile se apropie de sfârşit. Nici unul 
dintre noi, cu excepția maiorului, bineînţeles, nu se gândeşte la 
o eventuală prelungire. E un război care ne-a adus numai belele 
şi a confirmat multe dintre superstiţiile noastre. În plus, maiorul 
pare că a înnebunit cu totul. 

Cei din UCK au suferit pierderi grele, şi nici nu se poate 
vorbi de organizarea unei contraofensive, aşa că trebuie provo» 
caţi pentru a fi scoși la luptă. Un pluton de ucraineni şi bielo- 
ruși ne depăşeşte vitejeşte, intrând adânc în sectorul muntos. 
Cade într-o ambuscadă. E un adevărat măcel, dar soldaţii suni 
prea beţi ca să-şi dea seama că mor. Cu ocazia asta, mai aflăm 
şi noi cum sunt dispuse celulele de partizani. Totuşi, albanezii 
nu stau într-un loc. Bântuie în formula unor patrule de gherilă 
şi atacă atunci când nu te aștepți. Se mulțumesc cu puţin, chiar 
şi cu un singur sârb omorât, după care se retrag în grabă şi 
schimbă direcția. E o hărțuială continuă, care ajunge la un 
moment dat să te și enerveze. 

Nesomnul și lipsa hranei calde nu contribuie la îmbunătă- 
țirea situației. Unde mai pui că trebuie să suportăm şi isteriile 
lui Pavlovici, care simte că-și pierde minţile, văzându-şi ţara 
transformată într-o ruină. Un albanez căzut prizonier e pur şi 
simplu măcelărit de maior, care zbiară ca o gravidă în sala de 
nașteri: 

— Voi i-aţi adus pe sălbaticii ăştia din NATO! Numai voi 
sunteţi de vină! Sunteţi diavoli, nu oameni! Ar trebui să fiți 
stârpiţi până la unu! 

Când scapă din mâinile maiorului, albanezul nu mai răsuflă. 
Îi facem vânt pe povârniş, unde sălbăticiunile vor desăvârși 
lucrarea. Dar micul ospăț nu i-a ajuns lui Pavlovici nici pe-o 
măsea. Nu l-am mai văzut niciodată atât de însetat de sânge. Un 
gând negru îmi dă târcoale, dar caut să-l îndepărtez cât mai 
repede. Vocea lui Pavlovici mă convinge însă, pentru a nu știu 
câta oară, că de ceea ce te temi, de-aia nu scapi: 

— Cred că a venit timpul să ne amintim de vremurile bune ! 

— Facem un pocher? sare Colosul, mereu pe fază. 

— Plevușca asta nu e pe măsura noastră, continuă maiorul, 
scuipând după albanezul ucis. Soldat Zamfir! 

— La ordin, domnule maior ! 

— Din ce-ai raportat în legătură cu spusele lui Ibrahim 
Nu-Știu-Cum, reiese că ţi-a vorbit despre un conducător politic 
de-al lor care ține o legătură strânsă cu americanii. 

— Foarte vag, domnule maior! 

— În schimb, Mauserul meu ar putea vorbi foarte concret! 
precizează maiorul, bătându-se peste centură. 

Sunt nevoit să repet povestea, de astă dată, fără să omit nici 
un detaliu. Maiorul scoate harta, face niște calcule, după care se 
întoarce spre Otto şi-i ordonă: 

— Fă-mi legătura cu comandatura ! 

— E clar, spune Colosul, scărpinându-și după ureche 
bidonașul cu votcă. Ne așteaptă o frumuseţe de misiune de 
comando. 

— Pentru ce ne aflăm aici? zice Andar, trezindu-l la reali- 
tate. Doar nu ca să culegem fructe şi să plantăm flori. 

— Te-ar fi deranjat? replică, îmbufnat, Colosul. E o înde- 
letnicire dintre cele mai plăcute şi mai folositoare. Înainte de a 


186 


lupta sub comanda maiorului ăstuia, pe care, fiindcă tot îl po- 
menim, îl respect, deși, dacă aş avea posibilitatea să-mi golesc 
un încărcător în el, m-aş simţi un om împlinit, înainte de el, 
cum spuneam, aveam drept comandant un portughez, unul 
Simoes. Neam prost, ca toţi şefii, de altfel! Nu c-aş avea ceva 
cu ei. Eu însumi pot fi un comandant strălucit, doar ați avut cu 
toții prilejul să-mi admiraţi calităţile. Unde mai pui că aş 
înfrunta întotdeauna greul luptei, în loc să mă fandosesc toată 
ziua prin statul-major. Aş fi în mijlocul vostru, îndemnându-vă 
la acte eroice, prin exemplul personal. 

— Porniseşi să ne vorbeşti despre un portughez, îl întrerupe 
Sara, care, pe deasupra, mai purta şi numele de Simoes, şi, în 
loc de asta, ne relatezi despre visurile tale de mărire! 

— Încerc să urmez pilda dată de instrumentul meu, de când 
o târfă din Maroc, care ar avea oricând un loc pe podium, mi 
l-a ridicat la rangul de Mareşal al Curţii. Prea bine, dacă-l vreţi 
pe Simoes, fie! adaugă Colosul, puţintel ofensat că nu i s-a 
permis să-şi etaleze predispoziţiile de conducător. Omul meu 
avea un fix: de câte ori omora pe careva, planta o floare sau un 
pomişor. Credea în chestia cu reîncarnarea și, dacă nu dambla= ` 
gise de tot, era din cauza votcii, care-i oferea primul-ajutor. De 
câte ori ne întorceam dintr-o misiune în care căsăpiserăm o 
ciurdă de negrotei, se ducea în părcuşorul lui şi se punea pe 
srădinărit. Dacă era să te iei după numărul florilor şi al pomi- 
şorilor de-acolo, ai fi crezut că ai de-a face cu ăl mai mare 
ucigaș pe care l-a cunoscut omenirea. Noi însă ne mai 
îndeleiniceam şi cu alte chestii decât să-i numărăm lui plantele. 
Lucrurile s-ar fi oprit aici, dacă, într-una din zile, unui camarad 
nu-i venea strălucita idee să se răhăţească exact în dumbrava 
portughezului. Desigur, este un lucru cunoscut că excrementele 
sunt nişte îngrăşăminte grozave pentru plante. Cu toate astea, 
când Simoes a văzut grămăjoara cafenie, în care nesimțitul își 
descărcase resturile de hrană pe-o săptămână, a fost cuprins de 
o furie oarbă. S-a dat de ceasul morţii să-l afle pe protanator 
pasămite, el vedea în grădinița lui un fel de cimitir. În loc de 
asta, s-a trezit a doua zi cu altă mostră, ceva mai modestă, & 
drept, dar cu acelaşi conținut. Atunci, portughezul a hotărât să 
facă apel la un magician de prin partea locului, pe care l-a plătit 

regeşte ca să-i descopere pe bandiți. Băştinașul, după ce a băut 
toți banii, de fericire, s-a prezentat la lucru, trăgând după el o 
serie de instrumente de os, pe care un muzeograf înrăit ar fi 
plătit salariul lui pe-un an. Înfigea când şi când beţigașele în 
rahaturile care prinseseră să se usuce, după care le ducea la nas, 
mirosindu-le savant, sub privirile pline de speranță ale 
portughezului. Pentru a se documenta mai aprofundat, a prins 
chiar să guste din element, și, după schimonoseala feţei lui 
vopsite mai ceva ca un steag de luptă, îți puteai da seama că nu 
e foarte mulțumit. Părea un bucătar chinez, scrupulos, 
nedumerit în legătură cu felurile de mâncare preparate. Ţâţâia 
şi pufnea ca o mâţă trasă de coadă. În cele din urmă, a pretins 
ca toți trupeţii să-şi lase nădragii în vine pentru a-i oferi spre 
analiză comparativă câte o bucată de rahat. Noi am înţeles că 
ordinul nu se discută şi, pentru a nu da loc la speculaţii, am 
invadat grădina portughezului cu cactuşii noştri, aducându-l pe 
bietul om în pragul nebuniei. Era însă atât de însetat de aflarea 
adevărului, încât a trecut şi peste asta. Bătrânul vraci s-a apucat 
să guste din grămăjoarele aliniate conform regulamentelor 
militare, până când l-a apucat sughiţul şi a vomitat peste florile 
proaspăt cultivate. Colac peste pupăză, a indicat drept infractor 
zhiar rahatul portughezului care, luat de elan, se căcase și el la 
“ând cu noi. Simoes n-a mai suportat. L-a ciuruit pe bietul 
»ăştinaş, apoi, conform tradiției, a plantat de astă dată un cactus 
adevărat. „Nu cred“, ne spunea el, „că cineva s-ar încumeta să 
se mai lase pe vine într-o plantație de cactuşi“. Din punct de 
ședere tehnic, gândise corect, doar că pozițiile din care poţi 
lesfășura activitatea menţionată nu sunt obligatorii, cum ar fi, 
le pildă, cea de-a trage cu Bazooka. Eram atât de hotărâți să-l 
acem să renunţe la obiceiul lui idiot, încât, în latrina pe care o 
iveam la dispoziţie, puteai oricând să calci rufe. Până la urmă 
ı cedat, dar pe chestia asta nu mai reuşea să atingă nici un 
iegrotei care-i apărea în fața puștii. A sfârșit prin a fi luat 
rizonier și a fost servit la un dineu festiv. Se pare că le-a căzut 
lestul de greu la stomac negroteilor, pentru că, de-atunci, tribul 
espectiv poartă denumirea de „Obstipos“l. Simoes se răzbu- 


l „Constipați“ (lb. portugheză, în orig.) (n. trad. ). 

nase de pe lumea cealaltă, deşi inutil, căci grădinile sale nu mai 
existau. Cum însă eu mă trag din cu totul alt trib, o să vă rog 
să mă scuzaţi. 

Colosul dispare cu paşi măsuraţi în dosul unui stejar, spre 
a-şi aduce aminte mai pe îndelete de ciudatele obiceiuri 
portugheze. Este momentul ales de luptătorii UCK pentru a 
declanșa un atac. Gloanţele prind să zbârnâie în jurul nostru ca 
un roi de albine rămas fără stup. 

— Imprăştiaţi-vă! strigă Sara. 

Într-o clipă, suntem care-ncotro. Mă împiedic de un buştean 
şi o iau la vale, scăpând din mână mitraliera uşoară care, la 
rândul ei, dispare pe povârnișul stâncos, provocând un zgomot 
infernal. Sunt expus, aşa că îmi continui căderea. Mă opresc 
într-un Colț de stâncă, de care mă lovesc zdravăn cu capul. 

— Ai murit? zbiară Colosul, pe care-l pot distinge perfect 
pe creasta dealului, agitându-se cu pantalonii în vine. 

—  Acoperă-mă, idiotule! îi strig, dibuind după AKM-ul 
agăţat sub combinezon. 

— De unde dracu” trag vitejii ăștia? întreabă Colosul, 
rotindu-şi ochiul ca un girofar. 

Drept răspuns, un snop de gloanţe se înfige în bătrânul! 
stejar, la câţiva centimetri de dosul golaş al uriaşului. Sara și 
Otto îi dibuie pe adversari după focul de la gura ţevii şi își pun 
la lucru aruncătoarele de grenade. Albanezii sunt dincolo de 
râpă, exact în dreptul meu. Ne ocoliseră în tăcere, ca să ne cadă 
direct în spate. 

Aud un zgomot şi mă răsucesc fulgerător, gata să-mi descarc 
arma. Mă opresc însă la timp. Pe lângă mine trece Andar, cu 
iuţeala unei șopârle prinse la furat. Pornesc pe urmele lui, până 
la pârâul care străbate povârnişul, apoi începem să urcăm panta 
de pe care trag albanezii, pitiți în spatele copacilor. Indianul se 
hotărăște la un atâc-surpriză, extrem de periculos, dar foarte 
eficient. Camarazii noștri se prind de stratagemă şi deschid foc 
continuu pentru a nu-i lăsa pe albanezi să ne descopere. 

Un cuib de mitraliori e plasat la vreo trei metri în faţa mea. 
Cei doi tineri sunt recruți, şi îmi pot da seama de asta după felul 
în care schimbă banda de cartușe. Nu le mai lăsăm prilejul s-o 
facă. Sar în același timp cu Andar, ca doi păianjeni uriași, 

luându-le gâtul cu pumnalele noastre de luptă. Albanezii mor 
instantaneu, fără a mai avea timp să se mire cât de uşor poți 
trage pe dreapta. Figura ne mai reușește cu alţi trei luptători, 
după care, comandantul observă că se petrece ceva neclar pe 
flancul lui drept. Nu vede nimic deosebit, dar faptul că nu se 
mai trage din acel loc îi spune că e groasă. Ordonă retragerea, 
ocazie pe care Otto, cu pușca lui cu lunetă, nu are cum s-o 
scape. Trage în orice tufiș mișcător, forțându-ne pe mine şi pe 
Andar să rămânem lipiți de pământ. Dacă ne-ar dibui, albanezii 
ar avea o misiune foarte ușoară. Sunt însă prea grăbiţi să 
dispară, părăsindu-și morții şi răniții. 

De astă dată, am avut noroc. Probabil că trupele de elită ale 
UCK se bat prin alte părţi. De aceeași părere e și Pavlovici care, 
rămânând să converseze cu Obilici, a căzut exact în mijlocul 
luptei. 

— Îmi trebuie cinci voluntari pentru capturarea unui Punct 
de Comandă UCK ! zice el, încântat, de parcă ne-ar fi invitat la 
o cofetărie. Se acordă un bonus special. 

Un Punct de Comandă, se știe, este dispus undeva, mult în 
spatele liniilor inamice, iar bonusul, care n-are cun depăși miza 
unei partide serioase de pocher, nu ne împinge de la spate. 

— Mie îmi ajung banii de contract! clămpăne Colosul, ca 
la o conversaţie între prieteni. Nu vreau să mă îmbogăţesc. 
Babacu' meu, care n-a văzut niciodată în viaţa lui mai mult de 
zece dolari la un loc, spunea că bogătanii nu au decât dureri de 
cap de pe urma banilor. El, e drept, n-a luat în viaţa lui nici un 
antinevralgic. 

— Ce dracu” ne tot dai pilde cu împuţitul tău de babac ! gui- 
tă maiorul, bătând cu piciorul în pământ, ca o nevastă necaftită 
la timp. Nu interesează pe nimeni viața privată a rudelor tale! 
Nu faci parte din neamuri regești, ca să ai chef s-o povesteşti 
ca pe-o biografie romanţată. Aici nu e vorba de babacu” tău şi 
de nesuferita lui de înțelepciune, ci de cinci voluntari pentru un 
comando ! 

— Domnule maior! intervine Otto, pocnind din călcâie, îmi 
permit să vă amintesc că nu facem parte dintr-o armată regulată 
şi, ca atare, nu poate fi vorba de un voluntariat. Avem un 
contract, iar ordinele nu se discută! 

Pavlovici îl priveşte cu stupoare, descoperind că neamțul 
are dreptate și că, luat de valul naţionalismului, uitase că e mer- 
cenar, şi nu maior în armata sârbă. 

— Cam la cât se ridică bonusul? zice Colosul, prefăcân- 
du-se brusc interesat, când îşi dă seama că lucrurile iau o întor- 
sătură neașteptată. . 

Maiorul rânjeşte, scărpinându-se pe burtă. Nu se grăbeşte să 
răspundă, o dată ce neamţul l-a scos din negură. 

— Mă mai gândesc, spune el sec. Plecarea la ora douăzeci 
și două. Echipament complet. 

— Şi masca de gaze? întreabă Colosul, făcând pe niznaiul. 

— Nu-ţi este clară noţiunea de „complet“? răspunde maio- 
rul, cu o grimasă. De pildă, gândește-te că eşti complet idiot! 
Aşa, vei pricepe! 

Abia dispare, că uriașul se şi repede la Otto, mai să-l strân- 
gă de beregată. 

Nu puteai să n-o faci pe deșteptul? Dacă ţi-e dor de 
mardeală, du-te într-un poligon și angajează-te pe post de țintă! 
Unde mai pui că puteam să negociez bonusul pentru toţi cu 
scârțanul de maior. 

Şi cum rămâne cu părerea tatălui tău? îl întreb eu, 
neîncrezător. 

— A scăpat-o la beție. E scuzabil. În schimb, nemţălăul e 
mai treaz decât Farul din Alexandria. 

— Încă n-ai ajuns comandant, aşa cum ţi-ai dori, îi replică 
Otto, şi chiar dacă ai ajunge, n-aş lupta niciodată sub ordinele 
tale. Ba, dacă ai fi singurul comandant de mercenari din lume, 
m-aș înrola în armata naţională 

— Deduc că nu mă prea iubeşti! 

— Nici cât pe-un dop în cur! precizează neamţul. 

— Ca pe-un dop, nu, dar ca pe altceva? râde Colosul, 
făcându-ne, şugubăţ, cu ochiul. 

O dată cu seara, se porneşte și ploaia. Picăturile de apă au 
o culoare gălbui-cenușie. Bombardarea rafinăriilor și a uzinelor 
chimice a deschis sezonul ploilor acide. Cine ştie cât timp va 
mai trece până când pământul va rodi din nou. Dar asta îi 
priveşte numai pe agricultori. Aşteptând să plecăm în misiune, 
începem o partidă de zaruri. Andar se dovedeşte într-o formă 

deosebită. Câștigă în avans toate primele de luptă ale Colosului, 
până la sfârşitul contractului. Uriașul scoate lupa, examinând 
minuţios babaroasele. 

— Inutil, Frederick ! fredonează indianul. Aici e vorba de 
îndemânare, nu de zaruri false. Să facem o mică demonstraţie. 
Cât mi-ar trebui acum? Să zicem, trei de cinci şi doi de patru. 
Atenţie ! r 

Andar ia cornetul, cu care execută câteva mișcări geometri- 
ce, răsturnându-l grațios. Când îl ridică, are exact formaţia 
dorită. Ne dă gata! Așa ceva nu vezi prea des! 

— Pariu pe o mie de dolari că nu-ţi mai iese fisura încă o 
dată! strigă Colosul, mai fiert decât o oală sub presiune. 

Andar zâmbeşte misterios, acceptând cu o înclinare a capu- 
lui său lunguieţ. Hieroglifele pe care le descrie acum cu corne- 
tul sunt ceva mai complicate. dar rezultatul e același. Într-o 
tăcere deplină, ia bancnota pusă la bătaie de Colos, examinând- 
o cu atenție. De când a descoperit virtuțile unui copiator color, 
găsit într-o prăvălie devastată, pe Colos îl încearcă tot mai des 
ideea unei fabrici de bani. 

— Nu ştiu cum faci, dar e sigur că n-avem în faţă un proce- 
deu cinstit! sparge Colosul tăcerea, acceptând că nu cunoaste, 
totuși, chiar toate trucurile și trișurile jocului de zaruri. Fii atent, 
dacă reușești din nou, sunt gata să nu mă mai ating niciodată de 
zaruri ! 

— Nu, Frederick, nu aşa, zice indianul din vârful buzelor. 
Nu-mi stric talentele pe promisiuni cu care nu s-ar şterge la 
fund nici un popândău paralitic. Scoate încă o mie, şi-ţi repet 
figura. În schimb, eu pun la bătaie toată datoria ta. 

Tentaţia e mare, deși Colosul pare destul de speriat. În ceea 
ce-l priveşte, o datorie reprezintă o chestiune destul de vagă, 
mai ales că nu e nimic scris. Unde mai pui că Andar o poate 
încasa la prima trosneală, iar despre nişte eventuali moștenitori 
nu se știe nimic. 

— Vin şi eu cu o sută! zic, cu glas încurajator. 

Mi se alătură Sara şi cu Otto, cuceriţi de dexteritatea india- 
nului. Colosul e convins şi adaugă diferenţa până la o mie. Cere 
însă voie ca, înainte de experiment, să șteargă bine zarurile și 
cornetul. Împrumută batista de dantelă a neamţului, care trebuie 

să-i dea și instrucţiuni de folosire, ca în cazul unei arme noi, şi 
freacă cu multă conştiinciozitate obiectele de lucru. Face şi 
două probe care-i întăresc ideea că la mijloc nu poate fi vorba 
decât despre puterile paranormale ale indianului. 

— Cât timp arunci tu zarurile, am dreptul să vorbesc și să 
mă mişc! zice uriașul, sperând să interfereze în vreun fel 
undele telepatice ale lui Andar. 

— Poţi să te dai şi cu capul de pereţi! îi sugerează Andar, 
mărindu-i evantaiul posibilităţilor. Totul e să nu atingi cornetul 
sau pe mine. 

Micuţul cornet își începe din nou dansul său ciudat. În ace- 
laşi timp, Colosul inventează propriul său dans, scălâmbăin- 
du-se și urlând ca un vraci gabonez. La intervale, își umilă 
bucile obrajilor și suflă asupra lui Andar, făcându-l să se clatine 
uşor. De efort, scapă şi un pârț, care otrăveşte aerul. Suntem 
însă prea tensionaţi ca să băgăm de seamă. Zbieretele Colosului 
ating paroxismul în momentul în care indianul se pregătește să 
lanseze zarurile. Zarva îl atrage pe Pavlovici, care dă buzna în 
dormitorul nostru, punându-și plămânii la lucru. 

— Drepţi! 

„ Sărim ca pe arcuri, dar tot reuşesc să surprind bobârnacul 
pe care Colosul îl dă cornetului răsturnat cu gura în jos. 
Pavlovici e atât de întărâtat, încât, vreo câteva minute, nici nu 
poate să vorbească Cicatricea care-i străbate obrazul e și ea din 
cale-afară de indignată. Dintr-un moment în altul, o să-i sară 
ochii din cap, luându-se la întrecere cu zarurile. 

— Ce v-a apucat? scrâșnește maiorul, când își revine cât de 
cât. Aţi pus pe picior de alarmă tot vestul Iugoslaviei. 

— Un joc nevinovat de zaruri! se erijează Colosul în 
purtător de cuvânt, cu ochii pe Mauserul maiorului. 

-. Nevinovat? zice, aiurit, Pavlovici. 

— De zaruri! întăreşte Colosul, fără să-şi mute privirea. 

— De zaruri? repetă Pavlovici, din ce în ce mai prostit. 

— Soldatul Frederick Sheldon încearcă să ne domine cu 
manifestările lui de boşiman ! se grăbeşte Andar cu pâra. 

— Mergeţi pe o insulă pustie din Pacific, sau undeva, în 
Univers, decide maiorul, cu o voce scârbită. Urlaţi acolo până 
când o să vă plesnească splina și o să vă înghițiţi rectul! Staţi 

cu maimuţele, pentru că lângă ele vă e locul! Dar după con- 
tract! Aici sunteţi într-o ţară civilizată! 

Zgomotul îndepărtat al bombardamentelor, pe care NATO 
le-a reluat cu exactitâte de ceasornic, pare să-i confirme teza. 

— Soldat Sheldon, este pentru ultima oară când te mai 
recrutez ! continuă Pavlovici. Cel mai bine pentru tine ar fi să 
te lași împuşcat în misiunea de la noapte. Îţi promit o înmor- 
mântare decentă. Chiar și babacu” tău va primi o scrisoare de 
mulțumire din partea mea. 

— Nu ştie să citească decât mărcile de whisky ! raportează 
Colosul, prevenitor. 

— Atunci o să-i trimit o fotografie cu tine pe catafalc. Va 
fi mai expresivă decât orice formulă de condoleanţe. Soldat 
Sara Lipovicz, dacă nu ești în stare să menţii disciplina, te poți 
socoti înlocuită. Poate că soldatul Otto Mazzeppa se va des- 
curca mai bine. 

Maiorul amușinează expert mediul ambiant, retrăgându-se 
strategic spre ușă. 

— Mai aerisiți pe-aici! Până şi un porc mistreţ ar leșina în 
atmosfera asta ! Vreau ca la ora douăzeci și două să vă găsesc 
în jeepurile din curte, în echipament complet. La volan, soldat 
Lipovicz! Și până atunci, adaugă el cu o voce amenințătoare, 
fixându-ne pe rând cu privirea, până atunci să fie mai linişte 
decât în găoaza unui mort! 

— Mereu o dai în bară, Frederick, scuipă Otto, amărât, de 
îndată ce maiorul dispare. Atragi necazurile mai ceva decât 
rahatul muștele. 

Colosul nu se arată deranjat de comparaţia prea puţin mă- 
gulitoare. Lăsându-se pe vine, ne aruncă o privire de şmecher 
de cartier. 

— Să facem abstracţie de schizofrenicul ăsta de ntaior, 
pufnește el, cu admiraţia pe care-o poartă gradelor superioare, 
și să ne întoarcem la ale noastre. Hai, sfrijitule, întoarce corne- 
tul. Sunt sigur că de astă dată ai dat-o în bară! 

Curiozitatea ne face să lăsăm disputele pentru mai târziu. 
Stăm aplecaţi aidoma unor babe la spovedanie, aşteptându-l pe 
Andar să facă oficiile. Bobârnacul Colosului a fost de 
bun-augur: pe bucăţica de postav stau cinci de cinci. Colosul e 

gata să dea drumul unui nou zbieret, dar îl pocnesc peste bot 
Nu se supără nici un pic. Adună banii, în timp ce bolborosește 
ca o hienă confundată de un elefant cu metresa lui: 

— Ce-ai crezut, că o să-ți meargă șmecheria la nesfârşit? 
Eşti un balon de găinaţ! Să-mi ştergi datoria, am avut martori ! 

Andar rămâne cu buza umflată, nevenindu-i să creadă că 
puterile sale paranormale l-au trădat. Noi, ceilalți, întindem fără 
un cuvânt mâinile spre uriaș, care face pe nedumeritul. 

— Am pus și noi bani jos, îi aminteşte Sara. 

Colosul înapoiază în silă bancnotele, făcându-ne cunoscut 
că spectacolul şi reuşita i se datorează lui şi că, dacă ar fi ştiut 
că s-a înconjurat numai de cărpănoşi, şi-ar fi luat taraba şi ar fi 
dezertat la UCK. 

— Mă, tu ai atins cornetul ! zice Andar cu convingere. 

— Prostii ! decide Colosul. M-ar fi văzut careva, nu? 

Ne privim unii pe alţii, iar Colosul, care se prinde după 
figura mea că ştiu că lucrurile nu stau chiar așa cum le descrie, 
îmi mai îndeasă în mână o bancnotă, pretinzând că plăteşte o 
datorie mai veche. Treaba pute din ce în ce mai rău, pentru că 
uriaşul nu-și plăteşte niciodată datoriile, dar suntem chemaţi la 
masă, și abia atunci ne amintim că n-am mai mâncat nimic de 
douăzeci şi patru de ore. 

Ideea maiorului se dovedește din nou nefastă Ori e prea 
bătrân, ori e prea pătimaş. Și-ntr-un caz şi-n celălalt, nu face 
decât să-și piardă credibilitatea. Trebuie să ştii, cititorule, că în- 
crederea soldaţilor în comandantul lor face parte din capacitatea 
de luptă, ba, de multe ori, este mai valoroasă şi decât tipul de 
armă folosit. Oricât de duri și de pregătiți ar fi, pentru soldaţi — 
mercenari sau nu — comandantul întruchipează imaginea 
supraviețuirii. j 

Pavlovici ne condusese ani de zile în lupte care uneori pă- 
reau fără nici o şansă, dar răzbătuserăm. Chiar dacă nu-l aveam 
prea mult la suflet, aureola cu care-l înconjuraserăm ne apăra 
ca o armură de oțel. Pavlovici devenise o figură legendară, 
alături de care nu pregetam să plecăm la război. 

Dar acum, într-un timp scurt, se dovedise pentru a treia oară 
neinspirat. Pe la ora unu din noapte, ne intersectăm cu o 
coloană dè blindate care-și croia drum spre Djakovica: E luată 

la ochi de un B-52 și, deodată, pământul se cutremură, iar 
vâlvătăile prind să lumineze sinistru noaptea întunecată. Suflul 
exploziei ridică jeepul ca pe o pană și-l poartă prin aer cu viteza 
unei ghiulele. Zburăm din maşină, care-ncotro, fără să mai 
avem timp să ne gândim la ceva. 

Printr-un noroc chior, mă opresc într-o baltă, însă malul şi 
apa îmi amortizează căderea. Apa nu e adâncă, dar mă forţez 
din răsputeri să nu-mi pierd cunoştinţa, căci simt cum nămolul 
mă trage la fund. Fac eforturi disperate să ajung la mal, pe care 
mă prăbuşesc ca scăpat dintr-un groaznic naufragiu. Abia acum 
îmi permit să leșin, dar nu pentru mult timp. Durerea atroce din 
piept mă trezește din nou la viaţă. 

Sângele şiroieşte prin rupturile combinezonului, dar, la o 
primă constatare, nu găsesc nimic grav. Doar julituri şi zgârie- 
turi. Şi totuşi, coşul pieptului mă chinuieşște: cumplit. Sufiul 
exploziei mă lovise drept în faţă, cu puterea unui baros. Tot e 
bine că trăiesc şi că n-am nici un os rupt. În schimb, mi-am 
pierdut arma şi staţia de emisie-recepție. Numai pumnalul înfipt 
în teaca de la bocanc mi-a rămas fidel. 

În ora următoare, încerc să dau de camarazii mei, însă fără 
nici o șansă. Poate sunt morţi, sau îngropați sub nişte ruine, cu 
organele împrăștiate. Nici nu ştiu pe unde s-o apuc şi cum să 
procedez. Totuși, am prea multă experienţă ca să intru în 
panică. În situaţii de genul ăsta, ordinul e clar: se efectuează 
deplasarea spre cea mai apropiată aşezare și se ia legătura, prin 
telefon, la numărul secret pe care ni s-a cerut să-l memorăm. 
Întrucât teritoriul e aproape necunoscut, pot însă da peste o 
mină sau peste o ambuscadă UCK, cum tot atât de bine pot 
nimeri într-un sat de albanezi. 

Mai trag o raită pe-o rază de o sută de metri, fixându-mi 
câteva puncte de reper, dar cu același rezultat. Pe camarazii mei 
i-a înghiţit pământul. Simt cum frica îmi dă târcoale, dar nu este 
frica instinctivă a unui om pândit de pericole, ci una tactică, 
dacă se poate spune așa. Reuşesc să determin direcția din care 
„am aterizat“, ceea ce mă ajută la stabilirea rutei de urmat. O 
iau direct prin pădure, cu toate că șansele de a păstra un drum 
drept sunt foarte mici. Îmi sare în ajutor luna, ieșită din norii 
îndepărtați parcă și ei de suflul exploziei. Merg cu atenţie, 

încercând să nu fac zgomot, cu urechile ciulite după alte sunete 
care să-mi aducă vreo informaţie despre primejdiile ce mă 
pândesc. Trebuie să profit de noapte, pentru a-mi duce planul 
la bun-sfârșit. O întâlnire cu sârbii ar fi total nefericită, având 
în vedere că ăștia mai întâi ar trage şi pe urmă mi-ar cere actele, 

Nu e o situaţie de invidiat, dar în viaţă ai atât de puţine ori 
ocazia să-ți creezi cadrul pe care ţi-l dorești, încât ajungi să te 
mulțumeşti cu orice. După o oră, în care n-am străbătut mai 
mult de un kilometru, deși aş fi vrut să zbor, mă lungesc la 
pământ să-mi refac puterile. Mi-aş da salariul pe-o lună pentru 
o sticlă de votcă. Lucrurile îşi schimbă mereu valoarea, după 
situaţia în care te găseşti. Stau întins, în timp ce gândul renun- 
țării prinde să cocheteze cu mine. ÎI las să-și arate muşchii, 
după care-l îndepărtez ca pe o muscă prea sâcâitoare. Totuşi, nu 
mă hotărăsc încă să-mi reiau mersul. Asta îmi şi salvează viaţa, 
pentru că, în minutul următor, simt o cizmă călcându-mă pe 
picior, şi o siluetă neagră se prăbușește, împiedicându-se, ală- 
turi de mine. 

Doar o fracțiune de secundă îmi trebuie să fac un salt peste 
trupul căzut, cu pumnalul gata să străpungă Mă opreşte icnetul 
pe care cel prins sub mine îl scoate pe neașteptate: 

— I surrender!l 

Îi leg mâinile la spate cu chinga de care trăgea un sac 
micuţ, după care-l răstorn cu faţa în sus. Abia acum disting în- 
semnele armatei americane pe pieptul combinezonului acestuia. 
-Câteva clipe rămân siderat. Peste oricine m-aș fi aşteptat să dau, 
dar nu peste un yankeu! Mă lămurește tot el: 

— Robert O'Grany, ofiţer pilot în Flotila a 6-a americană! 

Nu-i răspund până când nu-l percheziționez amănunţit. În 
săculeţul lui dau peste o sticlă de brandy, care-și schimbă iarăşi 
preţul. După o dușcă bună, încep să văd în jur. 

— Dar unde îţi este avionul, că nu-l zăresc? O fi unul din 
alea invizibile? 

— Cine sunteți”? întreabă americanul. 

— Lupul-Cel-Rău. O aştept pe Scufiţa Roșie, și uite peste 
cine dau! - 


l Mă predau! (lb. engleză, în orig.) (n. trad.) 
DP - > 


Din săculeţ mai apar și alte minuni — o mulțime de lucruri 
de care ai nevoie ca să te descurci în deșert sau la poli —, dar 
acum, cel mai important este pistoletul, pe care mi-l şi fixez la 
brâu. După ce dezamorsez, stația de emisie-recepție, un model 
sofisticat, trec la interogatoriu, mai vesel ca niciodată. 

— Cum de te-au nimerit, Billy? Credeam că avioanele 
voastre sunt nedetectabile. 

— Cine eşti? repetă americanul, încă şocat de întâlnire. 

— Un rătăcitor ca şi tine. Show me the way to go homel, 
Billy! 

— Eşti sârb? 

— Nu. Ceea ce nu înseamnă că-ți sunt şi prieten. Pentru 
ușurință poți să-mi spui Grey2. 

— OK, Grey! Ce face un tip ca tine, care nu este sârb, în 
mijlocul unui război, într-un loc ca ăsta, fără zone neutre sau 
adăposturi sigure? 

— Asta mă întrebam și eu. Ca să folosesc o expresie de-a 
voastră, mă aflu într-un loc nasol și într-un moment foarte prost 
ales. 

Billy îmi arată dantura și încearcă să umble din nou la cutia 
cu farmece. 

— Pari-un om de treabă. Pun pariu că eşti un albanez ieşit 
la braconaj. 

— Ar fi al naibii de simplu, dar eu nu joc în filmul ăsta. 

Mai trag un gât din bidonaș, urmărit de privirile 
americanului. La urma urmei, e băutura lui. Îi ţin capul şi-l ajut 
să ia o sorbitură. Pe neaşteptate, se lasă pe spate, încercând să 
mă lovească cu tălpile bocancilor în cap. Dacă ar fi știut că am 
centura neagră, poate că n-ar fi încercat. Mă rotesc într-o 
pirvetă grațioasă, înnodându-i picioarele, ceea ce-l face să 
strige de durere. 

— Billy, Billy, nu e frumos ! Eu îţi ofer băutură și tu sari la 
bătaie ! 

Îi ard un şut în rinichi, iar Billy nu înfloreşte. Când îi dau 
drumul, se prăbușeşte ca o balegă și, câteva minute, e ocupat 
cu inventarul. 


1 Un vechi cântec american: „Arată-mui drumul de întors acasă“ (n. trad.). 
„Căruntul“, porecla lui Florin Zamfir (n trad. ). 

— Billy, eşti prizonierul meu și, ca atare, am drept de viaţă 
şi de moarte asupra ta. Să nu începi cu nu ştiu ce prevederi de 
la nu știu ce convenție, pentru că eu unul te anunt că nu am 
semnat nimic. 

Americanul e de viţă bună, nu un smiorcăit, şi, în conse- 
cină, se repede cu capul înainte, țintindu-mi stomacul. E o 
luptă cam inegală, dar n-am de gând să primesc vreo medalie 
pentru fair-play. Îmi înfig fără menajamente genunchiul în fața 
lui, iar când aud un trosnet sec, sunt sigur că Billy, dacă se va 
mai întoarce acasă, va trebui să facă o vizită urgentă la un 
specialist în chirurgie plastică. 

— Bine, trebuie încercat orice, nu-i așa? mă ia el cu bini- 
șorul, scuipând minunăţie de dinţi. Cred că mi-ai spart nasul. 

— Fetele o să te placă mai mult. E ciudat cum nu se dau 
deloc în vânt după tipi efeminaţi, în schimb, sunt gata să-și 
scoată chiloţeii cum dau cu ochi: de vreo cicatrice. Te-ai potolit 
acum? 

— Pânä-mi trece nasul, mă avertizează el. 

— Hai să facem niște pași, îl invit eu. După cum se vede, 
ai o tendinţă de îngrășare. Sedentarismul e unul dintre duşmanii 
dovediţi ai omului. , 

„Harta de evadare“ pe care am găsit-o în sac devine obiec- 
tul cel mai de preț, alături de pistol: Mă hotărăsc să mă îndrept 
spre Bela Crkva, un târgușor în care aş putea găsi o Poştă cu 
telefon. Gândul că trăiesc şi că, pe deasupra, voi obține şi o 
primă pentru predarea americanului, îmi creează o bună dispo- 
ziţie. Ca să nu risc vreo întâlnire cu echipele de salvare trimise 
în ajutorul pilotului, amorsez din nou staţia de emisie-recepţie, 
pe care o abandonez apoi într-o scorbură. N-au decât să se joace 
de-a v-aţi ascunselea, până o să facă bășici la creier. 

Billy nu se arată cooperant, dar, după două șuturi bine țin- 
tite, îşi schimbă părerea. O ia înaintea mea, urmându-mi supus 
indicaţiile. 

— N-am putea ajunge la o înțelegere? întreabă el, încer- 
când apa cu degetul. 

— Poţi băimăji tot ce-ţi trece prin cap, ca să faci excursia 
mai plăcută, dar nu te opri din mers şi nu încetini. De obicei, 


199 


urme. După fiecare pas, mă opream și ascultam. De unde să-mi 
închipui că mai exisțai și tu! 

Îi conspectez portofelul şi dau peste o fotografie cu o 
fetișcană țâţoasă. 

— E vreo vedetă de la Hollywood, sau e în curtea ta? 

— Iubita mea. Audrey. 

— Faină ! Gagici ca astea ar trebui să aibă câte șase mâini, 
șase picioare şi șase perechi de sâni, ca Buddha. 

— Aşa e, îmi dă dreptate Billy, lingându-se pe buzele 
însângerate, ar trebui să aibă mai multe din toate. Ne căsătorim 
când o să mă întorc. 

— Nu e o idee prea bună. Ai putea strica totul. Cât mai stai 
pe-aici să miroşi picioarele sârbilor, ar fi bine să mai chibzuieşti. 

— Tu eşti însurat? 

Mă uit la el, minunându-mă. În loc să stăm la o bere de 
sâmbătă seara, tânguindu-ne de una şi de alta, ca doi bărbaţi 
serioși, trebuie să-l car după mine printr-un teritoriu aflat în 
plin război. Suntem cam de aceeași vârstă şi, în alte condiţii, am 
putea fi chiar prieteni. 

— Da, îi răspund, cu ochii la cer. 

— ȘI cum o cheamă? 

— Liana. 

— Haios nume ! Presupun că aşa se şi comportă, nu? Vreau 
să spun că se încolăceşte pe tine. Înţelegi, nu numai fizic. 

— Aici ai nimerit-o, Billy. E una dintre puţinele femei 
care-și merită numele. 

— Dacă scăpăm, după război vă invităm la noi, la un 
barbecue. O să ne amintim împreună de episodul ăsta și o să 
râdem. 

— Aşa e. Necazurile nu ţin cât viaţa omului. De-aia sunt și 
aşa multe. 

— Nu-ţi port pică, deşi, fără tine, mâine aş fi putut să ajung 
acasă, lângă Audrey. La refacere, înţelegi ! Apropo, ziceai că nu 
ești sârb... 

— Las-o baltă! Când o să devenim prieteni de familie, o 
să-ți povestesc toată viața mea și o să ne distrăm. Până una alta, 
s-o luăm din loc. 

— Ar merge la fix nişte beri reci! e de părere Billy. 

— Probabil că Audrey le-a şi pus la gheață. Dacă ne gră- 
bim, am putea prinde sfârşitul războiului. Am reţinut invitaţia, 
Poţi fi sigur că o să-ţi fac o surpriză. 

— S-o aduci și pe Liana. 

— Aşa cum ai spus: nu poți scăpa de femeia asta, nici dacă 
ai vrea să te desparţi de ea 

— Când a aflat că plec în Iugoslavia, Audrey mi-a spus că, 
dacă o să mi se întâmple ceva, o să se sinucidă. 

— Dragoste mare! 

— Nu cred că a glumit, zice Billy, asudând din plin. E din 
Sud, şi acolo femeile nu prea glumesc. Problema e că în ultima 
noapte nu am folosit prezervativul, iar ea se afla în perioada 
maximă. 

— Nu vreți să aveţi copii? 

— Ba da. Dar să-i creștem împreună. Crezi că sârbii, după 
tot ce le-am făcut, o să mă lase în viaţă? 

În mod normal n-ar trebui să-mi pese de soarta americi- 
nului. Totuși, resping ideea, care se agaţă de mine ca un înecat, 
Schimb vorba, dar Billy nu e prost. j 

— Mi-ar părea rău. La urma urmei, n-am nimic cu sârbii, 
S-ar putea însă ca bombele mele să fi lovit femei și copii, sunt 
conștient de asta. Mi-aş merita soarta. 

— Billy, pe tine te-au cam prostit filmele voastre de mâna 
a șaptea, cu oameni victimizaţi, care caută să scape de propria 
lor conștiință. Oricum, să ştii că mie îmi place genul horror, 
Melodramele nu fac parte din gusturile mele. 

— Nu pari aşa de dur, cum laşi să se, înțeleagă. 

— Eu n-am lăsat nimic, tu ai înțeles. Dur e tigrul, dur e 
crocodilul, chiar şi ariciul e dur. Oamenii sunt doar proşti. Nu 
v-au învăţat asta la instrucţie? 

— Ne-au învățat multe, dar acum nu-mi folosesc la nimic. 
Ne spuneau că trebuie să avem o listă de priorităţi pentru orice 
situație, să ne stabilim o serie de obiective imediate şi să ne 
concentrăm asupra lor. 

— Și care e acum prioritatea ta numărul unu? 

— Să scap de tine. 

— M-ai omori, ca să reuşești asta? 

— Fără să clipesc. 

— Şi cum rămâne cu invitaţia ta? 

Billy alunecă, gata să-şi prindă piciorul sub un buștean. Îi 
ajut să se ridice, și în acelaşi moment pornește ploaia. De astă 
dată, una torențială. Feţele noastre apropiate se îmbibă repede 
cu apa care ne intră în ochi, în nas, în urechi, dar rămânem așa, 
privindu-ne fix și așteptând ca fiecare dintre noi să acționeze 
într-un fel. Un straniu sentiment de camaraderie mă face să-i 
şterg faţa lui Billy şi să-i îndes mai mult cascheta pe ochi. 

— N-ai încălcat niciodată regulile de care-mi vorbeai? îl 
întreb pe neaşteptate. 

— Doar când am fost la un pas de reușită. Pot să mă laud 
că n-am luat nici un fel de decizie greșită. 

— Nu renunțţi niciodată, nu-i aşa? 

— Tu ai renunţat vreodată? 

— Bine, bine... Suntem născuţi sub aceeași zodie, semă- 
näm al naibii de mult. Să ştii, Billy, chiar îmi placi. Dar n-avem 
ce face. Jocul trebuie dus până la capăt. Nu cred că m-aș bucura 
de aprecierea ta, dacă ţi-aș da drumul acum. 

— Ca soldat, nu! 

— Asta și suntem! Soldați! 

Un huruit venit parcă din străfundul pământului mă pune 
din nou în gardă. Să aibă Billy un alt emiţător ascuns care să 
alerteze elicopterele?! Dar n-apuc să-l mai percheziţionez o 
dată. Copacul din faţa mea începe să se miște și se apropie de 
noi ca un om beat. N-apuc să-mi dau seama ce se întâmplă, 
pentru că, în momentul următor, sunt răsturnat cu picioarele în 
sus și o iau la vale. În cădere, pierd pistolul, lovindu-mă de 
toate buturugile din cale. Mă opresc cu greu în niște rădăcini 
ieșite la suprafaţă. Peste mine continuă să se repeadă valuri de 
noroi și lemne, care aproape că mă sufocă. Mă agăţ cu disperare 
de rădăcini, băgându-mi şi mai mult capul în piept, hotărât să 
mor acolo, decât să-mi continui căderea spre o râpă abruptă. În 
jur, infernul îşi face loc cu coatele. 

Încă nu pricep ce a putut să se întâmple. O bombă sau o 
mină n-ar fi dus la dezastrul ăsta Un buștean mă loveşte drept 
în ţeastă şi, înainte de a leşina, mai apuc să dau ordin mâinilor 
să nu se desprindă, chiar de-ar fi să se rupă. Când îmi revin, 

totul s-a oprit. Doar valurile de pământ, rămase împietrite, şi 
copacii înclinați mai amintesc de catastrofă. 

Asta a şi fost! O alunecare de teren! Când e război, nici 
natura nu rămâne impasibilă. les cu greu din pământul care a 
încercat să mă înghită definitiv, înainte de vreme, ştergându-mi 
fața de sângele care continuă să curgă. Am capul crăpat, dar 
abia acum simt durerea. O durere cumplită, care face să-mi 
clănțăne dinţii. Îmi tai mânecile uniformei şi mă bandajJez, 
făcând o gâlmă mare deasupra rănii provocate de buştean. Sunt 
încă ameţit, cu privirea înceţoșată, dar respir şi mă pot misca, 

Un geamăt venit din spate îmi aduce aminte că nu sunt 
singur. Pășesc, clătinându-mă, către locul de unde vine pen» 
tul, atent să nu alunec în râpă. Exact în buza ei, sub un copac 
căzut, Billy zace pe spate, acoperit tot de noroi. Mă las uşui 
lângă el, îi curăţ faţa și nu-mi vine să cred că zâmbeşte. 

— Nu e o ţară foarte primitoare, îngaimă el printre buzele 
umflate. 

— La ce te-ai fi așteptat? Trebuia să rămâi în Texäās, cu 
Audrey a ta. Mi-ar fi fost şi mie mai bine. 

— Cred că am vreo două coaste rupte. S-ar putea ca şi 
încheieturile să fi trosnit un pic. 

— Nu te mişca, te ridic eu. Sunt specialist în salvări. 

Îmi scot pumnalul, lăsându-mă să alunec spre picioarele 
americanului care, la vederea cuţitului, uită să mai zâmbească, 

— Mersi de așa salvare. Oricum, dacă o faci, fă-a repede ! 

— Nu fi tâmpit. N-am de gând să te omor. 

— Doar n-o să tai bușteanul cu rahatul ăla! 

— Trebuie să-ți dezleg mâinile, eroule! Singur nu pot să 
mut copacul din loc. 

Îmi continui alunecarea, căutându-mi sprijin în tălpi, apoi 
prind să sap pe sub Billy ca o cârtiță în căutarea unei locuinţe 
de serviciu, până ce găsesc legătura de chingă. O tai cu atenţie 
și, când reuşeşte să-și mişte mâinile, americanul oftează de 
plăcere. 

— La dracu”! Am scăpat cu articulațiile întregi ! 

— Așteaptă! Voi împinge cu picioarele, iar tu propteşte-ţi 
mâinile ! 

— O să mă duc la vale cu copacul! 

— Nu și dacă te leg de mine. 

Totul se întâmplă după cum prevăzusem. Copacul o ia din 
loc, dar Billy e gata să mă tragă în râpă. Când reuşim să ne 
cățărăm câţiva metri mai sus, cădem în fund, sprijinindu-ne 
spate-n spate. Billy râde, imventariindu-și stricăciunile. Are doar 
câteva răni uşoare, însă pieptul îl doare rău, ceea ce înseamnă 
că a avut dreptate când s-a plâns de coaste. Îi dau primul-ajutor, 
înfăşurându-l strâns cu bluzonul lui transformat în bandaj 
compresiv. e 

Ploaia se opreşte brusc, tot aşa cum a pornit. Imi scot 
țigările din buzunarul de la piept, aprinzând una și pentru Billy. 
Printre icneli şi oftaturi, nu uit să-l avertizez: 

— Să nu încerci ceva, fiindcă am pumnalul pregătit. 

— Se pare că tocmai mi-ai salvat viața! 

— N-are importanţă. Eşti îndeajuns de-al naibii, ca să 
profiți și să mi-o tragi cu prima ocazie. 

Billy râde din nou. E dracul gol. 

— De ce mai râzi acum? 

— Mă gândesc că zeci de avioane, elicoptere special 
echipate, unităţi de comunicaţii de nivel spaţial, chiar şi trupe 
de desant mă caută disperate în jurul scorburii în care ai aruncat 
emițătorul, în timp ce eu stau aici și fumez cu gardianul meu! 

Dintr-o dată mă apucă şi pe mine.râsul. Ne amuzăm amân- 
doi ca nişte smintiţi. Dacă am fi descoperiţi acum, am fi duşi la 
ospiciu, nu la închisoare. 

— Când Audrey și Liana se vor întâlni şi le vom spune 
povestea noastră, vor zice că suntem cei mai mari mincinoși de 
pe pământ. 

Mă opresc din râs, îndată ce realitatea dă buzna fără să bată 
la uşă. 

— Pe mine o să mă creadă. 

Nu mai râde nici Billy. Suntem iarăşi doi inamici. Se ridică 
încet, zicându-mi hotărât: 

— Hai să terminăm odată! Măcar să știu, şi eu ce mă 
aşteaptă. 

Entuziasmul de la început m-a cam părăsit. Un fir nevăzut 
mă leagă de Billy, ca un fel de cordon ombilical la care ar 
trebui să fie conectaţi toţi oamenii. 

— Chiar ești nerăbdător să ajungi în ghearele sârbilor? 

— Mi-ai lăsat vreo alternativă? a 

— Ți-am salvat viața! 

— Banii se câștigă greu, nu-i aşa? Mort, n-aş mai valora 
chiar atât de mult. 

— Ascultă, yankeule, mă hotărăsc eu dintr-o dată. ştiu că 
voi sunteți topiți după pariuri. Priveşte, am o monedă. Alege! 
Capul înseamnă că te predau sârbilor, pajura, că-ţi dau drumul. 
Ce zici? 

— Am greşit când te-am categorisit, zice Billy. De fapt, eşti 
un dur. Le joci cu viaţa mea după bunul tău plac. Mi-o iei, mi-o 
dai înapoi, iar mi-o iei. Și asta, în decurs de numai câteva ore! 

— Dacă te supără că pot fi pentru câteva ore stăpânul vieții 
tale, atunci mai bine renunţă. i 

— Cel mai mult mă intrigă faptul că nu ştiu cine eşti cu 
adevărat. Va trebui să te introduc în programul nostru de 
antrenament. 

— Billy, se crapă de ziuă. Ce zici? Mi se pare destul de 
cinstit. Cu ocazia asta afli şi dacă ești norocos. 

— Cred că ţi-aş înfige cu plăcere un glonţ în ţeastă! Fie! 
Dăm cu banul! Dar de unde ştiu că nu mă păcălești și că vrei 
să-ți baţi joc de mine? 

— Simplu. Nu ştii. Dar poţi să afli. 

— Dă-l bice! 

Moneda se învârtește în aer cu un zbârnâit de zbor de 
pitulice speriată de un vânător, după care se hotărăşte să dea 
verdictul. Aproape că ne lovim capetele, când ne aplecăm să-l. 
constatăm. E pajură, și Billy e liber! 

— Să fii atent la Audrey, ştii cum e vorba cu cel care are 
noroc la joc. Şi transmite-i salutări din partea mea. 

Billy e în continuare neîncrezător. Se aşteaptă, din clipă în 
clipă, să izbucnesc în râs și să-i spun că totul a fost o farsă. În 
loc de asta, îi predau harta şi sacul. ~ 

Într-o oră, ajungi în Albania, la ai tăi. Fereşte-te de 
punctele pe care ţi le însemn eu pe hartă. În rest, poţi să și fugi. 
Cel mult ai să dai peste nişte refugiaţi înfricoșați. 

— Vrei să mă împuști pe la spate. 

— Billy, Billy, nu mai merge aşa des la filme. Sunt un 
jacător, şi n-am de gând să mă împotrivesc destinului. E de 
rău-augur. 

— Orice aş fi zis, dar nu şi că eşti superstițios. Bine, o 
şterg, n-am de gând să înţeleg ceva din toate astea. Punctele 
care mi le-ai însemnat ce reprezintă”? 

— Nu vrei să-ți comunic şi plasamentul trupelor sârbe, și 
înzestrarea lor militară? 

— OK?! Cred că ești puțin cam sonat! 

— Nu mai mult ca tine. Altfel, ce-am căuta noi doi aici, în 
loc să stăm în faţa unui grătar şi să bem bere? 

— Mi-a făcut plăcere să te cunosc. Noi doi am fi putut 
ajunge buni prieteni. 

Mă lipesc de un brad, aruncându-mi privirea spre valea în 
care, prin pâcla dimineţii, se văd casele de la marginea 
localităţii Bela Crkvica. Dintr-o dată mă simt foarte obosit, de 
parcă aş fi luat asupra mea truda tuturor pelerinilor din lume. Îi 
răspund, fără să mă întorc spre el: 

— Pleacă, Billy! Pleacă până când nu mă gândesc că am 
făcut o greşeală. 

— OK! Bye-bye, Grey! Sper să ne reîntâlnim în curând! 

Imi aprind încă o ţigară, sprijinit de brad, ca un cadou de 
Crăciun pentru sufletele deşarte. Nimic nu e mai neplăcut pe 
lumea asta decât să te arunci de la etajul douăzeci şi să rămâi 
în viaţă! 

Nu veți depune armele, până când rușii nu vor accepta să 

treacă sub comanda NATO! 

— Da, domnule general, dar și dumneavoastră ar fi trebuit să 
prevedeţi că vor ocupa Priștina. Doar acolo e principalul aeroport. ` 

— Înţeleg că vrei să ne predai lecții de tactică! 

— Greșit! Mă refeream la pretăcătaria lor! 

— Mada, ceva tot au învățat din ultimul război mondial, și anume 
că trebuie să se miște repede. 

— Nu păreți prea impresionat! 

— N-aș putea spune că nu mă amuză sia E o mutare tare de 
tot. Rușii sunt maeștri la şah. 

— Aici e vorba de Kosovo, de țara mea, nu de o tablă de joc! 

— Nu te aprinde așa, comandante ! Dacă-i gâdilăm un pic, rușii 
o să lase garda jos. Orgoliul lor prostesc i-a pierdut de fiecare dată. 
N-o să vă dezarmăm, până când nu vor intra sub comanda noastră. 

— Atunci, grăbiți-vă ! Sârbii, în retragerea lor, jefuiesc şi omoară 
Acum, că-i au și pe ruși în spate, ar putea” încerca chiar oO 
contraofensivă ! 

— Imposibil! Rușii nu vor accepta niciodată să lupte cu noi pe 
un teren străin! Și, de altfel. o dată cu noi, vor mai rămâne și ei. 
pe-aici câțiva ani buni! La ce le-ar mai folosi războiul ? 


(Din convorbirea comandantului-adjunct al Trupelor 
Aliate cu uu lider politic albanez} 


VII 
MOARTEA LUI PAVLOVICI 


În salonul micuţ al spitalului-catacombă din Priștina nu se 
aud decât piuitul electrocardiografului şi răsuflarea greoaie a 
maiorului. Dintre toți cei care ne-am luat zborul, după explozia 
care ne-a împrăștiat ca pe nişte pufuleți de păpădie, Pavlovici 
s-a ales cu cele mai grave răni. Are totul rupt pe dinăuntru. 
Medicii veniţi de la Belgrad, special chemaţi pentru el, se miră 
că se mai află încă în.viaţă. Nu se mai poate face nimic, și. de 
altfel, maiorul însuşi refuză să mai lupte pentru viaţă. 

Stăm adunaţi în jurul patului, pe care trupul suferime al 
maiorului mai trăieşte doar cu ajutorul aparatelor de resuscitare, 
așteptând ca acesta să se ridice în picioare și să ne spună că 
totul a fost o glumă macabră. În loc de asta, Pavlovici deschide 
ochii, privindu-ne pe rând, cu mirare. Scoate un râs horcăit, iar 
buzele lui încearcă, zadarnic, să schițeze rânjetul pe care l-au 
exersat de zeci de mii de ori. 

— Am crezut că aţi murit... Nu mai staţi ca nişte cioeli... 
spuneţi ceva... 

Medicul vrea să ne scoată afară, dar tot el este cel care iese 
din salon. Pavlovici îl convinge să-i facă o injecție întăritoare, 
deși ştie că în felul acesta își apropie şi mai mult sfârşitul. Vrea 
însă să fie conştient până în ultima clipă. ; 

— Voi, asasinilor, șopteşte el, îndată ce medicul dispare, 
aflați că Dumnezeu există şi că e bun. 

Ne aruncăm ocheade, convinşi că maiorul începe să aiureze, 
E însă mai lucid ca niciodată. 

— El a hotărât să mor aici, în ţara mea... Așa cum mi-am 
dorit... cu arma în mână... Tuşeşte ușor, crispându-se tot. Voi 

însă o să sfârşiţi ca nişte cîtni..., continuă el. Aduceţi-i aminte 
colonelului Obilici... Mi-a promis să mă ardă și să împrăștie 
cenușa din avion peste sfântul pământ al Serbiei... Voi plecaţi, 
plecați cât mai repede de-aici. O să vă omoare. Plecaţi chiar 
astăzi. Miloşevici a trădat... O să vă omoare... Se înroşește 
brusc la față, plimbându-şi ochii mânioşi peste aparatele care, 
în loc să-i dea viaţă, par să i-o ia, asemenea unor aspiratoare. 
Apoi i se adresează Sarei: Soldat Lipovicz ! 

— La ordin, domnule maior! îngaimă Sara, singura dintre 
noi marcată profund de soarta muribundului. 

— În vestonul meu o să găseşti nişte bani. Ia-i pe toţi. Să 
beţi în amintirea mea. Nu vă cer nimic altceva. 

Sara execută ordinul, în timp ce Colosul o urmăreşte cu 
ochii hulpavi, regretând că nu a fost el cel desemnat. Sunt bani 
mulți acolo, dar Sara nu stă să-i numere. Îi trece în buzunarul 
ei, revenind lângă pat. 

Se di putem împărți, îndrăzneşte Colosul, nereuşind să se 
stăpânească. a 

Nu dă o para chioară pe privirile noastre reprobatoare, 
coasiderându-ne în sinea lui niște ipocriţi. Poate că nici nu e 
prea departe de adevăr. 

Maiorul probează din nou rânjetul, care, de data asta, îi iese 
ceva mai bine. 

— Şi ladul o să refuze să-ţi dea viză, soldat Sheldon, mur- 
mură el. Ca şi vouă... ca şi mie... Pentru noi s-a pregătit alt- 
ceva... Păcat că nu mă pot întoarce să vă spun ce vă așteaptă... 
Primele... primele de contract le veți primi pe filiera cunoscută. 
Am aranjat totul cu Obilici. Dar voi să plecaţi cât mai repede! 

— A fost o onoare să luptăm sub comanda dumneavoastră, 
încearcă Sara un fel de necrolog. 

— Pe dracu’ ! se înviorează brusc maiorul. Pentru mine a 
fost un blestem. Din păcate însă nu te poţi lupta de unul singur. 
Nu sunteţi decât o bandă de asasini. M-am mândrit cu voi ca 
soldaţi, dar, dacă aș fi avut copii, i-aș fi ținut cât mai departe 
de adunătura voastră. 

— Dumneavoastră ne-aţi ales, ripostează Colosul, semeţ şi 
puţintel ofensat. Pentru anumite lucruri e nevoie de oameni ca noi. 

— Doar n-o să vă cer și scuze, icnește maiorul. 

— Nu-l luaţi în seamă, zice Otto» Doar ştiţi cât poate fi de 
tâmpit ! 

Colosul e gata să sară la bătaie. Îi trag un şut în gleznă, 
care, în loc să-l enerveze și mai rău. îl potoleşte mintenaș. 

— Aşa m-am născut, acceptă el cu stoicism. În schimb, sum 
un om normal, nu mă războiesc cu poponeţele. 

— Gura! scrâşnește Andar. Nu uita unde te afli. 

— N-are importanţă, zice Colosul, total detașat. Sunt lu: 
cruri pe care le poţi discuta la biserică, ca şi la budă. 

Sara încearcă şi ea să-l tragă de urechi, dar este oprită de 
maior. 

— Are dreptate, spune el. Doar n-o să staţi să mă bociţi. În 
privinţa asta, Sheldon, ţi-am admirat întotdeauna sinceritatea ! 

— Aţi auzit, şi domnul maior recunoaşte că sunt cinstit, mi 
se adresează el, insensibil la nuanţe. lată de ce vă propun să țin 
eu banii pentru parastas! 

Acum, maiorului i-a reușit rânjetul ca-n vremurile bune, 
După strâmbătura cicatricei, ne dăm seama că e chiar vesel 

— Sheldon, fir-ai să fii, tu n-ai respectat niciodată nimic T 
viaţă ! 

— Ba da, domnule maior, îl contrazice uriașul. Banii! Fu 
nu cred în Dumnezeu, dar cred în cel care a inventat banii! A 
fost mai şmecher decât toată preoțimea la un loc. Pe ăla îl 
respect! 

Pavlovici se înnegurează iar la față, iar ochii i se duc în 
fundul capului. Își descleştează cu greu gura. 

— Să plecaţi chiar azi! E ultimul meu ordin! 

Apoi, capul îi cade într-o parte, şi e gata. 

Ca la comandă, luăm poziţie de drepţi şi salutăm cu mâna 
la caschetă. Rămânem aşa un minut, după care ieşim pe vārlul 
picioarelor, de parcă n-am vrea să-l deranjăm pe maior din 
somnul cel veşnic. 

Nici în taxiul care ne poartă spre cârciumă sârbului bosniac 
nu scoatem vreo vorbă. Oricât de duri am fi, pierderea coman 
dantului ne-a marcat. Şoferul nu e nici el dispus la conversaţie 
Conduce încrâncenat, cu urechile pâlnie la radioul cure 
transmite ştiri fără încetare. 

Miloşevici a acceptat pacea, iar trupele iugoslave se retrag 
din Kosovo. În urma lor, pătrund trupele KFOR, sub comanda 
generalului Michael Jackson. Treisprezece mii de soldaţi brita- 
nici trec granița dintre Macedonia şi Serbia, acoperiți de un 
dispozitiv de securitate format din treizeci de tancuri de asalt 
tip Challenger-!, o sută cincizeci de blindate de luptă Warrior 
și douăzeci și patru de tunuri AS-90. Elementele aeropurtate 
sunt unități de elită ale Brigăzii a 5-a Aeriene, parașutiști și 
unităţi regale Gurkha, soldaţi nepalezi veniţi de pe platourile 
himalaiene. 

Dinspre Albania sosesc o mie cinci sute de soldați ameri- 
cani, acoperiţi de elicopterele de luptă tip Appache AH-64, 
tancuri M-l Abrams, blindate Bradley, piese de artilerie de 
155 mm aeropurtate Paladin şi unități de infanterie mecanizate. 
şi aeropurtate. Alţi două mii două sute de membri ai Brigăzii a 
26-a a forțelor marine militare americane sunt aduși din Grecia. 

Cinci mii de soldaţi germani vor asigura securitatea în zona 
de sud-vest a provinciei Kosovo. Nici francezii nu vor lipsi de 
la festin, dar surpriza totală o oferă Moscova. Vocea crainicului 
devine optimistă când anunță că parașutiștii ruși sosiți din 
Bosnia au și ocupat aeroportul din Priştina. În schimb, nu 
scoate o vorbă despre masacrele care continuă în regiune. Tru- 
pele regulate şi paramilitare sârbe jefuiesc, ucid şi incendiază 
tot ce întâlnesc în drumul retragerii lor. Nu se dau în lături nici 
de la confruntări cu avangărzile KFOR. 

Ca mai totdeauna, urmările războiului sunt mai cumplite 
decât războiul însuși. Albanezii, la rândul lor, reiau măcelul, 
acum în sens invers, răzbunându-se pe tot ce e sârbesc. Kosovo 
a devenit un ţinut al nimănui, sau, mai bine-zis, un ţinut în care 
instinctele gregare reprezintă singura autoritate. Când mori, ai 
vrea ca toată lumea să se sfârșească o dată cu tine, pentru ca 
nimeni să nu se mai bucure de ceea ce tu nu te vei mai putea 
bucura niciodată. 

Kosovo a devenit o rană sângerândă a Pământului, care 
continuă să se rotească bezmetic şi dezorientat, în căutarea unui 
medic, simțindu-și colapsul aproape. Rugăciunile şi strigătele 
de îndurare, jelaniile și plânsetele se îndreaptă însă către un cer 
pustiu. Însuși Dumnezeu este rănit. 

Cârciuma în care intrăm cam fără chef e goală; Patronul și-a 
făcut bocceiele și e pe picior de plecare. 

— De chef vă arde vouă? întreabă el; după ce ne recunoay- 
te. Diseară, albanezii o să fie aici. Toţi sârbii s-au urcat în mra 
şini şi au plecat spre Nord. O să fie un alt război. 

— E parastas ! precizează Colosul, făcând vânt unui meniu 
uitat pe masă. Maiorul Pavlovici a murit. 

Patronul se opreşte câteva clipe din vânzoleală. Nu-l cu: 
noaște pe maior, dar a auzit multe despre el. 

— Dumnezeu să-l ierte! A fost un om mare! 

— Tocmai! Adu de băut! Sau ţi-ai împachetat și sticlele? 

Sârbul ne invită să ne servim singuri. 

— Fac cinste! zice el. Voiam să le sparg, decât să le las 
UCK-ului. Nu vă lungiţi prea mult, că eu vreau s-o întind. 

Colosul se întoarce spre Sara, anunțând cu voioșie: 

— Tot la vorba mea reveniţi ! Aici e pe gratis! Să împărțun 
banii ! 

Întinde chiar o labă spre Sara, care-l loveşte, înjurându-l 
urât. Apoi întinde teancul de bani patronului. 

— A fost dorința maiorului. la-i! Bea și tu pentru el. 

Colosul tremură de enervare, căutând să ne ia drept martori 
la ceea ce își închipuie el că ar fi o cruciadă a dreptăţii, dar 
eforturile lui nu găsesc nici un ecou. Patronul toarnă în paharele 
pântecoase, vărsând câteva picături pe podea. 

— Dumnezeu să-l ierte! zice el. 

— Că parcă n-ar avea altă treabă! trântește Colosul, îmbulwat. 

Dă de dușcă paharul și își toarnă imediat altul, înțelegând 
să profite din plin de tratament. 

— Trebuie să-l găsim pe Obilici, zice Sara, cu gândul de- 
parte. Doar el poate să ne ajute să ieșim de-aici. 

— Nu cred că e bine, spun eu. Putem nimeri din lac în puț 

— Ai altă soluție? mă interoghează Otto. 

— Da, una probată, continui eu, după ce patronul sârb 
pleacă să-şi ducă valizele la microbuz. Trecem în România pe 
filiera unor călăuze. La Timişoara, putem face rost de acte. Ne 
îmbarcăm în trenul de Paris şi... călătorie sprâncenată! 

— E tot atât de-adevărat, pe cât e de simplu? face Sara, 
neîncrezătoare. 

— Nu e simplu deloc.. Sunt însă persoane pe care le cunosc 
și care vor face treaba în Schimbul unor sume de bani. 

— Aşa e, întăreşte Colosul, care a beneficiat de serviciile 
lumii interlope din România. Florin îi ştie pe jupâni. 

— Dacă ar fi vrut să apelăm la colonelul Obilici pentru 
asta, maiorul ne-ar fi spus, remarcă și Andar. 

— Toate bune, dar cum ajungem la graniţă? 

Otto a făcut o manie pentru exactitate, dar, ca de obicei, are 
dreptate. Sârbii s-ar putea, brusc, să nu ne măi iubească. 
Răspunsul ni-l aduce Borislav, eternul rival în materie de box 
al Colosului, care, dovedindu-ne încă o dată că lumea e mică, 
dă buzna în cârciumă și strigă după patron. Când ne ia în vizor, 
face o piruetă şi execută câteva figuri dintr-un dans sârbesc. E 
cuc de beat. Nici vestea morţii lui Pavlovici nu-i schimbă 
dispoziția. A văzut atâţia morţi şi are atâţia la “activ, încât -o 
dispariţie în plus, fie ea și a unui comandant vestit, poate trece 
și fără girofar. 

— S-a zis cu Serbia! grohăie el, după ce a supt paharul 
întins de patron. Trebuie să luăm istoria de la capăt! 

Colosul e invidios pe beţia sârbului, drept care dă bice să-l 
ajungă din urmă. Are de parcurs o cale lungă. Cum e și calea 
noastră până la graniță. Borislav acceptă imediat să ne poarte în 
Mercedesul lui negru, de care e foarte mândru. 

— L-am confiscat de la un albanez, zice el, clinchenind 
cheile mașinii. Unde s-a mai auzit ca maimuţele să conducă 
Mercedesuri ? 

Andar nu rezistă la ofensiva declanşată de votcă şi pleacă 
la budă să-şi verse surplusul. Sara cere niște cocteiluri „învierea 
lui Lazăr“, pe care numai patronul ştie să le prepare. 

— Nu e încă timpul lor! rage Colosul, scăpând ca din 
întâmplare o mână pe sânii Sarei. 

Primește o lovitură cu mânerul pumnalului. Înfuriat, îşi 
suflă în mâinile învinețite, peste care, precaut, Borislav toarnă 
nişte votcă. 

— Nu e frumos între camarazi, zice el, doct. Măcar noi să 
rămânem uniți în rahatul ăsta. 

— N-am făcut-o intenționat, se dezvinovăţește Colosul. 

— Mă refeream la lovitura pe care ai primit-o, precizeuză 
Borislav. 

— Presupun că ar trebui să mă las violată! face Sara, cu o 
expresie de falsă nedumerire pe chipul ei aspru şi dulce, în 
același timp. 

— De ce? suspină Borislav, căscându-și ochii înceţoşaţi. 
Nu poate exista concordie? 

Colosul nu găseşte cuvântul în dicţionar, dar, presupunând 
că e ceva de bine, îi umple sârbului paharul, numindu-l pe loc 
avocatul lui personal. Pledoaria lui Borislav se izbeşte însă de 
refuzul total al Sarei, care-şi trage scaunul la o masă separată, 
chemându-mă lângă ea. 

— Adică de ce valahul să profite, și eu nu?! urlă, excitat, 
Colosul. Cu ce e el mai bun decât mine? 

— Femeia este o taină! îl atenționează Borislav, ridicând 
degetul arătător în sprijinul afirmației sale. 

— Ba e o curvă prin simplul fapt că are păsărică! il 
contrazice Colosul. 

— Nu fi atât de convins! se rățoieşte sârbul care, în viaţă 
de toate zilele, e un familist înrăit. Unele femei sunt şi curve, 
dar toate curvele sunt femei! 

Silogismul îl lasă mut pe Colos. În fața logicii a avut întot- 
deauna o unică reacție, pe care se grăbeşte s-o reproducă și 
acum: râgâie zgomotos, bătând cu pumnul în masă. 

Fac abstracţie de zarva care se porneşte din nou o dată cu 
revenirea lui Andar şi trec în revistă, împreună cu Sara, planul 
evadării. Singurul punct slab e Borislav, dar cum nu ave 
alternativă, trebuie să-l luăm în calcul. 

— Măcar e sârb, zic eu. Ne poate folosi ca paşaport până la 
graniţă. 

— Să nu se răzgândească pe drum. Te poţi aştepta la orice 
de la unul ca el. O să stau cu ochii în patru. Dacă simt ceva, îl 
achit și treci tu la volan. 

— În regulă! O să-l ţinem cu noi pe post de beţiv notoriu 

— De acord! Ceilalţi nu trebuie să ştie. 

Ne întoarcem la masa comună, unde suntem luaţi în printe 
de Colos: 

— La cât v-aţi înțeles? 

— N-ai tu atâţia bani! 

— Bine, Florine! face Colosul, arătându-mă cu degetul. 
Te-am dus la cel mai vestit curvet din lumea asta, purtându-te 
prin cele mai renumite bordeluri. Îți amintesc numai de Cape 
Town, unde femeile se rad ca tătăroaicele. O să mai ajungi tu 
la mâna mea! 

— Pavlovici a murit! Trăiască Serbia ! se trezește Borislav 
tam-nisam să peroreze. Să bem, în asta constă adevărul! Viaţa 
e împuţită, și lumea e cum o ştim! La ce bun să ceri, când poţi 
lua tu ceea ce vrei? 

— Îți mai aduci aminte de Joanna? continuă Colosul să mă 
piseze, astupându-i gura sârbului cu un nou pahar. Mă rugai să 
ţi-o aduc la pat, căci, bietul de tine, erai bolnav. Trebuia să-i 
desfac până şi picioarele, că tu aveai mâinile bandajate. 

— În viaţă nu ai multe alegeri de făcut! reia Borislav pil- 
dele, după ce golește paharul. Trebuie să profiţi de orice drum 
îți alegi. Dacă nu scoţi ceapă din răsadul de roșii, mănâncă 
ceapă! Asta... roşii! 

— În Tuvalu, tot eu ţi-am adus cuconet, că tu singur ai fi 
regulat atolii de coral! insistă Colosul. Și acum, când vreau și 
eu să mai simt o ţâţă de muiere, o faci pe cavalerul cruciat! 

— Să bem! zice Borislav cu voce sumbră. Să bem ca la 
propriul nostru parastas ! 

Ideea nu e bine primită. Chiar şi mercenarii devin sensibili 
când e vorba de propria lor viață. Colosul își face cruce cu 
limba, bate în masa de lemn și scuipă de două ori peste umărul 
stâng, exact în paharul patronului. Astuia îi sare ţandăra şi, pe 
bună dreptate, vrea să-l dea afară. Confuzia e însă reparată. 
Colosul îi aduce un pahar curat în locul celui pângărit, pe care-l 
sparge de perete. 

Ca să-l îmbuneze, Otto îi pune patronului în locantă câteva 
dintre-capeanele sale cu explozibil, pentru albanezii care vor da 
năvală. Cât pe ce ca năbădăiosul Colos să primească.o bombiţă 
peste faţă, când se agaţă de o sticlă folosită drept momeală. 
Pretinde ca toate sticlele de acest fel să fie însemnate, ceea ce 
însă ar strica jucăria neamţului. Împăciuitor, patronul aduce o 
navetă cu bere şi încă una cu votcă. Apoi, pentru că ceasurile 
sunt înaintate, pregătește cocteilurile-minune. 

Borislav e atât de beat, încât adoarme instantaneu pe scaun, 
cu mâna în care ține paharul plin ridicată. ÎL cărăm până la 
Mercedesul în care ne înghesuim cu toții, dar nu înainte de-a ne 
îmbrățișa îndelung cu patronul locantei. Între el şi Colos, are 
loc chiar un schimb de reţete de băuturi. În cele din urmă, 
pornim, încadrându-ne într-un convoi sârbesc care tranzitează 
spre Nord. Când ajungem în Srbica, Borislav se trezeşte tot atât 
de brusc precum adormise. Mâna revenită la viaţă continuă de 
unde lăsase comanda neexecutată, ridicându-se spre gură. 
Prevenitor ca o doică. Colosul îi întinde biberonul. 

Borislav se crede un cavaler legendar în luptă cu balaurul. 
Trage cu Kalașnikovul în casele părăsite ale albanezilor, 
aruncând chiar şi o grenadă. Trebuie să depunem mari eforturi 
ca să-l convingem că războiul a luat sfârşit și că acum mergem 
fiecare pe la casele noastre. 

Sosiţi în Belgrad, mă înscriu pe șoseaua de centură, Spre 
Smederevo, însă Borislav protestează vehement. Vrea să ne 
invite la el acasă, ca să-i cunoaștem familia. Privesc scurt către 
Sara, dar planul suferă o mică modificare. Evreica nu-l ucide, 
în schimb, își foloseşte una dintre ultimele seringi cu narcotic, 
trimițându-l pe Borislav în lumea somnului cel dulce. 

— Avem destui dușmani, zice ea. Dacă am fi descoperiţi cu 
un mort în mașină, sârbii ne-ar linşa. 

Deși a băut aproape cot la cot cu noi, și-a păstrat luciditatea. 
Ajungem noaptea la graniţa cu România. E ora contrabandei, 
aşa că nu e greu să găsim o călăuză. Alegem o filieră sigură, cu 
toate că e foarte scumpă. Colosul nu e lăsat să negocieze. 
Contrabandiștii sunt o specie foarte ciudată, cu reacții dintre 
cele mai neașteptate, şi n-ar avea nici un rost să fim înjunghiați 
chiar la final. 

Ne despărțim de Borislav ca de un camarad drag. Sârbul e 
încă mahmur şi nu pricepe prea multe, dar nici noi nu ne 
chinuim să-i facem toată harta. 

Suntem duşi la Timișoara, unde ne cazăm în subsolul unei 
vile din centru. Filiera interlopă de tranzit e atât de bine pusă 
la punct, încât mă întreb dacă poliţia română mai există sau 
a fost desfiinţată. 

Nici vorbă să căpătăm acte false, căci grănicerii români 
sunt cunoscuţi ca fiind printre cei mai vigilenţi când e vorba de 
documente contrafăcute. Vom fi, pur și simplu, transportaţi cu 
un microbuz pe ruta Ungaria, Austria, Italia, Franţa. Mai ceva 
decât am fi apelat la o agenţie turistică. E adevărat că şi costă 
de zece ori mai scump. Abia dacă ne ajung banii pentru hainele 
civile, în care, o dată îmbrăcaţi, mai să nu ne recunoaştem. 

Înainte de plecare, fac singura imprudenţă pe care mi-o 
accept și-i telefonez Lianei de la un post public. E posibil ca 
telefonul ei să fie ascultat, căci sunt încă un vânat bun pentru 
Serviciile Speciale. Convorbirea e scurtă. 

— Va veni un tip, Mike, care te va lua, împreună cu copilul. 

— Şi tu? întreabă ea cu voce tremurătoare. 

— Voi fi numai al tău. Pentru totdeauna. 

— Eşti sigur? Eşti sigur că poţi renunţa la tot pentru mine? 

„Simt un nod în gât şi mă văd din nou copilul orfan, speriat 
şi umil, chinuit și batjocorit de toţi, îmi văd sufletul ridicân- 
du-se spre cer, ca un bulgăre de fulgi, şi împrăştiindu-se, în cele 
din urmă. Lacrimile mă iau prin surprindere. Nu credeam să 
mai pot fi vreodată un simplu om. 

— Doar Dumnezeu îmi mai poate schimba hotărârea ! 


DIN PARTEA AUTORULUI 


La plecare, după ce şi-a terminat povestea, Florin Zamtir 
mi-a mărturisit că avea să isprăvească definitiv cu mercenă 
riatul. Nu era pentru prima dată când auzeam asta. Aşa hotărâse 
şi după Transnistria, şi după Cecenia. 

Nu l-am crezut nici acum, cu toate că mi-a încredința, ca 
pe un jurământ, două caiete rupte, cu foile boțite şi pătate, 
Jurnalul lui. Jurnalul unui mercenar. Mi-a cerut să nu-l public, 
decât după ce voi fi anunţat de moartea sa, a cărei apropiere o 
prevedea. În aceeaşi noapte, mi-am făcut un ibric de cafea lare, 
braziliană, și i-am citit jurnalul. După ce am întors ultimi 
pagină, mi-am dat seama că, de fapt, nu-l înţeleseseni deloc, că 
nu făcusem decât să relatez, în cărțile mele, simple fapte de 
război, fără să caut şi omul. 

Viaţa lui Florin Zamfir a fost o viaţă chinuită. dar nu munai 
atât. A fost, în primul rând, viaţa unui om care, ca oricare uh 
fiinţă umană, se născuse pentru a iubi şi a li iubi. Însă 
adevărata și singura fericire n-a cunoscut-o decât atât timp cât 
fusese în stare de fetus. 

Abia acum văd că am scris a fost. Probabil pentru că un 
jurnal nu înseamnă numai o relatare, ci și un sfârşi. Diu 
sfârşitul nu există. Nu încă. Știu că i-am promis să nu public 
nimic până nu vine acel sfârșit, dar cred că e de datoria mea să 
vă ofer posibilitatea să citiţi măcar un fragment, unul singur Nu 
spre a vă schimba părerea despre un mercenar — el rămane, la 
urma urmei. un soldat plătit să ucidă. Dar este un scumâăn de-al 
nostru. Ar fi bine dacă am putea privi în noi ca întrun Ihe 
cristalin, lăsând la o parte prejudecățile şi închipuirile care ne 

farmecă minţile. Pentru că numai aşa- ne-am putea găsi 
adevărata identitate. 

lartă-mă, Florine, pentru acest scurt fragment: 

„Ei trag din toate părţile, aproape fără încetare. Trag în 
mine, fără să ţintească, ştiind că exist și că, prin urmare, trebuie 
să fiu omorât. M-am ghemuit pe fundul gropii, cu genunchii la 
gură, cu mâinile peste cap. Camarazii mei sunt morţi, iar eu 
mi-am terminat muniţia. Nu îmi este frică. Nu de moarte. E 
altceva. După cum trag, simt că ei mă urăsc din adâncul 
sufletului. Deşi nu mă cunosc, nu știu cine sunt. Ura lor se 
ridică deasupra mea ca un nor negru — luându-mi lumina — mai 
rea decât ploaia de gloanţe. Mă ucid cu ura lor, care a devenit 
parcă o fiinţă comună, hotărâtă să mă zdrobească. Nu vor să mă 
omoare, pur și simplu, ci să mă ciuruiască, să mă taie în bucăţi, 
să facă din mine mii de petice în care să continue să tragă până 
la dezintegrare, până când nici o părticică din mine nu va mai 
fi materială. Am devenit, fără să ştiu, obiectul urii de secole a 
întregii omeniri îndreptate împotriva vieţii. Nu îmi este frică. 
Simt doar o tristețe imensă, ca atunci, în copilărie, când i-am 
spus mamă unei femei care, punându-mi un covrig în palmă, 
m-a mângâiat ușor pe păr.“ 


